ಜೀರಿಗೆಯಲ್ಲಿದೆ ದೇಹದ ತೂಕ ಕಡಿಮೆ ಮಾಡುವ ಸಾಮರ್ಥ್ಯ
September 22, 2018
Facebook Twitter Google+ LinkedIn StumbleUpon Tumblr Pinterest Reddit VKontakte Odnoklassniki Pocket WhatsApp
ಜೀರಿಗೆಯಲ್ಲಿದೆ ದೇಹದ ತೂಕ ಕಡಿಮೆ ಮಾಡುವ ಸಾಮರ್ಥ್ಯ
ಜೀರಿಗೆ ಅತ್ಯಂತ ಸುಲಭವಾಗಿ ಲಭಿಸುವ ಸಾಂಬಾರ ಪದಾರ್ಥ. ಇದು ಆಯುರ್ವೇದದಲ್ಲೂ ಬಳಕೆಯಲ್ಲಿದೆ. ಹಲವಾರು ಉದರ ಸಂಬಂಧಿ ಸಮಸ್ಯೆಗಳಿಗೆ ಇದನ್ನು ಬಳಸುತ್ತಾರೆ. ಮಲಬದ್ಧತೆ, ಮುಖದ ಕಾಂತಿ ಹೆಚ್ಚಿಸುವ, ಶೀತ, ಕೆಮ್ಮು, ಅಸ್ತಮಾದಂತಹ ಸಮಸ್ಯೆಗಳನ್ನು ನಿವಾರಿಸುವ ಶಕ್ತಿ ಇದರಲ್ಲಿದೆ. ಜೀರಿಗೆಯನ್ನು ಬಳಸುವುದರಿಂದ ಏನೆಲ್ಲಾ ಸಮಸ್ಯೆಗಳಿಂದ ಮುಕ್ತಿ ಪಡೆಯಬಹುದು ಎಂಬುದನ್ನು ಈಗ ನೋಡೋಣ.
* ಜೀರಿಗೆಯನ್ನು ಹುರಿದು ಪುಡಿ ಮಾಡಿ. ಇದರ ಒಂದು ಚಮಚ ಪುಡಿಗೆ ಅರ್ಧ ಚಮದ ಜೇನುತುಪ್ಪ ಸೇರಿಸಿ ಪ್ರತಿ ದಿನ ಬೆಳಗ್ಗೆ ಖಾಲಿ ಹೊಟ್ಟೆಗೆ ಸೇವಿಸಿದರೆ ಮಲಬದ್ಧತೆ ನಿವಾರಣೆಯಾಗುತ್ತದೆ.
* ಅರಿಶಿನದ ಪುಡಿಗೆ, ಜೀರಿಗೆ ಪುಡಿ ಮತ್ತು ಜೇನುತುಪ್ಪ ಸೇರಿಸಿ ಪೇಸ್ಟ್ ಮಾಡಿ ಮುಖಕ್ಕೆ ಪ್ಯಾಕ್ ಹಾಕಿ 30 ನಿಮಿಷ ಬಿಟ್ಟು ಮುಖ ತೊಳೆದರೆ ಮುಖದ ಕಾಂತಿ ಹೆಚ್ಚುತ್ತದೆ.
* ಶೀತ, ಅಸ್ತಮಾ ಇದ್ದರೆ ಒಂದು ಚಮಚ ಜೀರಿಗೆ ಮತ್ತು 1 ಚಮಚ ಹೆಚ್ಚಿದ ಹಸಿ ಶುಂಠಿಯನ್ನು 2 ಲೋಟ ನೀರಿನಲ್ಲಿ ಚೆನ್ನಾಗಿ ಕುದಿಸಿ ಕಷಾಯ ಮಾಡಿ. ಸ್ವಲ್ಪ ಸ್ವಲ್ಪವಾಗಿ ಈ ಕಷಾಯವನ್ನು ಕುಡಿದರೆ ಶೀತ , ಕೆಮ್ಮು ಕಡಿಮೆಯಾಗಿ ಅಸ್ತಮಾ ನಿವಾರಣೆಯಾಗುತ್ತದೆ.
* ಎರಡು ಚಮಚ ಜೀರಿಗೆಯನ್ನು ರಾತ್ರಿ ನೀರಲ್ಲಿ ನೆನೆಸಿ ಮರುದಿನ ಬೆಳಗ್ಗೆ ಅದನ್ನು ಚೆನ್ನಾಗಿ ಕುದಿಸಿ ಸೋಸಿದ ಮೆಲೆ ಅದಕ್ಕೆ ಒಂದು ಚಮಚ ನಿಂಬೆ ರಸವನ್ನು ಸೇರಿಸಿ ಖಾಲಿ ಹೊಟ್ಟೆಗೆ ಸೇವಿಸಿದರೆ ತೂಕ ಬೇಗ ಕಡಿಮೆಯಾಗುತ್ತದೆ.
* ಹಣ್ಣಾದ ಬಾಳೆಹಣ್ಣಿಗೆ ಜೀರಿಗೆ ಪುಡಿ ಬೆರೆಸಿ ಮಲಗುವ ಮುಂಚೆ ಸೇವಿಸಿದರೆ ಚೆನ್ನಾಗಿ ನಿದ್ದೆ ಬರುತ್ತದೆ.
* ಶರೀರದ ಉಷ್ಣತೆ ಹೆಚ್ಚಾಗಿ ತುರಿಕೆ ಇದ್ದರೆ, ಜೀರಿಗೆ ಕಷಾಯ ಮಾಡಿ ಸ್ನಾನದ ಕೊನೆಯಲ್ಲಿ ಈ ಕಷಾಯದಿಂದ ಸ್ನಾನ ಮಾಡಿದರೆ ದೇಹ ತಂಪಾಗುತ್ತದೆ ಮತ್ತು ತುರಿಕೆ ಶಮನವಾಗುತ್ತದೆ.


‘ಹೇರ್ ರಿಮೂವರ್’ ಕ್ರೀಮ್ ಬಳಸುತ್ತಿದ್ದೀರಾ…? ಈ ವಿಷ್ಯ ತಿಳಿದುಕೊಳ್ಳಿ….
  11-08-2019 6:23AM IST    /     No Comments    /     Posted In: Beauty , Latest News
ಅನವಶ್ಯಕ ಕೂದಲು ಮಹಿಳೆಯರ ದೊಡ್ಡ ಸಮಸ್ಯೆ. ಪದೇ ಪದೇ ವ್ಯಾಕ್ಸಿಂಗ್ ಮಾಡುವುದು ಆಗದ ಮಾತು. ಕೂದಲು ಚಿಕ್ಕಚಿಕ್ಕದಿದ್ದಲ್ಲಿ ವ್ಯಾಕ್ಸಿಂಗ್ ಮಾಡುವುದೂ ಕಷ್ಟ. ಮಳೆಗಾಲದಲ್ಲಿ ವ್ಯಾಕ್ಸಿಂಗ್ ಸರಿಯಾಗಿ ಮಾಡಲು ಸಾಧ್ಯವಾಗುವುದಿಲ್ಲ.
ಹಾಗೆ ವ್ಯಾಕ್ಸಿಂಗ್ ನೋವನ್ನು ಅನೇಕ ಹುಡುಗಿಯರು ಸಹಿಸಿಕೊಳ್ಳುವುದಿಲ್ಲ. ಆಗ ಹುಡುಗಿಯರ ಕಣ್ಣಿಗೆ ಬೀಳುವುದು ಹೇರ್ ರಿಮೂವರ್. ನೋವಿಲ್ಲದೆ ಕೂದಲು ತೆಗೆಯಲು ಹೇರ್ ರಿಮೂವರ್ ಬೆಸ್ಟ್. ಆದ್ರೆ ಅದ್ರಲ್ಲೂ ಅಡ್ಡ ಪರಿಣಾಮಗಳಿವೆ.
ಮಹಿಳೆಯರ ಕೂದಲು ಸಂವೇದನಾಶೀಲವಾಗಿರುತ್ತದೆ. ಹೇರ್ ರಿಮೂವರ್ ಬಳಸಿದ್ರೆ ಚರ್ಮದಲ್ಲಿ ಉರಿ ಕಾಣಿಸಿಕೊಳ್ಳುತ್ತದೆ. ನಿಮ್ಮ ಚರ್ಮ ತುಂಬಾ ಸಂವೇದನಾಶೀಲವಾಗಿದ್ದರೆ ಮೂರರಿಂದ ನಾಲ್ಕು ಗಂಟೆ ಉರಿಯಾಗುತ್ತದೆ. ಇದ್ರಿಂದ ತಪ್ಪಿಸಿಕೊಳ್ಳಲು ತಣ್ಣನೆಯ ನೀರಿನಿಂದ ಚರ್ಮವನ್ನು ಸ್ವಚ್ಛಗೊಳಿಸಿ.
ಹೇರ್ ರಿಮೂವರ್ ಬಳಸಿದ ತಕ್ಷಣ ದಟ್ಟ ಬಿಸಿಲಿಗೆ ಹೋಗಬೇಡಿ. ಇದ್ರಿಂದ ಸನ್ ಬರ್ನ್ ಆಗುವ ಸಾಧ್ಯತೆ ಜಾಸ್ತಿಯಿರುತ್ತದೆ. ನವೆ ಹಾಗೂ ತುರಿಕೆ ಕಾಣಿಸಿಕೊಳ್ಳುವ ಸಾಧ್ಯತೆಯೂ ಇದೆ.
ಮಾರುಕಟ್ಟೆಯಲ್ಲಿ ಬೇರೆ ಬೇರೆ ಬ್ರ್ಯಾಂಡ್ ನ ಹೇರ್ ರಿಮೂವರ್ ಸಿಗುತ್ತದೆ. ಉತ್ತಮ ಬ್ರ್ಯಾಂಡ್ ನ ಕ್ರೀಮ್ ಯಾವುದು ಎಂಬುದನ್ನು ತಿಳಿದುಕೊಂಡು ಅದನ್ನು ಖರೀದಿ ಮಾಡಿ. ಕಡಿಮೆ ಬೆಲೆಯ ಕ್ರೀಂ ಚರ್ಮದ ಮೇಲೆ ಪ್ರಭಾವ ಬೀರುತ್ತದೆ.
ಹೇರ್ ರಿಮೂವರ್ ಕ್ರೀಂನಲ್ಲಿ ಸೂಚಿಸಿರುವ ನಿಯಮಗಳನ್ನು ಪಾಲಿಸಿ. ನಿಗದಿತ ಸಮಯಕ್ಕಿಂತ ಹೆಚ್ಚು ಸಮಯ ಕ್ರೀಂ ಚರ್ಮದ ಮೇಲಿದ್ದರೆ ಕಪ್ಪು ಕಲೆ ಕಾಣಿಸಿಕೊಳ್ಳುತ್ತದೆ.


ಹಸ್ತಮೈಥುನದ ಕೆಟ್ಟ ಚಾಳಿ ನಿವಾರಣೆಗೆ ಇಲ್ಲಿದೆ ಸರಳ ಮನೆಮದ್ದುಗಳು
Wellness
|
Published: Sunday, June 24, 2018,  8:01 [IST]
ಸಂಗಾತಿಯಿಲ್ಲದೆ ದೇಹ ಬಯಸುವ ಕಾಮವನ್ನು ತಣಿಸಬೇಕಾದರೆ ಇರುವ ಉಪಾಯವೇ ಹಸ್ತುಮೈಥುನ. ಇದು ಸಾಮಾನ್ಯವಾಗಿ ಪ್ರತಿಯೊಬ್ಬರು ಮಾಡುವಂತಹ ಕ್ರಿಯೆ. ಆದರೆ ಹೆಚ್ಚಿನವರು ಇದರ ಬಗ್ಗೆ ಸಾರ್ವಜನಿಕವಾಗಿ ಮಾತನಾಡಲ್ಲ. ಈ ಕ್ರಿಯೆಯು ಜನನೇಂದ್ರೀಯವನ್ನು ಮುಟ್ಟುವುದು, ಮಹಿಳೆಯಾದರೆ ಸ್ತನಗಳು ಹಾಗೂ ತುಟಿಗಳನ್ನು ಮುಟ್ಟುವುದು ಸೇರಿದೆ. ಸಂಗಾತಿಯಿಲ್ಲದೆ ತನ್ನದೇ ಕೈಯಿಂದ ಹಸ್ತಮೈಥುನ ಮಾಡಿಕೊಳ್ಳುವುದು.
ಹಸ್ತಮೈಥುನದ ಬಯಕೆಯು ವ್ಯಕ್ತಿಯಿಂದ ವ್ಯಕ್ತಿಗೆ ಭಿನ್ನವಾಗಿರುವುದು. ಕೆಲವರು ವಾರದಲ್ಲಿ ಒಂದು ಸಲ ಹಸ್ತಮೈಥುನ ಮಾಡಿದರೆ, ಇನ್ನು ಕೆಲವರು ಪ್ರತಿನಿತ್ಯ ಮತ್ತು ದಿನದಲ್ಲಿ ಮೂರು ಸಲ ಹಸ್ತಮೈಥುನ ಮಾಡಿಕೊಳ್ಳುವವರು ಇದ್ದಾರೆ. ಆದರೆ ಯಾವುದು ಕೂಡ ಅತಿಯಾದರೆ ಅದು ವಿಷವೆನ್ನುತ್ತಾರೆ. ಅದೇ ರೀತಿ ಹಸ್ತಮೈಥುನವು ಅತಿಯಾದರೆ ಅದರಿಂದ ಹಲವಾರು ಅಡ್ಡಪರಿಣಾಮಗಳು ಇವೆ. ಕಾಮದ ಬಯಕೆ ಮತ್ತು ಇತರ ಕಾರಣಗಳಿಂದಾಗಿ ಕೆಲವರು ಹಸ್ತುಮೈಥುನದ ಗೀಳು ಅಂಟಿಸಿಕೊಂಡಿದ್ದಾರೆ.
ಹಸ್ತಮೈಥುನವು ಆರೋಗ್ಯಕ್ಕೆ ಒಳ್ಳೆಯದೇ ಅಥವಾ ಕೆಟ್ಟದೇ ಎನ್ನುವ ಬಗ್ಗೆ ಹಲವಾರು ಅಧ್ಯಯನಗಳು ನಡೆಯುತ್ತಲೇ ಇದೆ. ಈ ಲೇಖನದಲ್ಲಿ ಹಸ್ತಮೈಥುನದ ಧನಾತ್ಮಕ ಹಾಗೂ ಋಣಾತ್ಮಕ ಪರಿಣಾಮಗಳ ಬಗ್ಗೆ ನಿಮಗೆ ತಿಳಿಸಿಕೊಡಲಿದ್ದೇವೆ. ಪದೇ ಪದೇ ಹಸ್ತಮೈಥುನ ಮಾಡುವುದರಿಂದ ನೈಸರ್ಗಿಕವಾಗಿ ದೂರವಾಗುವುದು ಹೇಗೇ? ಹಸ್ತಮೈಥುನದ ಚಾಳಿಯಿಂದಾಗಿ ಏನಾಗುವುದು ಮತ್ತು ಇದರಿಂದ ಹೊರಬರಲು ಕೆಲವೊಂದು ಸಲಹೆಗಳು ಇಲ್ಲಿವೆ.
ಅತಿಯಾದ ಹಸ್ತಮೈಥುನ ಚಾಳಿಗೆ ಮನೆಮದ್ದು
ಮಿತಿಯಲ್ಲಿ ಹಸ್ತಮೈಥುನ ಮಾಡಿಕೊಂಡರೆ ಇದು ಆರಾಮ ಮತ್ತು ಸುಖಕ್ಕೆ ಆರೋಗ್ಯಕರ. ಆದರೆ ಅತಿಯಾದರೆ ಇದು ಆರೋಗ್ಯದ ಮೇಲೆ ಸಮಸ್ಯೆ ಬೀರಬಹುದು. ಅತಿಯಾದ ಹಸ್ತಮೈಥುನ ಸಮಸ್ಯೆಯಿಂದ ಹೊರಬರುವುದು ಹೇಗೆಂದು ಹಲವಾರು ಮಂದಿ ಇಂಟರ್ ನೆಟ್ ನಲ್ಲಿ ಹುಡುಕಾಡಿರಬಹುದು. ಹಸ್ತಮೈಥುನದಿಂದ ಆಗುವಂತಹ ಅಡ್ಡಪರಿಣಾಮಗಳನ್ನು ನಿವಾರಣೆ ಮಾಡಬಹುದು ಎನ್ನುವುದು ಒಳ್ಳೆಯ ಸುದ್ದಿ. ಇದಕ್ಕಾಗಿ ದೈನಂದಿನ ಜೀವನದಲ್ಲಿ ಕೆಲವೊಂದು ಬದಲಾವಣೆ ಮಾಡಿಕೊಳ್ಳಬೇಕು. ಹಸ್ತಮೈಥುನ ಅತಿಯಾದ ಸಮಸ್ಯೆ ಪರಿಹಾರಕ್ಕೆ ನೈಸರ್ಗಿಕವಾದ ವಿಧಾನವು ತುಂಬಾ ಪರಿಣಾಮಕಾರಿ. ನೈಸರ್ಗಿಕವಾಗಿ ಹಸ್ತಮೈಥುನದ ಅತಿಯಾದ ಬಯಕೆಯಿಂದ ದೂರವಾಗುವುದು ಹೇಗೆ ಎಂದು ನೀವು ಲೇಖನ ಮುಂದಕ್ಕೆ ಓದುತ್ತಾ ತಿಳಿಯಿರಿ....
1. ನಿಮ್ಮ ಮನೋಬಲ
ಅತಿಯಾಗಿ ಹಸ್ತಮೈಥುನ ಮಾಡಿಕೊಳ್ಳುತ್ತಿದ್ದರೆ ಅದಕ್ಕೆ ಒಳ್ಳೆಯ ಪರಿಹಾರ ನಿಮ್ಮ ಮನೋಬಲ. ನಿಮ್ಮ ಮನೋಬಲವು ಬಲಿಷ್ಠವಾಗಿದ್ದರೆ ಏನು ಬೇಕಾದರೂ ಸಾಧಿಸಬಹುದು ಎಂದು ಹೇಳಲಾಗುತ್ತದೆ. ನೀವು ಹಸ್ತಮೈಥುನ ಬಗ್ಗೆ ಒಂದು ದೃಢವಾದ ನಿರ್ಧಾರ ತೆಗೆದುಕೊಂಡು ಅದನ್ನು ಪಾಲಿಸಿಕೊಂಡು ಹೋಗಿ. ನಿಮ್ಮ ಒಂದು ನಿರ್ಧಾರವು ಹಸ್ತಮೈಥುನದ ಹಲವಾರು ಅಡ್ಡಪರಿಣಾಮಗಳಿಂದ ರಕ್ಷಿಸುವುದು.
2. ಹಸ್ತಮೈಥುನ ಚಾಳಿಯಿಂದ ದೂರವಾಗಲು ವ್ಯಾಯಾಮ ಮಾಡಿ
ಹಸ್ತಮೈಥುನ ಕಡಿಮೆ ಮಾಡಿಕೊಳ್ಳಲು ನೀವು ಪ್ರತಿನಿತ್ಯ ವ್ಯಾಯಾಮ ಮಾಡಿ. ಹಸ್ತಮೈಥುನವು ನಿಮ್ಮಲ್ಲಿರುವಂತಹ ಅತಿಯಾದ ಶಕ್ತಿಯನ್ನು ಬಿಡುಗಡೆ ಮಾಡುವುದು. ನೀವು ದೈಹಿಕ ಚಟುವಟಿಕೆಗಳಲ್ಲಿ ತೊಡಗಿಕೊಂಡರೆ ಆಗ ನಿಮ್ಮಲ್ಲಿರುವ ಅತಿಯಾದ ಶಕ್ತಿಯು ಹೊರಗೆ ಹೋಗುವುದು. ವ್ಯಾಯಾಮದ ಮತ್ತೊಂದು ಲಾಭವೆಂದರೆ ಇದು ಮಾನಸಿಕ ಸ್ಥಿರತೆ ಮತ್ತು ಏಕಾಗ್ರತೆ ನೀಡುವುದು. ಬೆಳಗ್ಗೆ ಬೇಗನೆ ಎದ್ದು ವ್ಯಾಯಾಮ ಮಾಡಿದರೆ ದಿನವಿಡಿ ನಿಮ್ಮ ಮನಸ್ಸು ಉಲ್ಲಾಸಿತವಾಗಿರುವುದು. ನಿಮ್ಮ ಮನಸ್ಸು ತುಂಬಾ ತಾಜಾ ಹಾಗೂ ಕೇಂದ್ರೀಕೃತವಾಗಿದ್ದರೆ ಹಸ್ತಮೈಥುನದ ಬಗ್ಗೆ ಆಲೋಚನೆ ಬರದು. ವ್ಯಾಯಾಮ ಹಾಗೂ ಸರಿಯಾದ ಆಹಾರ ಕ್ರಮ ಪಾಲಿಸಿಕೊಂಡು ನೀವು ದೈನಂದಿನ ಆರೋಗ್ಯಕ್ರಮ ಪಾಲಿಸಿ.
3. ಏಕಾಂಗಿಯಾಗಿರಬೇಡಿ
ಮನೆಯಲ್ಲಿ ಏಕಾಂಗಿಯಾಗಿರುವ ಹೆಚ್ಚಿನ ಜನರು ಹಸ್ತಮೈಥುನ ಮಾಡಿಕೊಳ್ಳುತ್ತಾರೆ ಎಂದು ಅಧ್ಯಯನಗಳು ಹೇಳಿವೆ. ಇದು ವಾಸ್ತವ ಕೂಡ. ನೀವು ಮನೆಯಲ್ಲಿ ಏಕಾಂಗಿಯಾಗಿದ್ದರೆ ಮನಸ್ಸು ಕೂಡ ಹಸ್ತಮೈಥುನ ಮಾಡುವ ಬಗ್ಗೆ ಆಲೋಚಿಸುವುದು. ಇದರಿಂದ ಮನೆಯಲ್ಲಿ ಏಕಾಂಗಿಯಾಗಿದ್ದರೆ ಹಸ್ತಮೈಥುನ ಅತಿಯಾಗುವುದು. ಇದರಿಂದ ನಿಮ್ಮನ್ನು ರಕ್ಷಿಸಿಕೊಳ್ಳಲು ಮನೆಯಲ್ಲಿ ಏಕಾಂಗಿಯಾಗಿ ಇರಬೇಡಿ. ಏಕಾಂಗಿಯಾಗಿರುವ ಸಮಯವನ್ನು ಇತರ ಕೆಲಸದಲ್ಲಿ ವಿನಿಯೋಗಿಸಿ. ನೀವು ಮನಸ್ಸನ್ನು ಬೇರೆ ಕಡೆ ಪರಿವರ್ತಿಸಿದರೆ ಆಗ ಹಸ್ತಮೈಥುನದ ಆಲೋಚನೆಯು ತನ್ನಿಂದತಾನೇ ಮಾಯವಾಗುವುದು.
4. ಒತ್ತಡ ನಿವಾರಿಸಿಕೊಳ್ಳಿ
ಅತಿಯಾಗಿ ಒತ್ತಡಕ್ಕೆ ಒಳಗಾಗುವ ವ್ಯಕ್ತಿಗಳು ಹಸ್ತಮೈಥುನದಲ್ಲಿ ಒಳಗೊಳ್ಳುವರು ಎಂದು ಅಧ್ಯಯನಗಳು ಹೇಳಿವೆ. ಹಸ್ತಮೈಥುನ ಮೂಲಕ ಒತ್ತಡವೆನ್ನುವ ಋಣಾತ್ಮಕ ಶಕ್ತಿಯನ್ನು ಹೊರಹಾಕುತ್ತಾರೆ. ಆದರೆ ಕೆಲವು ಸಮಯದ ಬಳಿಕ ಈ ಋಣಾತ್ಮಕ ಶಕ್ತಿ ಅಥವಾ ಒತ್ತಡವು ಮತ್ತೆ ಬರುವುದು. ಇದರಿಂದ ಮತ್ತೆ ಹಸ್ತಮೈಥುನ ಮಾಡಿಕೊಳ್ಳುವ ಸಮಸ್ಯೆಯು ನಿಮ್ಮನ್ನು ಅದೇ ರೀತಿ ಕಾಡುವುದು.
5. ಆರೋಗ್ಯಕರ ಆಹಾರ ಕ್ರಮ ಪಾಲಿಸಿ
ನಿಮ್ಮ ಆಹಾರ ಕ್ರಮವು ಲೈಂಗಿಕ ಜೀವನದಲ್ಲಿ ಪ್ರಮುಖ ಪಾತ್ರ ವಹಿಸುವುದು ಎಂದು ನಿಮಗೆ ತಿಳಿದಿರಲಿಕ್ಕಿಲ್ಲ. ಹಾಲಿನ ಉತ್ಪನ್ನಗಳು, ಸಿಹಿ, ಆಲ್ಕೋಹಾಲ್ ಮತ್ತು ಕೆಫಿನ್ ಸೇವನೆ ಕಡಿಮೆ ಮಾಡಿ. ಈ ಉತ್ಪನ್ನಗಳಲ್ಲಿ ನಿಮ್ಮ ಹಸ್ತಮೈಥುನ ಚಟವು ಹೆಚ್ಚು ಮಾಡಿಸುವಂತಹ ಅಂಶಗಳು ಇವೆ. ನಿಮ್ಮ ಆರೋಗ್ಯಕರ ಆಹಾರ ಕ್ರಮದಲ್ಲಿ ನೆಲಗಡಲೆ, ಸೂರ್ಯಕಾಂತಿ ಬೀಜಗಳು, ಸೋಯಾಬೀನ್, ತರಕಾರಿಗಳು ಮತ್ತು ಹಣ್ಣುಗಳು ಇರಬೇಕು. ನೀರನ್ನು ಸರಿಯಾಗಿ ಸೇವಿಸಿ, ಇದರಿಂದ ದೇಹದಲ್ಲಿ ನೀರಿನಾಂಶ ಉಳಿದು, ತಾಜಾವಾಗಿರುವುದು.
6. ನೀಲಿಚಿತ್ರಗಳನ್ನು ಕಡೆಗಣಿಸಿ
ನೀಲಿಚಿತ್ರಗಳನ್ನು ಅತಿಯಾಗಿ ನೋಡುವ ಕಾರಣದಿಂದಾಗಿ ಯುವಕರು ಹಸ್ತಮೈಥುನದಲ್ಲಿ ತೊಡಗಿಕೊಳ್ಳುವರು. ನೀವು ಎಲ್ಲಾ ಸಮಯದಲ್ಲಿ ನೀಲಿಚಿತ್ರ ನೋಡುವುದನ್ನು ಕಡೆಗಣಿಸಿ. ನೀಲಿಚಿತ್ರಕ್ಕೆ ಸಂಬಂಧಿಸಿರುವಂತಹ ಸಿಡಿಗಳು, ವೀಡಿಯೋಗಳು, ಮ್ಯಾಗಜಿನ್ ಗಳು, ಫೋಟೊಗಳು ಇತ್ಯಾದಿಗಳನ್ನು ನಾಶ ಮಾಡಿ. ಹಸ್ತಮೈಥುನದ ಚಾಳಿಯು ನಿಮ್ಮಲ್ಲಿ ಅತಿಯಾಗಿದ್ದರೆ ಆಗ ಟಿವಿಯಲ್ಲಿ ಕೂಡ ಹೆಚ್ಚು ಕೆರಳಿಸುವ ದೃಶ್ಯಗಳನ್ನು ನೋಡಬೇಡಿ.
7. ಹಾಲಿನೊಂದಿಗೆ ಕೇಸರಿ
ಹಸ್ತಮೈಥುನದ ಅಡ್ಡಪರಿಣಾಮ ನಿವಾರಣೆ ಮಾಡಲು ನೀವು ಹಾಲಿನೊಂದಿಗೆ ಕೇಸರಿ ಸೇವನೆ ಮಾಡಿ. ಹಾಲು ಮತ್ತು ಕೇಸರಿಯಲ್ಲಿ ದೇಹಕ್ಕೆ ಬೇಕಾಗಿರುವಂತಹ ಪ್ರಮುಖ ಪ್ರೋಟೀನ್ ಗಳು ಮತ್ತು ವಿಟಮಿನ್ ಗಳು ಇವೆ. ಇದು ಲೈಂಗಿಕ ಜೀವನ ನಿಯಂತ್ರಿಸುವುದು ಮತ್ತು ಹಸ್ತಮೈಥುನದ ಬಯಕೆ ಕಡಿಮೆ ಮಾಡುವುದು. ರಾತ್ರಿ ಮಲಗುವ ಮೊದಲು ಇದನ್ನು ಸೇವಿಸಿ.
8. ಶುಂಠಿ-ಜೇನುತುಪ್ಪ ಮಿಶ್ರಣ
ಶುಂಠಿಯಲ್ಲಿ ಆ್ಯಂಟಿಆಕ್ಸಿಡೆಂಟ್ ಮತ್ತು ವೈರಲ್ ವಿರೋಧಿ ಗುಣಗಳು ಇವೆ. ಶುಂಠಿ ಮತ್ತು ಜೇನುತುಪ್ಪದ ಮಿಶ್ರಣ ಸೇವನೆ ಮಾಡಿದರೆ ಇದು ಹಸ್ತಮೈಥುನದಿಂದ ಆಗುವಂತಹ ದೈಹಿಕ ಹಾಗೂ ಮಾನಸಿಕ ಸಮಸ್ಯೆ ನಿವಾರಿಸುವುದು. ನಿಮ್ಮ ದಿನನಿತ್ಯದ ಆಹಾರ ಕ್ರಮದಲ್ಲಿ ಶುಂಠಿ ಮತ್ತು ಜೇನುತುಪ್ಪ ಸೇರಿಸಿಕೊಳ್ಳಿ. ದಿನವಿಡಿ ನೀವು ಶುಂಠಿ ಜಗಿಯುತ್ತಾ ಇರಬಹುದು.
ಧ್ಯಾನದಲ್ಲಿ ತೊಡಗಿಕೊಳ್ಳಿರಿ
ಧ್ಯಾನವು ದೇಹ ಮತ್ತು ಮನಸ್ಸು ಎರಡಕ್ಕೂ ಒಳ್ಳೆಯದು. ನೀವು ಧ್ಯಾನದಲ್ಲಿ ತೊಡಗಿರುವಾಗ, ನಿಮ್ಮ ಮನಸ್ಸು ಮತ್ತು ದೇಹಗಳೆರಡಕ್ಕೂ ಕೂಡ, ಹಸ್ತಮೈಥುನವನ್ನು ಹೊರತುಪಡಿಸಿ ಇತರ ವಿಚಾರಗಳ ಕುರಿತು ಚಿ೦ತಿಸಲು ನೀವು ಅನುವು ಮಾಡಿಕೊಡುವ೦ತಾಗುತ್ತದೆ.


|
Published: Saturday, July  1, 2017,  8:32 [IST]
ಹೊಟ್ಟೆಯಲ್ಲಿ ಏನಾದರೂ ತೊಂದರೆಯಾದರೆ ಹೊಟ್ಟೆನೋವು ಮತ್ತು ಕೆಳಹೊಟ್ಟೆ ಕಿವುಚಿದಂತಹ ಅನುಭವಾಗುತ್ತದೆ. ಸಾಮಾನ್ಯವಾಗಿ ಅಜೀರ್ಣತೆ ಹಾಗೂ ಒಗ್ಗದ ಆಹಾರ ಸೇವನೆಯಿಂದ ಹೊಟ್ಟೆ ಕೆಡುವುದು ಸಾಮಾನ್ಯವಾದ ತೊಂದರೆಯಾಗಿದೆ. ಇದರ ಪರಿಣಾಮವಾಗಿ ಹೊಟ್ಟೆಯಲ್ಲಿ ಉರಿ, ಐಬಿಎಸ್ (irritable bowel syndrome), ಮಲಬದ್ಧತೆ ಹಾಗೂ ಹೊಟ್ಟೆಯೊಳಗಣ ಉರಿಯೂತ ಮೊದಲಾದವು ಎದುರಾಗುತ್ತವೆ. ಈ ಎಲ್ಲಾ ತೊಂದರೆಗಳಿಗೆ ಹಸಿಶುಂಠಿ ಸೂಕ್ತ ಉತ್ತರವಾಗಿದೆ.
ಫುಡ್ ಪಾಯಿಸನ್ ಆಗಿ ಹೊಟ್ಟೆ ಕೆಟ್ಟಿದೆಯೇ? ಇನ್ನು ಚಿಂತೆ ಬಿಡಿ
ಹೊಟ್ಟೆಯ ತೊಂದರೆಗೆ ಮಾರುಕಟ್ಟೆಯಲ್ಲಿ ಹಲವಾರು ಔಷಧಿಗಳಿವೆ. ಈ ಔಷಧಿಗಳ ಸೇವನೆ ಆ ಕ್ಷಣಕ್ಕೆ ಉರಿಯನ್ನು ಕಡಿಮೆ ಮಾಡಿದರೂ ದೀರ್ಘಾವಧಿಯಲ್ಲಿ ಇದರ ಸೇವನೆ ಹಾನಿಕರವಾಗಿದೆ. ಹಸಿಶುಂಠಿಯ ಉಪಯೋಗ ಇದಕ್ಕೆ ಸರಿಯಾದ ಮದ್ದು ಆಗಿದೆ. ಹಸಿಶುಂಠಿಯೊಂದಿಗೆ ಇನ್ನೂ ಕೆಲವು ನೈಸರ್ಗಿಕ ಸಾಮಾಗ್ರಿಗಳನ್ನು ಬೆರೆಸಿ ಸೇವಿಸುವ ಮೂಲಕ ಹೊಟ್ಟೆಯ ತೊಂದರೆಗಳನ್ನು ಶೀಘ್ರವೇ ಕೊನೆಗಾಣಿಸಬಹುದು. ಇಂದಿನ ಲೇಖನದಲ್ಲಿ ಹೊಟ್ಟೆಯ ತೊಂದರೆಗಳಿಗೆ ಶುಂಠಿಯ ಕೆಲವು ಉಪಯುಕ್ತ ಬಳಕೆಯ ವಿಧಾನಗಳನ್ನು ವಿವರಿಸಲಾಗಿದೆ....
ಹಸಿಶುಂಠಿಯ ತಿರುಳು
ಹಸಿಶುಂಠಿಯಲ್ಲಿ ಉರಿಯೂತ ನಿವಾರಕ ಗುಣ ಜಠರದಲ್ಲಿ ಜೀರ್ಣರಸವನ್ನು ಹೆಚ್ಚಿಸಲು ನೆರವಾಗುತ್ತದೆ. ಇದರಿಂದ ಜಠರದಲ್ಲಿ ಆಮ್ಲೀಯತೆ ಕಡಿಮೆಯಾಗುತ್ತದೆ ಹಾಗೂ ಆಹಾರವನ್ನು ಜೀರ್ಣಿಸಲು ನೆರವಾಗುತ್ತದೆ. ಪರಿಣಾಮವಾಗಿ ಆಹಾರದಿಂದ ಪೋಷಕಾಂಶಗಳನ್ನು ಹೀರಿಕೊಳ್ಳಲು ಹಾಗೂ ಅನಗತ್ಯವಾಗಿ ಹೊಟ್ಟೆ ಮತ್ತು ಕರುಳುಗಳಲ್ಲಿ ವಾಯು ಉತ್ಪನ್ನವಾಗುವುದರಿಂದ ತಡೆದಂತಾಗುತ್ತದೆ. ಹಸಿಶುಂಠಿಯ ಅತ್ಯುತ್ತಮ ಪ್ರಯೋಜನ ಪಡೆಯಲು ಒಂದು ಚಿಕ್ಕ ತುಂಡು ಹಸಿಶುಂಠಿಯ ಸಿಪ್ಪೆ ಸುಲಿದು ನಿತ್ಯವೂ ಒಂದು ಗ್ರಾಂನಷ್ಟು ಸೇವಿಸುತ್ತಾ ಬರಬೇಕು.
ಹಸಿಶುಂಠಿಯ ರಸ
ಕೆಟ್ಟ ಹೊಟ್ಟೆಯ ಆರೈಕೆಗೆ ಹಸಿಶುಂಠಿಯ ರಸದ ಸೇವನೆ ಉತ್ತಮ ಪರಿಣಾಮ ನೀಡುತ್ತದೆ. ಇದಕ್ಕಾಗಿ ಸಮಪ್ರಮಾಣದಲ್ಲಿ ಹಸಿಶುಂಠಿಯ ರಸ ಹಾಗೂ ಸಕ್ಕರೆಯನ್ನು ಮಿಶ್ರಣ ಮಾಡಿ ಒಂದು ಲೋಟ ಉಗುರುಬೆಚ್ಚನೆಯ ನೀರಿನಲ್ಲಿ ಬೆರೆಸಿ ಕುಡಿಯಬೇಕು. ವಾಯುಪ್ರಕೋಪ ಹೆಚ್ಚಿದ್ದರೆ ಈ ವಿಧಾನ ತುಂಬಾ ಉತ್ತಮವಾಗಿದೆ.
ಹಸಿಶುಂಠಿಯ ಕ್ಯಾಂಡಿ
ಹೊಟ್ಟೆಯ ಗುಡುಗುಡು ಕಡಿಮೆಮಾಡಲು ಹಸಿಶುಂಠಿಯ ಕ್ಯಾಂಡಿಯೊಂದನ್ನು ಮಾಡಿ ಚೀಪುತ್ತಾ ಸೇವಿಸುವುದೂ ಉತ್ತಮ ಪರಿಹಾರವಾಗಿದೆ. ಕ್ಯಾಂಡಿಯನ್ನು ತಯಾರಿಸಲು ಒಂದು ಚಿಕ್ಕ ಹಸಿಶುಂಠಿಯ ತುಂಡನ್ನು ಚಿಕ್ಕದಾಗಿ ಕತ್ತರಿಸಿ ಕೊಂಚ ಜೇನು ಹಾಗೂ ಕೊಂಚ ಬೆಣ್ಣೆ ಬೆರೆಸಿ ಚಿಕ್ಕ ಉರಿಯಲ್ಲಿ ಐದು ನಿಮಿಷಗಳ ಕಾಲ ಕುದಿಸಬೇಕು. ಬಳಿಕ ಈ ದ್ರವವನ್ನು ತಣಿಸಿ ಐಸ್ ಕ್ಯಾಂಡಿ ಮಾಡುವ ಅಚ್ಚುಗಳಲ್ಲಿ ಹಾಕಿ ಫ್ರಿಜ್ಜಿನಲ್ಲಿ ಕನಿಷ್ಠ ಮೂವತ್ತು ನಿಮಿಷಗಳ ಕಾಲ ಇರಿಸಿ ಗಟ್ಟಿಯಾಗಿಸಬೇಕು.
ವಿಶೇಷ ಹರಳುಗಟ್ಟಿಸಿದ ಶುಂಠಿ
ಹಸಿಶುಂಠಿಯನ್ನು ಹಾಗೇ ತಿನ್ನಲು ಖಾರವಾಗಿರುವ ಕಾರಣ ಇದನ್ನು ಸಕ್ಕರೆಯ ಹರಳುಗಟ್ಟಿಸಿದರೆ ತಿನ್ನಲು ರುಚಿಯಾಗಿರುತ್ತದೆ. ಇದಕ್ಕಾಗಿ ಕೊಂಚ ಶುಂಠಿಯ ಚಿಕ್ಕ ಚಿಕ್ಕ ತುಂಡುಗಳನ್ನು ಒಂದು ಲೋಟ ನೀರಿನಲ್ಲಿ ಮಧ್ಯಮ ಉದಿಯಲ್ಲಿ ಕುದಿಸಿ. ಬಳಿಕ ಉರಿ ಆರಿಸಿ ಇಪ್ಪತ್ತು ನಿಮಿಷ ತಣಿಸಿ. ಬಳಿಕ ಈ ನೀರಿಗೆ ಶುಂಠಿಯ ಪ್ರಮಾಣದಷ್ಟೇ ಸಕ್ಕರೆಯನ್ನು ಬೆರೆಸಿ ಮತ್ತೊಮ್ಮೆ ಕುದಿಸಿ ಗಟ್ಟಿಯಾದ ಪಾಕವಾಗಿಸಿ. ಬಳಿಕ ಈ ಪಾಕವನ್ನು ತಟ್ಟೆಯಲ್ಲಿ ತೆಳುವಾಗಿ ಹರಡಿ ಒಣಗಲು ಬಿಡಿ. ಒಣಗಿದ ಬಳಿಕ ಪಟ್ಟಿಗಳಂತೆ ಕತ್ತರಿಸಿ ಫ್ರಿಜ್ಜಿನಲ್ಲಿ ಶೇಖರಿಸಿ ಅಗತ್ಯವಿದ್ದಾಗ ಸೇವಿಸಿ.
ಶುಂಠಿಯ ಟೀ
ಕೆಟ್ಟಿರುವ ಹೊಟ್ಟೆಗೆ ಈ ಟೀ ಅತ್ಯಂತ ಉಪಯುಕ್ತವಾಗಿದೆ. ಇದಕ್ಕಾಗಿ ಅರ್ಧ ಚಿಕ್ಕಚಮಚ ಹಸಿಶುಂಠಿ ಅರೆದು ಒಂದು ಲೋಟ ನೀರಿನಲ್ಲಿ ಸುಮಾರು ಮೂರರಿಂದ ಐದು ನಿಮಿಷ ಕುದಿಸಿ. ಬಳಿಕ ಇದಕ್ಕೆ ಕೊಂಚವೇ ಸಕ್ಕರೆ ಅಥವಾ ಜೇನನ್ನು ಬೆರೆಸಿ ಸೋಸಿ ದಿನಕ್ಕೆರಡು ಬಾರಿ ಕುಡಿಯಿರಿ.
ಜೇನು ಮತ್ತು ಲಿಂಬೆ ಬೆರೆಸಿದ ಶುಂಠಿಯ ಟೀ
ಜೀರ್ಣಕ್ರಿಯೆ ಉತ್ತಮಗೊಳಿಸಲು ಜೇನು ಮತ್ತು ಲಿಂಬೆ ಸಹಾ ನೆರವಾಗುತ್ತವೆ. ಜೇನಿನಲ್ಲಿ ಗ್ಲುಕೋಸ್ ಆಕ್ಸಿಡೇಸ್, ಇನ್ವರ್ಟೇಸ್, ಕ್ಯಾಟಲೇಸ್ ಮತ್ತು ಇನುಲೇಸ್ ಎಂಬ ಪೋಷಕಾಂಶಗಳಿದ್ದು ಇವು ಜೀರ್ಣಕ್ರಿಯೆಯನ್ನು ಸುಲಭಗೊಳಿಸುತ್ತವೆ. ಈ ಟೀ ತಯಾರಿಸಲು ಎರಡು ಕಪ್ ನೀರನ್ನು ಕುದಿಸಿ ಒಂದು ಇಂಚಿನಷ್ಟು ಹಸಿಶುಂಠಿಯ ತುಂಡನ್ನು ಚಿಕ್ಕದಾಗಿ ಕತ್ತರಿಸಿ ಸೇರಿಸಿ. ಬಳಿಕ ಎರಡು ಲಿಂಬೆಗಳ ಸಿಪ್ಪೆಗಳನ್ನು ಚಿಕ್ಕದಾಗಿ ಕೊಚ್ಚಿ ಸೇರಿಸಿ ಹಾಗೂ ಅರ್ಧ ಲಿಂಬೆಯ ರಸವನ್ನು ಸೇರಿಸಿ ಸುಮಾರು ಒಂದು ನಿಮಿಷ ಕುದಿಸಿದ ಬಳಿಕ ಉರಿ ಆರಿಸಿ ಐದರಿಂದ ಹತ್ತು ನಿಮಿಷ ತಣಿಯಲು ಬಿಡಿ. ಬಳಿಕ ಅರ್ಧ ಚಿಕ್ಕ ಚಮಚ ಜೇನನ್ನು ಸೇರಿಸಿ ಕದಡಿ ಕುಡಿಯಿರಿ.
ಶುಂಠಿ ಬೆರೆಸಿದ ಕಪ್ಪು ಟೀ
ಸಾಮಾನ್ಯವಾದ ಕಪ್ಪು ಟೀ ಸಹಾ ಆಂಟಿ ಆಕ್ಸಿಡೆಂಟುಗಳನ್ನು ಹೊಂದಿದ್ದು ಕೆಲವಾರು ತೊಂದರೆಗಳಿಗೆ ಔಷಧಿಯಂತೆ ಕೆಲಸ ಮಾಡುತ್ತದೆ. ಇದರಲ್ಲಿರುವ ಸಕ್ರಿಯ ಪೋಷಕಾಂಶಗಳು ಜೀರ್ಣಕ್ರಿಯೆಗೆ ಸಹಕಾರಿಯಾಗಿದ್ದು ಹೊಟ್ಟೆಯ ಕೆಲವು ತೊಂದರೆಗಳನ್ನು ನಿವಾರಿಸಲು ನೆರವಾಗುತ್ತವೆ. ಮೂರು ಕಪ್ ನೀರಿನಲ್ಲಿ ಅರ್ಧ ಕಪ್ ನಷ್ಟು ಚಿಕ್ಕದಾಗಿ ಹೆಚ್ಚಿನ ಹಸಿಶುಂಠಿಯನ್ನು ಹಾಕಿ ಕುದಿಸಿ. ಕೊಂಚ ಹೊತ್ತು ಕುದಿಸಿದ ಬಳಿಕ ಈ ನೀರಿಗೆ ಎರಡು ಚಿಕ್ಕ ಚಮಚ ಕಪ್ಪು ಟೀಪುಡಿ ಹಾಕಿ ಕಲಕಿ ಉರಿ ಆರಿಸಿ ಮುಚ್ಚಳ ಮುಚ್ಚಿ ಸುಮಾರು ಮೂರರಿಂದ ಐದು ನಿಮಿಷ ಹಾಗೇ ಬಿಡಿ. ಬಳಿಕ ಅರ್ಧ ಕಪ್ ಸಾಂದ್ರೀಕರಿಸಿದ ಹಾಲು (ಕಂಡೆನ್ಸ್ಡ್ ಮಿಲ್ಕ್) ಹಾಕಿ ಬೆರೆಸಿ ಸೋಸಿ ಬಾಟಲಿಯಲ್ಲಿ ಸಂಗ್ರಹಿಸಿ. ಈ ಟೀಯನ್ನು ದಿನದಲ್ಲಿ ಪ್ರತಿ ಬಾರಿ ಒಂದ್ ಕಪ್ ನಂತೆ ಮೂರು ಬಾರಿ ಬಿಸಿ ಮಾಡಿ ಕುಡಿಯಿರಿ.
ಶುಂಠಿಯ ಪುಡಿ
ಶುಂಠಿ ಒಣಪುಡಿಯ ರೂಪದಲ್ಲಿಯೂ ಲಭ್ಯವಿದೆ. ಹಸಿಶುಂಠಿಯನ್ನು ಹಸಿಯಾಗಿ ಬಳಸಲು ಸಮಯಾವಕಾಶವಿಲ್ಲದಿದ್ದರೆ ಪುಡಿಯನ್ನೂ ಬಳಸಬಹುದು.ಹೊಟ್ಟೆಯಲ್ಲಿ ತೊಂದರೆ ಇದ್ದಾಗ ಶುಂಠಿಪುಡಿ ಹಾಗೂ ಧನಿಯ, ಪುದಿನಾ ಎಲೆಗಳು ಹಾಗೂ ಕಾಳುಮೆಣಸನ್ನು ಬಳಸಿ ಉತ್ತಮ ಪರಿಹಾರ ಪಡೆಯಬಹುದು. ಇದಕ್ಕಾಗಿ ಸಮಪ್ರಮಾಣದಲ್ಲಿ ಶುಂಠಿಪುಡಿ ಹಾಗೂ ಧನಿಯ ಕಾಳು, ಒಣ ಪುದಿನಾ ಎಲೆಗಳು ಹಾಗೂ ಕಾಳುಮೆಣಸುಗಳನ್ನು ಮಿಕ್ಸಿಯ ಬ್ಲೆಂಡರಿನಲ್ಲಿ ಹಾಕಿ ಒಣದಾಗಿಯೇ ಪುಡಿ ಮಾಡಿ. ಈ ಪುಡಿಯನ್ನು ಚಿಕ್ಕ ಬಾಟಲಿಯಲ್ಲಿ ಸಂಗ್ರಹಿಸಿಟ್ಟು ನಿತ್ಯವೂ ಒಂದು ಚಮಚದಷ್ಟು ಪುಡಿಯನ್ನು ದಿನಕ್ಕೆರಡು ಬಾರಿ ಸೇವಿಸಿ.
ಶುಂಠಿಯನ್ನು ಬಳಸಲು ಇರುವ ಮಿತಿಗಳು
ಶುಂಠಿ ಎಷ್ಟೇ ಔಷಧೀಯವಾಗಿದ್ದರೂ ಇದರ ಪ್ರಮಾಣ ದಿನಕ್ಕೆ ಒಂದು ಅಥವಾ ಎರಡು ಚಮಚಕ್ಕೆ ಮೀಸಲಾಗಿರಬೇಕು. ಏಕೆಂದರೆ ಇದಕ್ಕೂ ಹೆಚ್ಚು ಸೇವಿಸಿದರೆ ಬಾಯಿ ಹಾಗೂ ಹೊಟ್ಟೆಯಲ್ಲಿ ಉರಿ ಹಾಗೂ ಪರಿಣಾಮವಾಗಿ ಅತಿಸಾರ ಎದುರಾಗಬಹುದು.
ಎಚ್ಚರಿಕೆ
ಹೃದಯರೋಗಿಗಳು, ಮಧುಮೇಹಿಗಳು, ರಕ್ತಸ್ರಾವ ಹಾಗೂ ಹೊಟ್ಟೆಯಲ್ಲಿ ಹುಣ್ಣು (ಅಲ್ಸರ್) ಮೊದಲಾದ ತೊಂದರೆ ಇರುವ ವ್ಯಕ್ತಿಗಳು ತಮ್ಮ ಕುಟುಂಬ ವೈದ್ಯರ ಸಲಹೆ ಪಡೆದೇ ಶುಂಠಿಯನ್ನು ತಮ್ಮ ಆಹಾರದಲ್ಲಿ ಅಳವಡಿಸಿಕೊಳ್ಳಬೇಕು. ಒಂದು ವೇಳೆ ಶುಂಠಿಯ ಅಥವಾ ಬೇರಾವುದೇ ಸಾಮಾಗ್ರಿಯ ಸೇವನೆಯಿಂದ ಅಲರ್ಜಿ, ಎದೆಯುರಿ, ವಾಕರಿಕೆ, ವಾಂತಿ ಮೊದಲಾದ ಯಾವುದೇ ಲಕ್ಷಣಗಳು ಕಂಡುಬಂದಲ್ಲಿ ತಕ್ಷಣವೇ ಇದರ ಸೇವನೆಯನ್ನು ನಿಲ್ಲಿಸಬೇಕು.


ಭುಜ - ಕಾಲುಗಳ ಬಲಕ್ಕೆ ವೀರ ಭದ್ರಾಸನ
ಭುಜ - ಕಾಲುಗಳ ಬಲಕ್ಕೆ ವೀರ ಭದ್ರಾಸನ
ಗೋಪಾಲಕೃಷ್ಣ ದೇಲಂಪಾಡಿ
Published:
15 ಏಪ್ರಿಲ್ 2019, 01:15  IST
Updated:
19 ಜೂನ್ 2019, 22:13  IST
ಅಕ್ಷರ ಗಾತ್ರ :
ಆ
ಆ
ವೀರ ಎಂದರೆ ಶಕ್ತಿಯುತ ನಾಯಕ. ಯೋಧ ಎಂದರೆ ಧೈರ್ಯಶಾಲಿ. ಭದ್ರಾ ಎಂದರೆ ಮಂಗಳಕರ ಸ್ನೇಹಿತ. ಆಸನ ಎಂದರೆ ಭಂಗಿಯು ದೇಹದ ನಿಲುಮೆಯಾಗಿದೆ. ಇದು ಯೋಗದ ಆಕರ್ಷಕ ಭಂಗಿಯಾಗಿದೆ. ಈ ಆಸನವು ಪರಮೇಶ್ವರನ ಜಡೆಯ ಬಡಿತದಿಂದ ಉದಯಿಸಿದ ವೀರಭದ್ರ ದೇವರ ಹೆಸರಿನಿಂದ ಪ್ರಸಿದ್ಧವಾಗಿದೆ. ಇದಕ್ಕೆ ಸಾಮಾನ್ಯವಾಗಿ ವಾರಿಯಾರ್ ಪೋಸ್ ಎಂದು ಕರೆಯಲಾಗುತ್ತದೆ. ಈ ಆಸನಕ್ಕೆ ಶಕ್ತಿ ಮತ್ತು ಸ್ಥಿರತೆ ಅಗತ್ಯವಾಗಿರುತ್ತದೆ.
ಅಭ್ಯಾಸ ಕ್ರಮ: ಪ್ರಥಮವಾಗಿ ತಾಡಾಸನದಲ್ಲಿ ನಿಲ್ಲಿರಿ. ಆ ಮೇಲೆ 3-4 ಅಡಿಗಳಷ್ಟು ಇರುವಂತೆ ಕಾಲುಗಳನ್ನು ವಿಸ್ತರಿಸಬೇಕು. ಕೈಗಳು ಭುಜಗಳ ಮಟ್ಟಕ್ಕೆ ನೇರವಾಗಿಸಿ. ಆನಂತರ ಬಲಕಾಲನ್ನು ಬಲ ಬದಿಗೆ 900 ಗಳಷ್ಟು ತಿರುಗಿಸಿ, ಎಡಗಾಲು ಸ್ವಲ್ಪ ಒಳಗಡೆ ಸರಿಸಿ, ಉಸಿರನ್ನು ಬಿಡುತ್ತಾ ನಿಧಾನವಾಗಿ ಬಲ ಮಂಡಿ ಬಾಗಿಸಿ ಎಡಗಾಲನ್ನು ನೇರವಾಗಿಸಿ ಮಂಡಿ ಬಿಗಿ ಮಾಡಿ. ಕಣ್ಣುಗಳಿಂದ ಬಲಕೈ ಬೆರಳುಗಳನ್ನು ನೋಡಿ. ಈ ಸ್ಥಿತಿಯಲ್ಲಿ 20-30 ಸೆಕೆಂಡುಗಳ ಕಾಲ ಸಮ ಉಸಿರಾಟ ನಡೆಸುತ್ತಾ ಆ ಮೇಲೆ ವಿರಮಿಸಿರಿ. ಹಾಗೂ ಇನ್ನೊಂದು ಬದಿಯಲ್ಲಿ ಇದೇ ರೀತಿ ಅಭ್ಯಸಿಸಿ ವಿರಮಿಸಬೇಕು. ಈ ರೀತಿ ಎರಡು ಮೂರು ಬಾರಿ ಅಭ್ಯಾಸ ನಡೆಸಿರಿ.
ಉಪಯೋಗಗಳು: ಎದೆ ಶ್ವಾಸಕೋಶಗಳು ಬಲಕ್ಕೆ ಮತ್ತು ಭುಜಗಳನ್ನು ಹಿಗ್ಗಿಸಲು ಸಹಾಯ ಮಾಡುತ್ತದೆ. ಕಿಬ್ಬೊಟ್ಟೆಯ ಭಾಗ ಬಲಗೊಳ್ಳುತ್ತದೆ. ಕಾಲುಗಳ ಮಾಂಸ ಖಂಡಗಳು ಚೆನ್ನಾಗಿ ಪಳಗಿ ಬಲಯುತವಾಗುತ್ತವೆ. ಕಾಲುಗಳ ನರದೋಷ ನಿವಾರಣೆಯಾಗಲು ಸಹಕಾರಿ. ಸೊಂಟದ ಮತ್ತು ಹೊಟ್ಟೆಯ ಒಳಗಿನ ಅಂಗಗಳು ಚೈತನ್ಯಭರಿತವಾಗಿ ಹುರುಪುಗೊಳ್ಳುತ್ತದೆ. ಬೆನ್ನು, ಭುಜ, ಹಾಗೂ ಕೈಗಳಿಗೆ ಮೃದುವಾದ ವ್ಯಾಯಾಮ ದೊರೆಯುತ್ತದೆ. ಜೀರ್ಣ ಕ್ರೀಯೆ ಸುಧಾರಣೆ ಈ ಆಸನದಿಂದ ತ್ರಾಣ ಹೆಚ್ಚುತ್ತದೆ. ಚಪ್ಪಟ್ಟೆ ಪಾದ, ಆಸ್ಟೀಯೊ ಪೊರೆಸಿಸ್, ವಾತ ನಿಯಂತ್ರಣಗೊಳ್ಳುತ್ತದೆ. ಧೈರ್ಯ ಶಾಂತಿ ಮತ್ತು ಮಂಗಳವನ್ನು ಉತ್ತೇಜಿಸುತ್ತದೆ. ಗರ್ಭಣಿ ಸ್ತ್ರೀಯರು (ಗುರು ಮಾರ್ಗದರ್ಶನದಲ್ಲಿ) ಅಭ್ಯಾಸ ಮಾಡಬಹುದು.
ವಿ.ಸೂ: ಅತಿಸಾರ, ತೀವ್ರ ರಕ್ತದೊತ್ತಡ, ಕತ್ತಿಗೆ ನೋವು ಇದ್ದವರು ಆಸನವನ್ನು ಅಭ್ಯಾಸ ಮಾಡುವುದು ಬೇಡ.
* ಯೋಗದ ಕುರಿತಾದ ಹೆಚ್ಚಿನ ಮಾಹಿತಿಗಾಗಿ ಇವನ್ನೂ ಓದಿ....


ವಾರ್ತಾ ಭಾರತಿ Feb 28, 2019, 12:06 AM IST
ಬಸು ಮೇಗಲಕೇರಿ
ಇಸ್ರೇಲ್‌ನ ಯಹೂದಿಗಳು ಮತ್ತು ಫೆಲೆಸ್ತೀನ್‌ನ ಅರಬರ ನಡುವಿನ, ಬಹಳ ಹಳೆಯ ಹಾಗೂ ಇವತ್ತಿಗೂ ಮುಂದುವರಿದಿರುವ ಬಿಕ್ಕಟ್ಟನ್ನು ಒಂದು ಟಿವಿ ಸೀರಿಯಲ್ ಶೂಟಿಂಗ್ ಮುಖಾಂತರ ‘ಟೆಲ್ ಅವೀವ್ ಆನ್ ಫಯರ್’ ಚಿತ್ರದಲ್ಲಿ ಹೇಳಲಾಗಿದೆ. ಹೇಳುವ ರೀತಿಯಲ್ಲಿ ರೀಲ್ ಮತ್ತು ರಿಯಲ್‌ಗಳನ್ನು ಸಮೀಕರಿಸಲಾಗಿದೆ. ಜಾಣತನದಿಂದ, ಹಾಸ್ಯದ ಲೇಪ ಹೊದಿಸಿ, ನಗಿಸುತ್ತಲೇ ನೋಡುಗರ ಎದೆಗೆ ದಾಟಿಸಲಾಗಿದೆ. ಆ ನಿಟ್ಟಿನಲ್ಲಿ ನಿರ್ದೇಶಕ ಸಮೇ ರೆಬಿ ಶ್ರಮ ಸಾರ್ಥಕವಾಗಿದೆ. 97 ನಿಮಿಷಗಳ, ಅರೇಬಿಕ್ ಮತ್ತು ಹಿಬ್ರೂ ಭಾಷೆಯಲ್ಲಿರುವ ಇಸ್ರೇಲಿ ಚಿತ್ರ, ಹೊಸತನದಿಂದ ಕೂಡಿದ್ದು ನೋಡುಗರ ಮೆಚ್ಚುಗೆಗೆ ಪಾತ್ರವಾಗುತ್ತದೆ.
‘ಟೆಲ್ ಅವೀವ್ ಆನ್ ಫಯರ್’ ಎಂಬುದು ಜನಪ್ರಿಯ ಟಿವಿ ಸೀರಿಯಲ್. ಇದು ಇಸ್ರೇಲ್ ಮತ್ತು ಅರಬ್ ರಾಷ್ಟ್ರಗಳ ನಡುವಿನ 1967ರ 6 ದಿನಗಳ ಯುದ್ಧ ನಡೆಯುವ ಮುಂಚಿನ ದಿನಗಳಲ್ಲಿ ನಡೆಯುವ ಕಥೆಯನ್ನಾಧರಿಸಿದ್ದು. ಇಸ್ರೇಲಿ ಮಿಲಿಟರಿ ಜನರಲ್ ಮತ್ತು ಫೆಲೆಸ್ತೀನ್ ಪರವಾಗಿ ಕೆಲಸ ಮಾಡುವ ಗೂಢಚಾರಿಣಿ ನಡುವಿನ ಪ್ರೀತಿ ಪ್ರೇಮ ಪ್ರಣಯದ ಸುತ್ತಲಿನ ಕತೆ. ಗೂಢಚಾರಿಣಿ ತನ್ನ ಸೌಂದರ್ಯದಿಂದ ಜನರಲ್‌ನನ್ನು ಮರುಳು ಮಾಡಿ, ಪ್ರೇಮಿಸುವ ನಾಟಕವಾಡಿ, ಆ ಮೂಲಕ ಇಸ್ರೇಲ್ ಮಿಲಿಟರಿಯ ರಹಸ್ಯ ಸಂಗತಿಗಳನ್ನು ಸಂಗ್ರಹಿಸಿ ಫೆಲೆಸ್ತೀನಿಯರಿಗೆ ಒದಗಿಸುವ ಒಪ್ಪಂದಕ್ಕೊಳಪಟ್ಟಿರುತ್ತಾಳೆ. ಇದು ಸಹಜವಾಗಿಯೇ ಯಹೂದಿ ಮತ್ತು ಅರಬ್ಬರ ನೆಚ್ಚಿನ ಟಿವಿ ಸೀರಿಯಲ್ ಆಗಿ, ದಿನದಿಂದ ದಿನಕ್ಕೆ ಕುತೂಹಲ ಕೆರಳಿಸುತ್ತಾ ಸಾಗಿರುತ್ತದೆ. ಈ ಸೀರಿಯಲ್‌ನಲ್ಲಿ ಬರುವ ಹಿಬ್ರೂ ಭಾಷೆಯ ಅನುವಾದಕ್ಕಾಗಿ ಫೆಲೆಸ್ತೀನ್‌ನ ಯುವಕ ಸಲಾಂನನ್ನು ತಾತ್ಕಾಲಿಕವಾಗಿ ನೇಮಿಸಿಕೊಳ್ಳಲಾಗಿರುತ್ತದೆ. ಈತ ಫೆಲೆಸ್ತೀನಿ, ಆದರೆ ಇಸ್ರೇಲಿಗೆ ಸೇರಿದ ಭೂಪ್ರದೇಶದಲ್ಲಿ ನೆಲೆಸಿರುತ್ತಾನೆ. ಈತ ಚಿತ್ರೀಕರಣಕ್ಕೂ ಮನೆಗೂ ಕಾರಿನಲ್ಲಿ ಹೋಗಿಬರುವಾಗ, ಇಸ್ರೇಲಿ ಸೆಕ್ಯುರಿಟಿ ಸೈನಿಕರಿಂದ ತಪಾಸಣೆಗೊಳಗಾಗುವುದು ಅನಿವಾರ್ಯ.
ಹೀಗೆ ಒಂದು ಸಲ, ತಪಾಸಣೆಗೊಳಗಾದಾಗ ಇಸ್ರೇಲಿ ಸೆಕ್ಯುರಿಟಿ ಸೈನಿಕನ ಮುಂದೆ ವಿಚಾರಣೆಗೊಳಗಾಗಬೇಕಾಗುತ್ತದೆ. ಈತ ‘ಟೆಲ್ ಅವೀವ್ ಆನ್ ಫಯರ್’ ಟಿವಿ ಸೀರಿಯಲ್‌ನ ಸಂಭಾಷಣೆಕಾರ ಎನ್ನುತ್ತಾನೆ. ಅದಕ್ಕೆ ಪುರಾವೆಯಾಗಿ ಆತನ ಕಾರಿನಲ್ಲಿ ಸ್ಕ್ರಿಪ್ಟ್ ಸಿಗುತ್ತದೆ. ಆ ಇಸ್ರೇಲಿ ಸೆಕ್ಯುರಿಟಿ ಮುಖ್ಯಸ್ಥ ಅಸ್ಸಿ ಎಂಬ ಸೈನಿಕನ ಸಮಸ್ಯೆ ಏನೆಂದರೆ, ಆತನ ಮನೆಯ ಹೆಂಗಸರೆಲ್ಲ ಆ ಟಿವಿ ಸೀರಿಯಲ್‌ನ ಅಭಿಮಾನಿಗಳು. ಅದರಲ್ಲೂ ಆತನ ಹೆಂಡತಿ ಸೀರಿಯಲ್‌ನಲ್ಲಿ ಬರುವ ಮಿಲಿಟರಿ ಸ್ಫುರದ್ರೂಪಿ ಜನರಲ್ ನ ಗತ್ತಿಗೆ ಮರುಳಾಗಿ, ‘ಇದ್ದರೆ ಹಂಗಿರಬೇಕು’ ಎನ್ನುತ್ತಾ ಈ ಸೈನಿಕನನ್ನು ನಿರ್ಲಕ್ಷಿಸಿರುತ್ತಾಳೆ. ಹಾಗಾಗಿ ಈ ಸೈನಿಕನಿಗೆ ಸಲಾಂ ಸಿಕ್ಕಿದ್ದು ಒಳ್ಳೆಯದೇ ಆಗುತ್ತದೆ. ಆತ ಈತನ ಸ್ಕ್ರಿಪ್ಟ್ ಕಸಿದುಕೊಂಡು, ಪಾಸ್‌ಪೋರ್ಟ್ ಒತ್ತೆ ಇಟ್ಟುಕೊಂಡು, ನಾನೇಳಿದಂತೆ ಕತೆ ಮಾಡು ಎಂದು ಸಲಾಂನನ್ನು ಬ್ಲ್ಯಾಕ್ ಮೇಲ್ ಮಾಡಲು ಶುರು ಮಾಡುತ್ತಾನೆ. ಈತ ಅವನಿಗಿಷ್ಟವಾದ ಫುಡ್ ಪಾರ್ಸೆಲ್ ತಂದುಕೊಟ್ಟು ಪ್ಲೀಸ್ ಮಾಡಲು ನೋಡುತ್ತಿರುತ್ತಾನೆ. ಈ ನಡುವೆ ಆ ಇಸ್ರೇಲಿ ಸೈನಿಕ ಹೇಳಿದಂತೆ ಕತೆ ಕೇಳುತ್ತಾ ಕೇಳುತ್ತಾ ಕತೆಗೊಂದು ಟ್ವಿಸ್ಟ್ ಸಿಕ್ಕಿ, ಸಲಾಂ ಜನಪ್ರಿಯ ಸಂಭಾಷಣಾಕಾರನಾಗಿ ಹೆಸರು ಗಳಿಸುತ್ತಾನೆ.
ನಿರ್ಮಾಪಕರು ಸೀರಿಯಲ್ ನಿಲ್ಲದೆ ನಡೆಯುತ್ತಲೇ ಇರಲಿ ಎಂಬ ದುರಾಸೆಗೆ ಬಿದ್ದು, ಸಲಾಂಗೆ ಹಣ ಮತ್ತು ಸ್ವಾತಂತ್ರ್ಯ ನೀಡಿ, ಕತೆಯನ್ನು ಹಿಗ್ಗಿಸಲು, ನಿರಂತರತೆಯಲ್ಲಿ ಕುತೂಹಲ ಕಾಪಾಡಿಕೊಳ್ಳಲು ಒತ್ತಡ ಹಾಕುತ್ತಾರೆ. ಜನರಲ್ ಮತ್ತು ಗೂಢಚಾರಿಣಿಯ ಪ್ರಣಯ ಪ್ರಸಂಗಗಳಿಗೆ ಸಲಾಂ ತನ್ನ ಪ್ರೇಯಸಿಯ ಮೊರೆ ಹೋಗುವುದು; ಮಿಲಿಟರಿಯ ವಿಷಯಕ್ಕೆ ಬಂದಾಗ ಇಸ್ರೇಲಿ ಸೈನಿಕನ ಮುಂದೆ ಕೂತು ಆತನ ಹಿನ್ನೆಲೆ ಕೆದಕಿ, ನೈಜ ಘಟನೆಗಳನ್ನು ಆಧರಿಸುವುದು ನಡೆಯುತ್ತದೆ. ಈ ನಡುವೆ ಇಬ್ಬರಿಂದಲೂ ದೂಷಣೆಗೆ ಒಳಗಾಗಿ ಕಷ್ಟಕ್ಕೀಡಾಗುತ್ತಾನೆ. ಅಷ್ಟೇ ಅಲ್ಲದೆ, ಸೀರಿಯಲ್‌ನ ಕಥಾನಾಯಕಿ ಸಲಾಮ್‌ಗೆ ಗಂಟುಬಿದ್ದು, ತನಗೆ ಅನುಕೂಲಕರವಾದ ಸ್ಕ್ರಿಪ್ಟ್ ಸಿದ್ಧ ಮಾಡು ಎಂದು ಒತ್ತಡ ಹೇರುತ್ತಾಳೆ.
ಪ್ರೇಯಸಿ ಮುನಿಸಿಕೊಳ್ಳುತ್ತಾಳೆ, ಮನೆಯಲ್ಲಿ ಅಮ್ಮ ಮಾತನಾಡಿಸುವುದನ್ನು ನಿಲ್ಲಿಸುತ್ತಾಳೆ. ಅತ್ತ ಸೈನಿಕ ಪಾಸ್‌ಪೋರ್ಟ್ ಒತ್ತೆ ಇಟ್ಟುಕೊಂಡು ಕೂತಿದ್ದಾನೆ. ಇತ್ತ ಗೂಢಚಾರಿಣಿ ತನಗೆ ಬೇಕಾದಂತೆ ಸ್ಕ್ರಿಪ್ಟ್ ಮಾಡು ನಿನ್ನನ್ನು ಪ್ಯಾರಿಸ್‌ಗೆ ಕರೆದುಕೊಂಡು ಹೋಗುತ್ತೇನೆ ಎಂದು ಆಮಿಷ ಒಡ್ಡಿದ್ದಾಳೆ. ಇನ್ನು ಸೀರಿಯಲ್ ನಿರ್ಮಾಪಕರು ಕತೆಯಲ್ಲಿ ಟ್ವಿಸ್ಟ್ ಇರಲಿ ಎನ್ನುತ್ತಿದ್ದಾರೆ, ನೋಡುಗರ ನಿರೀಕ್ಷೆ ದಿನದಿಂದ ದಿನಕ್ಕೆ ಹೆಚ್ಚಾಗುತ್ತಿದೆ.. ಒಟ್ಟಿನಲ್ಲಿ ಸಪ್ಪೆ ಮುಖದ ಸಂಭಾಷಣೆಕಾರ ಸಲಾಂ ಎಲ್ಲ ಕಡೆಯಿಂದಲೂ ಸಮಸ್ಯೆಗೆ ಸಿಲುಕಿ, ಆಡಲಾಗದ-ಅನುಭವಿಸಲಾಗದ ದ್ವಂದ್ವಕ್ಕೆ ಒಳಗಾಗುತ್ತಾನೆ. ಈ ಸ್ಥಿತಿಯಿಂದ ಹೊರಬರುತ್ತಾನೆಯೇ ಎನ್ನುವುದೇ ಚಿತ್ರದ ಕ್ಲೈಮ್ಯಾಕ್ಸ್. ಅದನ್ನು ನೀವು ನೋಡಿಯೇ ಅನುಭವಿಸಬೇಕು.
ಚಿತ್ರ ಶುರುವಿನಿಂದ ಕೊನೆಯತನಕ ಚುರುಕು ಸಂಭಾಷಣೆಯ ಮೂಲಕ ನೋಡುಗರಲ್ಲಿ ನಗೆಯುಕ್ಕಿಸುತ್ತದೆ. ನಗೆಯ ನಡುವೆಯೇ ಸೀರಿಯಲ್ ರೈಟರ್‌ಗಳ ಕಷ್ಟಗಳನ್ನು, ನಿರ್ಮಾಪಕರ ನಿರಂತರತೆಯ ಹಪಾಹಪಿಯನ್ನು, ಇಸ್ರೇಲ್-ಫೆಲೆಸ್ತೀನ್ ಬಿಕ್ಕಟ್ಟನ್ನು, ಹಿಬ್ರೂ-ಅರೆಬಿಕ್ ಭಾಷೆಯ ಸೊಗಸನ್ನು ಹೊರಹೊಮ್ಮಿಸುತ್ತದೆ. ಸೀರಿಯಲ್ ರೈಟರ್ ಸಲಾಂ ಪಾತ್ರದಲ್ಲಿ ಕೈಸ್ ನಾಸಿಫ್ ಪ್ಯಾದೆಯಂತೆ, ಪ್ರೇಮಿಯಂತೆ, ಅಸಹಾಯಕನಂತೆ, ನಾಯಕನಂತೆ - ಪಾತ್ರಕ್ಕೆ ಜೀವ ತುಂಬಿದ್ದಾರೆ. ಸಂಕಲನ ಮತ್ತು ಸಂಗೀತ ಚಿತ್ರವನ್ನು ಇನ್ನಷ್ಟು ಸಹ್ಯಗೊಳಿಸಿವೆ. ಸೀರಿಯಲ್‌ನೊಳಗೊಂದು ಸಿನೆಮಾ ಎಂಬ ಆಲೋಚನೆಯೇ ಹೊಸತನಕ್ಕೆ ಕಾರಣವಾಗುತ್ತದೆ. ಇಸ್ರೇಲ್-ಫೆಲೆಸ್ತೀನ್ ನಂತಹ ದೇಶಗಳ ಸದ್ಯದ ಸ್ಥಿತಿಯಲ್ಲಿ ನಗುವಿಗೂ ಜಾಗವಿರುವುದು ಸಿನೆಮಾಕ್ಕಿರುವ ಶಕ್ತಿಯನ್ನು-ಸಾಧ್ಯತೆಯನ್ನು ತೋರುತ್ತದೆ. ಅಷ್ಟು ಸಾಕಲ್ಲವೇ?

‘ವಾರ್ತಾ ಭಾರತಿ’ ನಿಮಗೆ ಆಪ್ತವೇ ? ಇದರ ಸುದ್ದಿಗಳು ಮತ್ತು ವಿಚಾರಗಳು ಎಲ್ಲರಿಗೆ ಉಚಿತವಾಗಿ ತಲುಪುತ್ತಿರಬೇಕೇ?


ಎಸ್. ಬದ್ರಿನಾಥ್ ಕ್ರಿಕೆಟ್’ಗೆ ಗುಡ್’ಬೈ..?
Highlights
ಐಪಿಎಲ್ ಆರಂಭದ ಮೊದಲ 5 ವರ್ಷಗಳ ಕಾಲ ಚೆನ್ನೈ ಸೂಪರ್’ಕಿಂಗ್ಸ್ ತಂಡದ ಅವಿಭಾಜ್ಯ ಅಂಗವೆನಿಸಿಕೊಂಡಿದ್ದ ಬದ್ರಿನಾಥ್, 2015ರಲ್ಲಿ ಆರ್’ಸಿಬಿ ತಂಡ ಕೂಡಿಕೊಂಡಿದ್ದರು.
ಬೆಂಗಳೂರು[ಮೇ.10]: ಟೀಂ ಇಂಡಿಯಾ ಹಾಗೂ ಚೆನ್ನೈ ಸೂಪರ್’ಕಿಂಗ್ಸ್ ತಂಡದ ಮಾಜಿ ಕ್ರಿಕೆಟಿಗ ಸುಬ್ರಮಣಿಯನ್ ಬದ್ರಿನಾಥ್ ಎಲ್ಲಾ ಮಾದರಿಯ ಕ್ರಿಕೆಟ್’ಗೆ ನಿವೃತ್ತಿ ಘೋಷಿಸಲಿದ್ದಾರೆ ಎಂದು ವರದಿಯಾಗಿದೆ.
ಪ್ರಸ್ತುತ ವೀಕ್ಷಕ ವಿವರಣೆಗಾರರಾಗಿ ಕಾರ್ಯನಿರ್ವಹಿಸುತ್ತಿದ್ದು,  ಐಪಿಎಲ್ ಮುಕ್ತಾಯದ ಬಳಿಕ ಬದ್ರಿನಾಥ್ ಕ್ರಿಕೆಟ್’ಗೆ ಗುಡ್’ಬೈ ಹೇಳಲಿದ್ದಾರೆ ಎನ್ನಲಾಗಿದೆ.
ಐಪಿಎಲ್ ಆರಂಭದ ಮೊದಲ 5 ವರ್ಷಗಳ ಕಾಲ ಚೆನ್ನೈ ಸೂಪರ್’ಕಿಂಗ್ಸ್ ತಂಡದ ಅವಿಭಾಜ್ಯ ಅಂಗವೆನಿಸಿಕೊಂಡಿದ್ದ ಬದ್ರಿನಾಥ್, 2015ರಲ್ಲಿ ಆರ್’ಸಿಬಿ ತಂಡ ಕೂಡಿಕೊಂಡಿದ್ದರು. ಆದರೆ ಅವರಿಗೆ ತಂಡದಲ್ಲಿ ಆಡಲು ಅವಕಾಶ ಸಿಕ್ಕಿರಲಿಲ್ಲ.
ಇದನ್ನು ಓದಿ:  ಅಂದು ದಿಲೀಪ್ ವೆಂಗಸರ್ಕರ್ ತಮ್ಮ ವೃತ್ತಿಜೀವನ ತ್ಯಾಗ ಮಾಡದಿದ್ದರೆ ಕೊಹ್ಲಿ ಉದಯವಾಗುತ್ತಿರಲಿಲ್ಲ
2008ರಲ್ಲಿ ಶ್ರೀಲಂಕಾ ವಿರುದ್ಧ ಅಂತರಾಷ್ಟ್ರೀಯ ಕ್ರಿಕೆಟ್’ಗೆ ಪದಾರ್ಪಣೆ ಮಾಡಿದ್ದ ಬದ್ರಿನಾಥ್, 2010ರಲ್ಲಿ ಟೆಸ್ಟ್ ಕ್ರಿಕೆಟ್’ಗೂ ಎಂಟ್ರಿ ಕೊಟ್ಟಿದ್ದರು. ಪ್ರಥಮ ದರ್ಜೆ ಕ್ರಿಕೆಟ್’ನಲ್ಲಿ 10 ಸಾವಿರಕ್ಕೂ ಹೆಚ್ಚು ರನ್ ಕಲೆಹಾಕಿರುವ ಬದ್ರಿನಾಥ್ ಟೀಂ ಇಂಡಿಯಾದಲ್ಲಿ ಬೇರೂರಲು ಸಾಧ್ಯವಾಗಲಿಲ್ಲ.


ಸಲ್ಮಾನ್ ಖಾನ್ ಲುಂಗಿ ಲುಕ್
Highlights
ಮುಂಬೈ (ಸೆ.20):  ಬಿಟೌನ್ ಸುಲ್ತಾನ್ ಸಲ್ಮಾನ್ ಖಾನ್ ಏನು ಮಾಡಿದ್ರು ಸುದ್ದಿನೇ. ಸ್ಟೈಲಿಷ್ ಬನಿಯನ್ ತೊಟ್ಟು ಟ್ರೆಂಡ್ ಕ್ರಿಯೇಟ್ ಮಾಡಿದ್ದ ಸಲ್ಲು ಇದೀಗ ಜಾಹೀರಾತುಗೋಸ್ಕರ ಲುಂಗಿ ತೊಟ್ಟು ಕ್ಯಾಮೆರಾ ಮುಂದೆ ಬಂದಿದ್ದಾರೆ.
ಸಲ್ಮಾನ್ ಖಾನ್ ರನ್ನ ಲುಂಗಿನಲ್ಲಿ ನೋಡಿದ ಅವರ ಫ್ಯಾನ್ಸ್ ಲುಂಗಿ ಕಟ್ಟೋಕೆ ಶುರುಮಾಡಿದ್ದಾರೆ.
ಒಟ್ಟಾರೆ  ಸಲ್ಲು ಏನೇ ಮಾಡಿದ್ರು ಅವ್ರ ಫ್ಯಾನ್ಸ್ ಫಾಲೋ ಮಾಡ್ದೇ ಬಿಡೋದಿಲ್ಲ.
ಆಗ ಬನಿಯನ್ ಹಾಕಿ ಬಾಡಿನ ಎಕ್ಸ್ ಪೋಸ್ ಮಾಡಿದ್ದ ಸಲ್ಲು ಫ್ಯಾನ್ಸ್ ಇದೀಗ ಬನಿಯನ್ ಜೊತೆ ಲುಂಗಿ ಕಟ್ಟಿಕೊಂಡು ಸ್ಟೈಲಿಷ್ ಪೋಸ್ ಕೊಡ್ತಿದ್ದಾರೆ.
Last Updated 11, Apr 2018, 12:45 PM IST


ರಣಜಿ ಟ್ರೋಫಿ: ಕಠಿಣ ಗುಂಪಿನಲ್ಲಿ ಕರ್ನಾಟಕ
ಏಜೆನ್ಸೀಸ್| Jul 21, 2012, 04.37 AM IST
ಹೊಸದಿಲ್ಲಿ: ಕರ್ನಾಟಕ ತಂಡ ಈ ಬಾರಿಯ ರಣಜಿ ಟ್ರೋಫಿ ಋತುವಿನಲ್ಲಿ ಅತ್ಯಂತ ಕಠಿಣ ಗುಂಪಿನಲ್ಲಿದೆ. ಕರ್ನಾಟಕ ಹೊರತಾಗಿ ದೇಶದ ಇನ್ನು ಮೂರು ಅಗ್ರಮಾನ್ಯ ತಂಡಗಳಾದ ತಮಿಳುನಾಡು, ದಿಲ್ಲಿ ಮತ್ತು ಉತ್ತರಪ್ರದೇಶ ಒಂದೇ ಗುಂಪಿನಲ್ಲಿ ಸ್ಥಾನ ಹೊಂದಿವೆ.
ಈ ನಾಲ್ಕೂ ತಂಡಗಳು ಬಿ ಗುಂಪಿನಲ್ಲಿವೆ. ಇನ್ನು ಎ ಗುಂಪಿನಲ್ಲಿರುವ ಹಾಲಿ ಚಾಂಪಿಯನ್ ರಾಜಸ್ಥಾನ ಮತ್ತು 39 ಬಾರಿಯ ಚಾಂಪಿಯನ್ ಮುಂಬಯಿ ತಂಡಗಳಿಗೆ ಮಾತ್ರ ಸುಲಭ ಡ್ರಾ ಸಿಕ್ಕಿದೆ.
ಪ್ರಸಕ್ತ ಸಾಲಿನ ರಣಜಿ ಟ್ರೋಫಿ ಕ್ರಿಕೆಟ್ ಟೂರ್ನಿಗಾಗಿ ತಂಡಗಳ ಗುಂಪುಗಳನ್ನು ಪ್ರಕಟಿಸಲಾಗಿದೆ. ಎ ಮತ್ತು ಬಿ ಎಲೈಟ್ ಗುಂಪುಗಳಾಗಿದ್ದರೆ, ಹೊಸ ನಿಯಮದಂತೆ ಸಿ ಗುಂಪನ್ನು ಪ್ಲೇಟ್ ಎಂದು ಕರೆಯಲಾಗುತ್ತದೆ. ಭಾರತ ಕ್ರಿಕೆಟ್ ನಿಯಂತ್ರಣ ಮಂಡಳಿ (ಬಿಸಿಸಿಐ) ಶುಕ್ರವಾರ ಇಲ್ಲಿ ರಣಜಿ ಟ್ರೋಫಿಗಾಗಿ ಈ ಮೂರೂ ಗುಂಪುಗಳನ್ನು ಪ್ರಕಟಿಸಿತು.
ಎ ಮತ್ತು ಬಿ ಗುಂಪಿನ ತಲಾ ಮೂರು ತಂಡಗಳು ಹಾಗೂ ಸಿ ಗುಂಪಿನಿಂದ ಎರಡು ತಂಡಗಳು ನಾಕೌಟ್ ಹಂತಕ್ಕೆ ಅರ್ಹತೆ ಪಡೆದುಕೊಳ್ಳಲಿವೆ.
ರಣಜಿ ಟ್ರೋಫಿ ಚಾಂಪಿಯನ್ ರಾಜಸ್ಥಾನ ಮತ್ತು ರೆಸ್ಟ್ ಆಫ್ ಇಂಡಿಯಾ ತಂಡಗಳು ಸೆಪ್ಟೆಂಬರ್ 21ರಿಂದ 25ರ ವರೆಗೆ ಜೈಪುರದ ಸವಾಯಿ ಮಾನ್‌ಸಿಂಗ್ ಕ್ರೀಡಾಂಗಣದಲ್ಲಿ ನಡೆಯಲಿರುವ ಇರಾನಿ ಟ್ರೋಫಿಯಲ್ಲಿ ಪರಸ್ಪರ ಸೆಣಸುವ ಮೂಲಕ ಪ್ರಸಕ್ತ ಸಾಲಿನ ದೇಶೀಯ ಕ್ರಿಕೆಟ್ ಋತು ಆರಂಭವಾಗಲಿದೆ.
ಈ ಮಧ್ಯೆ ರಾಷ್ಟ್ರೀಯ ಏಕದಿನ ಚಾಂಪಿಯನ್ ಬಂಗಾಳ ವಿಜಯ್ ಹಜಾರೆ ಟ್ರೋಫಿ ಗೆದ್ದುಕೊಳ್ಳುವ ಮೂಲಕ ಎನ್‌ಕೆಪಿ ಸಾಳ್ವೆ ಚಾಲೆಂಜರ್ ಸರಣಿಗೆ ಪದಾರ್ಪಣೆ ಮಾಡಿದೆ.
ಉಳಿದಂತೆ ರಣಜಿ ಟ್ರೋಫಿ ಫೈನಲ್ ನಂತರ ರಾಜ್ ಸಿಂಗ್ ಡುಂಗರ್‌ಪುರ ಕಾರ್ಪೊರೇಟ್ ಟ್ರೋಫಿ ಜರುಗಲಿದೆ. ಇದಾದ ನಂತರ ಏಕದಿನ ಸರಣಿ, ವಿಜಯ್ ಹಜಾರೆ ಟ್ರೋಫಿ, ದೇವಧರ್ ಟ್ರೋಫಿ ಹಾಗೂ ಅಂತಿಮವಾಗಿ ಅಂತಾರಾಜ್ಯ ಟಿ-20 ಲೀಗ್ ಮತ್ತು ಸೈಯದ್ ಮುಷ್ತಾಕ್ ಅಲಿ ಟ್ರೋಫಿಯೊಂದಿಗೆ ಪ್ರಸಕ್ತ ದೇಶೀಯ ಕ್ರಿಕೆಟ್ ಋತುವಿಗೆ ತೆರೆ ಬೀಳಲಿದೆ.
ಗುಂಪುಗಳ ವಿಂಗಡಣೆ
ಎ ಗುಂಪು: ರಾಜಸ್ಥಾನ, ಮುಂಬಯಿ, ಹೈದರಾಬಾದ್, ಮಧ್ಯಪ್ರದೇಶ, ಸೌರಾಷ್ಟ್ರ, ರೈಲ್ವೇಸ್, ಬಂಗಾ, ಪಂಜಾಬ್, ಗುಜರಾತ್.
ಬಿ ಗುಂಪು: ಕರ್ನಾಟಕ, ತಮಿಳುನಾಡು, ಹರಿಯಾಣ, ಮಹಾರಾಷ್ಟ್ರ, ಉತ್ತರಪ್ರದೇಶ, ಬರೋಡಾ, ದಿಲ್ಲಿ, ವಿದರ್ಭ, ಓಡಿಶಾ.
ಸಿ ಗುಂಪು: ಹಿಮಾಚಲಪ್ರದೇಶ, ಕೇರಳ, ಆಂಧ್ರಪ್ರದೇಶ, ಸರ್ವೀಸಸ್, ತ್ರಿಪುರಾ, ಗೋವಾ, ಜಾರ್ಖಂಡ್, ಜಮ್ಮು ಮತ್ತು ಕಾಶ್ಮೀರ.


ಕರಾಳ ರಾತ್ರಿಯ ನಿಗೂಢ ಕಥನ
ಕರಾಳ ರಾತ್ರಿಯ ನಿಗೂಢ ಕಥನ
ಪ್ರಜಾವಾಣಿ ವಾರ್ತೆ
Published:
07 ಜುಲೈ 2018, 16:26  IST
Updated:
07 ಜುಲೈ 2018, 16:26  IST
ಅಕ್ಷರ ಗಾತ್ರ :
ಆ
ಆ
ನಿರ್ದೇಶಕ ದಯಾಳ್ ಪದ್ಮನಾಭನ್ ಆಸೆಪಟ್ಟು ಮಾಡಿರುವ ಸಿನಿಮಾ ‘ಆ ಕರಾಳ ರಾತ್ರಿ’. ಇದು ಎಂಬತ್ತರ ದಶಕದ ಕಥಾನಕ. ಬಿಗ್‌ಬಾಸ್‌ನಲ್ಲಿ ಕಾಣಿಸಿಕೊಂಡಿದ್ದ ಜಯರಾಂ ಕಾರ್ತಿಕ್ ಮತ್ತು ಅನುಪಮಾ ಗೌಡ ಜೋಡಿ ಕರಾಳ ರಾತ್ರಿಯಲ್ಲಿ ಒಂದಾಗಿದೆ.
ಚಿತ್ರದ ಬಗ್ಗೆ ಮಾಹಿತಿ ಹಂಚಿಕೊಳ್ಳಲು ಕರೆದಿದ್ದ ಸುದ್ದಿಗೋಷ್ಠಿಯಲ್ಲಿ ದಯಾಳ್, ಈ ಸಿನಿಮಾ ಅವರಲ್ಲಿ ಹುಟ್ಟಿಸಿರುವ ಭರವಸೆಯ ಬಗ್ಗೆ ಪದೇ ಪದೇ ಹೇಳುತ್ತಿದ್ದರು. ‘ಚಿತ್ರ ನನ್ನ ನಿರೀಕ್ಷೆಯಂತೆ ಯಶಸ್ಸು ಕಾಣಲಿದೆ’ ಎಂದ ಅವರ ಮಾತುಗಳಲ್ಲಿ ಆತ್ಮವಿಶ್ವಾಸ ತುಂಬಿತ್ತು. ಜೊತೆಗೆ, ಅಂದುಕೊಂಡ ರೀತಿಯಲ್ಲಿಯೇ ಸಿನಿಮಾ ಮುಗಿಸಿದ ತೃಪ್ತಿಯೂ ಅವರಲ್ಲಿತ್ತು.
‘ನಾಲ್ಕು ತಿಂಗಳ ಹಿಂದೆ ಚಿತ್ರೀಕರಣ ಆರಂಭಿಸಿದೆ. ಹಿಂದಿನ ತಿಂಗಳು ಚಿತ್ರ ಬಿಡುಗಡೆಯಾಗಬೇಕಿತ್ತು. ಒಂದು ತಿಂಗಳು ತಡವಾಗಿ ಜನರ ಮುಂದೆ ಬರುತ್ತಿದ್ದೇವೆ’ ಎಂದರು.
‘ಧಾರಾವಾಹಿಗಳಲ್ಲಿ ನಟಿಸುತ್ತಿದ್ದ ವೇಳೆ ಇದ್ದಂತಹ ವಿಶ್ವಾಸ ಈ ಚಿತ್ರದಲ್ಲಿ ನಟಿಸಿದಾಗ ನನಗೆ ಬಂದಿದೆ’ ಎಂದು ಮಾತು ಆರಂಭಿಸಿದರು ನಾಯಕ ನಟ ಜಯರಾಂ ಕಾರ್ತಿಕ್. ವೃತ್ತಿಬದುಕಿನಲ್ಲಿ ಈ ಚಿತ್ರ ತಮಗೊಂದು ಹೊಸ ಇಮೇಜ್ ತಂದುಕೊಡಲಿದೆ ಎಂಬುದು ಅವರ ವಿಶ್ವಾಸ.
‘ನಾನು ಇಲ್ಲಿಯವರೆಗೂ ನಟಿಸಿದ ಚಿತ್ರಗಳಲ್ಲಿ ಗಟ್ಟಿಯಾದ ವಿಶ್ವಾಸ ಮೂಡಿರಲಿಲ್ಲ. ಈ ಚಿತ್ರ ನನ್ನಲ್ಲಿ ಹೊಸ ಭರವಸೆಯನ್ನು ಹುಟ್ಟಿಹಾಕಿದೆ’ ಎಂದರು.
ನಟ ನವೀನ್ ಕೃಷ್ಣ ಅವರು ದಯಾಳ್ ಅವರೊಟ್ಟಿಗೆ ಮಾಡಿದ ಕೆಲಸದ ಬಗ್ಗೆ ಹೇಳಿಕೊಂಡರು. ಈ ಚಿತ್ರದಲ್ಲಿ ಅವರು ಬುಡುಬುಡಿಕೆ ಪಾತ್ರ ಮಾಡಿದ್ದಾರೆ. ಇದಕ್ಕಾಗಿ ಅವರು ಸಾಕಷ್ಟು ಸಿದ್ಧತೆ ನಡೆಸಿದ್ದರಂತೆ. ‘ಚಿತ್ರದಲ್ಲಿ ಮನಸ್ಸಿಗೆ ನಾಟುವ ಸಂಭಾಷಣೆಯಿದೆ. ಇದು ಜನರಿಗೆ ಇಷ್ಟವಾಗಲಿದೆ’ ಎಂದರು.
ಅನುಪಮಾ ಗೌಡ, ರಂಗಾಯಣ ರಘು, ವೀಣಾ ಸುಂದರ್, ಜಯ ಶ್ರೀನಿವಾಸನ್ ತಾರಾಗಣದಲ್ಲಿದ್ದಾರೆ. ಎಪ್ಪತ್ತಕ್ಕೂ ಹೆಚ್ಚು ಚಿತ್ರಮಂದಿರಗಳಲ್ಲಿ ಚಿತ್ರ ತೆರೆ ಕಾಣುತ್ತಿದೆ.
0 Post Comments (+)


#Gomonster Samsung M30s: ಹೊಸ ಸ್ಮಾರ್ಟ್‌ಫೋನ್ ನ ವಿಶೇಷತೆಗಳೇನು ನೋಡಿ! WATCH LIVE TV
ಶರಣವಾಣಿ; ಖಳ ನಾಯಕ್ ಮೈ ಹೂಂ
ಕನ್ನಡ ಚಿತ್ರರಂಗದ ಬೇಡಿಕೆಯ ಹಾಸ್ಯ ನಟ ಶರಣ್. ಇವರು ಇಡೀ ಕುಟುಂಬ ರಂಗಭೂಮಿ ಮತ್ತು ಸಿನಿಮಾರಂಗದಲ್ಲಿದೆ. ವಿಶಿಷ್ಟ ರೀತಿಯ ಹಾವಭಾವಗಳ ಮೂಲಕ ಶರಣ್ ಸಾಕಷ್ಟು ಅಭಿಮಾನಿಗಳನ್ನು ಹೊಂದಿದ್ದಾರೆ.
| Updated:
May 18, 2012, 01:26AM IST
ಶ್ರುತಿ ಸಹೋದರ ಶರಣ್ ನಿಮಗೆ ಹಾಸ್ಯನಟರಾಗಿ ಗೊತ್ತು. ಆದರೆ, ಅವರು ನಡೆದು ಬಂದ ಹಾದಿಯಲ್ಲಿ ಸಾಕಷ್ಟು ಕುತೂಹಲ ಇರುವ ವಿಷಯ ಬಹುತೇಕರಿಗೆ ಗೊತ್ತಿಲ್ಲ. ಅವರು ಮೊದಲು ಬಣ್ಣಹಚ್ಚಿದ್ದು ಖಳನಾಯಕರಾಗಿ. ರಂಗಭೂಮಿಯಲ್ಲೂ ನೆಗೆಟಿವ್ ಪಾತ್ರ ಮಾಡಿದ್ದಾರೆ. ಸದ್ಯ ಬಹುಬೇಡಿಕೆಯ ಹಾಸ್ಯ ನಟ. ಅವರ ವೃತ್ತಿ ಜೀವನದ 100ನೇ ಚಿತ್ರ ರ‌್ಯಾಂಬೋ.
********************
* ಶರಣು ಹುಲ್ಲೂರು
ಕನ್ನಡ ಚಿತ್ರರಂಗದ ಬೇಡಿಕೆಯ ಹಾಸ್ಯ ನಟ ಶರಣ್. ಇವರು ಇಡೀ ಕುಟುಂಬ ರಂಗಭೂಮಿ ಮತ್ತು ಸಿನಿಮಾರಂಗದಲ್ಲಿದೆ. ವಿಶಿಷ್ಟ ರೀತಿಯ ಹಾವಭಾವಗಳ ಮೂಲಕ ಶರಣ್ ಸಾಕಷ್ಟು ಅಭಿಮಾನಿಗಳನ್ನು ಹೊಂದಿದ್ದಾರೆ. ಒಬ್ಬ ಹಾಸ್ಯ ಕಲಾವಿದ ನೂರು ಸಿನಿಮಾಗಳನ್ನು ಪೂರೈಸಿ, ಸಿನಿಮಾವೊಂದನ್ನು ನಿರ್ಮಾಣ ಮಾಡುವುದು ತಮಾಷೆ ಮಾತಲ್ಲ. ಅಲ್ಲದೇ ವೃತ್ತಿ ಬದುಕಲ್ಲಿ ಹಲವು ತಿರುವುಗಳನ್ನು ತಗೆದುಕೊಂಡರೂ, ಅಭಿಮಾನಿಗಳ ಹೃದಯದಲ್ಲಿ ನಿರಂತರವಾಗಿ ಅದೇ ಸ್ಥಾನದಲ್ಲಿ ನಿಲ್ಲುವುದೂ ಸಾಧ್ಯವಲ್ಲ. ಪ್ರತಿ ಪಾತ್ರವನ್ನು ಅಷ್ಟೇ ಶೃದ್ಧೆಯಿಂದ ಮಾಡಿ, ನೂರರ ಸಂಭ್ರಮದಲ್ಲಿರುವ ಇವರು, ಸಿನಿಮಾ ಲವಲವಿಕೆಯೊಂದಿಗೆ ತಮ್ಮ ದಿನಗಳನ್ನು ನೆನಪಿಸಿಕೊಂಡಿದ್ದು ಹೀಗೆ..
ಹೊಟ್ಟೆಪಾಡಿಗಾಗಿ ನಾನು ಈ ರಂಗಕ್ಕೆ ಬಂದಿದ್ದು. ಇಲ್ಲಿಗೆ ಬರಬೇಕು ಅಂತ ಏನೂ ಇರಲಿಲ್ಲ. ಆ ಸಮಯದಲ್ಲಿ ಇದೊಂದು ಆರ್ಥಿಕ ಸಹಾಯವಾಗಿ ಬಂದು ಹಾಗೆಯೇ ಸ್ವೀಕಾರ ಮಾಡಿದೆ. ದುಡಿಮೆಯ ಅನಿವಾರ‌್ಯತೆ ಬಂದಾಗ, ಅದಾಗಿಯೇ ಅದು ಹುಡುಕಿಕೊಂಡು ಬಂತು. ಇದು ಅಂಹಕಾರದ ಮಾತಲ್ಲ. ನಿಜ ಹೇಳಬೇಕು ಅಂದರೆ, ನನ್ನ ತಂದೆಗೆ ನಾನು ನಟನಾಗಿ ಇರಬೇಕು ಅನ್ನುವ ಆಸೆ. ಆದರೆ, ನನಗೆ ಈ ರಂಗವೇ ಬೇಡ ಅಂತ ಅನ್ನುತ್ತಿದ್ದೆ. ನಾನು ಕಲೆಗಾಗಿ ಹುಟ್ಟಿಬಂದವನು ಅಲ್ಲ. ಕಲೆಗೆ ಸೂಕ್ತವ್ಯಕ್ತಿ ಅಲ್ಲ ಅಂತ ನನಗೆ ಅನಿಸಿತ್ತು. ಗೆಲ್ಲುತ್ತೇನೆ ಎಂಬ ನಂಬಿಕೆಯೂ ಇರಲಿಲ್ಲ. ನಾನೊಬ್ಬ ಆಕಸ್ಮಿಕ ನಟ.
ನಾನು ಮೂಲತಃ ರಂಗಭೂಮಿಯವರು. ಕಂಪೆನಿಗಳಲ್ಲಿ ನಾಟಕ ಮಾಡುತ್ತಿದ್ದೆ. ನಟನೆಯ ತರಬೇತಿಯನ್ನು ರಂಗಭೂಮಿಯೇ ನನಗೆ ಕೊಟ್ಟಿತು. ತಂದೆಯವರ ಜತೆ ಪಾತ್ರ ಮಾಡುತ್ತಲೇ ನಟನೆಯನ್ನು ವ್ಯಾಸಂಗ ಮಾಡಿದೆ ಅಂತ ಹೇಳಲು ಹೆಮ್ಮೆ ಪಡುತ್ತೇನೆ. ಒಂದಷ್ಟು ವರ್ಷಗಳ ಕಾಲ ಮತ್ತೆ ನಾನು ನಟನೆಬಿಟ್ಟೆ. ಓದುವುದರತ್ತ ಗಮನ ಹರಿಸಿದೆ. ಮೈಸೂರು ವಿಶ್ವವಿದ್ಯಾಲಯದಲ್ಲಿ ಪದವಿ ಮುಗಿಸಿಕೊಂಡೆ. ಆನಂತರ ವೃತ್ತಿ ತರಬೇತಿಯಾದ ಡಿಪ್ರೋ ಇನ್ ಕಂಪ್ಯೂಟರ್ ಸೈನ್ಸ್ ಓದೋಕೆ ಹೋದೆ. ಅಲ್ಲಿ ನನಗೆ ಆರ್ಥಿಕ ಸಹಾಯ ಬೇಕಿತ್ತು. ಮತ್ತೆ ಅದನ್ನ ನಟನೆ ಒದಗಿಸಿಕೊಟ್ಟಿತು.
ನಾನು ಕ್ಯಾಮೆರಾ ಮುಂದೆ ನಟನೆಯಂತ ಮಾಡಿದ್ದು ಕಿರುತೆರೆಯ ಮೂಲಕ. ನನ್ನ ಗೆಳೆಯ ಗುರುದತ್ತ ಅವರು ಮನೆತನ ಎಂಬ ಧಾರಾವಾಹಿ ಮಾಡುತ್ತಿದ್ದರು. ಅವರು ಅಚಾನಕ್ಕಾಗಿ ಫೋನ್ ಮಾಡಿದರು. ನಟಿಸ್ತಿಯಾ? ಅಂತ ಕೇಳಿದ್ರು. ಹಣದ ಮೂಲಕ್ಕೆ ಅಷ್ಟು ಸಾಕು ಅಂತ ಅನಿಸಿತು. ಕೋರ್ಸ್ ಮುಗಿದುಬಿಡುತ್ತದೆ ಎಂದು ಒಪ್ಪಿಕೊಂಡೆ. ಅಲ್ಲಿಂದ ಶುರುವಾಯ್ತು ನೋಡಿ ಸಾಕಷ್ಟು ಸೀರಿಯಲ್‌ಗಳು ನನ್ನನ್ನು ಕರೆದವು. ಪ್ರತಿಬಿಂಬ, ಹಾವಿನ ಹೆಜ್ಜೆ, ದೀಪಾವಳಿ ಹೀಗೆ ಮಾಡುತ್ತಲೇ ಹೋದೆ. ಈ ರಂಗ ನನ್ನನ್ನು ತಬ್ಬಿಕೊಳ್ಳತ್ತೆ ಅಂತ ಅನ್ನೋಕೆ ಶುರುವಾಯ್ತು. ನಾನು ಯಾವ ರಂಗವನ್ನು ಪ್ರೀತಿಸ ಹೊರಟಿದ್ದೆನೋ, ಅದಕ್ಕೆ ಕೈಕೊಟ್ಟು, ಬಣ್ಣದ ಜಗತ್ತನ್ನೆ ಆಯ್ಕೆ ಮಾಡಿಕೊಂಡೆ. ನನ್ನ ಜೀವನ ಕೂಡ ಇಂದು ರಂಗಾಗಿದೆ.
ನಾನು ವಿಲನ್
ಇವತ್ತು ಎಲ್ಲರೂ ಶರಣ್ ಅಂದರೆ ಕಾಮಿಡಿ ನಟ ಅಂತ ಕರೀತಾರೆ. ನಾನು ಕಾಮಿಡಿ ನಟ ಅಲ್ಲ. ರಂಗಭೂಮಿ ಮತ್ತು ಕಿರುತೆರೆಯಲ್ಲಿ ಖಳನಾಯಕನ ಪಾತ್ರವನ್ನು ಮಾಡುತ್ತಾ ಬಂದವನು ನಾನು. ನನ್ನ ಮೊದಲ ಧಾರಾವಾಹಿಯಲ್ಲೂ ಖಳನಾಯಕ. ಅದು ಫೇಮಸ್ ಆಗಿದ್ದರಿಂದ ಸಾಕಷ್ಟು ಪಾತ್ರಗಳು ನನಗೆ ಸಿಕ್ಕವು. ಆದರೆ, ಅಲ್ಲಿಂದ ಹಾಸ್ಯ ಪಾತ್ರಕ್ಕೆ ತಿರುಗಿದ್ದು ಮತ್ತದೇ ಧಾರಾವಾಹಿ.
ಕಾಮಿಡಿ ನಟ
ಫಣಿರಾಮಚಂದ್ರ ನಿರ್ದೇಶನದ ಮದುವೆ ಮದುವೆ ಧಾರಾವಾಹಿಯು ನನಗೆ ಬೇರೆ ದಾರಿಯತ್ತ ಕರೆದುಕೊಂಡು ಬಂತು. ಅಲ್ಲಿಯವರೆಗೂ ವಿಲನ್ ಪಾತ್ರಗಳಲ್ಲಿ ಕಾಣಿಸಿಕೊಳ್ಳುತ್ತಿದ್ದ ಶರಣ್, ಇಲ್ಲಿಂದ ಹಾಸ್ಯನಟನಾಗಿ ತೆರೆಯ ಮೇಲೆ ಕಾಣಿಸಿಕೊಂಡೆ. ಅದೇ ವರ್ಷ ಸಿದ್ದಲಿಂಗಯ್ಯನವರ ಪ್ರೇಮ ಪ್ರೇಮ ಪ್ರೇಮ ಚಿತ್ರಕ್ಕಾಗಿ ಸ್ಕ್ರಿಪ್ಟ್ ವರ್ಕ್ ನಡೆದಿತ್ತು. ಅವರು ಆಕಸ್ಮಿಕ ಅನ್ನುವಂತೆ ಮದುವೆ ಧಾರಾವಾಹಿಯನ್ನು ನೋಡಿ, ನನ್ನನ್ನು ಕರೆಯಿಸಿಕೊಂಡಿದ್ದರು. ದೊಡ್ಡ ಪಾತ್ರವದು. ಕಾಮಿಡಿ ಪಾತ್ರ. ಅದನ್ನು ನನ್ನಿಂದ ಮಾಡಿಸಿದರು. ಅಲ್ಲಿಂದ ಖಾಯಂ ಹಾಸ್ಯನಟನಾಗಿ ಉಳಿದುಕೊಂಡೆ.
100 ಸಿನಿಮಾ
ಸಿನಿಮಾ ರಂಗದಲ್ಲಿ ನೂರು ಅನ್ನೋದು ದೊಡ್ಡ ಮೈಲುಗಲ್ಲು ನಿಜ. ಆದರೆ, ಅದನ್ನೇ ಆರಾಧಿಸುತ್ತಾ ಕುಳಿತುಕೊಳ್ಳುವ ಜಾಯಮಾನ ನನ್ನದಲ್ಲ. ಬೇರೆ ಬೇರೆ ರೀತಿಯ ಪಾತ್ರಗಳನ್ನು ನಾನಿನ್ನೂ ಮಾಡಬೇಕಿದೆ. ಅದಕ್ಕಾಗಿ ಆ ಹಸಿವು ಇನ್ನೂ ನನ್ನಲ್ಲಿ ಇದೆ.
ಇಲ್ಲಿಯವರೆಗೂ ಸಾಕಷ್ಟು ಪಾತ್ರಗಳನ್ನು ಮಾಡುತ್ತಾ ಬಂದಿದ್ದೇನೆ. ಹಾಸ್ಯ ನಟರೊಂದಿಗೆ, ನಾಯಕ ನಟರೊಂದಿಗೆ ತೆರೆಹಂಚಿಕೊಂಡಿದ್ದೇನೆ. ಒಂದು ರೀತಿಯ ಕಷ್ಟದೊಳಗಿನ ಸುಖಿ ಜೀವನ ಅದು. ಪ್ರೇಕ್ಷಕರು ಸಂಭ್ರಮಿಸುವುದಾದರೆ ನನ್ನ ಬ್ಯಾನರ್‌ನಲ್ಲಿ ನಿರ್ಮಾಣ ಆಗುತ್ತಿರುವ ರ‌್ಯಾಂಬೋ ನೂರನೆಯ ಚಿತ್ರ. ಇಲ್ಲಿ ಸಾಕಷ್ಟು ಹಿರಿಯ ಕಲಾವಿದರು ಇದ್ದಾರೆ. ನನ್ನ ಸಹೋದರಿ ಶ್ರುತಿ ಅವರು ಮೊದಲಬಾರಿಗೆ ಗಂಭೀರ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾರೆ. ಅವರದ್ದು ಡಿ.ಸಿ ಪಾತ್ರ. ನನ್ನ ತಾಯಿಯಾಗಿ ಉಮಾಶ್ರೀ ಪಾತ್ರ ಮಾಡಿದ್ದಾರೆ. ಮಾಧುರಿ ಇಟಗಿ ಮತ್ತು ದೀಪಿಕಾ ಇಬ್ಬರು ನಾಯಕಿಯರು. ನನ್ನಷ್ಟೇ ತೂಕುಳ್ಳ ಪಾತ್ರದಲ್ಲಿ ತಬಲಾ ನಾಣಿ ಕಾಣಿಸುತ್ತಾರೆ. ರಂಗಾಯಣ ರಘು, ಸಂಗೀತಾ ಶೆಟ್ಟಿ ಮೊದಲಾದ ತಾರಾಗಣವಿದೆ. ನಲವತ್ತು ಲೊಕೇಷನ್ಸ್ ಬಳಸಿಕೊಂಡಿದ್ದೇವೆ. ಐವತ್ತಕ್ಕೂ ಹೆಚ್ಚು ದಿನಗಳ ಕಾಲ ಶೂಟ್ ಮಾಡಿದ್ದೇವೆ.
ನಾಯಕನಾಗಿ
ತುಂಬಾ ವರ್ಷಗಳ ಹಿಂದೆ ನಾಯಕನಾಗಿರುವ ಸುಂದರಿಗಂಡ ಸುಂದರ ಸಿನಿಮಾ ಬಂತು. ಆದರೆ ನನ್ನ ನಿರ್ಮಾಣದ, ಕಮರ್ಷಿಯಲ್ ಹೀರೋ ಆಗಿರುವ, ಎಲ್ಲಾ ವಿಭಾಗಗಳಲ್ಲೂ ತೊಡಗಿಕೊಂಡಿರುವ ಮೊದಲ ಚಿತ್ರ ರ‌್ಯಾಂಬೋ.
ನೋವು ಇದೆ
ನಾನು ಕಂಪೆನಿ ನಾಟಕಗಳಲ್ಲಿಯೇ ಖಳನಾಯಕನ ಪಾತ್ರ ಮಾಡಿದ್ದೇನೆ. ಸದ್ಯ ಅಂಥದ್ದೊಂದು ಪ್ರಯೋಗಶೀಲ ಪಾತ್ರ ಕೊಡಿ ಅಂತ ಕೇಳಿದರೆ ನಿರ್ದೇಶಕರೇ ನಕ್ಕು ಬಿಡುತ್ತಾರೆ. ಹಾಸ್ಯನಟನಾಗಿರುವುದಕ್ಕೆ ಹೆಮ್ಮೆ ಪಡುತ್ತೇನೆ. ಆದರೆ, ಬೇರೆ ಬೇರೆ ಪಾತ್ರಗಳಲ್ಲಿ ನನ್ನನ್ನು ಗುರುತಿಸುತ್ತಿಲ್ಲವಲ್ಲ ಅನ್ನುವುದಕ್ಕೆ ನೋವು ಇದೆ.
ಕನಸಾಗಿರಲಿಲ್ಲ
ನಿರ್ಮಾಣ ಮಾಡುತ್ತೇನೆ ಅಂತ ಕನಸಲ್ಲೂ ಅಂದುಕೊಂಡವನಲ್ಲ ನಾನು. ಆದರೆ, ಕಥೆ ಕೇಳಿದ ಮೇಲೆ ಇದನ್ನು ನಾನೇ ಮಾಡಬೇಕು ಅಂತ ಅನಿಸ್ತು. ಇದೊಂದು ರೀತಿಯ ಕಾಮಿಡಿ ಥ್ರಿಲ್ಲರ್ ಸಿನಿಮಾ. ಬೇರೆಯವರು ಖಂಡಿತಾ ಮಾಡಲ್ಲ ಅಂತ ಅನಿಸ್ತು. ಅದಕ್ಕಾಗಿ ಕಷ್ಟವಾದರೂ ಸರಿ ಸಿನಿಮಾ ಮಾಡೋಣ ಅಂತ ಅನಿಸ್ತು. ಪ್ರಯೋಗಗಳಲ್ಲಿ ನನಗೆ ಹೆಮ್ಮೆ ಇರುವುದರಿಂದ ನಿರ್ಮಾಣಕ್ಕೆ ಇಳಿದೆ.
ಮರೆಯಲಾರೆ..
ತುಂಬಾ ಕನಸಿರುವ ಕಲಾವಿದ ನಾನು. ಬೇರೆ ಬೇರೆ ಪಾತ್ರಗಳನ್ನು ಮಾಡುವ ಹಂಬಲವಿದೆ. ಆದರೆ, ನಿರ್ದೇಶಕರು ನನ್ನನ್ನು ಆ ರೀತಿ ನೋಡಬೇಕು. ಈ ವೃತ್ತಿ ಬೇಡ ಅಂತ ಅಂದುಕೊಂಡವನು ನಾನು. ಸದ್ಯ ನನ್ನ ಬದುಕನ್ನು ಅದೇ ಸಲುಹುತ್ತಿದೆ. ನಾನು ಎಂದೆಂದಿಗೂ ಋಣಿ.
- ಶರಣ್, ನಟ


’ಮಂಗಳಗೌರಿ’ ನಟಿಯ ಬದುಕನ್ನೇ ಬದಲಾಯಿಸಿತು ಫೇಸ್ ಬುಕ್ ಪೋಸ್ಟ್!
First Published 23, Aug 2019, 3:41 PM IST
ಎರಡು ಕನಸು ಧಾರಾವಾಹಿಯ ನಂತರ ಅಳಗುಳಿಮನೆ, ರಾಧಾ ಕಲ್ಯಾಣ, ಖುಷಿ ಕಣಜ, ಕಾದಂಬರಿ, ಮುಂಗಾರುಮಳೆ, ಸ್ವಾತಿಮುತ್ತು, ಪುಟ್ಮಲ್ಲಿ ಧಾರಾವಾಹಿಯಲ್ಲಿ ನಟಿಸಿ ಮನೆ ಮಾತಾಗಿರುವ ರಾಧಿಕಾ ಮಿಂಚು ಸದ್ಯ ಮಂಗಳ ಗೌರಿ ಮದುವೆ ಧಾರಾವಾಹಿಯಲ್ಲಿ ನಟಿಸುತ್ತಿದ್ದಾರೆ. ಅವರ ಗ್ಲಾಮರಸ್ ಫೋಟೋಗಳು ಇಲ್ಲಿವೆ ನೋಡಿ.
‘ಎರಡು ಕನಸು’ ಧಾರಾವಾಹಿಯ ಸುನಯನ ಪಾತ್ರಧಾರಿಯಾಗಿ ಬಣ್ಣದ ಲೋಕಕ್ಕೆ ಕಾಲಿಟ್ಟರು ಅರಮನೆ ನಗರಿ ಬೆಡಗಿ ರಾಧಿಕಾ ಮಿಂಚು
ನಟನೆಯ ಜೊತೆಗೆ ರೂಪದರ್ಶಿಯಾಗಿಯೂ ರಾಧಿಕಾ ಸೈ ಎನಿಸಿಕೊಂಡಿದ್ದಾರೆ.
ಕನ್ನಡದ ಜೊತೆಗೆ ತಮಿಳು ಸೀರಿಯಲ್ ನಲ್ಲಿ ನಟಿಸಿರುವ ಮೂಲಕ ಪರಭಾಷೆಗೂ ಪಾದಾರ್ಪಣೆ ಮಾಡಿದ್ದಾರೆ.
ಅನುಬಂಧ ಅವಾರ್ಡ್ಸ್ 2 ರ ಸ್ಟೈಲ್ ಐಕಾನ್ ಫೀಮೇಲ್ ಮತ್ತು ಜನ ಮೆಚ್ಚಿದ ಮಂಥರೆ ವಿಭಾಗಕ್ಕೆ ನಾಮಿನೇಟ್ ಆಗಿದ್ದಾರೆ.
ರಾಧಿಕಾ ಮಿಂಚು ಎಂ.ಕಾಂ ಪದವೀಧರೆ.
ಮೈಸೂರ್ ಸಿಲ್ಕ್ಸ್, ಚೈನ್ನೈ ಸಿಲ್ಕ್ಸ್ , ಶಕ್ತಿ ಮಸಾಲಾ, ಜ್ಯುವೆಲ್ಲರಿ ಜಾಹೀರಾತಯಗಳಿಗೆ ರೂಪದರ್ಶಿಯಾಗಿ  ಮನೆ ಮಾತಾಗಿದ್ದಾರೆ.
ಹೆಚ್ಚಾಗಿ ನೆಗೆಟಿವ್ ಪಾತ್ರಗಳಲ್ಲೇ ನಟಿಸಿದ್ದಾರೆ.
ನಿರ್ದೇಶಕ ಸಂಜೀವ ತಗಡೂರು ಇವರ ಫೇಸ್ ಬುಕ್ ಪೋಸ್ಟ್ ನೋಡಿ ಅವಕಾಶ ಕೊಟ್ಟರು
ಕಸ್ತೂರಿ ಚಾನೆಲ್ ನಲ್ಲಿ ‘ಎರಡು ಕನಸು’ ಅನ್ನುವ ಧಾರಾವಾಹಿಯಲ್ಲಿ ಬಣ್ಣ ಹಚ್ಚತೊಡಗಿದರು.
ಮಂಗಳ ಗೌರಿ ಮದುವೆಯ ಸೌಂದರ್ಯ ಪಾತ್ರ ಜನಪ್ರಿಯತೆಯನ್ನು ತಂದು ಕೊಟ್ಟಿದೆ
ಬಯಸದೇ ಬಂದ ಅವಕಾಶವನ್ನು ಬದಿಗೊತ್ತದೇ ಸದುಪಯೋಗ ಪಡಿಸಿಕೊಂಡ ರಾಧಿಕಾ ಇಂದು ನಟನಾ ಕ್ಷೇತ್ರದಲ್ಲಿ 'ಮಿಂಚು'ತ್ತಿದ್ದಾರೆ.
Recent Stories


ಮನೀಷ್‌ಗೆ ಮೂರನೇ ಕ್ರಮಾಂಕ ಉತ್ತಮ: ನಬಿ
ಮನೀಷ್‌ಗೆ ಮೂರನೇ ಕ್ರಮಾಂಕ ಉತ್ತಮ: ನಬಿ
ಪಿಟಿಐ
04 ಮೇ 2019, 01:30  IST
Updated:
04 ಮೇ 2019, 01:30  IST
ಅಕ್ಷರ ಗಾತ್ರ :
ಆ
ಆ
ಮುಂಬೈ: ಸ್ಫೋಟಕ ಬ್ಯಾಟ್ಸ್‌ಮನ್ ಡೇವಿಡ್ ವಾರ್ನರ್ ಮತ್ತು ಜಾನಿ ಬೇಸ್ಟೊ ಅವರ ಅನುಪಸ್ಥಿತಿಯಲ್ಲಿ ಮೂರನೇ ಕ್ರಮಾಂಕದಲ್ಲಿ ಆಡಲು ಮನೀಷ್ ಪಾಂಡೆ ಉತ್ತಮ ಆಯ್ಕೆ ಎಂದು ಸನ್‌ರೈಸರ್ಸ್ ಹೈದರಾಬಾದ್ ತಂಡದ ಆಟಗಾರ ಮೊಹಮ್ಮದ್ ನಬಿ ಅಭಿಪ್ರಾಯಪಟ್ಟರು.
ಗುರುವಾರ ರಾತ್ರಿ ನಡೆದ ಡೆಲ್ಲಿ ಕ್ಯಾಪಿಟಲ್ಸ್ ಎದುರಿನ ಪಂದ್ಯದಲ್ಲಿ ಭರ್ಜರಿ ಬ್ಯಾಟಿಂಗ್ ಮಾಡಿದ ಮನೀಷ್ ಪಾಂಡೆ 47 ಎಸೆತಗಳಲ್ಲಿ ಅಜೇಯ 71 ರನ್ ಸಿಡಿಸಿದ್ದರು. ಎರಡು ಸಿಕ್ಸರ್ ಮತ್ತು ಎಂಟು ಬೌಂಡರಿಗಳನ್ನು ಸಿಡಿಸಿದ್ದರು.
163 ರನ್‌ಗಳ ಗೆಲುವಿನ ಗುರಿ ಬೆನ್ನತ್ತಿದ ಸನ್‌ರೈಸರ್ಸ್ ತಂಡ ಮನೀಷ್ ಅವರ ಕೆಚ್ಚೆದೆಯ ಆಟದಿಂದ ಟೈ ಸಾಧಿಸುವಲ್ಲಿ ಯಶಸ್ವಿಯಾಗಿತ್ತು. ಅಂತಿಮ ಪಂದ್ಯದಲ್ಲಿ ಗೆಲ್ಲಲು ಏಳು ರನ್ ಬೇಕಾಗಿದ್ದಾಗ ಮನೀಷ್ ಸಿಕ್ಸರ್ ಸಿಡಿಸಿದ್ದರು. ಸೂಪರ್ ಓವರ್‌ನಲ್ಲಿ ಗೆದ್ದ ಮುಂಬೈ ಇಂಡಿಯನ್ಸ್ ಪ್ಲೇ ಆಫ್‌ಗೆ ಪ್ರವೇಶಿಸಿತ್ತು.
ಮನೀಷ್ ಜೊತೆ ಆರನೇ ವಿಕೆಟ್‌ಗೆ 49 ರನ್‌ಗಳನ್ನು ಸೇರಿಸಿದ್ದ ನಬಿ ಪಂದ್ಯದ ನಂತರ ಮಾತನಾಡಿ ‘ಇತ್ತೀಚಿನ ಪಂದ್ಯಗಳಲ್ಲಿ ಮನೀಷ್ ಉತ್ತಮ ಸಾಧನೆ ಮಾಡಿದ್ದಾರೆ. ವಾರ್ನರ್ ಮತ್ತು ಬೇಸ್ಟೊ ತವರಿಗೆ ವಾಪಸಾಗಿದ್ದು ಅವರ ಸ್ಥಾನವನ್ನು ಮನೀಷ್ ತುಂಬುತ್ತಿದ್ದಾರೆ. ಇದು ಒಳ್ಳೆಯ ಲಕ್ಷಣ’ ಎಂದರು.
‘ಜಸ್‌ಪ್ರೀತ್ ಬೂಮ್ರಾ ಮತ್ತು ಲಸಿತ್ ಮಾಲಿಂಗ ಅವರು ಎದುರಾಳಿ ಪಾಳಯದಲ್ಲಿ ಇದ್ದಾಗ ರನ್ ಗಳಿಸುವುದು ಕಷ್ಟ ಸಾಧ್ಯ. ಅವರ ಯಾರ್ಕರ್ ಎಸೆತಗಳನ್ನು ಎದುರಿಸಿ ಕ್ರೀಸ್‌ನಲ್ಲಿ ಉಳಿಯಲು ವಿಶೇಷ ಸಾಮರ್ಥ್ಯ ಬೇಕು. ಮುಂಬೈ ಇಂಡಿಯನ್ಸ್ ಎದುರಿನ ಪಂದ್ಯದಲ್ಲಿ ಸೋಲಲು ಅವರ ಬೌಲಿಂಗ್ ದಾಳಿಯೇ ಕಾರಣ’ ಎಂದು ನಬಿ ತಿಳಿಸಿದರು.


ಥೈರಾಯ್ಡ್ ಗ್ರಂಥಿ ಆರೋಗ್ಯಕ್ಕೆ ಬೇಕು ಈ ಎಲ್ಲಾ ‘ಆಹಾರ’
  14-03-2019 12:09PM IST    /     No Comments    /     Posted In: Latest News , Health
ಥೈರಾಯ್ಡ್ ಇತ್ತೀಚಿಗೆ ಬಹುತೇಕರನ್ನು ಕಾಡುತ್ತಿರುವ ಸಮಸ್ಯೆ. ಥೈರಾಯ್ಡ್ ಸಮಸ್ಯೆಗೆ ಜೀವನಶೈಲಿ ಮತ್ತು ಆಹಾರಶೈಲಿ ಪ್ರಮುಖ ಕಾರಣವಾಗಿದೆ. ಥೈರಾಯ್ಡ್ ಗ್ರಂಥಿ ಆರೋಗ್ಯಕರವಾಗಿರಲು ದೇಹಕ್ಕೆ ವ್ಯಾಯಾಮ ಅಗತ್ಯ ಹಾಗೂ ಆರೋಗ್ಯಕರ ಆಹಾರ ಸೇವನೆ ಮುಖ್ಯ. ಥೈರಾಯ್ಡ್ ಗ್ರಂಥಿ ಆರೋಗ್ಯಕ್ಕೆ ಈ ಆಹಾರಗಳು ತುಂಬಾ ಒಳ್ಳೆಯದು.
ತೆಂಗಿನ ಎಣ್ಣೆ
ಥೈರಾಯ್ಡ್ ಗ್ರಂಥಿಯ ಆರೋಗ್ಯಕ್ಕೆ ತೆಂಗಿನ ಎಣ್ಣೆ ತುಂಬಾ ಒಳ್ಳೆಯದು. ಥೈರಾಯ್ಡ್ ಸಮಸ್ಯೆ ಇರುವವರು ದಿನಾ ಒಂದೆರೆಡು ಚಮಚ ತೆಂಗಿನ ಎಣ್ಣೆಯನ್ನು ಆಹಾರದ ಜೊತೆ ಮಿಕ್ಸ್ ಮಾಡಿ ತಿಂದು ಥೈರಾಯ್ಡ್ ಹಾರ್ಮೋನ್ ನಿಯಂತ್ರಣದಲ್ಲಿಡಬಹುದು.
ಮೊಸರು
ಇದರಲ್ಲಿರುವ ವಿಟಮಿನ್ ಡಿ ಅಂಶ ಜೀರ್ಣಕ್ರಿಯೆಗೆ ಸಹಾಯ ಮಾಡುತ್ತದೆ. ಥೈರಾಯ್ಡ್ ಸಮಸ್ಯೆ ನಿಯಂತ್ರಣಕ್ಕೆ ಜೀರ್ಣಕ್ರಿಯೆ ಸರಾಗವಾಗಿ ನಡೆಯಬೇಕು.
ಪಾಲಾಕ್
ಇದರಲ್ಲಿ ಕಬ್ಬಿಣದಂಶ, ವಿಟಮಿನ್ ಬಿ ಇದ್ದು, ಥೈರಾಯ್ಡ್ ಹಾರ್ಮೋನ್ ಉತ್ಪತ್ತಿಗೆ ಸಹಕಾರಿ.
ಬೆಳ್ಳುಳ್ಳಿ
ಬೆಳ್ಳುಳ್ಳಿ ಸಕ್ಕರೆ ಅಂಶ ಹಾಗೂ ಥೈರಾಯ್ಡ್ ಸಮಸ್ಯೆಯನ್ನು ನಿಯಂತ್ರಣದಲ್ಲಿಡಲು ಮತ್ತು ಜೀರ್ಣಕ್ರಿಯೆಗೆ ಸಹಾಯ ಮಾಡುತ್ತದೆ.
ಸಿಹಿ ಕುಂಬಳಕಾಯಿ ಬೀಜ
ಇದರಲ್ಲಿ ಸತು ಅಂಶವಿದ್ದು, ಥೈರಾಯ್ಡ್ ಗ್ರಂಥಿಯ ಆರೋಗ್ಯಕ್ಕೆ ತುಂಬಾ ಒಳ್ಳೆಯದು.
ಸೇಬು
ಸೇಬಿನಲ್ಲಿರುವ ಪೆಕ್ಟಿನ್ ನಾರಿನಂಶ ದೇಹದಲ್ಲಿರುವ ಕಲ್ಮಶಗಳನ್ನು ಹೊರಹಾಕುವಲ್ಲಿ ಸಹಾಯ ಮಾಡುತ್ತೆ. ಹಾಗೆ ಥೈರಾಯ್ಡ್ ಸಮಸ್ಯೆ ಇರುವವರು ಈ ಹಣ್ಣಿನ ಪ್ರಯೋಜನ ಪಡೆಯಬಹುದು.


ಕೊಹ್ಲಿ ಡ್ಯಾನ್ಸ್ ಮಾಡಲು ಏಕೆ ಇಷ್ಟಪಡುತ್ತಾರೆ?
Vijaya Karnataka Web| Aug 12, 2019, 05.30 PM IST
ಪೋರ್ಟ್ ಆಫ್ ಸ್ಪೇನ್: ವೆಸ್ಟ್‌ಇಂಡೀಸ್ ವಿರುದ್ದ ಎರಡನೇ ಏಕದಿನ ಪಂದ್ಯದಲ್ಲಿ ದಾಖಲಾದ ಗೆಲುವಿನ ಬಳಿಕ ಬಿಸಿಸಿಐ ಚಹಲ್ ಟಿವಿಯಲ್ಲಿ ನಡೆಸಿದ ಸಂದರ್ಶನದಲ್ಲಿ ನಾಯಕ ವಿರಾಟ್ ಕೊಹ್ಲಿ ತಮ್ಮ ಅನಿಸಿಕೆಗಳನ್ನು ಬಹಿರಂಗಪಡಿಸಿದ್ದಾರೆ.
ನಾವು ಅಗ್ರ ಮೂವರಲ್ಲಿ ಓರ್ವ ಆಟಗಾರ ದೊಡ್ಡ ಮೊತ್ತವನ್ನು ಪೇರಿಸುವುದನ್ನು ಗುರಿ ಮಾಡುತ್ತೇವೆ. ಶಿಖರ್ ಧವನ್ ಹಾಗೂ ರೋಹಿತ್ ಶರ್ಮಾ ಅದನ್ನು ಸ್ಥಿರವಾಗಿ ಮಾಡುತ್ತಲೇ ಬಂದಿದ್ದಾರೆ. ಅವಕಾಶ ಸಿಕ್ಕಾಗ ನಾನು ಕೂಡಾ ಮಾಡಿದ್ದೇನೆ ಎಂದರು.
ಪ್ರಾಮಾಣಿಕವಾಗಿ ಹೇಳಬೇಕೆಂದರೆ 60-70 ರನ್ ಗಳಿಸಿದ್ದಾಗ ಸಂಪೂರ್ಣವಾಗಿ ದಣಿವು ಕಾಡುತ್ತಿತ್ತು. ಆದರೆ ಅಂತಹ ಪರಿಸ್ಥಿತಿಯಲ್ಲಿ ನಾನು ಆ ರೀತಿಯಾಗಿಯೇ ಆಡಬೇಕಿತ್ತು. ತಂಡಕ್ಕಾಗಿ ಮತ್ತಷ್ಟು ಕಷ್ಟಪಡಬೇಕಾಯಿತು. ತಂಡದ ಬಗ್ಗೆ ಯೋಚಿಸುವಾಗ ತಂಡಕ್ಕಾಗಿ ಆಡುವಾಗ ಎಲ್ಲಿಂದಲೋ ಶಕ್ತಿ ಲಭಿಸುತ್ತದೆ. ಈ ಇನ್ನಿಂಗ್ಸ್ ತುಂಬಾನೇ ಸವಾಲಿನಿಂದ ಕೂಡಿತ್ತು ಎಂದು ಸೇರಿಸಿದರು.
ತಂಡಕ್ಕಾಗಿ ಯಾವುದೇ ರೀತಿಯಲ್ಲೂ ಕಷ್ಟಪಡಲು ಇಷ್ಟಪಡುತ್ತೇನೆ. ನಾನು ಅಂತಹ ಮನೋಭಾವವನ್ನೇ ಬೆಳೆಸಿದ್ದೇನೆ ಎಂದು ಒಂದು ಕೈಯಲ್ಲಿ ಕ್ಯಾಚ್ ಹಿಡಿದಿರುವ ಬಗ್ಗೆ ಪ್ರತಿಕ್ರಿಯಿಸಿದರು.
ಪ್ರತಿಯೊಬ್ಬ ಆಟಗಾರನೂ ತಂಡಕ್ಕಾಗಿ ಎಲ್ಲ ಹಂತದಲ್ಲೂ ಕೊಡುಗೆ ನೀಡುವ ರೀತಿಯಲ್ಲಿ ಜೀವನಶೈಲಿ ರೂಪಿಸಬೇಕು ಎಂಬ ಮನವಿಯನ್ನು ಮಾಡಿದರು.
ಮೈದಾನದಲ್ಲಿ ಡ್ಯಾನ್ಸ್ ಮಾಡುವುದರ ಬಗ್ಗೆ ವಿಚಾರಿಸಿದಾಗ, ನಾಯಕನಾಗಿದ್ದರೂ ಓರ್ವ ಆಟಗಾರನಂತೆ ಪ್ರತಿಯೊಂದು ಕ್ಷಣವನ್ನು ಆನಂದಿಸಲು ಬಯಸುವುದಾಗಿ ತಿಳಿಸಿದರು.
ದೇವರ ದಯೆಯಿಂದ ಉತ್ತಮ ಜೀವನ ದೊರಕಿದೆ. ಸಂಗೀತ ಕೇಳಿದಾಗ ಇಂತಹ ಕ್ಷಣಗಳನ್ನು ಆನಂದಿಸುವುದು ಮುಖ್ಯ ಎಂದು ಸೇರಿಸಿದರು.


ಮಂತ್ರಿಗಾಗಿ ಮಧ್ಯರಾತ್ರಿ ಬಾಗಿಲು ತೆರೆದ ಬ್ಯಾಂಕ್
  18-11-2016 10:31AM IST    /     No Comments    /     Posted In: Latest News , Special
ಒಂದ್ಕಡೆ ಹಳೆ ನೋಟು ಬದಲಾಯಿಸಿಕೊಳ್ಳಲು ಜನರು ಗಂಟೆಗಟ್ಟಲೆ ಬ್ಯಾಂಕ್ ಮುಂದೆ ಕ್ಯೂನಲ್ಲಿ ನಿಲ್ಲುತ್ತಿದ್ದಾರೆ. ಇನ್ನೊಂದು ಕಡೆ ದೇಶದ ವಿಐಪಿಗಳು ಸುಲಭವಾಗಿ ನೋಟು ಬದಲಾಯಿಸಿಕೊಳ್ಳುತ್ತಿದ್ದಾರೆ. ವಿಐಪಿಗಳಿಗಾಗಿ ಮಧ್ಯರಾತ್ರಿ ಬ್ಯಾಂಕ್ ತೆರೆದ ಘಟನೆ ಉತ್ತರ ಪ್ರದೇಶದಲ್ಲಿ ನಡೆದಿದೆ.
ಉತ್ತರ ಪ್ರದೇಶದ ಮಂತ್ರಿ ಇಕ್ಬಾಲ್ ಮಹಮೂದ್ ವಿಡಿಯೋವೊಂದು ವೈರಲ್ ಆಗಿದೆ. ಬ್ಯಾಂಕ್ ಒಳಗೆ ಮ್ಯಾನೇಜರ್ ಮುಂದೆ ಕುಳಿತಿರುವ ಸಚಿವರು ಆರಾಮವಾಗಿ ನೋಟು ಬದಲಾಯಿಸಿಕೊಳ್ಳುತ್ತಿದ್ದಾರೆ.
ತಮ್ಮ ಜೊತೆಗಿರುವ ಜನರ ಬಳಿ ಮಂತ್ರಿ ಮಾತನಾಡಿದ್ದಾರೆ. ಬೆಳಿಗ್ಗೆ ಕ್ಯೂನಲ್ಲಿ ಯಾರು ನಿಲ್ತಾರೆ ಎಂದಿದ್ದಾರೆ ಇಕ್ಬಾಲ್. ನೋಟು ಬದಲಾಯಿಸಿದ್ದಲ್ಲದೆ ತಮ್ಮ ಖಾತೆಯಿಂದ ಹಣ ಡ್ರಾ ಮಾಡಿದ್ದಾರೆ ಇಕ್ಬಾಲ್.


9 ವರ್ಷಗಳು ಉರುಳಿದರೂ ತಲೆ ಎತ್ತಲೇ ಇಲ್ಲ ‘ವಿಷ್ಣು ಸ್ಮಾರಕ’
9 ವರ್ಷಗಳು ಉರುಳಿದರೂ ತಲೆ ಎತ್ತಲೇ ಇಲ್ಲ ‘ವಿಷ್ಣು ಸ್ಮಾರಕ’
ಶಶಿಕಮಾರ್
18 ಸೆಪ್ಟೆಂಬರ್ 2018, 01:00  IST
Updated:
18 ಸೆಪ್ಟೆಂಬರ್ 2018, 09:32  IST
ಅಕ್ಷರ ಗಾತ್ರ :
ಆ
ಆ
ವಿಷ್ಣುವರ್ಧನ್ ನಮ್ಮನ್ನಗಲಿ 2019ರ ಡಿಸೆಂಬರ್ 30ಕ್ಕೆ ಹತ್ತು ವರ್ಷಗಳಾಗಲಿವೆ.  2010ರಲ್ಲಿ ವಿಷ್ಣುವರ್ಧನ್ ಸ್ಮಾರಕ ನಿರ್ಮಾಣಕ್ಕೆ ಯಡಿಯೂರಪ್ಪ ನೇತೃತ್ವದ ಅಂದಿನ ರಾಜ್ಯ ಸರ್ಕಾರ ನಿರ್ಧರಿಸಿತ್ತು. ಅದಕ್ಕಾಗಿ 10 ಕೋಟಿ ಹಣವನ್ನು ನೀಡುವುದಾಗಿ ಹೇಳಿತ್ತು. ಆದರೆ, ವಿಷ್ಣು ಸ್ಮಾರಕ ನಿರ್ಮಾಣದ ಯೋಜನೆ ರೂಪಿಸಿ, 9 ವರ್ಷಗಳು ಉರುಳಿದರೂ ಸ್ಮಾರಕ ತಲೆಎತ್ತಲೇ ಇಲ್ಲ.
ಮೈಲಸಂದ್ರ ಬಳಿಯ 10 ಎಕರೆ ವಿಸ್ತೀರ್ಣದ ‘ಅಭಿಮಾನ್ ಸ್ಟುಡಿಯೊ’ದಲ್ಲಿ ವಿಷ್ಣುವರ್ಧನ್ ಅಂತ್ಯಕ್ರಿಯೆ ಮಾ ಡಲಾಯಿತು. ಬಳಿಕ ಆ ಸ್ಟುಡಿಯೊದ ಜಾಗದಲ್ಲಿ ವಿಷ್ಣು ಸ್ಮಾರಕ ನಿರ್ಮಾಣಕ್ಕೆ ಸರ್ಕಾರ ಯೋಜನೆಯನ್ನೂ ರೂಪಿಸಿತ್ತು.
ಸ್ಟುಡಿಯೊದ ನಿರ್ವಹಣೆಯನ್ನು ನಟ ಬಾಲಕೃಷ್ಣ ಅವರ ಕುಟುಂಬದವರು ನೋಡಿಕೊಳ್ಳುತ್ತಿದ್ದಾರೆ. ಸ್ಮಾರಕ ನಿರ್ಮಾಣಕ್ಕೆ ಬೇಕಾದ ಜಮೀನು ಸಂಬಂಧವಾಗಿ ಕೆಲವೊಂದು ವಿವಾದಗಳು ಹುಟ್ಟಿಕೊಂಡವು. ಅದರಿಂದಲೇ ಸ್ಮಾರಕ ನಿರ್ಮಾಣಕ್ಕೆ ತಡೆಬಿದ್ದಿತು.
ಸ್ಟುಡಿಯೊದ ಜಾಗ ಸರ್ಕಾರದ್ದು!
ವಾಸ್ತವವಾಗಿ ನೋಡುವುದಾದರೆ, ಅಭಿಮಾನ್ ಸ್ಟುಡಿಯೊದ ಜಾಗ ಬಾಲಕೃಷ್ಣ ಅವರ ಕುಟುಂಬಕ್ಕೆ ಸೇರಿದ್ದಲ್ಲ. ಒಟ್ಟು 20 ಎಕರೆ ವಿಸ್ತೀರ್ಣವಿದ್ದ ಸ್ಟುಡಿಯೊದ ಜಮೀನು ಸರ್ಕಾರದ್ದು. ಬಾಲಕೃಷ್ಣ ಅವರ ಕಲಾಸೇವೆಯನ್ನು ಗುರುತಿಸಿ, ಅವರಿಗೆ 99 ವರ್ಷಗಳ ವರೆಗೆ ಭೋಗ್ಯಕ್ಕೆಂದು ಆ ಜಮೀನನ್ನು ರಾಜ್ಯ ಸರ್ಕಾರ ನೀಡಿತ್ತು. ಅವರ ನೇತೃತ್ವದಲ್ಲೇ ಅಭಿಮಾನ್ ಸ್ಟುಡಿಯೊ ನಿರ್ಮಾಣ ಮಾಡಿ, ಅಭಿವೃದ್ಧಿ ಪಡಿಸಲಾಯಿತು.
‘ಬಾಲಕೃಷ್ಣ ಅವರ ನಿಧನದ ಬಳಿಕ ಅವರ ಮಗ ಗಣೇಶ್, ‘ತಂದೆಯ ನಿಧನದ ಬಳಿಕ ಸ್ಟುಡಿಯೊ ನಿರ್ವಹಣೆ ಕಷ್ಟವಾಗಿದೆ. 20 ಎಕರೆ ಜಮೀನಿನ ಪೈಕಿ 10 ಎಕರೆಯನ್ನು ಮಾರಾಟ ಮಾಡಿ, ಸ್ಟುಡಿಯೊ ಅಭಿವೃದ್ಧಿಗೊಳಿಸುತ್ತೇನೆ’ ಎಂದು ಎಸ್.ಎಂ.ಕೃಷ್ಣ ನೇತೃತ್ವದ ಸರ್ಕಾರಕ್ಕೆ ಪತ್ರ ಬರೆದು, ಷರತ್ತು ಬದ್ಧ ಅನುಮತಿ ಪಡೆದುಕೊಂಡಿದ್ದರು.
‘ಈಗ, ಉಳಿದ 10 ಎಕರೆ ಜಮೀನು ಸಹ ತಮ್ಮದೇ ಎಂಬ ರೀತಿಯಲ್ಲಿ ಬಾಲಕೃಷ್ಣ ಅವರ ಕುಟುಂಬಸ್ಥರು ವರ್ತಿಸುತ್ತಿದ್ದಾರೆ. ಹೀಗಾಗಿಯೇ, ಸ್ಮಾರಕ ನಿರ್ಮಾಣಕ್ಕೂ ವಿನಾಕಾರಣ ಅಡ್ಡಿಯುಂಟು ಮಾಡುತ್ತಿದ್ದಾರೆ’ ಎಂಬುದು ವಿಷ್ಣು ಸೇನಾ ಸಮಿತಿ ಅಧ್ಯಕ್ಷ ಶ್ರೀನಿವಾಸ ವೀರಕಪುತ್ರ.
ಬಾಲಕೃಷ್ಣ ಅವರ ಮಗ ಗಣೇಶ್ ಅವರನ್ನು ಸಂಪರ್ಕಿಸಿದಾಗ, ‘ಅಭಿಮಾನ್ ಸ್ಟುಡಿಯೊದಲ್ಲಿ ವಿಷ್ಣು ಸ್ಮಾರಕ ನಿರ್ಮಾಣ ವಿಚಾರ ಸಂಬಂಧ ನಾನು ಯಾವುದೇ ರೀತಿಯ ಪ್ರತಿಕ್ರಿಯೆ ನೀಡುವುದಿಲ್ಲ’ ಎಂದು ಹೇಳಿ ಕರೆ ಸ್ಥಗಿತಗೊಳಿಸಿದರು. ವಿಷ್ಣು ಸ್ಮಾರಕ ಸಂಬಂಧಿತ ಬೆಳವಣಿಗೆಗಳಿಂದ ಬೇಸೆತ್ತ ಭಾರತಿ ವಿಷ್ಣುವರ್ಧನ್ ಅವರು ಮೈಸೂರಿನಲ್ಲಿ ಸ್ಮಾರಕ ಭವನ ನಿರ್ಮಾಣಕ್ಕೆ ಮನಸು ಮಾಡಿದ್ದರು. ಅವರ ಬೇಡಿಕೆಗನುಗುಣವಾಗಿಯೇ, ಸರ್ಕಾರ ಮೈಸೂರಿನಲ್ಲಿ 6 ಎಕರೆ ಜಮೀನು ಮಂಜೂರು ಮಾಡಿದೆ. ಆದರೆ, ‘ಆ ಜಮೀನು ರೈತರಿಗೆ ಸೇರಿದ್ದು, ಅದರಲ್ಲಿ ಸ್ಮಾರಕ ನಿರ್ಮಾಣ ಮಾಡಬಾರದು’ ಎಂದು ಕೆಲ ರೈತ ಸಂಘಟನೆಗಳು ವಾದ ಮಾಡುತ್ತಿವೆ. ಹೀಗಾಗಿ, ಆ ಜಮೀನಿಗೆ ಸಂಬಂಧಪಟ್ಟಂತೆ ಯಥಾಸ್ಥಿತಿ ಕಾಯ್ದುಕೊಳ್ಳುವಂತೆ ಕೋರ್ಟ್ ಸೂಚಿಸಿದೆ.
ಸಮಾಧಿ ಜಾಗ ಅಭಿವೃದ್ಧಿಯಾಗಲಿ
‘ವಿಷ್ಣು ಸ್ಮಾರಕವನ್ನು ಎಲ್ಲಿ ಬೇಕಾದರೂ, ಹೇಗೆ ಬೇಕಾದರೂ ನಿರ್ಮಿಸಿಕೊಳ್ಳಲಿ. ಅದಕ್ಕೆ ನಮ್ಮ ತಗಾದೆ ಇಲ್ಲ. ಆದರೆ, ಅಭಿಮಾನ್ ಸ್ಟುಡಿಯೊದಲ್ಲಿರುವ ವಿಷ್ಣುಜೀ ಅವರ ಸಮಾಧಿ ಜಾಗದೊಂದಗೆ ಅಭಿಮಾನಿಗಳಿಗೆ ಭಾವನಾತ್ಮಕ ಸಂಬಂಧವಿದೆ. ಆ ಜಾಗ ಅಭಿವೃದ್ದಿ ಕಾಣದೆ, ಅಭಿಮಾನಿಗಳನ್ನು ಅವಮಾನಿಸುತ್ತಿದೆ. ಹೀಗಾಗಿ, ವರನಟ ಡಾ.ರಾಜ್‌ಕುಮಾರ್ ಸಮಾಧಿ ಜಾಗದ ರೀತಿಯಲ್ಲೇ ಅಭಿವೃದ್ಧಿಗೊಳಿಸಬೇಕು ಎಂಬುದು ನಮ್ಮ ಬೇಡಿಕೆ. ಅದು ಈಡೇರುವವರೆಗೂ ಒಂದಲ್ಲ ಒಂದು ರೀತಿಯಲ್ಲಿ ಹೋರಾಟ ಮುಂದುವರೆಯುತ್ತಲೇ ಇರುತ್ತದೆ’ ಎನ್ನುತ್ತಾರೆ ಶ್ರೀನಿವಾಸ.
0 Post Comments (+)


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಉಲ್ಲಾಸ ಉತ್ಸಾಹ
ಸದಾ ಲವಲವಿಕೆ, ಅತಿಯಾದ ಚಟುವಟಿಕೆಯೂ ಒಮ್ಮೊಮ್ಮೆ ಅಪಾಯಕಾರಿ.
ವಿಜಯ ಕರ್ನಾಟಕ | Updated:
Mar 11, 2018, 05:00AM IST
ಉಲ್ಲಾಸ ಉತ್ಸಾಹ
*ಡಾ. ಶಿವಾನಂದ ಬಿ. ಹಿರೇಮಠ
ಮುಖದಲ್ಲೊಂದು ಕಾಂತಿ ಎದ್ದು ಕಾಣುತ್ತದೆ. ಒಂದೇ ನೋಟಕ್ಕೆ ಬೇರೆಯವರನ್ನು ಸೆಳೆದು ಬಿಡುವ ಅದ್ಭುತ ಶಕ್ತಿ ಅವರಲ್ಲಿರುತ್ತದೆ. ವಿಶೇಷವಾಗಿ ಕೆಲವು ಮಕ್ಕಳಲ್ಲಿ ಅಂತಹದ್ದೊಂದು ಆಕರ್ಷಿಸುವ ಗುಣ ಇರುತ್ತದೆ. ಕೆಲವು ಮಕ್ಕಳು ಇರುವುದೇ ಹಾಗೆ. ಅವರಿಗೆ ಕುಳಿತಲ್ಲಿ ಕೂರಲಿಕ್ಕೆ ಆಗುವುದಿಲ್ಲ. ನಿಂತಲ್ಲಿ ನಿಲ್ಲಲಾಗುವುದಿಲ್ಲ್ಲ. ಸದಾ ಓಡಾಡಿಕೊಂಡಿರುತ್ತಾರೆ. ಯಾರದ್ದೋ ಹಿಡಿತಕ್ಕೆ ಅವರು ಸಿಗುವುದೇ ಇಲ್ಲ.
ಮಕ್ಕಳು ಲವಲವಿಕೆ, ಚಟುವಟಿಕೆಯಿಂದ ಇದ್ದರೆæ ಚೆನ್ನ ಮತ್ತು ಅದು ಸಹಜ ಕೂಡ. ಆದರೆ ಚಟುವಟಿಕೆ ವಿಪರೀತವಾಗಿ, ಚಂಚಲತೆ ಮತ್ತು ಹಠಾತ್ ಪ್ರವೃತ್ತಿ ಹೆಚ್ಚಾಗಿ ಮಗುವಿನ ವೈಯಕ್ತಿಕ, ಸಾಮಾಜಿಕ ಹಾಗೂ ಶೈಕ್ಷ ಣಿಕ ಜೀವನದ ಮೇಲೆ ಪರಿಣಾಮ ಬೀರಲಾರಂಭಿಸಿದರೆ ಎಚ್ಚರವಹಿಸಿ. ಏಕೆಂದರೆ ಇದು ಅಟೆನ್ಶನ್ ಡೆಫಿಸಿಟ್ ಹೈಪರಾರ‍ಯಕ್ಟಿವಿಟಿ ಡಿಸಾರ್ಡರ್ ಇರಬಹುದು. ಅಂದರೆ ಇದನ್ನು ಚಿತ್ತಚಂಚಲತೆ ಎನ್ನುತ್ತೇವೆ.
ಮಗುವಿನ ಅತಿಯಾದ ಚಟುವಟಿಕೆ ಹಾಗೂ ಹಠಾತ್ ಪ್ರವೃತ್ತಿಯಿಂದ ಪಾಲಕರು ಸಾಮಾಜಿಕವಾಗಿ ತುಂಬ ಮುಜುಗರ ಅನುಭವಿಸುತ್ತಾರೆ. ಮಗುವಿನ ಚಿತ್ತಚಂಚಲತೆಯಿಂದಾಗಿ, ಏನನ್ನು ಹೇಳಿದರೂ, ಅದು ಕೇಳಿಸಿಕೊಳ್ಳುತ್ತಿಲ್ಲ ಎನ್ನಿಸಬಹುದು. ಶಿಕ್ಷ ಕರು ಮಗುವಿನ ನಡವಳಿಕೆಯ ಬಗ್ಗೆ ಪದೇಪದೆ ದೂರಬಹುದು. ಈ ಎಲ್ಲ ವಿಷಯಗಳಿಂದ ಪಾಲಕರು, ಮಗುವಿನ ಮೇಲೆ ಕೋಪ , ಬೇಸರಗೊಂಡು, ಸಹಜವಾದ ಪ್ರೀತಿ , ಅಕ್ಕರೆ ಕಡಿಮೆಯಾಗಿ, ಮಗುವನ್ನು ನಿರ್ಲಕ್ಷಿಸಬಹುದು ಮತ್ತು ಅತಿಯಾಗಿ ಶಿಕ್ಷಿಸಲೂಬಹುದು. ಶಿಕ್ಷೆ ನೀಡಿದರೂ ಸಹ , ಮಗುವಿನ ನಡವಳಿಕೆಯಲ್ಲಿ ಯಾವುದೇ ಬದಲಾವಣೆ ಕಂಡುಬರದು.
ಮಗುವಿನ ಇಂತಹ ನಡುವಳಿಕೆ, ಅಸ್ವಸ್ಥತೆಯ ಗುಣಲಕ್ಷ ಣ ಎಂದು ಪಾಲಕರು, ಅರ್ಥ ಮಾಡಿಕೊಳ್ಳಬೇಕು. ಮಗು ಬೇಕಂತಲೇ, ಕೀಟಲೇ ಮಾಡಲೆಂದಲೇ ಈ ರೀತಿ ಮಾಡುತ್ತಿದೆ ಎಂದು ಭಾವಿಸಬಾರದು.
ಚಿತ್ತ ಚಂಚಲತೆ
ಅತಿಯಾದ ಚಟುವಟಿಕೆ ಹಾಗೂ ಹಠಾತ್ ಪ್ರವೃತ್ತಿ ಚಿತ್ತ ಚಾಂಚಲತೆಯ ಲಕ್ಷಣಗಳು. ಶಾಲೆಗೆ ಹೋಗುವ ಮುನ್ನ , ಅತಿಯಾದ ಚಟುವಟಿಕೆ ಹಾಗೂ ಹಠಾತ್ ಪ್ರವೃತ್ತಿ ಎದ್ದು ಕಾಣಿಸಿದರೆ, ಶಾಲೆಗೆ ಹೋಗುವ ಮಕ್ಕಳಲ್ಲಿ ಚಂಚಲತೆ ಹೆಚ್ಚಾಗಿ ಕಂಡು ಬರುತ್ತದೆ. ಇದು ಸಾಮಾನ್ಯವಾಗಿ ಮಕ್ಕಳಲ್ಲಿ ಕಂಡು ಬರುವಂತಹ ಮಿದುಳಿನ ಸಮಸ್ಯೆ. ಭಾರತದಲ್ಲಿ ಸುಮಾರು ಶೇ.10ರಷ್ಟು ಶಾಲೆಗೆ ಹೋಗುವ ಮಕ್ಕಳಲ್ಲಿ ,ಅದರಲ್ಲೂ ಗಂಡು ಮಕ್ಕಳಲ್ಲಿ ಹೆಚ್ಚಾಗಿ ಇದು ಕಾಣಿಸುತ್ತದೆ. ಆನುವಂಶೀಯತೆ, ಅತಿ ಚಿಕ್ಕ ವಯಸ್ಸಿನಲ್ಲೇ ಸರಿಯಾದ ಪಾಲನೆ, ಪೋಷಣೆ ಇಲ್ಲದಿರುವದು, ದೈಹಿಕ ಹಾಗೂ ಮಾನಸಿಕ ಶೋಷಣೆಗಳು ಈ ಅಸ್ವಸ್ಥತೆಗೆ ಕೆಲವು ಕಾರಣಗಳು.
ಲಕ್ಷಣ
ಮಕ್ಕಳು ಓದಿನಲ್ಲಿ , ಚಟುವಟಿಕೆಯಲ್ಲಿ , ಆಟದಲ್ಲಿ ಸೂಕ್ಷ ್ಮವಾದ ವಿವರಗಳಿಗೆ ಗಮನ ನೀಡುವುದಿಲ್ಲ. ಓದಿನಲ್ಲಿ, ಬರವಣಿಗೆಯಲ್ಲಿ ,ಚಂಚಲತೆಯಿಂದ ತಪ್ಪುಗಳನ್ನು ಮಾಡುತ್ತಿರುತ್ತಾರೆ. ತುಂಬ ಹೊತ್ತು ಗಮನವಿರಿಸಬೇಕಾದಂತಹ ಚಟುವಟಿಕೆಗಳಲ್ಲಿ (ಪಾಠ ಕೇಳುವುದು) ಪಾಲ್ಗೊಳ್ಳಲಾಗುದಿಲ್ಲ. ಅವರ ಜೊತೆ ಮಾತನಾಡುತ್ತಿದ್ದರೆ , ಅವರು ಕೇಳಿಸಿಕೊಳ್ಳುತ್ತಿಲ್ಲ ಎನ್ನಿಸುತ್ತದೆ. ದಿನ ನಿತ್ಯದ ಅವಶ್ಯಕತೆಯ ವಸ್ತುಗಳನ್ನು (ಪೆನ್ಸಿಲ್, ರಬ್ಬರ್, ಪುಸ್ತಕ) ಪದೇ ಪದೇ ಕಳೆದುಕೊಳ್ಳುತ್ತಿರುತ್ತಾರೆ. ಅತಿ ಸುಲಭವಾಗಿ ಚಿಕ್ಕ ಪುಟ್ಟ ವಸ್ತು , ವಿಷಯಗಳಿಂದ ವಿಚಲಿತಗೊಳ್ಳುತ್ತಾರೆ. ಅತಿಯಾದ ಚಟುವಟಿಕೆ ಹಾಗೂ ಹಠಾತ್ ಪ್ರವೃತ್ತಿಯ ಲಕ್ಷಣಗಳೆಂದರೆ ಯಾವಾಗಲೂ ಕೈ ಕಾಲು ಅಲ್ಲಾಡಿಸುವದು, ಚಡಪಡಿಕೆ, ಒದ್ದಾಟ. ತರಗತಿಯಲ್ಲ್ಲಿ ತಮ್ಮ ಸ್ಥಾನದಲ್ಲಿ ಕುಳಿತುಕೊಳ್ಳಲಾಗದೇ, ಎದ್ದು ಓಡಾಡುತ್ತಿರುತ್ತಾರೆ. ಅವಶ್ಯಕತೆ ಇಲ್ಲದ ಸಂದರ್ಭದಲ್ಲಿ ಪರಿಣಾಮದ ವಿವೇಚನೆಯಿಲ್ಲದೇ ,ಜಿಗಿಯುವದು, ಏರುವುದು, ವಿಪರೀತವಾಗಿ ಅರಳು ಹುರಿದಂತೆ ಚಟ ಪಟ ಮಾತನಾಡುತ್ತಾರೆ. ಪ್ರಶ್ನೆ ಕೇಳಿ ಮುಗಿಸುವ ಮೊದಲೇ ಉತ್ತರ ನೀಡುವದು, ಸಾಲಿನಲ್ಲಿ ನಿಂತಲ್ಲಿ ತನ್ನ ಸರತಿಗಾಗಿ ಕಾಯದೇ ಇರುವದು. ಬೇರೆಯವರ ಸಂಭಾಷಣೆಯಲ್ಲಿ ಅಥವಾ ಚಟುವಟಿಕೆಗಳಿಗೆ ಅಡ್ಡಿಪಡಿಸುವುದು.
ಹೀಗೆ ಮಾಡಿ
ಚಂಚಲತೆಯನ್ನು ಕಡಿಮೆ ಮಾಡಿ, ಗಮನ ಹೆಚ್ಚಿಸಲು ಕೆಲವು ವಿಶೇಷವಾದ ಚಟುವಟಿಕೆಗಳನ್ನು ನೀಡಲಾಗುತ್ತದೆ.
ಚಟುವಟಿಕೆ ದಿನಚರಿಯನ್ನು ಮಾಡಿ, ಸಮಯದ ನಿಬಂಧನೆಯನ್ನು ಕಟ್ಟುನಿಟ್ಟಾಗಿ ಪಾಲಿಸಬೇಕು.
ಪ್ರತಿದಿನ ಮಗುವಿಗಾಗಿಯೇ, ಸ್ವಲ್ಪ ಸಮಯ ಮೀಸಲಿಡಲೇಬೇಕು. ಆ ಸಮಯದಲ್ಲಿ, ಮಗುವಿನ ಅಂದಿನ ದಿನಚರಿ, ಶಾಲೆಯ ಆಗುಹೋಗುಗಳು, ಸಂತೋಷ- ಬೇಜಾರಿನ ವಿಷಯಗಳ ಬಗ್ಗೆ ಮುಕ್ತವಾಗಿ ಮಾತನಾಡಬೇಕು. ಮಗುವಿನ ಬೇಕು - ಬೇಡಗಳ ಬಗ್ಗೆ ವಿಶೇಷ ಗಮನವಿರಲಿ.
ಮಗುವಿಗೆ ಯಾವುದೇ ಚಟುವಟಿಕೆ ಮಾಡಲು ಹೇಳಿದರೆ, ನೀವು ನೀಡುವ ಸೂಚನೆ ಸ್ಪಷ್ಟವಾಗಿರಲಿ. ಸಂಕೀರ್ಣ ಅಥವ ಅಸ್ಪಷ್ಟವಾದ ಸೂಚನೆಗಳು ಮಗುವಿಗೆ ಅರ್ಥವಾಗುವುದಿಲ್ಲ. ಮಗು ಗೊಂದಲಕ್ಕೀಡಾಗಿ, ಚಟುವಟಿಕೆಯನ್ನು ಅರ್ಧಕ್ಕೆ ನಿಲ್ಲಿಸಬಹುದು.
ಮಗುವಿನ ಒಳ್ಳೆಯ ಗುಣ ಹಾಗೂ ಕೆಲಸಗಳನ್ನು ಮುಕ್ತವಾಗಿ ಹೊಗಳಿ. ಪಾಲಕರಿಗೆ ಮಗುವಿನ ಯಾವ ಗುಣ ಖುಷಿ ನೀಡುತ್ತದೆ ಹಾಗೂ ಯಾವ ಗುಣ ಕೋಪ, ಬೇಜಾರು ಉಂಟು ಮಾಡುತ್ತದೆ ಎಂಬುದು ಮಗುವಿಗೆ ಮನದಟ್ಟಾಗಲಿ.
ಮಗುವಿನ ಹಠಕ್ಕೆ ಬಾಗದಿರಿ. ಎಲ್ಲಿಯವರೆಗೆ ಹಠ ಮಾಡುವದು ಸಹಜ ಎಂಬ ಮಿತಿಯನ್ನು ಗೊತ್ತುಪಡಿಸಿಕೊಳ್ಳಿ. ಮಿತಿ ಮೀರಿದರೆ, ಶಿಕ್ಷಿಸಬಹುದು. ಆದರೆ ಶಿಕ್ಷೆಯು ತುಂಬ ಮಿತವಾಗಿರಲಿ.
ಶಿಕ್ಷ ಕರೊಡನೆ ಮಗುವಿನ ಏಳಿಗೆಯ ಬಗ್ಗೆ ನಿಯಮಿತವಾಗಿ ಚರ್ಚೆ ಮಾಡಿ.
ತಮ್ಮ ಮಗುವಿನಲ್ಲಿ, ಎಡಿಹೆಚ್‌ಡಿಯ ಲಕ್ಷ ಣಗಳು ಕಂಡುಬಂದರೆ, ಮನೋವೈದ್ಯರನ್ನು ಕಂಡು ಸಮಾಲೋಚಿಸಿ.
-


ಏಲಕ್ಕಿ ನೀರು ಕುಡಿಯುವುದರಿಂದ ಆಗುವ ಲಾಭಗಳೇನು?
September 20, 2019
Facebook Twitter Google+ LinkedIn Pinterest WhatsApp
ಏಲಕ್ಕಿ ಬಳಕೆಯು ಕನಿಷ್ಠ 4,000 ವರ್ಷಗಳ ಹಿಂದಿನದು. ಪ್ರಪಂಚದ ಅತ್ಯಂತ ಪುರಾತನ ಮಸಾಲೆಗಳಲ್ಲಿ ಒಂದಾಗಿದೆ, ಇದನ್ನು ಪ್ರಾಚೀನ ಈಜಿಪ್ಟಿನಲ್ಲಿ ಅದರ ಔಷಧೀಯ ಗುಣಗಳಿಗಾಗಿ ಬಳಸಲಾಗುತ್ತಿತ್ತು – ಮತ್ತು ಆಚರಣೆಗಳ ಭಾಗವಾಗಿ ಮತ್ತು ಸಂರಕ್ಷಿಸುವಿಕೆಯ ಭಾಗವಾಗಿಯೂ ಸಹ ಬಳಸಲ್ಪಟ್ಟಿತು. ಏಲಕ್ಕಿಯ ಸೇವನೆಯ ಪ್ರಯೋಜನವನ್ನು ಹಲವಾರು ಸಂಶೋಧನೆಗಳು ದೃಢೀಕರಿಸಿವೆ. ನಮ್ಮ ನಿತ್ಯದ ಆಹಾರಗಳಲ್ಲಿ ಏಲಕ್ಕಿಯನ್ನು ಸೇರಿಸುವ ಮೂಲಕ ನಮ್ಮ ಆಹಾರ ಸುಗಂಧಭರಿತವಾಗುವುದು ಮಾತ್ರವಲ್ಲದೇ ಹಲವಾರು ಆರೋಗ್ಯಕರ ಪ್ರಯೋಜನಗಳನ್ನು ನೀಡುತ್ತದೆ.
ಕೆಲವು ಏಲಕ್ಕಿಗಳನ್ನು ನೀರಿನಲ್ಲಿ ಕುದಿಸಿ ತಣಿಸಿ ಕುಡಿಯುವುದರಿಂದ ಹಲವಾರು ಆರೋಗ್ಯಕರ ಪ್ರಯೋಜನಗಳಿವೆ. ಏಲಕ್ಕಿಯ ಸೇವನೆಯಿಂದ ಹುಳಿತೇಗು, ಎದೆಯುರಿ, ಕರುಳುಗಳು ಕಿವುಚಿದಂತಾಗುವುದು, ಜೀರ್ಣಾಂಗಗಳಲ್ಲಿ ಉರಿ, ವಾಯುಪ್ರಕೋಪ, ಮಲಬದ್ದತೆ, ಯಕೃತ್ ಹಾಗೂ ಪಿತ್ತಕೋಶದ ತೊಂದರೆಗಳು ಮೊದಲಾದವು ಕಡಿಮೆಯಾಗುತ್ತದೆ. ಅಲ್ಲದೇ ಜೀರ್ಣಾಂಗಗಳಲ್ಲಿ ಆಹಾರದ ಚಲನೆಯ ಗತಿಯನ್ನೂ ಹೆಚ್ಚಿಸುತ್ತದೆ. ಏಲಕ್ಕಿಯಲ್ಲಿ ಉತ್ತಮ ಪ್ರಮಾಣದ ಪೊಟ್ಯಾಶಿಯಂ, ಕ್ಯಾಲ್ಸಿಯಂ, ಗಂಧಕ, ಮೆಗ್ನೇಶಿಯಂ, ಕಬ್ಬಿಣ ಹಾಗೂ ಮ್ಯಾಂಗನೀಸ್ ಇವೆ. ಇವೆಲ್ಲವೂ ಏಲಕ್ಕಿಯ ಆರೋಗ್ಯಕರ ಗುಣಗಳನ್ನು ಹೆಚ್ಚಿಸುತ್ತವೆ. ಅಂದರೆ ಏಲಕ್ಕಿಯನ್ನು ಉತ್ತಮ ಪ್ರತಿಜೀವಕ, ಆಂಟಿ ಆಕ್ಸಿಡೆಂಟು, ಗುಣಕಾರಕ, ಜೀರ್ಣಕಾರಕ, ಮೂತ್ರವರ್ಧಕ, ಕಫ ನಿವಾರಕ, ಪ್ರಚೋದಕವಾಗಿಸುತ್ತದೆ ಹಾಗೂ ಉತ್ತಮವಾದ ಶಕ್ತಿವರ್ಧಕ ಅಥವಾ ಟಾನಿಕ್ ಸಹಾ ಆಗಿದೆ. ಏಲಕ್ಕಿ ಕುದಿಸಿದ ನೀರನ್ನು ಕುಡಿಯುವುದರಿಂದ ಸಿಗುವ ಪ್ರಯೋಜನಗಳು ಅಷ್ಟಿಷ್ಟಲ್ಲ.
ಜೀರ್ಣಕ್ರಿಯೆ
ಜೀರ್ಣಕ್ರಿಯೆಯ ತೊಂದರೆಗಳನ್ನು ಏಲಕ್ಕಿ ಹಲವಾರು ರೀತಿಯಲ್ಲಿ ಸರಿಪಡಿಸುತ್ತದೆ. ಪ್ರತಿದಿನವೂ ಏಲಕ್ಕಿ ಕುದಿಸಿದ ನೀರನ್ನು ಕುಡಿಯುವ ಮೂಲಕ ವಾಕರಿಕೆ, ಹೊಟ್ಟೆಯಲ್ಲಿ ಆಮ್ಲೀಯತೆ, ಹೊಟ್ಟೆಯುಬ್ಬರಿಕೆ, ವಾಯುಪ್ರಕೋಪ, ಹಸಿವಿಲ್ಲದಿರದಿರುವುದು, ಮಲಬದ್ಧತೆ ಮೊದಲಾದ ತೊಂದರೆಗಳಿಂದ ಪರಿಹಾರ ದೊರಕುತ್ತದೆ.
ಕಲ್ಮಶಗಳನ್ನು ನಿವಾರಿಸುತ್ತದೆ
ಈ ನೀರನ್ನು ನಿತ್ಯವೂ ಕುಡಿಯುವ ಮೂಲಕ ದೇಹದಲ್ಲಿರುವ ಕಲ್ಮಶಗಳನ್ನು ನಿವಾರಿಸುವುದು ಸುಲಭವಾಗುತ್ತದೆ.ವಿಶೇಷವಾಗಿ ಮೂತ್ರಪಿಂಡಗಳ ಕ್ಷಮತೆ ಹೆಚ್ಚುವ ಮೂಲಕ ಕಲ್ಮಶಗಳು ಹೆಚ್ಚು ನಿವಾರಣೆಯಾಗುತ್ತದೆ.
ಮೂತ್ರವರ್ಧಕ
ನಿತ್ಯವೂ ಏಲಕ್ಕಿ ಕುದಿಸಿದ ನೀರನ್ನು ಕುಡಿಯುವ ಮೂಲಕ ಮೂತ್ರದ ಪ್ರಮಾಣ ಹೆಚ್ಚುತ್ತದೆ. ಏಲಕ್ಕಿಯ ಮೂತ್ರವರ್ಧಕ ಗುಣ ಮೂತ್ರದ ಪ್ರಮಾಣವನ್ನು ಹೆಚ್ಚಿಸಿ ಮೂತ್ರನಾಳ, ಮೂತ್ರಪಿಂಡಗಳನ್ನು ಸ್ವಚ್ಛಗೊಳಿಸಲು ನೆರವಾಗುತ್ತದೆ. ಪರಿಣಾಮವಾಗಿ ಕಲ್ಮಶಗಳು, ಉಪ್ಪು, ಹೆಚ್ಚುವರಿ ನೀರು, ವಿಷಕಾರಿ ವಸ್ತುಗಳನ್ನು ನಿವಾರಿಸಿ ಸೋಂಕುಗಳಿಂದ ರಕ್ಷಿಸುತ್ತದೆ.
ಖಿನ್ನತೆ
ನಿತ್ಯವೂ ಏಲಕ್ಕಿ ನೀರನ್ನು ಕುಡಿಯುವ ಮೂಲಕ ಖಿನ್ನತೆಯ ವಿರುದ್ದ ಹೋರಾಡುವ ಶಕ್ತಿ ಹೆಚ್ಚುತ್ತದೆ. ಖಿನ್ನತೆಯಿಂದ ಬಳಲುವ ರೋಗಿಗಳಿಗೆ ಬಹಳ ಹಿಂದಿನಿಂದಲೇ ಆಯುರ್ವೇದದ ಏಲಕ್ಕಿ ನೀರನ್ನು ಕುಡಿಯುವ ಚಿಕಿತ್ಸೆಯನ್ನು ಒದಗಿಸಿದೆ.
ಬಾಯಿಯ ಸ್ವಚ್ಛತೆ
ಏಲಕ್ಕಿ ನೀರನ್ನು ನಿತ್ಯವೂ ಕುಡಿಯುವ ಮೂಲಕ ಬಾಯಿಯಲ್ಲಿ ಹುಣ್ಣುಗಳಾಗುವುದು, ಸೋಂಕು ಹಾಗೂ ಗಂಟಲಿನಲ್ಲಿ ಆಗುವ ಕಿರಿಕಿರಿ ಮೊದಲಾದವುಗಳಿಂದ ರಕ್ಷಣೆ ದೊರಕುತ್ತದೆ.
ಶೀತ ಮತ್ತು ಫ್ಲೂ
ಈ ಅದ್ಭುತ ನೀರನ್ನು ನಿತ್ಯವೂ ಕುಡಿಯುವ ಮೂಲಕ ರೋಗ ನಿರೋಧಕ ಶಕ್ತಿ ಹೆಚ್ಚುತ್ತದೆ ಹಾಗೂ ಶೀತ, ಫ್ಲೂ ಮೊದಲಾದ ತೊಂದರೆಗಳಿಂದ ರಕ್ಷಣೆ ದೊರಕುತ್ತದೆ. ಅಲ್ಲದೇ ಶ್ವಾಸಕೋಶದ ತೊಂದರೆಯಾದ ಬ್ರಾಂಖೈಟಿಸ್ ಹಾಗೂ ಕೆಮ್ಮು, ಕಫ ಮೊದಲಾದ ತೊಂದರೆಗಳನ್ನೂ ನಿವಾರಿಸುತ್ತದೆ.
ಕ್ಯಾನ್ಸರ್
ಕೆಲವಾರು ಸಂಶೋಧನೆಗಳಲ್ಲಿ ಕಂಡುಕೊಂಡಂತೆ ನಿತ್ಯವೂ ಏಲಕ್ಕಿ ನೀರನ್ನು ಕುಡಿಯುವ ಮೂಲಕ ದೇಹದಲ್ಲಿ ಕ್ಯಾನ್ಸರ್ ಉಂಟುಮಾಡುವ ಕಣಗಳ ಬೆಳವಣಿಗೆ ನಿಯಂತ್ರಿಸುತ್ತದೆ ಹಾಗೂ ಈ ಮೂಲಕ ಕ್ಯಾನ್ಸರ್ ಎದುರಾಗುವ ಸಂಭವ ಕಡಿಮೆಯಾಗುತ್ತದೆ. ಅಲ್ಲದೇ ಕೆಲವು ಬಗೆಯ ಕ್ಯಾನ್ಸರ್ ಗೆ ಗುರಿಯಾದ ಜೀವಕೋಶಗಳನ್ನೂ ಕೊಲ್ಲುತ್ತದೆ.
ಅಧಿಕ ರಕ್ತದೊತ್ತಡ
ಏಲಕ್ಕಿ ಉತ್ತಮ ಮೂತ್ರವರ್ಧಕವಾಗಿರುವ ಕಾರಣ ಹಾಗೂ ಇದರಲ್ಲಿ ಕರಗುವ ನಾರು ಉತ್ತಮ ಪ್ರಮಾಣದಲ್ಲಿರುವ ಕಾರಣ ಅಧಿಕ ರಕ್ತದೊತ್ತಡವನ್ನು ಕಡಿಮೆ ಮಾಡುತ್ತದೆ.
ಆಂಟಿ ಆಕ್ಸಿಡೆಂಟ್
ಏಲಕ್ಕಿಯಲ್ಲಿರುವ ವಿಟಮಿನ್ನುಗಳು, ಫೈಟೋ ನ್ಯೂಟ್ರಿಯೆಂಟ್ ಹಾಗೂ ಅವಶ್ಯಕ ತೈಲಗಳು ಉತ್ತಮ ಆಂಟಿ ಆಕ್ಸಿಡೆಂಟುಗಳಂತೆ ಕಾರ್ಯನಿರ್ವಹಿಸುತ್ತವೆ.ಪರಿಣಾಮವಾಗಿ ದೇಹದಿಂದ ಕ್ಯಾನ್ಸರ್ ಗೆ ಕಾರಣವಾಗುವ ಫ್ರೀ ರ್‍ಯಾಡಿಕಲ್ ಎಂಬ ಕಣಗಳ ವಿರುದ್ದ ರಕ್ಷಣೆ ಒದಗುತ್ತದೆ ಹಾಗೂ ಜೀವಕೋಶಗಳ ಸವೆತ ಕಡಿಮೆಯಾಗುತ್ತದೆ.


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಬಾಲಿವುಡ್ಡಲ್ಲಿ ವಿಕ್ರಮ: ಡೇವಿಡ್- ಇದು ಕರಾವಳಿಯ ಕಥೆ!
ಒಂದೇ ಒಂದು ಮಾತು ಬೇಡ.. ಕೇವಲ ಅಭಿನಯದಲ್ಲೇ ಎಲ್ಲವನ್ನೂ ಹೇಳಿಬಿಡಬಲ್ಲ , ದೇಶ ಕಂಡ ಅಪರೂಪದ ಅಭಿಜಾತ ಕಲಾವಿದರಲ್ಲಿ ಒಬ್ಬನಾದ ತಮಿಳಿನ ವಿಕ್ರಮ್ ಬಾಲಿವುಡ್‌ಗೆ ರೀ ಎಂಟ್ರಿ ಕೊಡುತ್ತಿದ್ದಾನೆ.
| Updated:
Feb 6, 2012, 01:17PM IST
ಎ.ಕೃಷ್ಣ ಭಟ್, ಮಂಗಳೂರು ವಿಕ್ರಮ್ ಈ ಬ್ಯಾಕ್ ಇನ್ ಬಾಲಿವುಡ್ ! ಆದರೆ, ಸಂಭ್ರಮಿಸುತ್ತಿರುವುದು ಕರಾವಳಿ ! ಮಣಿರತ್ನಂ ಅವರ ರಾವಣ್ ಚಿತ್ರದ ತಮಿಳು ಮತ್ತು ಹಿಂದಿ ಅವತರಣಿಕೆಗಳೆರಡರಲ್ಲೂ ಖಳ ಛಾಯೆಯ ಪಾತ್ರವನ್ನು ಅತ್ಯದ್ಭುತವಾಗಿ ನಿರ್ವಹಿಸಿ ಹಿಂದಿ ಚಿತ್ರರಂಗಕ್ಕೆ ಗ್ರ್ಯಾಂಡ್ ಎಂಟ್ರಿ ಕೊಟ್ಟಿದ್ದ ವಿಕ್ರಮ್ ಮತ್ತೊಮ್ಮೆ ಅಲ್ಲಿ ಧೂಳೆಬ್ಬಿಸಲಿದ್ದಾರೆ.
ಸೇತುವಿನ ಹುಚ್ಚ, ಅನ್ನಿಯನ್‌ನ ಮಲ್ಟಿಪಲ್ ಡಿಸಾರ್ಡರ್ ಸಮಸ್ಯೆ ಎದುರಿಸುವ ಯುವಕ ಮತ್ತು ಇತ್ತೀಚಿನ ದೈವ ತಿರುಮಗನ್ ಚಿತ್ರದ ಆರು ವರ್ಷದ ಮಗುವಿನ ಮನಸ್ಸು ಹೊತ್ತ ಅಬೋಧ ತರುಣ.. ಹೀಗೆ ಇನ್ಯಾರಿಗೂ ಮಾಡಲು ಸಾಧ್ಯವೇ ಇಲ್ಲ ಎಂಬಂಥ ಹಲವು ಪಾತ್ರಗಳ ಮೂಲಕ ಚಿತ್ರ ರಸಿಕರು ಮತ್ತು ವಿಮರ್ಶಕರ ಪ್ರೀತಿಗೆ ಪಾತ್ರನಾದ ವಿಕ್ರಮ್ ಬಾಲಿವುಡ್‌ಗೆ ರೀಎಂಟ್ರಿ ಪಡೆದುಕೊಳ್ಳುತ್ತಿರುವುದು ಕರಾವಳಿಯ ಕಥೆ ಮೂಲಕ ಎನ್ನುವುದು ಇಂಟರೆಸ್ಟಿಂಗ್ ಸಂಗತಿ!
ಅವನ ಹೆಸರು ಡೇವಿಡ್ ಡೇವಿಡ್ ಇದೊಂದು ಗ್ಯಾಂಗ್‌ಸ್ಟರ್ ಚಿತ್ರ. ಕರಾವಳಿಯಲ್ಲಿ ಹುಟ್ಟಿ ಮುಂಬಯಿ ಭೂಗತ ಲೋಕವನ್ನು ಪ್ರವೇಶಿಸುವ ತರುಣನೊಬ್ಬನ ಬದುಕಿನ ಕಥೆ ಇಲ್ಲಿದೆ ಎನ್ನಲಾಗುತ್ತಿದೆ. ಇದೊಂದು ಪಕ್ಕಾ ಥ್ರಿಲ್ಲಿಂಗ್ ಕಾಮಿಡಿ, ಕಮರ್ಷಿಯಲ್ ಮಸಾಲಾ ಸಿನಿಮಾ ಎನ್ನುವುದು ಸುದ್ದಿ. ಕರಾವಳಿಗೂ ಭೂಗತ ಜಗತ್ತಿಗೂ ಇರುವ ನಂಟಿಗೆ ಹಲವು ಗಂಟುಗಳನ್ನು ಸೇರಿಸಿ ಕಥೆ ಬೆಸೆಯಲಾಗಿದೆಯಂತೆ.
ಮಣಿ ಶಿಷ್ಯನ ಮಸಾಲೆ ರಾವಣ್ ಚಿತ್ರದ ಮೂಲಕ ಮಣಿರತ್ನಂ ವಿಕ್ರಮ್‌ನನ್ನು ಹಿಂದಿ ಸಿನಿಮಾ ಲೋಕಕ್ಕೆ ಕರೆದೊಯ್ದರೆ ಅವರ ಶಿಷ್ಯ ಬಿಜೊಯ್ ನಂಬಿಯಾರ್ ಬಾಲಿವುಡ್‌ನಲ್ಲಿ ಗಟ್ಟಿ ನೆಲೆ ನೀಡುವ ಪ್ರಯತ್ನದಲ್ಲಿದ್ದಾರೆ. ಬಿಜೊಯ್ ನಂಬಿಯಾರ್ ಸಾಮಾನ್ಯರೇನೂ ಅಲ್ಲ. ಶೈತಾನ್ ಎಂಬ ಚೊಚ್ಚಲ ಹಿಂದಿ ಚಿತ್ರದ ಮೂಲಕವೇ ಬಾಲಿವುಡ್‌ನಲ್ಲಿ ಸಂಚಲನ ಉಂಟು ಮಾಡಿದವರು. ಕಮರ್ಷಿಯಲ್ ಆಗಿಯೂ ಸಕ್ಸಸ್‌ಆದ ಸಿನಿಮಾ ಹಲವು ಕಲಾತ್ಮಕ ಅಂಶಗಳೊಂದಿಗೆ ವಿಮರ್ಶಕರಿಗೂ ಹುಚ್ಚು ಹಿಡಿಸಿತ್ತು.
ಬಿಜೊಯ್‌ಗೂ ಇದು ಎರಡನೇ ಬಾಲಿವುಡ್ ಸಿನಿಮಾ. ತನ್ನ ಕನಸಿನ ಪ್ರಾಜೆಕ್ಟ್‌ಗೆ ಮೊದಲೇ ಆತ್ಮೀಯತೆ ಹೊಂದಿದ್ದ, ನಟನೆಯ ಬಹು ಸಾಧ್ಯತೆಗಳನ್ನು ಬಲ್ಲ ವಿಕ್ರಮ್‌ನನ್ನೇ ಆರಿಸಿಕೊಂಡಿದ್ದಾರೆ. ರಾವಣ್ ಚಿತ್ರದ ಪಾತ್ರಕ್ಕೆ ತಮಿಳು ಮತ್ತು ಹಿಂದಿಗೆ ವಿಭಿನ್ನ ನಟನೆ ನೀಡಿ ದಂಗುಬಡಿಸಿದ್ದ ವಿಕ್ರಮ್ ಬಿಜೊಯ್ ಮನಸ್ಸಿನಲ್ಲಿ ಅಚ್ಚೊತ್ತಿದ್ದ. ಅದು ಸಿನಿಮಾವಾಗಿ ವರ್ಕ್ ಔಟ್ ಆಗಿದೆ.
ಇಷಾ ಶೆರ್ವಾನಿ-ಟಬು ಡೇವಿಡ್ ಒಂದು ಮಲ್ಟಿ ಸ್ಟಾರ್ ಚಿತ್ರ. ವಿಕ್ರಮ್ ಜತೆಗೆ ಇನ್ಯಾರು ಎನ್ನುವುದು ಫೈನಲ್ ಆಗಿಲ್ಲ. ಆದರೆ, ಇಬ್ಬರು ಹೀರೋಯಿನ್‌ಗಳು ಫಿಕ್ಸ್. ಖ್ಯಾತ ಕ್ರಿಕೆಟರ್ ಜಹೀರ್ ಖಾನ್‌ನ ಮನದನ್ನೆ ಇಷಾ ಶೆರ್ವಾನಿ ಮತ್ತು ಟಬು. ಇಷಾ ಶೆರ್ವಾನಿ ಕಮಲ ಹಾಸನ್‌ನ ವಿಶ್ವರೂಪಂಗೂ ನಾಯಕಿ. ಆದರೆ, ವಿಕ್ರಮ್ ನಾಯಕ ಎನ್ನುವ ಕಾರಣಕ್ಕೆ ಡೇವಿಡ್ ಸಿನಿಮಾವನ್ನೂ ಡೇಟ್ಸ್ ಹೊಂದಾಣಿಕೆ ಮಾಡಿಕೊಂಡು ಸ್ವೀಕರಿಸಿದ್ದಾಳೆ. ಕಥೆ ಇಷ್ಟವಾದರೆ ಮಾತ್ರ ಅಭಿನಯಿಸುವ ಟಬು ಇಲ್ಲಿ ಅತ್ಯಂತ ನಿರ್ಣಾಯಕ ಪ್ರಧಾನ ಪಾತ್ರಕ್ಕೆ ಜೀವ ತುಂಬಲಿದ್ದಾಳೆ. ಟಬು ಅವರದು ಚಿತ್ರದಲ್ಲಿ ಅತ್ಯಂತ ವಿಭಿನ್ನ ಪಾತ್ರ ಎಂದು ಖುದ್ದು ಬಿಜೊಯ್ ಹೇಳಿಕೊಂಡಿದ್ದಾರೆ. ಮೀರಾ ನಾಯರ್ ಮತ್ತು ದೀಪಾ ಮೆಹ್ತಾ ಅವರನ್ನೂ ಚಿತ್ರಕ್ಕೆ ಎಳೆದು ತರುವ ಪ್ರಯತ್ನದಲ್ಲಿ ಬಿಜೊಯ್ ಇದ್ದಾರೆ.
ಕರಾವಳಿಯಲ್ಲೇ ಶೂಟಿಂಗ್ ಅಚ್ಚರಿ ಎಂದರೆ ಡೇವಿಡ್ ಚಿತ್ರದ ಶೂಟಿಂಗ್ ಕೂಡಾ ಮಂಗಳೂರು, ಮಲ್ಪೆ ಸೇರಿದಂತೆ ಪ್ರಧಾನವಾಗಿ ಕರಾವಳಿಯಲ್ಲೇ ನಡೆಯಲಿದೆ! ಬಿಜೊಯ್, ವಿಕ್ರಮ್, ಟಬು, ಇಷಾ ಸೇರಿದಂತೆ ನೂರಾರು ಕಲಾವಿದರು ಫೆಬ್ರವರಿ ಮೊದಲ ವಾರದಲ್ಲಿ ಕಡಲತಡಿಯನ್ನು ತಲುಪಲಿದ್ದಾರೆ. ಮಂಗಳೂರಿನ ಎರಡು ಹಳೆ ಮನೆಗಳಲ್ಲಿ, ಕೃತಕವಾಗಿ ನಿರ್ಮಿಸಿರುವ ರೆಸಾರ್ಟ್‌ನಲ್ಲಿ ಚಿತ್ರದ ಪ್ರಧಾನ ಭಾಗಗಳ ಶೂಟಿಂಗ್ ನಡೆದರೆ ಮಲ್ಪೆಯ ಬೀಚ್ ಮತ್ತು ಬಂದರಿನಲ್ಲಿ ಚಿತ್ರೀಕರಣವಿದೆ. ಮಂಗಳೂರಿನ ಹಲವು ಕಲಾವಿದರು ಕೂಡಾ ಈ ಚಿತ್ರದಲ್ಲಿ ಪಾತ್ರ ವಹಿಸುತ್ತಿದ್ದು, ಜೀವಮಾನದ ವಿಶೇಷ ಅವಕಾಶಕ್ಕಾಗಿ ಕಾತರರಾಗಿದ್ದಾರೆ.
ಕರಾವಳಿಗೆ ವಿಭಿನ್ನ ಅನುಭವ ಕರಾವಳಿಯಲ್ಲಿ ಹಲವಾರು ಸಿನಿಮಾಗಳ ಶೂಟಿಂಗ್ ನಡೆಯುತ್ತದೆಯಾದರೂ ಹಿಂದಿ ಚಿತ್ರರಂಗವನ್ನು ಶೂಟಿಂಗ್ ನಿಟ್ಟಿನಲ್ಲಿ ಆಕರ್ಷಿಸಿದ್ದು ಕಡಿಮೆ. ಹಿಂದೆ ಗೋವಿಂದ-ಊರ್ಮಿಳಾ ಮಾತೋಂಡ್ಕರ್ ಅಭಿನಯದ ಹಮ್ ತುಮ್ ಪೇ ಮರ್ತೇ ಹೈಂ ಸಿನಿಮಾವನ್ನು ಮಣಿಪಾಲದ ಎಂಡ್ ಪಾಯಿಂಟ್‌ನಲ್ಲಿ ಎರಡು ಮನೆಗಳ ಸೆಟ್ ಹಾಕಿ ಚಿತ್ರೀಕರಿಸಲಾಗಿತ್ತು. ಸೆಟ್ ಹಾಕಿ ಚಿತ್ರಣಗೊಳ್ಳುತ್ತಿರುವ ಬಹುಶ: ಎರಡನೇ ಸಿನಿಮಾ ಡೇವಿಡ್.
ಮಾಫಿಯಾ ಗ್ಯಾಂಗ್‌ನ ಕಥೆಯಲ್ಲಿ ನಾಯಕ ಕರಾವಳಿ ಮೂಲದವನೇ (ಮೀನುಗಾರ?) ಆಗಿರುವುದರಿಂದ ಇಲ್ಲಿನ ಜನಜೀವನವನ್ನೇ ಪ್ರಧಾನವಾಗಿಟ್ಟುಕೊಂಡು ಚಿತ್ರ ನಿರ್ಮಾಣ ಮಾಡುವ ಉದ್ದೇಶವಿದೆ. ರಾವಣ್ ಮತ್ತು ಗುರು ಸಿನಿಮಾಗಳೆರಡಲ್ಲೂ ಮಣಿಗೆ ಜತೆಯಾಗಿದ್ದ ಬಿಜೊಯ್ ಅವರಂತೂ ರಿಯಲಿಸ್ಟಿಕ್ ನಿರ್ದೇಶಕ. ಅದಕ್ಕಾಗಿ ವಿಕ್ರಮ್-ಟಬು-ಇಷಾ ಮತ್ತು ಇನ್ನೂ ಹಲವು ಖ್ಯಾತನಾಮರನ್ನು ಕರಾವಳಿಗೆ ಕರೆತರುತ್ತಿದ್ದಾರೆ.


ಪುತ್ರ, ಮೊಮ್ಮಕ್ಕಳೊಂದಿಗೆ 'ಬಾಹುಬಲಿ 2' ನೋಡಿದ ಸಿದ್ದರಾಮಯ್ಯ
May 1, 2017, 08.28 PM IST
ಮುಖ್ಯಮಂತ್ರಿ ಸಿದ್ದರಾಮಯ್ಯನವರು ರಾಜಕೀಯ ಜಂಜಾಟಗಳಿಂದ ಮುಕ್ತಿ ಪಡೆಯಲು ಆಗಾಗ ಮನರಂಜನೆಗೆ ಮೊರೆ ಹೋಗುವುದು ಗೊತ್ತೇ ಇದೆ. ಯಾವುದೇ ಸಿನಿಮಾ ಚೆನ್ನಾಗಿದೆ ಎಂದರೆ ಸಾಕು ಅದೆಷ್ಟೇ ಒತ್ತಡ, ಕೆಲಸಗಳಿದ್ದರೂ ಅವೆಲ್ಲವನ್ನೂ ಬದಿಗೊತ್ತಿ ಥಿಯೇಟರ್ ಕಡೆಗೆ ದಾಪುಗಾಲು ಹಾಕುತ್ತಾರೆ.
ಇದುವರೆಗೆ ಅವರು ಹೆಚ್ಚಾಗಿ ನೋಡಿರುವುದು ಕನ್ನಡ ಸಿನಿಮಾಗಳನ್ನೇ. ಇದೀಗ ಬಿಡುಗಡೆಯಾಗಿ ಬಾಕ್ಸ್ ಆಫೀಸಲ್ಲಿ ಭಾರಿ ಬಿರುಗಾಳಿ ಎಬ್ಬಿಸುತ್ತಿರುವ 'ಬಾಹುಬಲಿ 2- ದಿ ಕನ್‌ಕ್ಲೂಷನ್' ಚಿತ್ರವನ್ನು ನೋಡಿ ರಿಲ್ಯಾಕ್ಸ್ ಆಗಿದ್ದಾರೆ ಮುಖ್ಯಮಂತ್ರಿಗಳು.
ಪುತ್ರ ಡಾ. ಯತೀಂದ್ರ ಹಾಗೂ ಇಬ್ಬರು ಮೊಮ್ಮಕ್ಕಳೊಂದಿಗೆ ಮುಖ್ಯಮಂತ್ರಿ ಸಿದ್ದರಾಮಯ್ಯ ಒರಿಯಾನ್ ಮಾಲ್‌ನಲ್ಲಿ ಸೋಮವಾರ ಮಧ್ಯಾಹ್ನ 'ಬಾಹುಬಲಿ 2' ಚಿತ್ರ ವೀಕ್ಷಿಸಿದರು. ಬಳಿಕ ಅವರು ಸಚಿವರಾದ ಡಾ. ಜಿ.ಪರಮೇಶ್ವರ, ರೋಷನ್ ಬೇಗ್ ಅವರೊಂದಿಗೆ ಅಪೂರ್ವ ಕಾಸರವಳ್ಳಿ ನಿರ್ದೇಶನದ 'ನಿರುತ್ತರ' ಚಲನಚಿತ್ರವನ್ನೂ ವೀಕ್ಷಿಸಿದರು.
ಇತ್ತೀಚೆಗಷ್ಟೇ ಅವರು ಪವರ್ ಸ್ಟಾರ್ ಪುನೀತ್ ರಾಜ್ ಕುಮಾರ್ ಅಭಿನಯದ 'ರಾಜಕುಮಾರ ಸಿನಿಮಾವನ್ನು ಮೈಸೂರಿನಲ್ಲಿ ವೀಕ್ಷಿಸಿದ್ದರು. ಇದೀಗ ಒಂದೇ ದಿನ ಎರಡು ಸಿನಿಮಾ ವೀಕ್ಷಣೆ ಮಾಡುವ ಮೂಲಕ ಎಲ್ಲರನ್ನೂ ಚಕಿತಗೊಳಿಸಿದ್ದಾರೆ.


gossip
ಒಂದೇ ಚಿತ್ರದಲ್ಲಿ  ರಜನಿ-ಬಚ್ಚನ್!
ಸೂಪರ್ ಸ್ಟಾರ್ ರಜನಿಕಾಂತ್ ಮತ್ತು ಬಿಗ್ ಬಿ ಅಮಿತಾಬ್ ಬಚ್ಚನ್ ಒಂದೇ ಚಿತ್ರದಲ್ಲಿ ನಟಿಸಲಿದ್ದಾರಾ ? ನಿಜಕ್ಕೂ ಇದು ನಡೆಯುವ ಘಟನೆಯಾ ?
| Updated:
Feb 6, 2012, 03:00PM IST
ಮಹೇಶ್ ದೇವಶೆಟ್ಟಿ ಸೂಪರ್ ಸ್ಟಾರ್ ರಜನಿಕಾಂತ್ ಮತ್ತು ಬಿಗ್ ಬಿ ಅಮಿತಾಬ್ ಬಚ್ಚನ್ ಒಂದೇ ಚಿತ್ರದಲ್ಲಿ ನಟಿಸಲಿದ್ದಾರಾ ? ನಿಜಕ್ಕೂ ಇದು ನಡೆಯುವ ಘಟನೆಯಾ ? ಯಾವುದಕ್ಕೂ ಪಕ್ಕಾ ಉತ್ತರ ಸಿಕ್ಕಿಲ್ಲ. ಆದರೆ ತೆಲುಗಿನ ನಿರ್ದೇಶಕ ಪುರಿ ಜಗನ್ನಾಥ್ ಮಾತ್ರ ಇದು ಆಗುವ ಸಾಧ್ಯತೆ ಇದೆ ಎಂಬರ್ಥದ ಮಾತುಗಳನ್ನು ಹೇಳಿದ್ದಾನೆ.
‘ಇದು ನನ್ನ ಬಹುದಿಗಳ ಕನಸು. ಈ ಇಬ್ಬರನ್ನು ಒಂದೇ ಚಿತ್ರದಲ್ಲಿ ತಂದು ಸಿನಿಮಾ ಮಾಡುವ ಆಸೆ ಇತ್ತು. ಆದರೆ ಹೇಗೆ ಇಬ್ಬರನ್ನು ಕೇಳಬೇಕೆಂದು ಗೊಂದಲದಲ್ಲಿದ್ದೆ. ಆದರೆ ಇದೀಗ ನನ್ನ ಕನಸನ್ನು ನನಸು ಮಾಡುವಂತೆ ಇವರಿಬ್ಬರೂ ಮಾತಾಡಿದ್ದಾರೆ...’ ಎಂದು ಪುರಿ ಹೇಳಿದ್ದಾರೆಂದು ಸುದ್ದಿಯಾಗಿದೆ.
ಸುಮಾರು ಇಪ್ಪತ್ತೇಳು ವರ್ಷಗಳ ಹಿಂದೆ ತೆರೆ ಕಂಡ ಅಂಧಾ ಕಾನೂನ್ ಚಿತ್ರದಲ್ಲಿ ಇವರು ಮೊದಲ ಬಾರಿ ನಟಿಸಿದ್ದರು. ಆಮೇಲೆ ಗಿರಫ್ತಾರ್ ಮತ್ತು ಹಮ್ ಚಿತ್ರದಲ್ಲೂ ಕಾಣಿಸಿದರು. ಅದಾದ ನಂತರ ರಜನಿ ತಮಿಳು ನಾಡನ್ನು ದಾಟಿ ದೇಶ ವಿದೇಶದಲ್ಲಿ ಹೆಸರು ಮಾಡಿದರು. ಬಚ್ಚನ್ ಇನ್ನೊಂದು ಎತ್ತರಕ್ಕೆ ಏರಿದರು. ಒಂದಾಗಿ ನಟಿಸದಿದ್ದರೂ ಸ್ನೇಹವನ್ನು ಮಾತ್ರ ಕಳೆದುಕೊಳ್ಳಲಿಲ್ಲ. ರಜನಿ ತಿಂಗಳುಗಳ ಕೆಳಗೆ ಅನಾರೋಗ್ಯಕ್ಕೆ ಸಿಕ್ಕಾಗ ಬಚ್ಚನ್ ಸಲಹೆ ಮೇರೆಗೆ ಸಿಂಗಾಪೂರ್‌ಗೆ ಹೋಗಿ ಚಿಕಿತ್ಸೆ ಪಡೆದರು. ಎಂಥೀರನ್ ಚಿತ್ರದಲ್ಲಿ ಐಶ್ ಕಾಲ್ ಶೀಟ್ ಕೇಳಿದಾಗಲೂ ಬಚ್ಚನ್ ಒಪ್ಪಿದ್ದರು. ಈಗ ಇವರು ಜತೆಯಾಗಿ ನಟಿಸುವ ಮಾತಾಗುತ್ತಿದೆ. ಹಾಗೇನಾದರೂ ಆದರೆ ಅದು ಎಲ್ಲರನ್ನೂ ಸ್ಟನ್ ಮಾಡಲಿದೆ.
ಇಬ್ಬರಿಗೂ ಕೋಟಿ ಕೋಟಿ ಅಭಿಮಾನಿಗಳಿದ್ದಾರೆ. ಇಬ್ಬರಿಗೂ ಅವರದೇ ಆದ ಇಮೇಜ್ ಇದೆ. ಅದನ್ನು ನೆನಪಿನಲ್ಲಿ ಇಟ್ಟುಕೊಂಡು ಕತೆ, ಚಿತ್ರಕತೆ, ಡೈಲಾಗು ಹೆಣೆಯಬೇಕಾಗುತ್ತದೆ. ಇಬ್ಬರನ್ನೂ ಸಮಾನವಾಗಿ ತೋರಿಸಬೇಕಾಗುತ್ತದೆ. ಒಂದು ಹೆಚ್ಚು ಒಂದು ಕಮ್ಮಿಯಾಗುವಂತಿಲ್ಲ. ಪುರಿ ಜಗನ್ನಾಥ್ ಇಲ್ಲಿವರೆಗೆ ಅನೇಕ ಚಿತ್ರಗಳನ್ನು ತೆಗೆದಿದ್ದಾನೆ ನಿಜ. ಆದರೆ ಇದರ ಕತೆಯೇ ಬೇರೆ. ಹತ್ತರಲ್ಲಿ ಹನ್ನೊಂದು ಎನ್ನುವಂತೆ ತೆಗೆಯುವಂತಿಲ್ಲ. ಯಾಕೆಂದರೆ ಹಿಂದೊಮ್ಮೆ ಸುಭಾಷ್ ಘಾಯ್ ಸೌದಾಘರ್ ಚಿತ್ರದಲ್ಲಿ ದಿಲೀಪ್ ಕುಮಾರ್ ಮತ್ತು ಹಿಂದಿ ರಾಜ್ ಕುಮಾರ್ ಅವರನ್ನು ಒಟ್ಟಿಗೇ ತಂದಿದ್ದರು. ಇಬ್ಬರೂ ಪ್ರತಿಭಾವಂತರು. ಡೈಲಾಗ್ ಡೆಲಿವರಿಯಲ್ಲಿ ಎತ್ತಿದ ಕೈ. ಇಬ್ಬರಿಗೂ ಸ್ಟಾರ್‌ಗಿರಿ. ಹೀಗಾಗಿ ಶೂಟಿಂಗ್ ಮುಗಿಸುವಷ್ಟರಲ್ಲಿ ಘಾಯ್ ನೀರಿಳಿಸಿಕೊಂಡಿದ್ದರು. ಇಬ್ಬರ ಹೆಸರನ್ನು ತೆರೆ ಮೇಲೆ ಹಾಕುವಾಗ ಮೇಲೆ ಕೆಳಗೆ ಹಾಕದೆ, ಅಕ್ಕ ಪಕ್ಕ ಮುದ್ರಿಸಿದ್ದರು.
ಅಫ್ ಕೋರ್ಸ್, ಇಬ್ಬರಿಗೂ ಈಗೋ ಪ್ರಾಬ್ಲಂ ಇತ್ತು. ಆದರೆ ಬಚ್ಚನ್ ಮತ್ತು ರಜನಿ ವಿಷಯಕ್ಕೆ ಹಾಗಾಗಲು ಸಾಧ್ಯ ಇಲ್ಲ. ಯಾಕೆಂದರೆ ಇವರು ಅದೆಲ್ಲವನ್ನೂ ದಾಟಿ ಬಂದಿದ್ದಾರೆ. ಇಬ್ಬರೂ ಡೌನ್ ಟು ಅರ್ತ್ ವ್ಯಕ್ತಿಗಳು. ಸಹನೆ, ಪ್ರೀತಿ ಮತ್ತು ಸರಳತೆಗೆ ಇನ್ನೊಂದು ಹೆಸರಾದವರು. ಹೀಗಾಗಿ ಇಬ್ಬರ ನಡುವೆ ಯಾವುದೇ ಕಿತ್ತಾಟ ನಡೆಯಲು ಸಾಧ್ಯವೇ ಇಲ್ಲ. ಅದೇನೆ ಇರಲಿ, ಅಕಸ್ಮಾತ್ ಈ ಸುದ್ದಿ ನಿಜವೇ ಆದರೆ ಅದು ತೆರೆ ಕಾಣುವ ಮುನ್ನವೇ ಸೂಪರ್ ಡೂಪರ್ ಹಿಟ್ ಆಗುವುದು ಗ್ಯಾರಂಟಿ. ಇದು ನಿಜವಾಗಲಿ ಎಂಬುದು ಅವರ ಅಭಿಮಾನಿಗಳ ನಿರೀಕ್ಷೆ...
ಒಂದಾಗಿದ್ದ ಮಹಾನ್ ತಾರೆಗಳು... ರಜನಿಕಾಂತ್ ಮತ್ತು ಮಲಯಾಳಮ್‌ನ ಮುಮ್ಮಟಿಯನ್ನು ನಿರ್ದೇಶಕ ಮಣಿರತ್ನಂ ಚಿತ್ರದಲ್ಲಿ ಮೊದಲ ಬಾರಿಗೆ ಒಂದಾಗಿದ್ದರು. ದಳಪತಿ ಚಿತ್ರದಲ್ಲಿ ಇವರಿಬ್ಬರೂ ನಟಿಸುತ್ತಾರೆ ಎಂದು ಗೊತ್ತಾದಾಗ ಇಡೀ ತಮಿಳು ಮತ್ತು ಮಲಯಾಳಂ ಚಿತ್ರರಂಗ ತುದಿಗಾಲಲ್ಲಿ ನಿಂತಿತ್ತು. ಭರ್ಜರಿ ನಿರೀಕ್ಷೆಯನ್ನು ಹುಟ್ಟು ಹಾಕಿತ್ತು. ತಮಿಳಿನಲ್ಲಿ ಅದು ಗೆದ್ದರೂ, ಕರ್ನಾಟಕದಲ್ಲಿ ಅದು ಅಂಥ ಹೆಸರು ಮಾಡಲಿಲ್ಲ. ಆದರೆ ಇಬ್ಬರ ಅಭಿಮಾನಿಗಳು ಚಿತ್ರವನ್ನು ನೋಡಿ ಮೆಚ್ಚಿಕೊಂಡಿದ್ದು ಮಾತ್ರ ಸುಳ್ಳಲ್ಲ.


New Delhi, First Published 10, May 2019, 12:11 PM IST
Highlights
ಐಸಿಸಿ ಕ್ರಿಕೆಟ್ ವಿಶ್ವಕಪ್ ಟೂರ್ನಿಗೆ ಟೀಂ ಇಂಡಿಯಾ ತಂಡಕ್ಕೆ ಆಯ್ಕೆಯಾಗಿದ್ದ ಕೇದಾರ್ ಜಾಧವ್ ಇದೀಗ ಗಾಯಕ್ಕೆ ತುತ್ತಾಗಿದ್ದಾರೆ. ಇವರ ಬದಲಿಗೆ ರಿಷಭ್ ಪಂತ್‌ಗೆ ಸ್ಥಾನ ಸಿಗಲಿದೆ ಎನ್ನುವ ಸುದ್ದಿ ಸಹ ಹರಿದಾಡುತ್ತಿದೆ. ಈ ಕುರಿತಾದ ಒಂದು ವರದಿ ಇಲ್ಲಿದೆ ನೋಡಿ...
ನವದೆಹಲಿ(ಮೇ.10): ಐಸಿಸಿ ಏಕದಿನ ವಿಶ್ವಕಪ್‌ಗೆ ಆಯ್ಕೆ ಮಾಡಿರುವ ಭಾರತ ತಂಡದಲ್ಲಿ ರಿಷಭ್ ಪಂತ್‌ಗೆ ಏಕೆ ಸ್ಥಾನ ನೀಡಿಲ್ಲ ಎನ್ನುವ ಚರ್ಚೆ ಸಾಮಾಜಿಕ ತಾಣಗಳಲ್ಲಿ ಜೋರಾಗಿ ಸಾಗುತ್ತಿದ್ದು, ಬಾಲಿವುಡ್ ಹಿರಿಯ ನಟ ರಿಷಿ ಕಪೂರ್ ಸಹ ಟ್ವೀಟರ್‌ನಲ್ಲಿ ನಾಯಕ ಕೊಹ್ಲಿ ಹಾಗೂ ಕೋಚ್ ರವಿಶಾಸ್ತ್ರಿಯನ್ನು ಪ್ರಶ್ನಿಸಿದ್ದಾರೆ.
Why is Rishabh Pant not in the squad for the World Cup? You there? @RaviShastriOfc @imVkohli
— Rishi Kapoor (@chintskap) May 9, 2019
ಈ ನಡುವೆ ಗಾಯಾಳು ಕೇದಾರ್ ಜಾಧವ್ ಬದಲಿಗೆ ರಿಷಭ್ ಪಂತ್‌ಗೆ ಸ್ಥಾನ ಸಿಗಲಿದೆ ಎನ್ನುವ ಸುದ್ದಿ ಸಹ ಹರಿದಾಡುತ್ತಿದೆ. ಐಪಿಎಲ್ ಪಂದ್ಯದ ವೇಳೆ ಗಾಯಗೊಂಡ ಜಾಧವ್, ವಿಶ್ವಕಪ್ ವೇಳೆಗೆ ಗುಣಮುಖರಾಗುವ ಸಾಧ್ಯತೆ ಕಡಿಮೆ. ಒಂದೊಮ್ಮೆ ಫಿಟ್ ಆದರೂ, ವಿಶ್ವಕಪ್ ವೇಳೆ ಮತ್ತೆ ಗಾಯಗೊಳ್ಳುವ ಸಾಧ್ಯತೆಯನ್ನು ತಳ್ಳಿಹಾಕುವಂತಿಲ್ಲ. ಮೇ 23ರ ವರೆಗೂ ತಂಡ ಬದಲಿಸುವ ಅವಕಾಶ ಬಿಸಿಸಿಐಗಿದ್ದು, ಪಂತ್‌ಗೆ ಸ್ಥಾನ ಸಿಗುವ ನಿರೀಕ್ಷೆ ಇದೆ.
ವಿಶ್ವಕಪ್ ಟೂರ್ನಿಯ ಸಂಪೂರ್ಣ ವೇಳಾಪಟ್ಟಿ ಇಲ್ಲಿದೆ ನೋಡಿ..
ಮೊದಲ ಎಲಿಮಿನೇಟರ್ ಪಂದ್ಯದಲ್ಲಿ ಸನ್’ರೈಸರ್ಸ್ ಹೈದರಾಬಾದ್ ವಿರುದ್ದ ಕೇವಲ 21 ಎಸೆತಗಳಲ್ಲಿ 49 ರನ್ ಸಿಡಿಸುವ ಮೂಲಕ ರಿಷಭ್ ಪಂತ್ ಡೆಲ್ಲಿ ಕ್ಯಾಪಿಟಲ್ಸ್ ಗೆಲುವಿನಲ್ಲಿ ಪ್ರಮುಖ ಪಾತ್ರವಹಿಸಿದ್ದರು. ಐಸಿಸಿ ಏಕದಿನ ವಿಶ್ವಕಪ್ ಟೂರ್ನಿಯು ಮೇ.30ರಂದು ಆರಂಭವಾಗಲಿದ್ದು, ಭಾರತ ತಂಡವು ಜೂನ್ 06ರಿಂದ ತನ್ನ ಅಭಿಯಾನ ಆರಂಭಿಸಲಿದೆ.
Last Updated 10, May 2019, 12:11 PM IST


ಎಷ್ಟೇ ಪ್ರಯತ್ನಿಸಿದರೂ ಒಳಗೆ ಹೋಗುತ್ತಿಲ್ಲ.. ಟೈಟ್ ಆಗಿದೆ, ಅಗಲ ಮಾಡುವುದು ಹೇಗೆ..?
September 18, 2018
Facebook Twitter Google+ LinkedIn StumbleUpon Tumblr Pinterest Reddit VKontakte Odnoklassniki Pocket WhatsApp
ಎಷ್ಟೇ ಪ್ರಯತ್ನಿಸಿದರೂ ಒಳಗೆ ಹೋಗುತ್ತಿಲ್ಲ.. ಟೈಟ್ ಆಗಿದೆ, ಅಗಲ ಮಾಡುವುದು ಹೇಗೆ..?
ಪ್ರಶ್ನೆ: ನನ್ನ ಪತ್ನಿಯ ಯೋನಿ ತುಂಬಾ ಟೈಟ್ ಆಗಿದೆ. ಎಷ್ಟು ಸಲ ಪ್ರಯತ್ನಿಸಿದರೂ ಇದೇ ಪರಿಸ್ಥಿತಿ. ಬೇಸರವಾಗಿ ಸಾಕಷ್ಟು ಸಲ ಸೆಕ್ಸ್ ಮಾಡುವುದನ್ನು ಬಿಟ್ಟುಬಿಟ್ಟೆ. ವಿವಿಧ ಭಂಗಿಗಳಲ್ಲಿ ಮಾಡಲು ನಾನಾ ರೀತಿ ಪ್ರಯತ್ನಿಸಿದೆ. ಫೋರ್ ಪ್ಲೇ ಮಾಡಿದರೂ ಪ್ರಯೋಜನ ಇಲ್ಲದಂತಾಯಿತು. ನನ್ನ ಪುರುಷಾಂಗದ ಸೈಜ್ 6 ಇಂಚು ಇದೆ. ಹಾಗಾಗಿಯೇ ಒಳಗೆ ಹೋಗುತ್ತಿಲ್ಲವೇ…? ಆಕೆಯ ಯೋನಿ ಸೈಜನ್ನು ದೊಡ್ಡದು ಮಾಡುವುದು ಹೇಗೆ?
ತಜ್ಞರ ಉತ್ತರ:  ಯೋನಿ ಟೈಟ್ ಆಗಿ ಅಂಗಪ್ರವೇಶ ಕಷ್ಟವಾಗುತ್ತಿದೆ ಎಂದರೆ ಅದರ ಹಿಂದೆ ಹಲವಾರು ಕಾರಣಗಳಿರುತ್ತವೆ. ಆಕೆಗೆ ಸೆಕ್ಸ್ ಇಷ್ಟ ಇಲ್ಲದಿರುವುದು, ಸೆಕ್ಸ್ ಎಂದರೆ ಭಯ ಇರಬಹುದು. ಇದ್ಯಾವುದೇ ಕಾರಣಗಳಲ್ಲದಿದ್ದರೂ ಅಪರೂಪವಾಗಿ ಕೆಲವರಲ್ಲಿ ಕನ್ಯಾಪೊರೆ ತುಂಬಾ ಗಡುಸಾಗಿರುತ್ತದೆ. ಹಾಗಾಗಿ ಸೆಕ್ಸ್ ಸಾಧ್ಯವಾಗುತ್ತಿಲ್ಲ. ಮೊದಲು ಆಕೆಯಲ್ಲಿ ಸೆಕ್ಸ್ ಗೆ ಸಂಬಂಧಿಸಿದಂತೆ ಏನಾದರೂ ಸಮಸ್ಯೆಗಳಿವೆಯೇ ತಿಳಿದುಕೊಳ್ಳಬೇಕು. ಆ ಬಳಿಕ ಕೂಡ ಸಾಧ್ಯವಾಗದಿದ್ದರೆ ಗೈನಕಾಲಜಿಸ್ಟ್ ಸಂಪರ್ಕಿಸುವುದು ಉತ್ತಮ.


ಟೆನಿಸ್: ನಿನಾದ್ ರನ್ನರ್ ಅಪ್
ಟೆನಿಸ್: ನಿನಾದ್ ರನ್ನರ್ ಅಪ್
ಪ್ರಜಾವಾಣಿ ವಾರ್ತೆ
Published:
12 ಜುಲೈ 2019, 23:00  IST
Updated:
12 ಜುಲೈ 2019, 23:00  IST
ಅಕ್ಷರ ಗಾತ್ರ :
ಆ
ಆ
ಬೆಂಗಳೂರು: ಕರ್ನಾಟಕದ ನಿನಾದ್ ರವಿ, ಪಂಜಾಬ್‌ನ ಜಲಂದರ್‌ನಲ್ಲಿ ಆಯೋಜನೆಯಾಗಿದ್ದ ಎಐಟಿಎ 18 ವರ್ಷದೊಳಗಿನವರ ಸಿಎಸ್ 7 ಟೆನಿಸ್ ಟೂರ್ನಿಯಲ್ಲಿ ರನ್ನರ್ ಅಪ್ ಆಗಿದ್ದಾರೆ.
ಸಿಂಗಾ ಸ್ಪೋರ್ಟ್ಸ್ ಅಕಾಡೆಮಿಯಲ್ಲಿ ಶುಕ್ರವಾರ ನಡೆದ ಬಾಲಕರ ಸಿಂಗಲ್ಸ್ ವಿಭಾಗದ ಫೈನಲ್‌ನಲ್ಲಿ ಬೆಂಗಳೂರಿನ ನಿನಾದ್ 3–6, 1–6 ನೇರ ಸೆಟ್‌ಗಳಿಂದ ಉತ್ತರ ಪ್ರದೇಶದ ಎ.ದಿವ್ಯಾಂಶ್ ಎದುರು ಸೋತರು.
ಸೌತ್‌ಎಂಡ್ ವೃತ್ತದಲ್ಲಿರುವ ಸುರಾನ ಕಾಲೇಜಿನ ವಿದ್ಯಾರ್ಥಿಯಾಗಿರುವ ನಿನಾದ್, ಮೊದಲ ಸೆಟ್‌ನಲ್ಲಿ ಎದುರಾಳಿಗೆ ಪ್ರಬಲ ಪೈಪೋಟಿ ಒಡ್ಡಿದರು. ಆದರೆ ಎರಡನೇ ಸೆಟ್‌ನಲ್ಲಿ ಕಿಂಚಿತ್ತೂ ಹೋರಾಟ ತೋರದೆ ಸೋಲೊಪ್ಪಿಕೊಂಡರು.


ಮಹಿಳೆಯರಲ್ಲಿ ಹೃದಯಾಘಾತ..!
Published
SuddiDina
ಅಧುನಿಕ ಸಮಾಜದಲ್ಲಿ ಮಹಿಳೆಯರು ಪುರುಷರಿಗಿಂತ ಹತ್ತು ವರ್ಷ (ವಯಸ್ಸಿನಲ್ಲಿ) ಹೆಚ್ಚು ಕಾಲ ಬದುಕುತ್ತಿದ್ದಾರೆ. ಆದರೆ ವಯಸ್ಸು ಮುಂದುವರಿದಂತೆಲ್ಲಾ ಹೃದಯಾಘಾತಗಳು ಸ್ತ್ರೀ ಪುರುಷರಿಬ್ಬರಲೂ ಹೆಚ್ಚಿನ ಸಂಖ್ಯೆಯಲ್ಲಿ ಕಂಡುಬರುವುದಾದರೂ, ಮಹಿಳೆಯರಲ್ಲಿ ಪುರುಷರಿಗಿಂತ 10 ವರ್ಷಗಳ ವಯಸ್ಸಿನ ನಂತರ ಹೆಚ್ಚು ಸಂಖ್ಯೆಯಲ್ಲಿ ಕಂಡುಬರುವುವು. ಇದಕ್ಕೆ ಕಾರಣ ಮಹಿಳೆಯರಲ್ಲಿನ ಸ್ತ್ರೀ ಹಾರ್ಮೋನುಗಳು ಹೃದಯಾಘಾತಗಳು ಉಂಟಾಗದಂತೆ ಮಾಡುವವು. ಮಹಿಳೆಯರು ಮಧುಮೇಹ ರೋಗ ಮತ್ತು ಮುಟ್ಟು ನಿಲ್ಲುವಿಕೆಯಂತಹ ನೈಸರ್ಗಿಕ ಕಾರಣಗಳಿಂದಲೂ, ಈ ಪ್ರಕೃತಿ ದತ್ತವಾದ ರಕ್ಷಣೆಯನ್ನು ಕಳೆದುಲಲಕೊಳ್ಳುವರು.
ಮಹಿಳೆಯರಲ್ಲಿಯೂ ಉದರ ಭಾಗದಲ್ಲಿ ಕೊಬ್ಬಿನ ಶೇಕರಣೆಯು ಹೃದಯಾಘಾತಗಳಿಗೆ ಮುಖ್ಯ ಕಾರಣವಾಗುವುದು 18 ರಿಂದ 20 ವರ್ಷವಯಸ್ಸು ದಾಟಿದ ಮಹಿಳೆಯರಲ್ಲಿ ದೇಹದ ತೂಕವು 7 ರಿಂದ 11 ರಷ್ಟು ಕಿಲೋಗ್ರಾಂ ಹೆಚ್ಚಿದಲ್ಲಿ ಅವರ ಮಧ್ಯವಯಸ್ಸಿನಲ್ಲಿ ಹೃದಯಾಘಾತಗಳು ಸಂಭವಿಸುವುದು ಅಂಜಿಕೆ ಸ್ವಭಾವದ ಖಿನ್ನ ಮಾನಸಿಕ ರೋಗದ ಮಹಿಳೆಯರಲ್ಲಿ ಮತ್ತು ಸಾಮಾಜಿಕ ಬೆಂಬಲ ದೊರಕದಿರುವ ಮಹಿಳೆಯರಲ್ಲಿ ಹೃದಯಾಘಾತಗಳು ಹೆಚ್ಚಿನ ಸಂಖ್ಯೆಯಲ್ಲಿ ಕಂಡುಬರುವುದು ಎಂದು ಇನ್ನೊಂದು ಅಧ್ಯಯನದಿಂದ ತಿಳಿದಿಬಂದದೆ.
45 ವರ್ಷ ವಯಸ್ಸಿನ ನಂತರ ಮಹಿಳೆಯರಲ್ಲಿ ರಕ್ತದೊತ್ತಡವು ಪುರುಷರಿಗಿಂತ ಹೆಚ್ಚು ತ್ವರಿತವಾಗಿ ಮೇಲಕ್ಕೇರುವುದು. ಅಧಿಕ ರಕ್ತದೊತ್ತಡವು ಪುರುಷರಲ್ಲಿ ಹೃದಯಾಘಾತಗಳನ್ನು 3 ಪಾಲು ಹೆಚ್ಚಿಸುವುದಾದರೆ ಮಹಿಳೆಯರಲ್ಲಿ 4 ಪಾಲು ಹೆಚ್ಚಿಸುವುದು, ಮಧುಮೇಹ ರೋಗವು ಪುರುಷರಲ್ಲಿ ಹೃದಯಾಘಾತಗಳನ್ನು 2 ರಿಂದ 3 ರಷ್ಟು ಹೆಚ್ಚಿಸುವುದಾದರೆ ಮಹಿಳೆಯರಲ್ಲಿ 3 ರಿಂದ 7ರಷ್ಟು ಹೃದಯಾಘಾತಗಳು ಮರುಕಳಿಸುವ ಸಂಭವಗಳೂ ಹೆಚ್ಚಾಗಿರುವುದು. 45 ವರ್ಷಗಳಿಗೂ ಕಡಿಮೆ ವಯಸ್ಸಿನ ಮಹಿಳೆಯರಲ್ಲಿ ರಕ್ತದ ಕೊಲೆಸ್ಟ್ರಾಲ್ ಕೊಬ್ಬಿನ ಮಟ್ಟವು ಅದೇ ವಯಸ್ಸಿನ ಪುರುಷರಿಗಿಂತ ಶೇಕಡ 10 ಮಿ.ಗ್ರಾಂ.ನಷ್ಟು ಕಡಿಮೆಯಾಗಿಯೂ, 65 ವರ್ಷ ವಯಸ್ಸಿನ ನಂತರ ಶೇಕಡ 10 ಮಿ.ಗ್ರಾಂ.ನಷ್ಟು ಹೆಚ್ಚಾಗಿಯೂ ಇರುವುದಾಗಿ ಕಂಡುಬಂದಿದೆ.
ರಕ್ತದಲ್ಲಿ ಹೆಚ್ಚಿನ ಮಟ್ಟದ ಎಲ್ ಡಿಎಲ್ ಕೊಲೆಸ್ಟ್ರಾಲ್ ಹೃದಯಾಘಾತಕ್ಕೊಂದು ಮುಖ್ಯ ಕಾರಣ. ಮಹಿಳೆಯರಲ್ಲಿ 40 ವರ್ಷ ವಯಸ್ಸಿನ ನಂತರ ಪ್ರತಿ ವರ್ಷವೊಂದರಲ್ಲಿ ಎಲ್ ಡಿಎಲ್ ಕೊಲೆಸ್ಟರಾಲ್ ಶೇಕಡ 2 ಮಿ.ಗ್ರಾಂ. ನಂತೆ 60 ವರ್ಷ ವಯಸ್ಸಿನವರೆಗೂ ಮೇಲೇರುವುದು. ಸಾಮಾನ್ಯವಾಗಿ ಮಹಿಳೆಯರಲ್ಲಿ ಮುಟ್ಟು ನಿಲ್ಲುವ ಮುನ್ನ ಎಚ್ ಡಿಎಲ್ ಕೊಲೆಸ್ಟ್ರಾಲ್ (ಉತ್ತಮ ಕೊಲೆಸ್ಟ್ರಾಲ್) ಮಟ್ಟವು ಪುರುಷರಿಗಿಂತ 10ಮಿ.ಗ್ರಾಂ. ಹೆಚ್ಚಾಗಿರುವುದು. ರಕ್ತದ ಎಚ್ ಡಿಎಲ್ ಮಟ್ಟವು ಒಂದು ಜನಾಂಗದಿಂದ ಇನ್ನೊಂದು ಜನಾಂಗದಲ್ಲಿ ಬಹಳಷ್ಟು ಭಿನ್ನವಾಗಿರುವುದು. ಭಾರತದೇಶದ ಬುಡಕಟ್ಟಿನ ಮಹಿಳೆಯರಲ್ಲಿ ಎಚ್ ಡಿಎಲ್ ಮಟ್ಟವು ಚೀನಾ ಮತ್ತು ಜಪಾನ್ ದೇಶದ ಜನರಿಗಿಂತ ಕಡಿಮೆ ಮಟ್ಟದಲ್ಲಿರುವುದು.
ಭಾರತೀಯ ಮಹಿಳೆಯರಲ್ಲಿ ಹೆಚ್ಚು ಸಂಖ್ಯೆಯಲ್ಲಿ ಕಂಡುಬರುವ ಹೃದಯಾಘಾತಗಳಿಗೆ ಇದೂ ಒಂದು ಕಾರಣವೆಂದು ಹೇಳಲಾಗಿದೆ. ರಕ್ತದಲ್ಲಿ ಹೆಚ್ಚಿದ ಕೊಲೆಸ್ಟ್ರಾಲ್ ಮಟ್ಟವು ಹೃದಯಾಘಾತಗಳಿಗೆ ಕಾರಣವಾಗುವುದಾದರೂ ಕೊಲೆಸ್ಟ್ರಾಲ್ ಮತ್ತು ಎಚ್ ಡಿಎಲ್ ಅನುಪಾತದ ಸೂಚ್ಯಂಕವು ಹೆಚ್ಚು ಅರ್ಥಗರ್ಭಿತವಾದುದು. ಈ ಸೂಚ್ಯಂಕ ಸಂಖ್ಯೆಗೆ ಅನುಗುಣವಾಗಿ (ಹೆಚ್ಚಿದಂತೆ) ಹೃದಯಾಘಾತಗಳು ಮೇಲೇರುವುವು. ಭಾರತ ದೇಶದ ಮಹಿಳೆಯರಲ್ಲಿ ರಕ್ತದಲ್ಲಿ ಎಚ್ ಡಿಎಲ್ ಮಟ್ಟವು ಕಡಿಮೆಯಾಗಿರುವುದರಿಂದ ಈ ಅನುಪಾತದ ಸೂಚ್ಯಂಕವು ಹೆಚ್ಚಿರುವುದು. ಸಾಮಾನ್ಯವಾಗಿರಬೇಕಾದ ಕೊಲೆಸ್ಟ್ರಾಲ್ ಎಚ್ ಡಿಎಲ್ ಅನುಪಾತದ ಸೂಚ್ಯಂಕ 4. ಈ ಸಂಖ್ಯೆಗೂ ಕಡಿಮೆಯಿರುವುದು ಉತ್ತಮ.
ಮಹಿಳೆಯರಲ್ಲಿ ಹೃದಯಾಘಾತಗಳಿಗೆ ದೇಹದಲ್ಲಿನ ಲೈಪೊಪ್ರೋಟೀನ್-ಎ ಒಂದು ಮುಖ್ಯ ಕಾರಣವಾಗಿರುವುದು. ಸ್ತ್ರೀ ಹಾರ್ಮೋನ್ ಗಳು ದೇಹದಲ್ಲಿನ ಲೈಪೊಪ್ರೋಟೀನ್-ಎ ಮಟ್ಟವನ್ನು ತಗ್ಗಿಸುವುವು. ಮುಟ್ಟು ನಿಂತ ನಂತರ ದೇಹದಲ್ಲಿ ಲೈಪೊಪ್ರೋಟೀನ್-ಎ ಶೇಕಡ 10 ರಷ್ಟು ಹೆಚ್ಚುವುದು. ದೇಹದಲ್ಲಿ ಮೇಲಕ್ಕೇರಿದ ಹೋಮೊಸಿಸ್ಟೀನ್ ಹೃದಯಾಘಾತಗಳಿಗೆ ಕಾರಣವಾಗುವುದು. ಇದರ ಜೊತೆಗೆ ಲೈಪೊಪ್ರೋಟೀನ್-ಎ ಅಂಶವೂ ಜಾಸ್ತಿಯಾಗಿದ್ದಲ್ಲಿ ಹೃದಯಾಘಾತಗಳು ಅನೇಕ ಪುಟ್ಟು ಹೆಚ್ಚುವುವು.
ಮಹಿಳೆಯರಲ್ಲಿ ಹೃದಯಬೇನೆ ಮತ್ತು ಹೃದಯಾಘಾತಗಳಿಗೆ ಅಧಿಕ ರಕ್ತದೊತ್ತಡ, ಮಧುಮೇಹ ರೋಗ, ರಕ್ತದಲ್ಲಿ ಹೆಚ್ಚಿದ ಕೊಲೆಸ್ಟ್ರಾಲ್ ಮತ್ತು ಟ್ರೈಗ್ಲಿಸರೈಡ್, ಕುಗ್ಗಿದ ಎಚ್ ಡಿಎಲ್ ಮಟ್ಟಗಳು ಮತ್ತು ಲೈಪೊಪ್ರೋಟೀನ್-ಎ ಕಾರಣವಾಗಿರುವುದಾದರೂ, ಭಾರತ ದೇಶದ ಮಹಿಳೆಯರಲ್ಲಿ ಪಾಶ್ಚಿಮಾತ್ಯ ದೇಶದ ಮಹಿಳೆಯರಿಗಿಂತ ಅಧಿಕ ರಕ್ತದೊತ್ತಡ, ರಕ್ತದಲ್ಲಿ ಹೆಚ್ಚದ ಕೊಲೆಸ್ಟ್ರಾಲ್ ಕೊಬ್ಬು ಅವರಲ್ಲಿ ಧೂಮಪಾನ ಚಟ ಇಲ್ಲದಿದ್ದರೂ, ಮಧುಮೇಹ ರೋಗ, ಬೊಜ್ಜುದೇಹ,ರಕ್ತದಲ್ಲಿ ಹೆಚ್ಚಿದ ಟ್ರೈಗ್ಲಿಸರೈಡ್ ಮಟ್ಟ ಮತ್ತು ತಗ್ಗಿದ ಎಚ್ ಡಿಎಲ್ ಮಟ್ಟ ಭಾರತ ದೇಶದ ಮಹಿಳೆಯರಲ್ಲಿ ಹೆಚ್ಚಾಗಿ ಕಂಡುಬರುವುವು. ಹೀಗಾಗಿ ಭಾರತೀಯರಾಗಿರುವುದೇ (ಅನುವಂಶೀಯತೆ) ಹೃದಯಾಘಾತಗಳಿಗೆ ಒಂದು ಮುಖ್ಯ ಕಾರಣ ಎಂದು ಹೇಳಲಾಗಿದೆ.
ಸುದ್ದಿದಿನ.ಕಾಂ|ವಾಟ್ಸಾಪ್|9980346243


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ನೇಪಾಳದಲ್ಲಿ ಏಷ್ಯಾದ ಚೊಚ್ಚಲ ಸಲಿಂಗಿಗಳ ಕ್ರೀಡಾಕೂಟ !
ಏಷ್ಯಾದಲ್ಲೇ ಮೊದಲ ಬಾರಿಗೆ ಇಲ್ಲಿ ಶುಕ್ರವಾರ ಆರಂಭವಾದ ಸಲಿಂಗಿಗಳ ಮೂರು ದಿನಗಳ ಕ್ರೀಡಾಕೂಟದಲ್ಲಿ ನೂರಾರು ಅಥ್ಲೀಟ್‌ಗಳು ಪಾಲ್ಗೊಂಡು ಬೆವರು ಬಸಿದರು.
ಏಜೆನ್ಸೀಸ್ | Updated:
Oct 13, 2012, 04:45AM IST
ಕಾಠ್ಮಂಡು: ಏಷ್ಯಾದಲ್ಲೇ ಮೊದಲ ಬಾರಿಗೆ ಇಲ್ಲಿ ಶುಕ್ರವಾರ ಆರಂಭವಾದ ಸಲಿಂಗಿಗಳ ಮೂರು ದಿನಗಳ ಕ್ರೀಡಾಕೂಟದಲ್ಲಿ ನೂರಾರು ಅಥ್ಲೀಟ್‌ಗಳು ಪಾಲ್ಗೊಂಡು ಬೆವರು ಬಸಿದರು.
ಸ್ತ್ರೀ ಸಲಿಂಗಿಗಳು, ಪುರುಷ ಸಲಿಂಗಿಗಳು, ಉಭಯ ಲಿಂಗಿಗಳು ಮತ್ತು ನಪುಂಸಕರು ನೇಪಾಳದ ರಾಜಧಾನಿಯಲ್ಲಿ ಆರಂಭವಾದ ಕ್ರೀಡಾಕೂಟದಲ್ಲಿ ಉತ್ಸಾಹದಿಂದ ಪಾಲ್ಗೊಂಡರು ಎಂದು ವ್ಯವಸ್ಥಾಪಕರು ತಿಳಿಸಿದ್ದಾರೆ.
ಇಲ್ಲಿನ ರಾಷ್ಟ್ರೀಯ ಫುಟ್ಬಾಲ್ ಕ್ರೀಡಾಂಗಣ ಹಾಗೂ ಕಾಠ್ಮಂಡುವಿನ ಮತ್ತಿತರ ಮೈದಾನಗಳಲ್ಲಿ ಸ್ಪರ್ಧೆಗಳು ಆರಂಭವಾದವು. ಸ್ಥಳೀಯ ಫುಟ್ಬಾಲ್ ತಂಡಗಳ ನಡುವಿನ ಪಂದ್ಯದೊಂದಿಗೆ ಕ್ರೀಡಾಕೂಟ ಉದ್ಘಾಟನೆಗೊಂಡಿತು.
ಬಾಸ್ಕೆಟ್‌ಬಾಲ್, ವಾಲಿಬಾಲ್, ಫುಟ್ಬಾಲ್, ಮಾರ್ಷಿಯಲ್ ಆರ್ಟ್ಸ್ ಮತ್ತು ಟೆನಿಸ್ ಪಂದ್ಯಗಳನ್ನು ಕ್ರೀಡಾಕೂಟ ಒಳಗೊಂಡಿದೆ ಎಂದು ನೇಪಾಳದ ಮುಂಚೂಣಿ ಪುರುಷ ಸಲಿಂಗಿಗಳ ಸಂಘಟನೆಯಾಗಿರುವ ಬ್ಲೂ ಡೈಮಂಡ್ ಸೊಸೈಟಿ ಹೇಳಿದೆ.
ಕ್ರೀಡಾಕೂಟ ಆಯೋಜಿಸಿರುವುದಕ್ಕೆ ಖುಷಿಯಾಗಿದೆ. ಕ್ರೀಡಾಕೂಟದಲ್ಲಿ ಸುಮಾರು 300 ಸ್ಥಳೀಯ ಅಥ್ಲೀಟ್‌ಗಳು ಪಾಲ್ಗೊಂಡಿದ್ದಾರೆ. ಜತೆಗೆ ಅಮೆರಿಕ, ರಷ್ಯಾ, ಜಪಾನ್, ಫ್ರಾನ್ಸ್ ಮತ್ತು ಬಾಂಗ್ಲಾದೇಶ ಸೇರಿದಂತೆ ಸುಮಾರು 20 ಪುರುಷ ಸಲಿಂಗಿ ಅಥ್ಲೀಟ್‌ಗಳು ಕ್ರೀಡಾಕೂಟದಲ್ಲಿ ಪಾಲ್ಗೊಳ್ಳಲು ಇಲ್ಲಿಗೆ ಆಗಮಿಸಿದ್ದಾರೆ ಎಂದು ನೇಪಾಳದ ಮಾಜಿ ಸಂಸದೀಯ ಪಟು ಸುನಿಲ್ ಪಂತ್ ಹೇಳಿದರು.
ಗ್ರೆಗ್ ಲೌಗಾನಿಸ್ ಪ್ರಮುಖ ಆಕರ್ಷಣೆ
ಪುರುಷ ಸಲಿಂಗಿ ಒಲಿಂಪಿಕ್ ಕ್ರೀಡಾಕೂಟದ ಡೈವಿಂಗ್ ಸ್ಪರ್ಧೆ ಚಿನ್ನದ ಪದಕ ವಿಜೇತ ಗ್ರೆಗ್ ಲೌಗಾನಿಸ್ ಅವರು ಕ್ರೀಡಾಕೂಟದಲ್ಲಿ ಪಾಲ್ಗೊಂಡಿದ್ದು ಪ್ರಮುಖ ಆಕರ್ಷಣೆ ಎನಿಸಿದ್ದಾರೆ.
ಇದಕ್ಕೂ ಮುನ್ನ ನ್ಯೂಜಿಲೆಂಡ್ ಮತ್ತು ಆಸ್ಟ್ರೇಲಿಯ ಏಷ್ಯಾ -ಪೆಸಿಫಿಕ್ ಔಟ್‌ಗೇಮ್ಸ್ ಪುರುಷ ಸಲಿಂಗಿಗಳ ಕ್ರೀಡಾಕೂಟ ಏರ್ಪಡಿಸಿದ್ದವು. ಆದರೆ, ನೇಪಾಳದಲ್ಲಿ ನಡೆಯುತ್ತಿರುವ ಈ ಕ್ರೀಡಾಕೂಟ ಏಷ್ಯಾದ ಮೊತ್ತ ಮೊದಲ ಸಲಿಂಗಿಗಳ ಕ್ರೀಡಾಕೂಟ ಎನಿಸಿದೆ.


Bengaluru, First Published 2, Nov 2018, 12:12 PM IST
Highlights
ಕಿಂಗ್ ಖಾನ್ ಶಾರೂಕ್‌ಗೆ ಇಂದು 53 ನೇ ಹುಟ್ಟುಹಬ್ಬದ ಸಂಭ್ರಮ | ಪತ್ನಿ, ಅಭಿಮಾನಿಗಳ ಜೊತೆ ಬರ್ತಡೇ ಸೆಲಬ್ರೇಶನ್
ನವದೆಹಲಿ (ನ. 02): ಬಾಲಿವುಡ್ ಬಾದ್ ಶಾ ಶಾರೂಕ್ ಖಾನ್ ಗೆ ಇಂದು 53 ನೇ ಹುಟ್ಟುಹಬ್ಬದ ಸಂಭ್ರಮ. ಪತ್ನಿ, ಅಭಿಮಾನಿಗಳ ಜೊತೆ ಕೇಕ್ ಕತ್ತರಿಸಿ ಸಂಭ್ರಮಿಸಿದ್ದಾರೆ.
ಶಾರೂಕ್ ಖಾನ್ ನ. 2, 1965 ರಲ್ಲಿ ನವದೆಹಲಿಯಲ್ಲಿ ಜನಿಸಿದರು. ಮೊದಲ ಐದು ವರ್ಷ ಬಾಲ್ಯ ಕಳೆದಿದ್ದು ಮಂಗಳೂರಿನಲ್ಲಿ. ಬಾಲಿವುಡ್ ನಲ್ಲಿ ಬಾದ್ ಶಾ ಎಂದೇ ಹೆಸರಾಗಿದ್ದಾರೆ.
ಸುಮಾರು 80 ಕ್ಕೂ ಹೆಚ್ಚು ಸಿನಿಮಾಗಳಲ್ಲಿ ಕಾಣಿಸಿಕೊಂಡಿದ್ದಾರೆ. 1992 ರಲ್ಲಿ ತೆರೆಕಂಡ ದೀವಾನಾ ಚಿತ್ರದ ಮೂಲಕ ಬಾಲಿವುಡ್ ಗೆ ಕಾಲಿಟ್ಟರು. ಆ ನಂತರ ತೆರೆ ಕಂಣಡ ಡರ್, ಬಾಜಿಗರ್, ಅಂಜಾಮ್ ಚಿತ್ರಗಳು ತಕ್ಕಮಟ್ಟಿಗೆ ಹೆಸರನ್ನು ತಂದು ಕೊಟ್ಟಿತು. ಆನಂತರ ಬಂದ ಡಿಡಿಎಲ್ ಜೆ, ಕುಚ್ ಕುಚ್ ಹೋತಾ ಹೈ, ಮೊಹಬತೇ, ಕಭಿ ಖುಷಿ ಕಭಿ ಗಮ್ ಚಿತ್ರಗಳು ಸೂಪರ್ ಹಿಟ್ ಆದವು.
ಪತ್ನಿ ಜೊತೆ ಕೇಕ್ ಕತ್ತರಿಸಿ ಸಂಭ್ರಮಿಸಿದ್ದು ಹೀಗೆ

Fed cake to wife...Met my family of fans outside Mannat...now playing Mono Deal with my lil girl gang! Having a Happy Birthday. Thank u all...for this amazing love. pic.twitter.com/8IthQY3cxQ
— Shah Rukh Khan (@iamsrk) November 1, 2018
ಇಂದು ಇವರ ಸಿನಿಮಾ ’ಜೀರೋ’ ಚಿತ್ರದ ಪೋಸ್ಟರ್ ಕೂಡಾ ರಿಲೀಸಾಗಿದೆ.

Isn’t she the most beautiful!!! My friend with the loveliest heart...thanks for making Zero come true. pic.twitter.com/5dt4C6EptR
— Shah Rukh Khan (@iamsrk) November 1, 2018
Last Updated 2, Nov 2018, 12:17 PM IST


ಚಲುವೆಯರ ಮೊಗದಲ್ಲಿ  ರಂಗು ಮೂಡಿಸುವ ಕುಂಕುಮ ಬೊಟ್ಟು!
May 25, 2018
Facebook Twitter Google+ LinkedIn StumbleUpon Tumblr Pinterest Reddit VKontakte Odnoklassniki Pocket WhatsApp
70ರ ದಶಕದಲ್ಲಿ ಬಾಲಿವುಡ್ ಬಿಗ್ ಬಿ ಅಮಿತಾಭ್ ಬಚ್ಚನ್, ಜಯಾ ಬಾಧುರಿ ಅಭಿನಯದ ‘ಅಭಿಮಾನ್’ ಸಿನಿಮಾದ ‘ತೇರಿ ಬಿಂದಿಯಾ ರೇ… ಸಜನ್ ಬಿಂದಿಯಾ ಲೇ ಲೇಗಿ ತೇರಿ ನಿಂದಿಯಾ ರೇ ತೇರಿ ಮಾತೆ ಲಗೇ ಹೈ ಯೂ ಜೈಸೆ ಚಂದಾ, ತಾರೇ…’ ಈ ಹಾಡಿನ ರೊಮ್ಯಾಂಟಿಕ್ ಗುಂಗಿಗೆ ಮರುಳಾಗದವರು ಯಾರಿದ್ದಾರೆ ನೀವೆ ಹೇಳಿ..?
ನೆಚ್ಚಿನ ನಲ್ಲನ ನಿದ್ದೆಯನ್ನು ಕದಿಯುವ ಶಕ್ತಿ ಹಣೆಬೊಟ್ಟಿಗಿದೆ. ಹಣೆಗೆ ಭೂಷಣವೆನ್ನುವಂತಿರುವ ಅವಳ ಬಿಂದಿಗೆ ಮನಸೋಲದವರಾರು? ಬೈತಲೆಯ ಹಾದಿಯಲ್ಲಿ ಕಂಪು ಸೂಸುವ ಕುಂಕುಮ ಮುತ್ತೈದೆಯರ ದ್ಯೋತಕವಷ್ಟೇ ಅಲ್ಲ ಮದುವೆಯಾಗದ ಹರೆಯದ ಹುಡುಗಿಯರ ಬೈತಲೆಗೂ ಅಲಂಕಾರಿಕವೇ. ಕುಂಕುಮದ ಆಧುನಿಕ ರೂಪಾಂತರವೇ ಆಗಿರುವ ಬಿಂದಿಗಳಲ್ಲಂತೂ ಈಗ ನೂರಾರು ವಿನ್ಯಾಸಗಳಿಂದ ಮಹಿಳೆಯರ ಚಲುವನ್ನು ಮತ್ತಷ್ಟು ಹೆಚ್ಚಿಸುತ್ತಿವೆ.
ಮನೆಗೆ ಬಂದವರಿಗೆ ಅರಿಸಿನ-ಕುಂಕುಮ ಕೊಟ್ಟು ಒಳ್ಳೆಯದನ್ನು ಬಯಸುವ ಭಾರತೀಯ ಸಂಪ್ರದಾಯ ಒಂದೆಡೆಯಾದರೆ, ಹಣೆಗೆ ಹಚ್ಚುವುದರಲ್ಲೂ ಕ್ರಿಯೇಟಿವಿಟಿ ಹುಡುಕುವುದು ಈಗಿನ ಹುಡುಗಿಯರ ಜಾಯಮಾನ. ಮದುವೆಯಾದ ಮಹಿಳೆಗೆ ಕೆಂಪು ಕುಂಕುಮವೇ ಸಾಂಪ್ರದಾಯಿಕ ಅಲಂಕಾರವಾಗಿದ್ದರೂ, ಈಗ ಮುಖಾರವಿಂದಕ್ಕೆ ಶೋಭೆ ತರುವ ಬಿಂದಿಗಳಲ್ಲಿ ಬೇರೆ, ಬೇರೆ ಥರಗಳದ್ದನ್ನೇ ಮಹಿಳೆಯರು, ಯುವತಿಯರು ಈಗ ಬಯಸುತ್ತಾರೆ. ಡ್ರೆಸ್‌ಗೆ ತಕ್ಕಂತೆ ಆಯ್ಕೆಯೂ ಬದಲಾಗುತ್ತದೆ. ಒಂದೇ ಬಣ್ಣದ, ಮಿನುಗುವ ಹರಳು ಇರುವಂಥವು ಕೆಲವರ ಆಯ್ಕೆಯಾದರೆ, ಝಗಮಗಿಸುವ ಝರಿ ವಿನ್ಯಾಸ, ಮಣಿಗಳ ಅಲಂಕಾರ ಇರುವ, ಉದ್ದನೆಯ, ಮೊಟ್ಟೆಯಾಕಾರದವು, ಸೂಕ್ಷ್ಮ ಚಿತ್ತಾರಗಳಿರುವ ವಿವಿಧ ಬಗೆಯ ಬಿಂದಿಗಳು ಮಾರುಕಟ್ಟೆಗೆ ಲಗ್ಗೆ ಇಟ್ಟಿವೆ.
ಬಣ್ಣ, ಗಾತ್ರ, ಆಕಾರ, ಕಚ್ಚಾ ವಸ್ತುಗಳ ಆಧಾರದಲ್ಲಿ ಹಲವು ವಿಧದ ಬಿಂದಿಗಳನ್ನು ತಯಾರಿಸುವ ಕಾರ್ಯ ಮಾರುಕಟ್ಟೆಯಲ್ಲಿ ನಡೆಯುತ್ತಿದೆ. ವಿನ್ಯಾಸಮಯ ಕುಂಕುಮ ಹಚ್ಚಿಕೊಳ್ಳುವ ಹಿನ್ನೆಲೆಯಲ್ಲಿ ಈಗ ಯಾವ ಸಾಂಪ್ರದಾಯಿಕ ಭಾವನೆಯೂ ಇರುವುದಿಲ್ಲ. ಚಂದ ಕಾಣಲಿ ಎಂಬ ಉದ್ದೇಶದಿಂದಷ್ಟೇ ನವನವೀನ ಬಿಂದಿಗಳು ಯುವತಿಯರ ಮುಖದಲ್ಲಿ ಮಿಂಚುತ್ತಿವೆ.
ಕೆಲವು ಬಿಂದಿಗಳು ಟ್ರೆಂಡ್ ಸೆಟ್ ಮಾಡಲು ಯಶಸ್ವಿಯಾಗಿವೆ. ಕೆಂಪು ವೃತ್ತಾಕಾರದ ಬಿಂದಿ ಬೆಂಗಾಲಿ ಸ್ಟೈಲ್ ಎಂದೇ ಪರಿಚಿತ. ದೊಡ್ಡ ಹಣೆಯವರಿಗೆ ಹಾಗೂ ಮೊಟ್ಟೆಯಾಕಾರದ ಮುಖದವರಿಗೆ ಉದ್ದನೆಯ ಬಿಂದಿ ಹೆಚ್ಚು ಚಂದ ಕಾಣುತ್ತದೆ ಎನ್ನಲಾಗಿದೆ. ಕಪ್ಪು ವೃತ್ತಾಕಾರದ ಬಿಂದಿ ದಕ್ಷಿಣ ಭಾರತೀಯರಿಗೆ ಹೆಚ್ಚು ಪ್ರಿಯ. ಈ ಭಾಗದ ಸಾಂಪ್ರದಾಯಿಕ ಉಡುಪಿಗೂ ಇದು ಸುಂದರವಾಗಿ ಕಾಣುತ್ತದೆ.
ಮಹಾರಾಷ್ಟ್ರದಲ್ಲಿ ಅರ್ಧಚಂದ್ರಾಕಾರದ ಬಿಂದಿ ಹೆಚ್ಚು ಪ್ರಚಲಿತ. ಹೂಗಳ ವಿನ್ಯಾಸದವುಗಳನ್ನು ಬೇರೆ, ಬೇರೆ ಬಣ್ಣಗಳಲ್ಲಿ ಮಾಡಲಾಗುತ್ತಿದೆ. ಹರಳುಗಳನ್ನೂ ಬಳಸಿ ಬಹಳ ವಿಧಗಳನ್ನು ಇದರಲ್ಲಿ ಹುಟ್ಟು ಹಾಕಲಾಗಿದೆ. ಹಣೆಯ ಮೇಲ್ಭಾಗದಲ್ಲಿ ಬೈತಲೆಯ ಬಳಿ ಹಚ್ಚುವ ಮಾಂಗ್ ಟೀಕಾ ಸಹ ಹಲವು ಕಡೆ ಹೆಸರು ಮಾಡಿದೆ.
ಬಣ್ಣಬಣ್ಣದ ಸ್ಟೋನ್‌ಗಳನ್ನು ಬಳಸಿ ಮಾಡಿರುವ ಬಿಂದಿಗಳು ಈಗ ಎಲ್ಲ ವಯೋಮಾನದವರನ್ನೂ ಸೆಳೆದಿವೆ. ಎರಡು-ಮೂರು ಬಿಂದಿಗಳನ್ನು ಸೇರಿಸಿ ಮಾಡಿದ ಪದರು ಪದರಾಗಿರುವ ಬಿಂದಿಗಳು, ಮದುಮಗಳಿಗಾಗಿಯೇ ಸಿದ್ಧಪಡಿಸಲಾದ ಬಿಂದಿಗಳು ಬೇಕಾದಷ್ಟು ಮಾದರಿಯಲ್ಲಿ ಲಭ್ಯವಿವೆ.
ಮಹಿಳೆಯರ ಪ್ಯಾಷನ್ ಲೋಕದಲ್ಲಿ ಈ ಸಿಂಧೂರ ಲೋಕವು ಕಾಲ ಕಾಲಕ್ಕೆ ತಂಕ್ಕಂತೆ ಹೊಸ ಹೊಸ ಟ್ರೆಂಡ್ ಸೃಷ್ಟಿಸುವುದರ ಮೂಲಕ ನಮ್ಮ ನಾಡಿನ ಸಂಸ್ಕೃತಿಯನ್ನು ಬಣ್ಣ ಬಣ್ಣವಾಗಿಸಿ ಹುಡುಗಿಯರ ಮೊಗದಲ್ಲಿ ಚಲುವೆಯ ರಂಗು ಮೂಡಿಸಿವೆ ಎಂದು ಹೇಳಬಹುದು.
Tags


ಟ್ವೆಂಟಿ–20 ಕ್ರಿಕೆಟ್: ಮುಯ್ಯಿ ತೀರಿಸಿಕೊಳ್ಳುವ ಛಲದಲ್ಲಿ ವಿರಾಟ್ ಬಳಗ
ಭಾರತ–ಆಸ್ಟ್ರೇಲಿಯಾ ಎರಡನೇ ಹಣಾಹಣಿ ಇಂದು
ಟ್ವೆಂಟಿ–20 ಕ್ರಿಕೆಟ್: ಮುಯ್ಯಿ ತೀರಿಸಿಕೊಳ್ಳುವ ಛಲದಲ್ಲಿ ವಿರಾಟ್ ಬಳಗ
ಪಿಟಿಐ
23 ನವೆಂಬರ್ 2018, 01:00  IST
Updated:
23 ನವೆಂಬರ್ 2018, 01:21  IST
ಅಕ್ಷರ ಗಾತ್ರ :
ಆ
ಆ
ಮೆಲ್ಬರ್ನ: ಕೇವಲ ನಾಲ್ಕು ರನ್‌ಗಳ ಅಂತರದಲ್ಲಿ ಮೊದಲ ಟ್ವೆಂಟಿ–20 ಪಂದ್ಯದಲ್ಲ ಸೋತಿರುವ ಭಾರತ ತಂಡವು ಶುಕ್ರವಾರ ನಡೆಯಲಿರುವ ಎರಡನೇ ಪಂದ್ಯದಲ್ಲಿ ಕೆಲವು ಬದಲಾವಣೆಗಳೊಂದಿಗೆ ತಂಡವನ್ನು ಕಣಕ್ಕಿಳಿಸುವ ಯೋಚನೆಯಲ್ಲಿದೆ.
ಮೂರು ಪಂದ್ಯಗಳ ಸರಣಿಯಲ್ಲಿ 1–0 ಮುನ್ನಡೆ ಗಳಿಸಿರುವ ಆತಿಥೇಯ ಆಸ್ಟ್ರೇಲಿಯಾ ತಂಡವು, ಇನ್ನೊಂದು ಪಂದ್ಯ ಗೆದ್ದು ಪಾರಮ್ಯ ಸಾಧಿಸುವ ಛಲದಲ್ಲಿದೆ. ಆದರೆ , ಸತತ ಏಳು ಸರಣಿಗಳಲ್ಲಿ ಗೆದ್ದಿರುವ ದಾಖಲೆಯನ್ನು ಅಜೇಯವಾಗಿ ಮುಂದುವರಿಸುವ ಇರಾದೆ ವಿರಾಟ್ ಕೊಹ್ಲಿಯವರದ್ದು. ಅದಕ್ಕಾಗಿ ಅವರು ತಮ್ಮ ತಂಡದ ಬ್ಯಾಟಿಂಗ್ ಕ್ರಮಾಂಕದಲ್ಲಿ ಒಂದಷ್ಟು ಬದಲಾವಣೆ ಮಾಡುವ ಸಾಧ್ಯತೆ ಇದೆ.
ಕೆಲವು ತಿಂಗಳುಗಳ ಹಿಂದೆ ಇಂಗ್ಲೆಂಡ್‌ನ ವಿರುದ್ಧ ಮ್ಯಾಂಚೆಸ್ಟರ್‌ನಲ್ಲಿ 101 ರನ್ ಬಾರಿಸಿದ್ದ ಕೆ.ಎಲ್. ರಾಹುಲ್ ನಂತರದ ಆರು ಪಂದ್ಯಗಳಲ್ಲಿ ಹೆಚ್ಚು ರನ್ ಗಳಿಸಿಲ್ಲ. ಬ್ರಿಸ್ಟೇನ್ ಪಂದ್ಯದಲ್ಲಿ ಅವರನ್ನು ಮೂರನೇ ಕ್ರಮಾಂಕದಲ್ಲಿ ಬ್ಯಾಟಿಂಗ್‌ಗೆ ಕಳಿಸಲಾಗಿತ್ತು. ಆದರೆ, ಆವರು ವೈಫಲ್ಯ ಅನುಭವಿಸಿದರು. ಐದನೇ ಓವರ್‌ನಲ್ಲಿ ರೋಹಿತ್ ಶರ್ಮಾ ವಿಕೆಟ್ ಕಳೆದುಕೊಂಡಿದ್ದ ತಂಡವು ಮತ್ತಷ್ಟು ಸಂಕಷ್ಟಕ್ಕೆ ಸಿಲುಕಿತ್ತು.  ಅವರಿಗಾಗಿ ನಾಲ್ಕನೇ ಕ್ರಮಾಂಕದಲ್ಲಿ ಬಂದಿದ್ದ ವಿರಾಟ್ ಕೂಡ ಕೇವಲ ನಾಲ್ಕುರನ್ ಗಳಿಸಿ ಔಟಾಗಿದ್ದರು. ಈ ಎರಡು ಸ್ಥಾನಗಳಲ್ಲಿ ಅದಲು–ಬದಲು ಆಗುವ ಸಾಧ್ಯತೆ ಹೆಚ್ಚಿದೆ. ರಾಹುಲ್‌ಗೆ ‘ವಿಶ್ರಾಂತಿ’ ನೀಡಿದರೂ ಅಚ್ಚರಿಯೇನಿಲ್ಲ.
ಬೌಲಿಂಗ್‌ನಲ್ಲಿಯೂ ಬದಲಾವಣೆ ಸಾಧ್ಯತೆ ಇದೆ. ಎಡಗೈ ಸ್ಪಿನ್ನರ್ ಕೃಣಾಲ್ ಪಾಂಡ್ಯ ಕೇವಲ ನಾಲ್ಕು ಓವರ್‌ಗಳಲ್ಲಿ 55 ರನ್‌ಗಳನ್ನು ಕೊಟ್ಟಿದ್ದು ತುಟ್ಟಿಯಾಗಿತ್ತು. ಅವರ ಬೌಲಿಂಗ್‌ನಲ್ಲಿ ಆಸ್ಟ್ರೇಲಿಯಾ ಬ್ಯಾಟ್ಸ್‌ಮನ್‌ಗಳು ಆರು ಸಿಕ್ಸರ್‌ಗಳನ್ನು ಸಿಡಿಸಿದ್ದು ಕೋಚ್ ರವಿಶಾಸ್ತ್ರಿ ಕಣ್ಣುಗಳನ್ನು ಕೆಂಪಗಾಗಿಸಿತ್ತು. ಕೃಣಾಲ್ ಬದಲಿಗೆ ಯಜುವೇಂದ್ರ ಚಾಹಲ್ ಅವಕಾಶ ಪಡೆಯಬಹುದು.
ಈ ಪಂದ್ಯ ನಡೆಯಲಿರುವ ಎಂಸಿಜಿ ಕ್ರೀಡಾಂಗಣವು ಸ್ಪಿನ್ನರ್‌ಗಳಿಗೆ ನೆರವು ನೀಡುವ ಸಾಧ್ಯತೆ ಹೆಚ್ಚು. ಆದ್ದರಿಂದ ಆಸ್ಟ್ರೇಲಿಯಾದ ಆ್ಯಡಂ ಜಂಪಾ ಅವರನ್ನು ಎದುರಿಸಲು ವಿಶೇಷ ಸಿದ್ಧತೆ ಅಗತ್ಯ. ಆಸ್ಟ್ರೇಲಿಯಾದ ಮೇಲಿನ ಕ್ರಮಾಂಕದ ಬ್ಯಾಟ್ಸ್‌ಮನ್‌ಗಳು ಲಯಕ್ಕೆ ಮರಳಿದರೆ ಭಾರತದ ಬೌಲಿಂಗ್‌ಗೆ ಕಠಿಣ ಸವಾಲು ಎದುರಾಗುವುದು ಖಚಿತ. ಮಧ್ಯಮ ಕ್ರಮಾಂಕದಲ್ಲಿ ಗ್ಲೆನ್ ಮ್ಯಾಕ್ಸ್‌ವೆಲ್, ಕ್ರಿಸ್ ಲಿನ್ ಮತ್ತು ಮಾರ್ಕಸ್ ಸ್ಟೋಯಿನಿಸ್ ಅವರು ಮತ್ತೊಮ್ಮೆ ತಮ್ಮ ಬ್ಯಾಟ್ ಬೀಸಲು ಸಿದ್ಧರಾಗಿದ್ದಾರೆ. ಆದ್ದರಿಂದ  ಇನಿಂಗ್ಸ್‌ನ ಅಂತಿಮ ಹಂತದ ಓವರ್‌ಗಳಲ್ಲಿ ಬೌಲರ್‌ಗಳಿಗೆ ಇವರ ಸವಾಲನ್ನು ಮೆಟ್ಟಿ ನಿಲ್ಲಬೇಕಿದೆ.
ಶುಕ್ರವಾರ ಇಲ್ಲಿಯೂ ಮಳೆ ಸುರಿಯುವ ಸಾಧ್ಯತೆ ಇದೆ. ಆದ್ದರಿಂದ ಮತ್ತೊಮ್ಮೆ ಡಕ್ವರ್ಥ್ –ಲೂಯಿಸ್ ನಿಯಮದ ಆಟವೂ ನಡೆಯಬಹುದು. ಇದರಿಂದಾಗಿ ಟಾಸ್ ಗೆದ್ದ ತಂಡವು ಕೈಗೊಳ್ಳುವ ನಿರ್ಣಯವೂ ಪ್ರಮುಖವಾಗಲಿದೆ.
ಡಕ್ವರ್ಥ್–ಲೂಯಿಸ್ ನಿಯಮಕ್ಕೆ ಟೀಕೆ
ಯಾವುದೇ ಕ್ರಿಕೆಟ್ ಪಂದ್ಯದಲ್ಲಿ ಹೆಚ್ಚು ರನ್ ಗಳಿಸುವ ತಂಡವು ಗೆಲ್ಲುವುದು ಮತ್ತು ಕಡಿಮೆ ರನ್ ಗಳಿಸಿದ ತಂಡವು ಸೋಲುವುದು ಸಹಜ. ಆದರೆ,  ಬುಧವಾರ ಬ್ರಿಸ್ಬೆನ್‌ನ ಗಾಬಾ ಕ್ರೀಡಾಂಗಣದಲ್ಲಿ ಇದಕ್ಕೆ ತದ್ವಿರುದ್ಧ ಘಟನೆ ನಡೆಯಿತು.
ಇಲ್ಲಿ ನಡೆದ ಟ್ವೆಂಟಿ–20 ಪಂದ್ಯದಲ್ಲಿ ಮೊದಲು ಬ್ಯಾಟಿಂಗ್ ಮಾಡಿದ್ದ ಆಸ್ಟ್ರೇಲಿಯಾ ತಂಡವು 17 ಓವರ್‌ಗಳಲ್ಲಿ 4 ವಿಕೆಟ್‌ಗಳಿಗೆ 158 ಗಳಿಸಿತ್ತು. ಆಗ ಮಳೆಯಿಂದಾಗಿ ಇನಿಂಗ್ಸ್‌ನ 45 ನಿಮಿಷಗಳ ಆಟವು ನಷ್ಟವಾಗಿತ್ತು. ಆದರೆ ಡಕ್ವರ್ಥ್– ಲೂಯಿಸ್ ನಿಯಮದನ್ವಯ ಭಾರತಕ್ಕೆ 17 ಓವರ್‌ಗಳಲ್ಲಿ 174 ರನ್‌ಗಳ ಜಯದ ಗುರಿಯನ್ನು ನಿಗದಿಪಡಿಸಲಾಯಿತು. ವಿರಾಟ್ ಕೊಹ್ಲಿ ಬಳಗವು 17 ಓವರ್‌ಗಳಲ್ಲಿ 7 ವಿಕೆಟ್‌ಗಳಿಗೆ 169 ರನ್ ಗಳಿಸಿತು. ಆಸ್ಟ್ರೇಲಿಯಾದ ನೈಜಮೊತ್ತಕ್ಕಿಂತ 11 ರನ್ ಹೆಚ್ಚು ಗಳಿಸಿಯೂ ಸೋತಿತು. ಆದರೆ ಈ ಲೆಕ್ಕಾಚಾರವು ಈಗ ಸಾಮಾಜಿಕ ಜಾಲತಾಣಗಳಲ್ಲಿ ಬಹಳಷ್ಟು ವ್ಯಂಗ್ಯಕ್ಕೆ ಗುರಿಯಾಗಿದೆ.
‘ಭಾರತವು ಆಸ್ಟ್ರೇಲಿಯಾಗಿಂತಲೂ ಹೆಚ್ಚು ಸ್ಕೋರ್ ಮಾಡಿಯೂ ಸೋತಿದೆ. ಆಸ್ಟ್ರೇಲಿಯಾ ಸ್ಕೋರ್ ಮೇಲೆ ಹಾಕಿದ ಜಿಎಸ್‌ಟಿಯು ಭಾರತಕ್ಕೆ ಹೊರೆಯಾಯಿತು. ಏನೇ ಅಗಲಿ ಒಳ್ಳೆಯ ಥ್ರಿಲ್ಲಿಂಗ್ ಪಂದ್ಯ ಇದಾಗಿತ್ತು. ಸರಣಿಗೆ ಉತ್ತಮ ಆರಂಭ ನೀಡಿದೆ’ ಎಂದು ಹಿರಿಯ ಕ್ರಿಕೆಟಿಗ ವೀರೇಂದ್ರ ಸೆಹ್ವಾಗ್ ಟ್ವೀಟ್ ಮಾಡಿದ್ದಾರೆ.
 ‘ಆಸ್ಟ್ರೇಲಿಯಾವು ಭಾರತಕ್ಕೆ ಏಕೆ  ಉಚಿತ ರನ್‌ಗಳನ್ನು ಕಾಣಿಕೆ ನೀಡಿತು, ದಯವಿಟ್ಟು ಯಾರಾ ದರೂ ವಿವರ ಕೊಡಿ’ ಎಂದು ಕೆಲವರು ಟ್ವೀಟ್ ಮಾಡಿದ್ಧಾರೆ. ಡಕ್ವರ್ಥ್–ಲೂಯಿಸ್ ಅವರ ಚಿತ್ರಗಳನ್ನೂ ಹಾಕಿ ಟೀಕಿಸಿದ್ದಾರೆ.
ತಂಡಗಳು ಇಂತಿವೆ: ಭಾರತ: ವಿರಾಟ್ ಕೊಹ್ಲಿ (ನಾಯಕ), ಶಿಖರ್ ಧವನ್, ರೋಹಿತ್ ಶರ್ಮಾ, ಕೆ.ಎಲ್. ರಾಹುಲ್, ಮನೀಷ್ ಪಾಂಡೆ, ಶ್ರೇಯಸ್ ಅಯ್ಯರ್, ದಿನೇಶ್ ಕಾರ್ತಿಕ್ (ವಿಕೆಟ್‌ಕೀಪರ್), ಕುಲದೀಪ್ ಯಾದವ್, ಜಸ್‌ಪ್ರೀತ್ ಬೂಮ್ರಾ, ಭುವನೇಶ್ವರ್ ಕುಮಾರ್, ಉಮೇಶ್ ಯಾದವ್, ಖಲೀಲ್ ಯಾದವ್,  ವಾಷಿಂಗ್ಟನ್ ಸುಂದರ್.
ಆಸ್ಟ್ರೇಲಿಯಾ: ಆ್ಯರನ್ ಫಿಂಚ್ (ನಾಯಕ), ಆ್ಯಷ್ಟನ್ ಅಗರ್, ಜೇಸನ್ ಬೆರೆನ್‌ಡ್ರಾಫ್, ಅಲೆಕ್ಸ್ ಕ್ಯಾರಿ, ನೇಥನ್ ಕೌಲ್ಟರ್ ನೈಲ್, ಕ್ರಿಸ್ ಲಿನ್, ಬೆನ್ ಮೆಕ್‌ಡರ್ಮಾಟ್, ಗ್ಲೆನ್ ಮ್ಯಾಕ್ಸ್‌ವೆಲ್, ಡಾರ್ಚಿ ಶಾರ್ಟ್, ಬಿಲ್ಲಿ ಸ್ಟಾನ್‌ಲೇಕ್, ಮಾರ್ಕಸ್ ಸ್ಟೊಯಿನಿಸ್, ಆ್ಯಂಡ್ರ್ಯೂ ಟೈ, ಆ್ಡಡಂ ಜಂಪಾ.
ರೆಫರಿ: ಜೆಫ್ ಕ್ರೋವ್ (ನ್ಯೂಜಿಲೆಂಡ್)
ಪಂದ್ಯ ಆರಂಭ: ಮಧ್ಯಾಹ್ನ 1.20
ನೇರಪ್ರಸಾರ: ಸೋನಿ ನೆಟ್‌ವರ್ಕ್


ವಿಶ್ವಕಪ್: ಇತಿಹಾಸ ನಿರ್ಮಿಸಲು ಕ್ರೊವೇಷ್ಯಾ, ಕನಸು ನನಸಾಗಿಸಲು ಫ್ರಾನ್ಸ್ ಸಜ್ಜು
ವಿಶ್ವಕಪ್: ಇತಿಹಾಸ ನಿರ್ಮಿಸಲು ಕ್ರೊವೇಷ್ಯಾ, ಕನಸು ನನಸಾಗಿಸಲು ಫ್ರಾನ್ಸ್ ಸಜ್ಜು
ಪ್ರಜಾವಾಣಿ ವಾರ್ತೆ
Published:
15 ಜುಲೈ 2018, 17:10  IST
Updated:
15 ಜುಲೈ 2018, 17:10  IST
ಅಕ್ಷರ ಗಾತ್ರ :
ಆ
ಆ
ಮಾಸ್ಕೊ: ಇಲ್ಲಿನ ಲುಜ್‌ನಿಕಿ ಕ್ರೀಡಾಂಗಣದಲ್ಲಿ ಭಾನುವಾರ ರಾತ್ರಿ ನಡೆಯಲಿರುವ ವಿಶ್ವಕಪ್ ಫುಟ್‌ಬಾಲ್ ಟೂರ್ನಿಯ ಫೈನಲ್ ಪಂದ್ಯದಲ್ಲಿ ಕ್ರೊವೇಷ್ಯಾ ಮತ್ತು ಫ್ರಾನ್ಸ್ ನಡುವೆ ಹಣಾಹಣಿ ನಡೆಯಲಿದೆ. ಮೊದಲ ಬಾರಿ ಪ್ರಶಸ್ತಿ ಗೆದ್ದು ಇತಿಹಾಸ ನಿರ್ಮಿಸಲು ಹಾತೊರೆಯುತ್ತಿರುವ ಕ್ರೊವೇಷ್ಯಾ ಮತ್ತು ಎರಡನೇ ಬಾರಿ ಪ್ರಶಸ್ತಿ ಎತ್ತಿ ಹಿಡಿಯುವ ಕಸನು ಹೊತ್ತಿರುವ ಫ್ರಾನ್ಸ್ ತಂಡಗಳತ್ತ ಈಗ ಎಲ್ಲರ ಚಿತ್ತ ಹರಿದಿದೆ. ಇಂದು ರಾತ್ರಿ 8.30 ಪಂದ್ಯ ಆರಂಭವಾಗಲಿದೆ.
 ಜಿದ್ದಾಜಿದ್ದಿನ ಹೋರಾಟ
 ಒಂದು ಬಾರಿ ವಿಶ್ವಕಪ್ ಗೆದ್ದಿರುವ ಫ್ರಾನ್ಸ್ ಆತ್ಮ ವಿಶ್ವಾಸದಿಂದ ಕಣಕ್ಕಿಳಿಯಲು ಸಜ್ಜಾಗಿದ್ದರೆ, ಮೊದಲ ಬಾರಿ ವಿಶ್ವಕಪ್ ಗೆಲ್ಲುವ ತವಕ  ಕ್ರೊವೇಷ್ಯಾ ತಂಡದ್ದು. ತಂತ್ರಗಾರಿಕೆಯಲ್ಲಿ ಫ್ರಾನ್ಸ್ ತರಬೇತುದಾರ ಡೈಡಿಯರ್ ದೆಶ್ಚಾಂಪ್ಸ್ ಮತ್ತು  ಕ್ರೊವೇಷ್ಯಾ  ತರಬೇತುದಾರ ಝಟ್ಕೊ ಡಾಲಿಚ್ ಚಾಣಾಕ್ಷರಾಗಿದ್ದರೂ ಡೈಡಿಯರ್ ಹೆಚ್ಚಿನ ಅನುಭವ ಹೊಂದಿದ್ದಾರೆ.
 ಗೋಲ್ ಕೀಪರ್- ಫ್ರಾನ್ಸ್ ಬಲಿಷ್ಠ
ಫ್ರಾನ್ಸ್ ಗೋಲ್ ಕೀಪರ್ ಹ್ಯೂಗೊ ಲಾರಿಸ್ ಮತ್ತು ಕ್ರೊಯೇಷ್ಯಾ ಗೋಲ್ ಕೀಪರ್ ಡೆನಿಜಲ್ ಸುಭಾಸಿಕ್ ಉತ್ತಮ ಗೋಲ್ ಕೀಪರ್ ಗಳಾಗಿದ್ದರೂ, ಸುಭಾಸಿಕ್‍ಗೆ ಹೋಲಿಸಿದರೆ ಲಾರಿಸ್ ತಂತ್ರಗಾರಿಕೆಯಲ್ಲಿ ಮೇಲುಗೈ ಹೊಂದಿದ್ದಾರೆ.
ರಕ್ಷಣಾ ತಂತ್ರದಲ್ಲಿಯೂ ಫ್ರಾನ್ಸ್ ಮೇಲುಗೈ
ರಕ್ಷಣಾ ತಂತ್ರದಲ್ಲಿ ಮೇಲುಗೈ ಸಾಧಿಸಿದ ತಂಡವಾಗಿದೆ ಫ್ರಾನ್ಸ್. ಸೆಂಟ್ರಲ್ ಡಿಫೆನ್ಸ್ ನಲ್ಲಿ ಸಾಮ್ಯುವಲ್ ಉಮ್ಟಿಟಿ ಮತ್ತು ರಾಫೆಲ್ ವರಾನೆ ಜೋಡಿ ಬಲಿಷ್ಠವಾಗಿದೆ. ಅನುಭವಿ ಡಿಫೆನ್ಸಿವ್ ಮಿಡ್ ಫೀಲ್ಡರ್‍ಗಳ ಸಾನಿಧ್ಯದಿಂದಾಗಿ ರಕ್ಷಣಾ ತಂತ್ರದಲ್ಲಿ ಫ್ರಾನ್ಸ್ ಕ್ರೊವೇಷ್ಯಾಕ್ಕಿಂತ ಉತ್ತಮವಾಗಿದೆ.
ಫ್ರಾನ್ಸ್ ತಂಡ  ಡಿಫೆನ್ಸಿವ್ ಮಿಡ್ ಫೀಲ್ಡ್ ನಲ್ಲಿ ಎನ್ ಗೊಲೊ ಕಾಂಟೆ ಮತ್ತು ಪೌಲ್ ಪೋಗ್ಬಾ ನುರಿತ ಆಟಗಾರರ ಜೋಡಿ ಇದೆ. ಆಟ್ಯಾಕಿಂಗ್ ಮಿಡ್ ಫೀಲ್ಡ್ ನಲ್ಲಿ  ಕ್ರೊವೇಷ್ಯಾ ಬಲಿಷ್ಠವಾಗಿದೆ.
ಫ್ರಾನ್ಸ್ ಮತ್ತು ಕ್ರೊವೇಷ್ಯಾ ಈ ಹಿಂದೆ 5 ಬಾರಿ ಮುಖಾಮುಖಿಯಾಗಿದೆ. ಇದರಲ್ಲಿ ಫ್ರಾನ್ಸ್ ಮೂರು ಬಾರಿ (1998ಸ 1999, 2000) ಗೆದ್ದಿದ್ದು, 2 ಬಾರಿ ಪಂದ್ಯ  (2004, 2011) ಡ್ರಾ ಆಗಿದೆ.
ಇದನ್ನೂ  ಓದಿ


ಖ್ಯಾತ ನಟಿಯ ಪುತ್ರಿ ಹೀಗಿದ್ದಾಳೆ ನೋಡಿ.....
First Published 13, Apr 2019, 12:00 PM IST
ಖ್ಯಾತ ನಟ-ನಟಿಯರ ಮಕ್ಕಳು ಹೇಗಿದ್ದಾರೆ ಎಂಬ ಕ್ಯೂರಿಯಾಸಿಟಿ ಎಲ್ಲರಿಗೂ ಇರುತ್ತದೆ. ಹಾಗೆಯೆ ನಟಿಯೊಬ್ಬಳ ಕ್ಯೂಟ್ ಪುತ್ರಿ ಫೋಟೋ ಇಲ್ಲಿವೆ ನೋಡಿ...
ಸುಮಾರು 120 ಚಿತ್ರಗಳಲ್ಲಿ ನಟಿಸಿರುವ ಶ್ರುತಿ ಮಗಳ ಹೆಸರು ಗೌರಿ.
ಗೌರಿ ಬೆಂಗಳೂರಿನ ಮೌಂಟ್ ಕಾರ್ಮಲ್ ಕಾಲೇಜಿನಲ್ಲಿ ವ್ಯಾಸಂಗ ಮಾಡುತ್ತಿದ್ದಾರೆ.
ಸಾಮಾಜಿಕ ಜಾಲತಾಣದಲ್ಲಿ ಗೌರಿ ತಮ್ಮ ಗಾಯನದ ಮೂಲಕ ಹಲವು ಅಭಿಮಾನಿಗಳನ್ನು ಹೊಂದಿದ್ದಾರೆ.
ಗೌರಿಗೆ Best Friend ಎಂದರೆ ಮಾವ ಹಾಗೂ ನಟ ಶರಣ ಪುತ್ರಿ ಮೇಘನಾ.
ಇನ್‌ಸ್ಟಾಗ್ರಾಂ ಖಾತೆಯಲ್ಲಿ 16 ಸಾವಿರಕ್ಕೂ ಹೆಚ್ಚು ಫಾಲೂಯರ್ಸ್ ಇದ್ದಾರೆ
ಶ್ರುತಿ ಬಿಗ್ ಬಾಸ್ ರಿಯಾಲಿಟಿ ಶೋನಲ್ಲಿ ಸ್ಪರ್ಧಿಸಿದ್ದಾಗ, ಗೌರಿ ವಿಶೇಷ ಅತಿಥಿಯಾಗಿ ಬಿಬಿ ಮನೆಗೆ ತೆರಳಿದ್ದರು.
ಶ್ರುತಿಗೆ ಮಗಳನ್ನು ಗಾಯಕಿಯನ್ನಾಗಿ ಮಾಡಬೇಕೆಂಬ ಆಸೆ ಇದೆಯಂತೆ.
Recent Stories


ವಿದಾಯ ಹೇಳಲು ನಿರ್ಧರಿಸಿದ್ದವನಿಗೆ ವಿಶ್ವಕಪ್ ತಂಡದಲ್ಲಿ ಸ್ಥಾನ!
ವಿದಾಯ ಹೇಳಲು ನಿರ್ಧರಿಸಿದ್ದವನಿಗೆ ವಿಶ್ವಕಪ್ ತಂಡದಲ್ಲಿ ಸ್ಥಾನ!
ರಾಯಿಟರ್ಸ್
05 ಏಪ್ರಿಲ್ 2019, 01:11  IST
Updated:
05 ಏಪ್ರಿಲ್ 2019, 01:11  IST
ಅಕ್ಷರ ಗಾತ್ರ :
ಆ
ಆ
ವೆಲ್ಲಿಂಗ್ಟನ್: ಹದಿನೆಂಟು ತಿಂಗಳ ಹಿಂದಿನ ಮಾತು. ಸತತ ವೈಫಲ್ಯದಿಂದ ಮಾನಸಿಕವಾಗಿ ಕುಗ್ಗಿ ಹೋಗಿದ್ದ ಆ ಆಟಗಾರ ಕ್ರಿಕೆಟ್ ಬದುಕಿಗೆ ನಿವೃತ್ತಿ ಹೇಳಲು ಮುಂದಾಗಿದ್ದ. ಹಿತೈಶಿಯೊಬ್ಬರ ಸಲಹೆಯ ನಂತರ ನಿರ್ಧಾರ ಬದಲಿಸಿದ್ದ ಆತ ಈಗ ವಿಶ್ವಕಪ್ ತಂಡದಲ್ಲಿ ಸ್ಥಾನ ಗಳಿಸಿದ್ದಾನೆ.
ಆ ಕ್ರಿಕೆಟಿಗ ಯಾರಿರಬಹುದು ಎಂಬ ಕುತೂಹಲವೇ. ಆತ ನ್ಯೂಜಿಲೆಂಡ್‌ನ ಆಲ್‌ರೌಂಡರ್ ಜೇಮ್ಸ್ ನೀಶಮ್. 28 ವರ್ಷದ ನೀಶಮ್, ಮೊದಲ ಬಾರಿ ವಿಶ್ವಕಪ್‌ನಲ್ಲಿ ಆಡುವ ಅವಕಾಶ ಪಡೆದಿದ್ದಾರೆ. ಬುಧವಾರ ಪ್ರಕಟವಾದ 15 ಸದಸ್ಯರ ಕಿವೀಸ್ ತಂಡದಲ್ಲಿ ಅವರಿಗೆ ಸ್ಥಾನ ಸಿಕ್ಕಿದೆ.
2017ರಲ್ಲಿ ನಡೆದ ಕೆಲ ಸರಣಿಗಳಲ್ಲಿ ನೀಶಮ್, ಮಿಂಚಲು ವಿಫಲರಾಗಿದ್ದರು. ಹೀಗಾಗಿ ಅವರನ್ನು ರಾಷ್ಟ್ರೀಯ ತಂಡದಿಂದ ಕೈಬಿಡಲಾಗಿತ್ತು. ಕೇಂದ್ರೀಯ ಗುತ್ತಿಗೆ ಪದ್ಧತಿಯಿಂದಲೂ ತೆಗೆದುಹಾಕಲಾಗಿತ್ತು.
‘ಅವತ್ತು ತುಂಬಾ ಬೇಸರದಲ್ಲಿದ್ದೆ. ನ್ಯೂಜಿಲೆಂಡ್ ಕ್ರಿಕೆಟಿಗರ ಸಂಘದ ಅಧ್ಯಕ್ಷ ಹೀಥ್ ಮಿಲ್ಸ್ ಅವರಿಗೆ ಕರೆ ಮಾಡಿ, ಅಂತರರಾಷ್ಟ್ರೀಯ ಕ್ರಿಕೆಟ್‌ಗೆ ನಿವೃತ್ತಿ ಪ್ರಕಟಿಸಲು ತೀರ್ಮಾನಿಸಿರುವ ವಿಷಯ ತಿಳಿಸಿದೆ. ನನ್ನ ನಿರ್ಧಾರದಿಂದ ಅವರಿಗೆ ಅಚ್ಚರಿಯಾಗಿತ್ತು. ಆತುರದಲ್ಲಿ ಯಾವ ನಿರ್ಧಾರವನ್ನೂ ಕೈಗೊಳ್ಳಬೇಡ, ಐದು ವಾರ ಎಲ್ಲಾದರೂ ದೂರ ಹೋಗು. ಆ ಅವಧಿಯಲ್ಲಿ ಕ್ರಿಕೆಟ್ ಬಗ್ಗೆ ಯೋಚಿಸದೆ ಸ್ವಚ್ಛಂದವಾಗಿ ಕಾಲ ಕಳೆದು ಬಾ ಎಂದು ಮನವೊಲಿಸಿದರು. ಅವರ ಸಲಹೆ ನನ್ನ ಕ್ರೀಡಾ ಬದುಕಿಗೆ ಹೊಸ ತಿರುವು ನೀಡಿತು’ ಎಂದು ನೀಶಮ್ ನುಡಿದಿದ್ದಾರೆ.
‘ದೀರ್ಘ ವಿರಾಮದಿಂದ ಮನಸು ಹಗುರಾಯಿತು. ಮತ್ತೆ ಕ್ರಿಕೆಟ್ ಮೈದಾನಕ್ಕೆ ಕಾಲಿಟ್ಟೆ. ದೇಶಿ ಟೂರ್ನಿಗಳಲ್ಲಿ ಮಿಂಚಿದೆ. ಈ ವರ್ಷದ ಜನವರಿಯಲ್ಲಿ ರಾಷ್ಟ್ರೀಯ ತಂಡದಲ್ಲಿ ಸ್ಥಾನವೂ ಸಿಕ್ಕಿತು. ನಂತರ ಲಭಿಸಿದ ಅವಕಾಶಗಳನ್ನೂ ಸದುಪಯೋಗಪಡಿಸಿಕೊಂಡೆ. ಈಗ ವಿಶ್ವಕಪ್ ತಂಡಕ್ಕೆ ಆಯ್ಕೆಯಾಗಿದ್ದೇನೆ’ ಎಂದು ಖುಷಿ ವ್ಯಕ್ತಪಡಿಸಿದರು.
ನೀಶಮ್ ಅವರು ರಾಷ್ಟ್ರೀಯ ತಂಡಕ್ಕೆ ಮರಳುವ ಮುನ್ನ ಫೋರ್ಡ್ ಟ್ರೋಫಿ ಏಕದಿನ ಕ್ರಿಕೆಟ್ ಲೀಗ್‌ನಲ್ಲಿ ಆಡಿದ್ದರು. ಅವರ ಮುಂದಾಳತ್ವದ ವೆಲ್ಲಿಂಗ್ಟನ್ ಫೈರ್‌ಬರ್ಡ್ಸ್ ತಂಡ ಲೀಗ್‌ನಲ್ಲಿ ಚಾಂಪಿಯನ್ ಆಗಿತ್ತು. ಎರಡು ಶತಕ ಸಿಡಿಸಿದ್ದ ನೀಶಮ್, ಬೌಲಿಂಗ್ ಮೂಲಕವೂ ಗಮನ ಸೆಳೆದಿದ್ದರು.
‘ಆಡಿದ ಪ್ರತಿ ಪಂದ್ಯದಲ್ಲೂ ಶತಕ ಗಳಿಸಬೇಕೆಂಬ ಮಹತ್ವಾಕಾಂಕ್ಷೆ ನನ್ನದಾಗಿತ್ತು. ಆರಂಭದಲ್ಲಿ ಇದು ಸಾಕಾರಗೊಂಡಾಗ ಅತೀವ ಖುಷಿ ಆಗಿತ್ತು. ವೈಫಲ್ಯದ ಹಾದಿಯಲ್ಲಿ ಸಾಗಿದಾಗ ಮಾನಸಿಕ ಒತ್ತಡ ಹೆಚ್ಚಾಗುತ್ತಾ ಹೋಯಿತು. ಅದರಿಂದ ಹೊರ ಬರಲು ಮನಶಾಸ್ತ್ರಜ್ಞರ ಮೊರೆ ಹೋಗಿದ್ದೆ’ ಎಂದು ಸಂಕಷ್ಟದ ದಿನಗಳನ್ನು ಮೆಲುಕು ಹಾಕಿದ್ದಾರೆ.


ಸ್ಮಿತ್'ಗೆ ಒಂದು ವರ್ಷ ನಿಷೇಧ ?
Highlights
ಸಿಎ ಸಿಇಒ ಜೇಮ್ಸ್ ಸುದರ್‌ಲ್ಯಾಂಡ್ ಸಹ ಈ ತಂಡವನ್ನು ಕೂಡಿಕೊಳ್ಳಲಿದ್ದಾರೆ. ಬಾಲ್ ಟ್ಯಾಂಪರಿಂಗ್ ಕುರಿತು ಬ್ಯಾಂಕ್ರಾಫ್ಟ್ ಹಾಗೂ ವಾರ್ನರ್‌ರನ್ನು  ಮೊದಲು ವಿಚಾರಣೆ ನಡೆಸಲು ಸಿಎ ತೀರ್ಮಾನಿಸಿದೆ.
ಚೆಂಡು ವಿರೂಪ ಪ್ರಕರಣದಡಿ ಒಂದು ಟೆಸ್ಟ್'ನಿಂದ ನಿಷೇಧಗೊಂಡಿರುವ  ಸ್ಟಿವ್ ಸ್ಮಿತ್‌ಗೆ ಮತ್ತಷ್ಟು ಸಂಕಷ್ಟ ಕಾದಿದೆ. ಪ್ರಕರಣವನ್ನು ಗಂಭೀರವಾಗಿ ಪರಿಗಣಿಸಿರುವ ಕ್ರಿಕೆಟ್ ಆಸ್ಟ್ರೇಲಿಯಾ (ಸಿಎ) ಈಗಾಗಲೇ ತನಿಖೆ ಆರಂಭಿಸಿದ್ದು, ಇಯಾನ್ ರಾಯ್ ಹಾಗೂ ಪ್ಯಾಟ್ ಹೌವಾರ್ಡ್ ಆಫ್ರಿಕಾ ತಲುಪಿದ್ದಾರೆ.
ಸಿಎ ಸಿಇಒ ಜೇಮ್ಸ್ ಸುದರ್‌ಲ್ಯಾಂಡ್ ಸಹ ಈ ತಂಡವನ್ನು ಕೂಡಿಕೊಳ್ಳಲಿದ್ದಾರೆ. ಬಾಲ್ ಟ್ಯಾಂಪರಿಂಗ್ ಕುರಿತು ಬ್ಯಾಂಕ್ರಾಫ್ಟ್ ಹಾಗೂ ವಾರ್ನರ್‌ರನ್ನು  ಮೊದಲು ವಿಚಾರಣೆ ನಡೆಸಲು ಸಿಎ ತೀರ್ಮಾನಿಸಿದೆ. ಇವರು ನೀಡುವ ಹೇಳಿಕೆ ಮೇಲೆ ಸ್ಮಿತ್ ಭವಿಷ್ಯ ನಿರ್ಧಾರವಾಗಲಿದೆ ಎನ್ನಲಾಗಿದೆ. ಒಂದೊಮ್ಮೆ ಇಡೀ ಪ್ರಕರಣದ ರೂವಾರಿ ಸ್ಮಿತ್ ಎಂಬುದು ಸಾಬೀತಾದರೆ, ಅವರು ನಾಯಕತ್ವನ್ನು ಶಾಶತ್ವವಾಗಿ ಕಳೆದುಕೊಳ್ಳಲಿದ್ದಾರೆ. ಇದರ ಜತೆಗೆ ಒಂದು ವರ್ಷ ಅಥವಾ ಆಜೀವ ನಿಷೇಧದ ಶಿಕ್ಷೆಗೆ ಗುರಿಯಾಗುವ ಸಾಧ್ಯತೆಗಳು ದಟ್ಟವಾಗಿದೆ. ವಾರ್ನರ್, ಬ್ಯಾಂಕ್ರಾಫ್ಟ್ ಸಹ ನಿಷೇಧದ ಭೀತಿಯಲ್ಲಿದ್ದಾರೆ.
Last Updated 11, Apr 2018, 12:41 PM IST


ಫ್ಯಾಶನ್ ಲೋಕದಲ್ಲಿ ಲೆಹೆಂಗಾ!!
June 30, 2018
Facebook Twitter Google+ LinkedIn StumbleUpon Tumblr Pinterest Reddit VKontakte Odnoklassniki Pocket WhatsApp
ಸೀರೆಯುಟ್ಟ ನಾರಿಯ ಚೆಲುವನ್ನು ನೋಡುವುದೇ ಚೆಂದ. ಭಾರತದಲ್ಲಿ ಮಾತ್ರ ಸೀರೆ ಔಟ್ ಆಫ್ ಫ್ಯಾಷನ್ ಆಗಿದ್ದಿಲ್ಲ. ಭಾರತೀಯ ನಾರಿ ಎಂದ ತಕ್ಷಣ ಕಣ‍್ಣ ಮುಂದೆ ಬರುವುದು ಸೀರೆಯನುಟ್ಟ ನಾರಿಯ ಚಿತ್ರ. ಸೀರೆಯು ನಮ್ಮ ಸಾಂಪ್ರದಾಯಿಕ ತೊಡುಗೆ.
ಅದೊಂದು ಹಾಫ್ ಸಾರಿಯ ಕಾಲವಿತ್ತು,  ಆಗ ಎಲ್ಲೆಲ್ಲೂ ನೋಡಿದರೂ ಹಾಫ್ ಸಾರಿಯದ್ದೇ ಕಾರುಬಾರು. ಆ ಫ್ಯಾಶನ್ ಮತ್ತೆ ಮರುಕಳಿಸಿದೆ. ಆದರೆ ಹೆಸರು ಮಾತ್ರ ಬದಲಾಗಿ ಲೆಹೆಂಗ ಸಾರಿ ಎಂದಾಗಿದೆ. ಇದು ನೋಡಲು ತುಂಬಾ ಸುಂದರ.ಅದರಲ್ಲಿ ಮಾಡಿದ ಕಸೂತಿ ಕೆಲಸವಂತೂ ಲೆಹೆಂಗ ಸೀರೆಯ ಅಂದವನ್ನು ಮತ್ತಷ್ಟು ಹೆಚ್ಚಿಸುತ್ತದೆ   ಈಗ ಲೆಹೆಂಗ ಸೀರೆ ಎಲ್ಲರ ಕಣ್ಮನವನ್ನು ಸೆಳೆದಿದೆ. ಧಾರವಾಹಿ, ಸಿನಿಮಾ, ಮದುವೆ ಸಮಾರಂಭಗಳಲ್ಲಂತೂ ಅದೇ ಫ್ಯಾಶನ್ ಆಗಿ ಬಿಟ್ಟಿದೆ. ನಟಿ ಮಣೀಯರಂತೂ ಅದರಲ್ಲೇ ಜಗಮಗಿಸುತ್ತಾರೆ.ಲೆಹೆಂಗ ಸೀರೆ ಕೊಂಚ ದುಬಾರಿಯಾದರೂ ಎಲ್ಲರಿಗೂ ಅಚ್ಚುಮೆಚ್ಚು.ಉತ್ತರ ಭಾರತ ಮತ್ತು ಪಾಕಿಸ್ತಾನ ಒಂದು ಲೆಹೆಂಗ ಸೀರೆ ಮೇಲೆ ಕಸೂತಿ ಕೆಲಸ ಬಹಳಷ್ಟು ಮಾಡಲಾಗುತ್ತದೆ .
ಗುಜರಾತ್ ಮತ್ತು ರಾಜಸ್ಥಾನ ಗ್ರಾಮಾಂತರ ಮಹಿಳೆಯರು ಸಾಮಾನ್ಯವಾಗಿ ಲೆಹೆಂಗ ಜಿಪ್ಸಿ ಸ್ಕರ್ಟ್ ಒಂದು ರೂಪ ಧರಿಸುತ್ತಾರೆ. ಸಾಮಾನ್ಯವಾಗಿ ಈ ಉಡುಪುಗಳನ್ನು ವಿಶೇಷವಾಗಿ ರವಿಕೆ ಕನ್ನಡಿ ಕೆಲಸ ಮತ್ತು ಕಸೂತಿ ಅಲಂಕೃತವಾಗಿವೆ. ಈ ರವಿಕೆ ಮೇಲೆ ಅನೇಕ ಚೋಳಿಗಳನ್ನು ಕತ್ತರಿಸಿ ಜೋಡಿಸಿದಾಗ ಒಂದು ಅಪೇಕ್ಷಣೀಯ ನೋಟ ಹೆಚ್ಚು .
ದಕ್ಷಿಣದಲ್ಲಿ ಕಡಿಮೆ ಪ್ರಮಾಣದ ಲೆಹೆಂಗ ಸೀರೆಗಳು ಬಳಸಲಾಗುತ್ತದೆ . ಉತ್ತರದ ರಾಜ್ಯಗಳಲ್ಲಿ ಭಾರಿ ಗಾತ್ರದ ಫ್ಲಾರಿಂಗ್ ಲಂಗಗಳು, ಅರ್ಧ ಸೀರೆ ಧರಿಸುವುದು ಕುತ್ತಿಗೆಗೆ ವಸ್ತ್ರಧಾರಿ ಸ್ಕಾರ್ಫ್ ಜೊತೆಗೆ ಧರಿಸಲಾಗುತ್ತದೆ.
ಸೀರೆಯಲ್ಲಿ ಅನೇಕ ರೀತಿಯ ಸೀರೆಗಳಿವೆ. ಝರಿ ಸೀರೆ, ಕಾಟನ್ ಸೀರೆ, ಸಿಂತೆಟಿಕ್ ಸೀರೆ ಇತ್ಯಾದಿ.ಸೀರೆಯ ವಿನ್ಯಾಸದಲ್ಲಿ ಅನೇಕ ಸ್ಟೈಲ್ ಬರಬಹುದು ಆದರೆ ಸೀರೆಯನ್ನು ಹೀಗೆಯೇ ಉಡಬೇಕೆಂದಿಲ್ಲ ಯಾವ ಫ್ಯಾಶನ್ ನಲ್ಲಿ ಬೇಕಾದರೂ ಉಡಬಹುದು. ಸೀರೆಯಲ್ಲಿ ಕಂಫರ್ಟ್ ಆದ ಸೀರೆ ಕಾಟನ್ ಸೀರೆ. ಕಾಣಲು ಸರಳ ಹಾಗೂ ಸುಂದರ. ಸಾಮಾನ್ಯವಾಗಿ ಬೇಸಿಗೆ ಕಾಲದಲ್ಲಿ ಈ ಸೀರೆ ಉಪಯುಕ್ತ. ನೀಟಾಗಿ ಐರನ್ ಹಾಕಿ ಉಟ್ಟರೆ ಆಕರ್ಷಕವಾಗಿ ಕಾಣಬಹುದು. ಆಫೀಸ್ ಗೆ ಹೋಗುವಾಗ ಸರಳ ಸೀರೆ ಉಡಬಹುದು ಹಾಗೂ ಪಾರ್ಟಿ-ಸಮಾರಂಭಗಳಿಗೆ ಹೋಗುವಾಗ ಗ್ರ್ಯಾಂಡ್ ಸೀರೆ ಉಟ್ಟರೆ ಚೆನ್ನ.
ಇನ್ನು ತುಂಬಾ ಬೆಲೆ ಕೊಟ್ಟು ಖರೀದಿಸಿದ ಝರಿ ಸೀರೆ ಹಾಳಾದರೆ ತುಂಬಾ ಬೇಸರವಾಗುತ್ತೆ. ಎಂಬ್ರಾಯ್ಡರಿ, ಝರಿ ಇನ್ನಿತರ ದುಬಾರಿ ಸೀರೆಗಳು ತುಂಬಾ ಸೂಕ್ಷ್ಮ. ಅದರ ನಿರ್ವಹಣೆಯಲ್ಲಿ ಒಂದಿಷ್ಟು ವ್ಯತ್ಯಾಸವಾದರೂ ಲುಕ್ ಕಳೆದುಕೊಳ್ಳುತ್ತೆ. ಸಾಮಾನ್ಯವಾಗಿ ಬ್ಲೌಸ್ ಹಾಕಿ ಸೀರೆ ಉಡಲಾಗುವುದು. ಆದರೆ ಈಗ ಸೀರೆ ಉಟ್ಟು ಅದರ ಮೇಲೆ ಕೋಟ್ ರೀತಿಯ ಬ್ಲೌಸ್ , ಹಾಗೂ ಶಾಲ್ ರೀತಿಯಲ್ಲಿ ಕೂಡ ಹಾಕುವುದು ಈಗಿನ ಟ್ರೆಂಡ್ . ಸೀರೆಗೆ  ತಕ್ಕಂತೆ ಮೇಕಪ್ ಮಾಡಿದರೆ ಪಾರ್ಟಿ-ಸಮಾರಂಭಗಳಲ್ಲಿ ಸುಂದರವಾಗಿ ಕಾಣಿಸಬಹುದು. ಈಗೇನಿದ್ದರೂ ಫ್ಯಾಶನ್ ಲೋಕ ಹೊಸ ಹೊಸ  ಫ್ಯಾಶನ್ ಬಂದರೂ ಮತ್ತೆ ಹಳೆ ಫ್ಯಾಶನ್ ಮರುಕಳಿಸುವುದರಲ್ಲಿ ಸಂಶಯವಿಲ್ಲ.


|
Updated: Wednesday, March  1, 2017, 16:38 [IST]
ತೂಕ ಕಳೆದುಕೊಳ್ಳಲು ನೀವು ಮಾಡುತ್ತಿರುವ ಪ್ರಯತ್ನಗಳೆಲ್ಲಾ ವಿಫಲವಾಗಿದೆಯೇ? ತೂಕ ಇಳಿಯುವುದಿರಲಿ, ಕೊಂಚ ಹೆಚ್ಚೇ ಆಗಿರುವಂತಿದ್ದರೆ ನಿಮಗಾಗಿ ಒಂದು ಪರ್ಯಾಯ ವಿಧಾನವಿದೆ. ಈ ವಿಧಾನವನ್ನು ಸರಿಯಾದ ಕ್ರಮದಲ್ಲಿ ಅನುಸರಿಸಿದರೆ ಮೂವತ್ತೈದು ದಿನಗಳಲ್ಲಿ ನಾಲ್ಕು ಕೇಜಿಯಷ್ಟು ತೂಕವನ್ನು ಕಳೆದುಕೊಳ್ಳಬಹುದು. ತೂಕ ಇಳಿಸಿಕೊಳ್ಳಲು ಇದೋ ಇಲ್ಲಿದೆ ನೈಸರ್ಗಿಕ ಜ್ಯೂಸ್
ಸಾಮಾನ್ಯವಾಗಿ ತೂಕ ಹೆಚ್ಚಲು ದೇಹದಲ್ಲಿ ಸಂಗ್ರಹವಾಗುವ ಕೊಬ್ಬು ಪ್ರಮುಖ ಕಾರಣವಾಗಿದ್ದು ಆಹಾರ ಸೇವನೆಯನ್ನು ಇಷ್ಟಪಡುವ ವ್ಯಕ್ತಿಗಳಿಗೆ ಕೊಬ್ಬು ಇಳಿಸಲು ತುಂಬಾ ಕಷ್ಟವಾಗಬಹುದು. ಕೊಬ್ಬು ಕರಗಿಸಲು ವ್ಯಾಯಾಮ ಅನಿವಾರ್ಯವಾದರೂ ವ್ಯಾಯಾಮ ಮಾಡಲು ಆವರಿಸುವ ಸೋಮಾರಿತನದ ಕಾರಣ ಕೊಬ್ಬು ಹೆಚ್ಚುತ್ತಲೇ ಹೋಗುತ್ತದೆ. ಇದಕ್ಕೆ ಕಡಿವಾಣ ಹಾಕದೇ ಇದ್ದರೆ ತೂಕ ಹೆಚ್ಚುತ್ತಲೇ ಹೋಗುತ್ತದೆ ಹಾಗೂ ತನ್ಮೂಲಕ ಹಲವು ಆರೋಗ್ಯಕ್ಕೆ ಅಪಾಯವಾಗುವ ತೊಂದರೆಗಳನ್ನು ಆಹ್ವಾನಿಸುತ್ತದೆ. ತೂಕ ಇಳಿಸಿಕೊಳ್ಳಲು ಸಿಂಪಲ್ ಟ್ರಿಕ್ಸ್! ಪ್ರಯತ್ನಿಸಿ ನೋಡಿ...
ಸ್ಥೂಲಕಾಯಕ್ಕೆ ಹೆಚ್ಚು ತಿನ್ನುವುದು ಮತ್ತು ಕಡಿಮೆ ವ್ಯಾಯಾಮಕ್ಕೂ ಹೊರತಾಗಿ ಇನ್ನೂ ಕೆಲವು ಕಾರಣಗಳಿವೆ. ಪ್ರಮುಖವಾಗಿ ಅನುವಂಶೀಯತೆ, ಕೆಲವು ಔಷಧಿಗಳ ಅಡ್ಡ ಪರಿಣಾಮಗಳು, ಜೀವ ರಾಸಾಯನಿಕ ಕ್ರಿಯೆ ಕುಂಠಿತಗೊಂಡಿರುವುದು ಇತ್ಯಾದಿ. ಜೀವ ರಾಸಾಯನಿಕ ಕ್ರಿಯೆ ಕುಂಠಿತಗೊಂಡಿದ್ದಾಗ ಆಹಾರದಲ್ಲಿರುವ ಕ್ಯಾಲೋರಿಗಳು ಬಳಸಲ್ಪಡದೇ ಶಕ್ತಿಯಾಗಿ ಪರಿವರ್ತಿತವಾಗುವ ಬದಲು ಕೊಬ್ಬಾಗಿ ಸಂಗ್ರಹಗೊಂಡು ತೂಕವನ್ನು ಹೆಚ್ಚಿಸುತ್ತದೆ. ಒಂದು ವೇಳೆ ನಿಮ್ಮ ದೇಹದಲ್ಲಿ ಹೆಚ್ಚಿನ ಕೊಬ್ಬು ಆವರಿಸಿದ್ದು ಇದನ್ನು ಕಳೆದುಕೊಳ್ಳಬಯಸಿದರೆ ಕೆಳಗಿನ ವಿಧಾನವನ್ನು ಅನುಸರಿಸಬಹುದು......
ಅಗತ್ಯವಿರುವ ಸಾಮಾಗ್ರಿಗಳು
ಸೋರೆಕಾಯಿಯ ರಸ ಸೋರೆಕಾಯಿ ಜ್ಯೂಸ್‌ಗೆ ಜೇನು ಬೆರೆಸಿ ಕುಡಿದು ನೋಡಿ...
ಅಗತ್ಯವಿರುವ ಸಾಮಾಗ್ರಿಗಳು
ಕಾಯೆನ್ ಮೆಣಸಿನ ಪುಡಿ-ಒಂದು ಚಿಕ್ಕ ಚಮಚ
ವ್ಯಾಯಾಮ ಮಾಡುವುದೂ ಅಗತ್ಯ....
ಈ ವಿಧಾನವನ್ನು ನಿತ್ಯವೂ ಸರಿಯಾದ ಕ್ರಮದಲ್ಲಿ ಅನುಸರಿಸುವ ಮೂಲಕ ತೂಕ ಖಂಡಿತವಾಗಿಯೂ ಕಡಿಮೆಯಾಗುತ್ತದೆ. ಈ ವಿಧಾನವನ್ನು ಅನುಸರಿಸಿ ಸುಮ್ಮನಿದ್ದರೆ ಸಾಲದು, ಬದಲಿಗೆ ಕೊಬ್ಬು ಹೆಚ್ಚಿಸುವ ಆಹಾರಗಳ ವರ್ಜನೆ ಮತ್ತು ಕಟ್ಟುನಿಟ್ಟಾಗಿ ಕೊಂಚ ವ್ಯಾಯಾಮ ಮಾಡುವುದೂ ಅಗತ್ಯವಾಗಿದೆ. ಈ ಕ್ರಮಗಳಿಂದ ತೂಕವನ್ನು ಇನ್ನೂ ಶೀಘ್ರವಾಗಿ ಕಳೆದುಕೊಳ್ಳಬಹುದು.
ವ್ಯಾಯಾಮ ಮಾಡುವುದೂ ಅಗತ್ಯ....
ಸೋರೆಕಾಯಿಯ ರಸದಲ್ಲಿ ಉತ್ತಮ ಪ್ರಮಾಣದ ವಿಟಮಿನ್ ಸಿ ಮತ್ತು ಕರಗದ ನಾರು ಇದ್ದು ಜೀವರಾಸಾಯನಿಕ ಕ್ರಿಯೆಯ ಗತಿಯನ್ನು ತೀವ್ರಗೊಳಿಸುತ್ತದೆ ಹಾಗೂ ತೂಕ ಇಳಿಸುವ ಗತಿಯನ್ನೂ ಹೆಚ್ಚಿಸುತ್ತದೆ.
ಮೆಣಸಿನ ಪುಡಿ....
ಕಾಯೆನ್ ಮೆಣಸಿನ ಪುಡಿಯಲ್ಲಿ ಕ್ಯಾಪ್ಸೈಸಿನ್ (capsaicin) ಎಂಬ ಪೋಷಕಾಂಶವಿದೆ. ಇದು ಕೊಬ್ಬಿನ ಅಂಶವನ್ನು ಸಡಿಲಿಸಿ ದೇಹದಿಂದ ವಿಸರ್ಜಿಸುವಂತೆ ಮಾಡಲು ಶಕ್ತವಾಗಿದ್ದು ಈ ವಿಧಾನದಲ್ಲಿ ಪ್ರಮುಖ ಪಾತ್ರ ವಹಿಸುತ್ತದೆ.
ತಯಾರಿಕಾ ವಿಧಾನ
*ಒಂದು ಕಪ್‌ನಲ್ಲಿ ಮೇಲಿನ ಎರಡೂ ಸಾಮಾಗ್ರಿಗಳನ್ನು ಸೇರಿಸಿ.
*ಇವೆರಡನ್ನೂ ಚೆನ್ನಾಗಿ ಬೆರೆಯುವಂತೆ ಕಲಕಿ ಮಿಶ್ರಣ ಮಾಡಿ
*ಈ ಪೇಯ ಈಗ ಕುಡಿಯಲು ಸಿದ್ಧವಾಗಿದೆ.
*ಈ ಪೇಯವನ್ನು ನಿತ್ಯವೂ ಬೆಳಗ್ಗಿನ ಉಪಾಹಾರದ ಬಳಿಕ ತಪ್ಪದೇ ಕನಿಷ್ಠ ಮೂವತ್ತೈದು ದಿನ ಸೇವಿಸಿ.


“ಸರಿಯಲಿ ಒತ್ತಡ! ಬೆಳಗಲಿ ಕನ್ನಡ!! ನಡೆವ ಹಾದಿ ನಮ್ಮದೇ.., ಬೆಳೆವ ಹೊಣೆಯೂ ನಮ್ಮದೇ..”
ಪ್ರಪ್ರಥಮ ಬಾರಿಗೆ ಓರ್ವ ನಟ-ನಿರ್ದೇಶಕ ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷರಾದ್ದು..!ಉಘೇ..!!
October 18, 2018
Facebook Twitter Google+ LinkedIn StumbleUpon Tumblr Pinterest Reddit VKontakte Odnoklassniki Pocket WhatsApp

ಕನ್ನಡ-ಕನ್ನಡಿಗರ ಅಸ್ಮಿತೆ ಎನಿಸಿದ, ಶತಮಾನದಚ್ಚರಿ..!, ನಾಡವರ ಹೆಮ್ಮೆಯ ‘ಕನ್ನಡ ಸಾಹಿತ್ಯ ಪರಿಷತ್ತು’ ಪ್ರಾತಿನಿಧಿಕ ಸಂಸ್ಥೆ ಎನಿಸಿ, ಮನಸ್ಸುಗಳ ಅಪೂರ್ವ ಸಮ್ಮಿಲನಕ್ಕೆಂದೇ ಆಯೋಜಿಸುವ ರಾಷ್ಟ್ರ ಮಟ್ಟದ ವಾರ್ಷಿಕ ಸಮ್ಮೇಳನಗಳು..! ಇವುಗಳಿಂದ  ಸ್ಫೂರ್ತಿಗೊಂಡ ಅಗಣಿತ ಸಾಹಿತ್ಯಪರ ಕೈಂಕರ್ಯಗಳೂ, ಕರುನಾಡ ಮಣ್ಣಲಿ ಜೀವಿಸುತ್ತಿರುವ ಕೋಟಿ-ಕೋಟಿ ಮಂದಿಯ ಕನ್ನಡತನದ ಪುನರುತ್ಥಾನಕ್ಕೆ ಇಂಬು ನೀಡದಿರುವುದು ಖೇದಕರ ಸಂಗತಿ…!!, ಎಂದು  ಕರುನಾಡ ಚಂದನವನದ ಸುವಿಖ್ಯಾತ ನಟ-ನಿರ್ದೇಶಕ ಸುಚೇಂದ್ರ ಪ್ರಸಾದ್  ಅಭಿಪ್ರಾಯಪಟ್ಟರು.
ಅಂದು ರಾಜಧಾನಿಯ ರಾಜರಾಜೇಶ‍್ವರೀ ನಗರ  ವಿಧಾನಸಭಾ ಕ್ಷೇತ್ರದ  ಕನ್ನಡ ಸಾಹಿತ್ಯ ಪರಿಷತ್  ಆಯೋಜಿತ ಪ್ರಪ್ರಥಮ ಕನ್ನಡ ಸಮ್ಮೇಳನ. ಕೈಲಾಸ ಮಹಾ ಸಂಸ್ಥಾನದ ಮೀನಾಕ್ಷೀ ಕಲ್ಯಾಣ ಮಂಟಪದಲ್ಲಿ ಸಾವಿರದಷ್ಟು ಕನ್ನಡದ ಹುರಿಯಾಳುಗಳೆದುರು  ತಮ್ಮ ಅಚ್ಚ ಕನ್ನಡದ ಸ್ವಚ್ಛ ನುಡಿಗಳಿಗೆ ಹೆಸರಾದ ಸುಚೇಂದ್ರರು ವಾಗ್ಝರಿ ಹರಿಸಿದ್ದರು.
ಕನ್ನಡ ಚಟುವಟಿಕೆಗಳ ಸಂವರ್ಧನೆ-ವಿಕೇಂದ್ರೀಕರಣದಂತಹ ಮಹದ್ಯೋಜನೆಯ ಫಲಶೃತಿಯಾಗಿ  ಹತ್ತಿಪ್ಪತ್ತು   ಬಡಾವಣೆಗಳ ನ್ನೊಳಗೊಂಡ  ಒಂದು ಬಿಬಿಎಂಪಿ ವಾರ್ಡ್  ಮಟ್ಟದಲ್ಲಿಯೂ ‘ಕನ್ನಡ ಕಹಳೆ’ ಮೊಳಗಿಸುವ ಸದಾಶಯದೊಡನೆ ಕನ್ನಡೇತರ ಮನಸ್ಸುಗಳನ್ನೂ ಏಕತ್ರಗೊಳಿಸುವ ಸಚ್ಚಿಂತನೆಯ ಫಲಸ್ವರೂಪವೇ “ರಾಜರಾಜೇಶ್ವರಿನಗರ ವಿಧಾನಸಭಾ ವ್ಯಾಪ್ತಿಯ ಪ್ರಪ್ರಥಮ ಕನ್ನಡ ಸಾಹಿತ್ಯ ಸಮ್ಮೇಳನ”., ಎಂದು ತಮ್ಮ ಪರಿಭಾಷೆ ನೀಡಿದ್ದರು ಸುಚೀ..!
ಶಿಷ್ಟಾಚಾರ ಪಾಲಿಸುತ್ತಲೇ, ಶಿಷ್ಟ ವಿಚಾರಗಳ ಸಂಬದ್ಧ- ಸಂವಹನಕ್ಕೂ ಉತ್ಕೃಷ್ಟ ವೇದಿಕೆಯಾಗಬಲ್ಲ ಇಂತಹ ‘ಸಮ್ಮೇಳನ’ಗಳು ನಾಡೋಜರೆಲ್ಲರಿಗೆ ಬೆಚ್ಚನೆಯ ಅನುಭವವನ್ನೀಯುವುದು  ಶತಃಸಿದ್ಧ..!
ಸ್ಥಿತ್ಯಂತರದ ಈ ಕಾಲಘಟ್ಟದಲ್ಲಿ ನಾಡಿನ ಬಹುಪಾಲು ಸಂಗತಿಗಳ ವ್ಯಾಖ್ಯಾನವೇ ಬದಲಾಗುತ್ತಲಿರುವ ಸಂದರ್ಭದಲ್ಲಿ, ಇಂಥಾ ಭಾಷಾ ಭಕುತರ ಸಮ್ಮೇಳನದ ಆಯೋಜನೆಯು ನಮ್ಮ ‘ಇಂಗಿತ ಜ್ಞಾನ’ದ ಉದ್ದೀಪನಕ್ಕೆ ಸಹಕಾರಿಯಾಗಲಿದೆ…, ಎಂದರು ಸುಚೇಂದ್ರರು.
“ನಾಡೆಂಬುದು ಕೇವಲ ನಕಾಶೆ ಬಾವುಟಗಳಷ್ಟೇ ಅಲ್ಲ..ಮಾತೆ ಎಂದು ಪೂಜಿಸುವ ಆಕಾರ ರೂಪಿಯಷ್ಟೇ ಅಲ್ಲ..ಜನಸಮುದಾಯದ ಭಾವನಾತ್ಮಕ ಸಂಕೇತ ಈ ನಾಡ ಪರಿಕಲ್ಪನೆ..! “..ಎಂದ ಹಿರಿಯರ ಹೇಳಿಕೆಯ ಮರ್ಮಾರ್ಥವ ಹಿಡಿದು ಮಥಿಸಿದಾಗೆಲ್ಲಾ  ಗತಯುಗದ ಸಮುದ್ರ ಮಂಥನದಲ್ಲಿ ಉಚ್ಛೈಶ್ರವಸ್ಸಿನಂತಹ ಶ್ವೇತ ಕುದುರೆಯೇನೂ ಹೊರಗೆ ಎದ್ದು ಬರುವಂತೆ ತೋರುತ್ತಿಲ್ಲ!
ಈಪ್ಸಿತದ ಈಡೇರಿಕೆಯೊಟ್ಟಿಗೆ ನೆಲದ ‘ಅನ್ಯಮನಸ್ಕ’ ಬಾಂಧವರೂ ಋಣ ತೀರಿಕೆಯ ಭಾಗವೇ ಆಗಿರುವ ‘ಕನ್ನಡ ಕೈಂಕರ್ಯ’ ದ ಅಧ್ವರ್ಯರಾಗಲೆಂಬ ಶುಭ ನೆನಕೆಯೊಟ್ಟಿಗೆ., ಪ್ರಪ್ರಥಮ.ಕನ್ನಡ ಸಮ್ಮೇಳನಾಧ್ಯಕ್ಷರು ಈ ರೀತಿ ಘೋಷಣಾ ವಾಕ್ ಒಂದನ್ನು ಆ ಹೊತ್ತು ನೀಡಿದ್ದರು…!!
ಸರಿಯಲಿ   ಒತ್ತಡ..!
“ನೂರಾಸೆಯ ಹೆಗಲಿಗೇರಿಸಿ ನಡೆವ ಹಾದಿ ನಮ್ಮದೇ..
ಬರುವ ದಿನಗಳ ಭರವಸೆಗಳ ಬೆಳೆವ ಹೊಣೆಯೂ ನಮ್ಮದೇ..”
ಒಟ್ಟಾರೆ, ಮುಂಜಾವಿನಿಂದ ಮುಸ್ಸಂಜೆ ದಾಟಿ ತಾಸು ಮೂರಾದರೂ ರಾಜರಾಜೇಶ್ವರೀ ನಗರದಲ್ಲಿ ರಾಜ್ಯೋತ್ಸವಕ್ಕೂ ಬಹು ಮುಂಚಿತವಾಗಿಯೇ ಜಾಗೃತವಾದ ಕನ್ನಡ ಪ್ರಜ್ಞೆ ನಿಜಕ್ಕೂ ಶ್ಲಾಘನೀಯ!
ಬೆಳ್ಳಂಬೆಳಿಗ್ಗೆ 7.30ಕ್ಕೇ  ಭುವನಗಿರಿ ಮಹಾದ್ವಾರದಲ್ಲಿ  ಪುಟಿದೆದ್ದ ಶ್ರೀ ಜಯಚಾಮರಾಜೇಂದ್ರ ಒಡೆಯರ್ ವೇದಿಕೆಯಲ್ಲಿ ತ್ರಿಧ್ವಜಾರೋಹಣ ಕಾರ್ಯಕ್ರಮ, ರಾಷ್ಟ್ರಧ್ವಜ, ಕಸಾಪ ಧ್ವಜ, ಕನ್ನಡ ಧ್ವಜಗಳ  ಆರೋಹಣ, ಬಳಿಕ  ನಗರದ ರಾಜಮಾರ್ಗಗಳಲ್ಲಿ 100 ನಿಮಷಗಳ ಕಾಲ ಸಮ್ಮೇಳನಾಧ್ಯಕ್ಷರ ಭವ್ಯ ಮೆರವಣಿಗೆಯಲ್ಲಿ ಅಬಾಲವೃದ್ಧರಾದಿಯಾಗಿ ಸಾವಿರಾರು ಕನ್ನಡಿಗರು ಭಾಗವಹಿಸಿ ಕನ್ನಡತನವನ್ನು ಸ್ವಾಭಾವಿಕವಾಗಿಯೇ ಮೆರೆದಿದ್ದರು. ಹವಾರು ವಾದ್ಯಗಾರರು, ಹತ್ತಾರು ತಂಡಗಳಿಂದ ಜಾನಪದ ಕುಣಿತಗಳು  ಸಮವಸ್ತ್ರ ಧರಿಸಿದ್ದ ಶಾಲಾ ಮಕ್ಕಳು ಕನ್ನಡ ಮೆರವಣಿಗೆಯನ್ನು ಇನ್ನಷ್ಟೂ ಅದ್ದೂರಿಯಾಗಿಸಿದ್ದವು.  ನಂತರದ ಸಭಾ ಕಾರ್ಯಕ್ರಮ ಕೈಲಾಸಾಶ‍್ರಮದ  ಪೀಠಾಧಿಪತಿ ಶ್ರೀ ಶ‍್ರೀ ಜಯೇಂದ್ರಪುರಿ ಮಹಾಸ್ವಾಮೀಜಿಯವರ ದಿವ್ಯ ಸನ್ನಿಧಾನದಲ್ಲಿ, ಕಸಾಪ ನಗರಾಧ್ಯಕ್ಷ ಮಾಯಣ್ಣ, ವಾರ್ಡ್ ಕಸಾಪ ಅಧ್ಯಕ್ಷ ಪ್ರಕಾಶ್ ನಾಯ್ಕ,ಸಾಹಿತಿ ಜಯಶಂಕರ್ ಪ್ರಸಾದ್ ಮುಂತಾದವರುಗಳ ಅಧ್ವರ್ಯತನದಲ್ಲಿ ಸಾಂಗೋಪಾಂಗವಾಗಿ ಜರುಗಿತ್ತು.
ತನ್ಮಧ್ಯೆ ಸಮ್ಮೇಳನಾಧ್ಯಕ್ಷರ  50 ನಿಮಿಷಗಳ ಸುದೀರ್ಘ ವಿಚಾರ ಮಂಡನೆ-ವಿಚಾರ ಮಂಥನ –ತುಸು ಸಾಂತ್ವನ ಬೆರೆತ ಸನ್ನುಡಿಗಳು ನೆರೆದ ಸಾವಿರಾರು ಕನ್ನಡಿಗರ ಮನಸ್ಸನ್ನು ತಣಿಸಿಯೂ, ಉತ್ತೇಜಿತಗೊಳಿಸುತ್ತಿತ್ತು.  ತಮ್ಮ ಮೃದು-ಗಡಸು  ದನಿಗೆ ಹೆಸರಾದ ಈ ನಟ-ನಿರ್ದೇಶಕರು ಪ್ರಪ್ರಥಮ ಬಾರಿಗೆ ಓರ್ವ ಕನ್ನಡ ಚಿತ್ರೋದ್ಯಮಿಯೂ ತಮ್ಮ ಸ್ವ-ವರ್ಚಸ್ಸಿನಿಂದ ಕನ್ನಡ ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷರಾಗಬಹುದೆಂದು ಸಾಬೀತುಪಡಿಸಿ ಇತಿಹಾಸ  ನಿರ್ಮಿಸಿದರು. ಇದೊಂದು ಶುಭ ಶುರುವಾತು ಸುಚೇಂದ್ರರಿಗೆ, ದಶಕಗಳ ಕಾಲ ಸುಪ್ತವಾಗಿ ಅವರು ನಡೆಸಿದ ಕನ್ನಡ ಕೈಂಕರ್ಯಕ್ಕೆ ದೊರೆತ ಮಹತ್ತರ ಮಾನ್ಯತೆಯೇ ಸರಿ. ಮುಂದುವರಿದು ಅವರು ಏರಬೇಕಾದ  ಕನ್ನಡ್ಹೆಜ್ಜೆಗುರುತುಗಳು, ಅವರನ್ನು. ಉನ್ನತ ಹುದ್ದೆಗಳಾದ ಕನ್ನಡ  ಅಭಿವೃದ್ಧಿ ಪ್ರಾಧಿಕಾರ, ಕೇಂದ್ರ ಕಸಾಪ, ನಾಟಕ ಅಕ್ಯಾಡೆಮಿಗಳ, ಅಧ್ಯಕ್ಷರನ್ನಾಗಿಸಿದರೆ ಬಹಳಷ್ಟು ಉತ್ತಮ ಯೋಜನೆಗಳು ಕನ್ನಡದ ಏಳಿಗೆಗೆ ಸಹಕಾರಿಯಾದಾವು ಎಂಬುದೇ ಬಾಲ್ಕನೀ ನ್ಯೂಸ್ ಡಾಟ್ಕಾಮ್ ಸದಾಶಯ!
ಡಾ|| ಪಿ.ವಿ.ಸುದರ್ಶನ ಭಾರತೀಯ, 7022274686, editor@balkaninews.com
Tags


ಐಸಿಸಿ ಮ್ಯಾಚ್ ರೆಫರಿ ಪಟ್ಟಿಯಲ್ಲಿ ಶ್ರೀನಾಥ್
ಐಸಿಸಿ ಮ್ಯಾಚ್ ರೆಫರಿ ಪಟ್ಟಿಯಲ್ಲಿ ಶ್ರೀನಾಥ್
ಪಿಟಿಐ
15 ಜೂನ್ 2018, 01:26  IST
Updated:
15 ಜೂನ್ 2018, 12:43  IST
ಅಕ್ಷರ ಗಾತ್ರ :
ಆ
ಆ
ದುಬೈ: ಹಿರಿಯ ಕ್ರಿಕೆಟಿಗ ಜಾವಗಲ್ ಶ್ರೀನಾಥ್ ಅವರು ಅಂತರರಾ ಷ್ಟ್ರೀಯ ಕ್ರಿಕೆಟ್ ಸಮಿತಿ (ಐಸಿಸಿ) ರೆಫರಿಯಾಗಿ ಮುಂದುವರಿಯಲಿದ್ದಾರೆ.
ಹಿಂದಿನ ಪಟ್ಟಿಯಲ್ಲಿ ಯಾವುದೇ ಬದಲಾವಣೆ ಮಾಡದರೆಫರಿಗಳು ಮತ್ತು ಅಂಪೈರ್‌ಗಳ ಪಟ್ಟಿಯನ್ನು ಗುರುವಾರ ಐಸಿಸಿ ಬಿಡುಗಡೆ ಮಾಡಿದೆ. ಸುಂದರಮ್ ರವಿ ಅವರು ಅಂಪೈರ್‌ಗಳ ಪಟ್ಟಿಯಲ್ಲಿ ಮುಂದುವರಿದಿದ್ದಾರೆ.
0 Post Comments (+)


ಗಡ್ಡ ಬಿಟ್ಟ ಹುಡುಗರು ಯಾಕೆ ಸ್ಪೆಷಲ್ ಗೊತ್ತಾ…?
  08-07-2018 7:18AM IST    /     No Comments    /     Posted In: Latest News , Special
ಹುಡುಗಿಯರ ಇಷ್ಟ- ಕಷ್ಟ ಅರಿಯುವುದು ಸುಲಭದ ಮಾತಲ್ಲ. ಹುಡುಗಿಯರು ಯಾವ ರೀತಿಯ ಹುಡುಗರನ್ನು ಇಷ್ಟಪಡ್ತಾರೆ ಎಂಬುದನ್ನು ಹೇಳುವುದು ಅಸಾಧ್ಯ. ಹಾಗಿದ್ದೂ ಹುಡುಗಿಯರಿಗೆ ಶೇವ್ ಮಾಡಿದ ಹುಡುಗರಿಗಿಂತ ಗಡ್ಡ ಬಿಟ್ಟ ಹುಡುಗರು ಹೆಚ್ಚು ಇಷ್ಟವಾಗ್ತಾರಂತೆ.
ದಾಡಿ ಬಿಟ್ಟ ಹುಡುಗರನ್ನು ಏಕೆ ಹುಡುಗಿಯರು ಇಷ್ಟಪಡ್ತಾರೆ ಎಂಬ ಬಗ್ಗೆ ಸರ್ವೆಯೊಂದು ನಡೆದಿದೆ. ಅದರ ಪ್ರಕಾರ, ಹುಡುಗಿಯರ ದೃಷ್ಟಿಯಲ್ಲಿ ದಾಡಿ ಬಿಟ್ಟ ಹುಡುಗರು ಸಾಕಷ್ಟು ಆಕರ್ಷಕ ಹಾಗೂ ಶಕ್ತಿಯುಳ್ಳವರಾಗಿರ್ತಾರೆ.
ಗಡ್ಡ ಬಿಟ್ಟ ಹುಡುಗರು ಹುಡುಗಿಯರ ದೃಷ್ಟಿಯಲ್ಲಿ ಕ್ರಿಯೇಟಿವ್ ಆಗಿ ಕಾಣ್ತಾರೆ. ಗಡ್ಡ ಬಿಟ್ಟ ಹುಡುಗರು ಮೆಚೂರ್ ಆಗಿರ್ತಾರೆ ಎಂಬ ನಂಬಿಕೆ ಹುಡುಗಿಯರದ್ದು.  ದಾಡಿ ಹುಡುಗ ಬುದ್ಧಿವಂತ ಎಂದುಕೊಳ್ತಾರೆ ಹುಡುಗಿಯರು. ಹಾಗೆಯೇ ಬೇರೆ ಬೇರೆ ಶೈಲಿಯ ದಾಡಿ ಹುಡುಗಿಯರನ್ನು ಆಕರ್ಷಿಸುತ್ತದೆ.
ಗಡ್ಡದ ಹುಡುಗರು ಗಂಭೀರ ಹಾಗೂ ಆಕ್ರಮಣಕಾರಿಯಾಗಿರುತ್ತಾರೆ ಎಂದು ನಂಬುತ್ತಾರೆ ಹುಡುಗಿಯರು. ಹಾಗಾಗಿಯೇ ಗಡ್ಡ ಬಿಟ್ಟ ಹುಡುಗರಿಗೆ ಮನಸ್ಸು ಕೊಡ್ತಾರೆ ಹುಡುಗಿಯರು.


ಯಾವುದಕ್ಕೂ ಮಧುಮೇಹ ಪರೀಕ್ಷೆ ಮಾಡಿಕೊಳ್ಳಿ!
ಯಾವುದಕ್ಕೂ ಮಧುಮೇಹ ಪರೀಕ್ಷೆ ಮಾಡಿಕೊಳ್ಳಿ!
LK   ¦    Oct 29, 2018 02:26:36 PM (IST)
ಮಧುಮೇಹ ಹೆಚ್ಚಿನ ಜನರನ್ನು ಕಾಡುತ್ತಿರುವ ಒಂದು ರೋಗ. ಇದು ಇತ್ತೀಚೆಗಿನ ದಿನಗಳಲ್ಲಿ ಹೆಚ್ಚಾಗುತ್ತಿರುವುದನ್ನು ನಾವು ಕಾಣಬಹುದಾಗಿದೆ. ಇದಕ್ಕೆ ಕಾರಣವೂ ಅನೇಕ ಇರಬಹುದು. ಆದರೆ ಮಧುಮೇಹ ಬಂತೆಂದು ಭಯಪಡಬೇಕಾಗಿಲ್ಲ. ನಿಮ್ಮ ಜೀವನ ಕ್ರಮದಲ್ಲಿ ಒಂದಷ್ಟು ಅಗತ್ಯ ಕ್ರಮಗಳನ್ನು ಅಳವಡಿಸಿಕೊಂಡಿದ್ದೇ ಆದರೆ ನಿಯಂತ್ರಣದಲ್ಲಿಡಲು ಸಾಧ್ಯವಿದೆ ಎನ್ನುವುದು ತಜ್ಞರ ಅಭಿಪ್ರಾಯವಾಗಿದೆ.
ಬಹಳಷ್ಟು ಸಲ ವೈದ್ಯರು ಏನನ್ನು ಮಾಡಬಾರದು ಎಂದು ಹೇಳಿರುತ್ತಾರೆಯೋ ಅದನ್ನೇ ಹೆಚ್ಚಾಗಿ ಮಾಡುವುದರಿಂದ ಕಾಯಿಲೆ ನಿಯಂತ್ರಣಕ್ಕೆ ಬಾರದ ಕೆಲವರು ಒದ್ದಾಡುವುದನ್ನು ನಾವು ಕಾಣಬಹುದಾಗಿದೆ. ಜಗತ್ತಿನಲ್ಲಿ ಮಧುಮೇಹಿಗಳ ಸಂಖ್ಯೆ ಹೆಚ್ಚುತ್ತಿದ್ದು ಈ ಪೈಕಿ ಮಧುಮೇಹಿಗಳ ಸಂಖ್ಯೆ ಭಾರತದಲ್ಲಿ ಹೆಚ್ಚಾಗಿದೆ ಎನ್ನಲಾಗಿದೆ.
ಇನ್ನೊಂದು ಬಹಳಷ್ಟು ಜನಕ್ಕೆ ತಿಳಿಯದ ವಿಷಯವೇನೆಂದರೆ ಮಧುಮೇಹ ತಮಗೆ ಇದೆ ಎಂದು ಗೊತ್ತಾಗುವ ಸುಮಾರು ಹತ್ತು ಹನ್ನೆರಡು ವರ್ಷದ ಮೊದಲೇ ಕಾಯಿಲೆ ದೇಹದಲ್ಲಿರುತ್ತದೆಯಂತೆ. ಆದರೆ ಇದರ ಗುಣ ಲಕ್ಷಣಗಳನ್ನು ಹೊರಹಾಕದ ಕಾರಣಗಳಿಂದಾಗಿ ಕಾಯಿಲೆ ತನಗಿದೆ ಎಂಬುದೇ ಗೊತ್ತಾಗುವುದಿಲ್ಲವಂತೆ.
ತನಗೇನು ಮಧುಮೇಹವಿಲ್ಲ ಎನ್ನುವ ಮಂದಿ ಯಾವುದಕ್ಕೂ ಒಮ್ಮೆ ರಕ್ತಪರೀಕ್ಷೆ ಮಾಡಿಕೊಳ್ಳುವುದು ಒಳ್ಳೆಯದು. ಎಂತಹವರಲ್ಲಿ ಮಧುಮೇಹ ಇರಲೂ ಸಾಧ್ಯವಿದೆ ಎಂಬ ಸಂಶಯ ಬರುತ್ತದೆ ಎಂದರೆ ಈಗಾಗಲೇ ತಂದೆ ತಾಯಿಗೆ ಮಧುಮೇಹವಿದ್ದರೆ, ಅತಿಯಾದ ಬೊಜ್ಜು ಹೊಂದಿರುವವರು. ಇಂತಹವರು ಪರೀಕ್ಷೆ ಮಾಡಿಕೊಳ್ಳುವುದು ಒಳ್ಳೆಯದು.
ಮೂರು ತಿಂಗಳಿಗೊಮ್ಮೆ (ಸರಾಸರಿ ರಕ್ತ ಸಕ್ಕರೆ ಪ್ರಮಾಣವನ್ನು ಅರಿಯಲು) ಎಚ್‍ಬಿಎ1ಸಿ ಪರೀಕ್ಷೆ ಮಾಡಿಕೊಳ್ಳುವುದು ಒಳ್ಳೆಯದು. ಆಗಾಗ್ಗೆ ಪಾದಪರೀಕ್ಷೆ, ವರ್ಷಕ್ಕೊಮ್ಮೆ ರಕ್ತಕೊಬ್ಬಿನಾಂಶ, ಮೂತ್ರದ ಮೈಕ್ರೋ ಅಲ್ಭುಮಿನ್ ಪರೀಕ್ಷೆ ಮಾಡಿಕೊಳ್ಳಬೇಕು, ಬಿಪಿಯನ್ನು ಆಗಾಗ್ಗೆ ಪರೀಕ್ಷಿಸಿಕೊಳ್ಳಬೇಕು. ಇನ್ನು ದೃಷ್ಠಿ ತೊಂದರೆಯಿದ್ದರೆ ಅಥವಾ ವಾರ್ಷಿಕವಾಗಿ ಕಣ್ಣುಪಾಪೆ(ರೆಟಿನಾ)ಪರೀಕ್ಷೆಯನ್ನು ಮಾಡಿಸಿಕೊಳ್ಳುವುದು ಒಳ್ಳೆಯದು. ಇದಲ್ಲದೆ ವರ್ಷಕ್ಕೊಮ್ಮೆ ಅಥವಾ ಅವಶ್ಯಕತೆ ಕಂಡು ಬಂದಾಗ ಇಸಿಜಿ, ಟಿಎಂಟಿ ಮತ್ತು ಎಕೋ ಕಾರ್ಡಿಯೋಗ್ರಾಫಿಯನ್ನು ಮಾಡಿಕೊಳ್ಳುವುದು ಅಗತ್ಯವಾಗಿದೆ.
ನಮಗೇನು ಕಾಯಿಲೆ ಇಲ್ಲ ಎಂಬ ಆತ್ಮವಿಶ್ವಾಸದಲ್ಲಿರುವುದು ಒಳ್ಳೆಯದೇ ಆದರೂ ಕೆಲವೊಮ್ಮೆ ನಮಗೆ ಗೊತ್ತಿಲ್ಲದ ಹಾಗೆ ಅದು ಅಡರಿಕೊಳ್ಳಬಹುದು. ಹೀಗಾಗಿ ಪರೀಕ್ಷಿಸಿಕೊಂಡು ತಮಗೆ ಕಾಯಿಲೆ ಇಲ್ಲ ಎಂಬುದು ತಿಳಿದುಕೊಂಡು ಖುಷಿ ಪಡುವುದರಲ್ಲಿ ಅರ್ಥವಿದೆ.
ಒಂದು ವೇಳೆ ಕಾಯಿಲೆಯ ಸೂಕ್ಷ್ಮತೆ ಕಂಡು ಬಂದರೆ ಕೆಲವೊಂದು ವಿಧಾನಗಳಿಂದ ಅದನ್ನು ನಿಯಂತ್ರಣದಲ್ಲಿಟ್ಟುಕೊಳ್ಳಲು ಸಾಧ್ಯವಾಗುತ್ತದೆ. ಆದ್ದರಿಂದ ಪ್ರತಿಯೊಬ್ಬರೂ ಈ ಬಗ್ಗೆ ಉದಾಸೀನ ಮನೋಭಾವ ಬಿಟ್ಟು ಪರೀಕ್ಷಿಸಿಕೊಂಡು ಉತ್ತಮ ಜೀವನ ನಡೆಸಲು ಮುಂದಾಗಬೇಕಿದೆ.
ಮನರಂಜನೆ


ಚುಂಬನದ ಬಗ್ಗೆ ಒಂದಿಷ್ಟು ಇಂಟರೆಸ್ಟಿಂಗ್ ವಿಷ್ಯ….
  02-01-2018 11:32AM IST    /     No Comments    /     Posted In: Latest News , Special
ಸಾರ್ವಜನಿಕ ಸ್ಥಳದಲ್ಲಿ ಚುಂಬನ ನಮ್ಮ ದೇಶದಲ್ಲಿ ಈಗಲೂ ನಿಷಿದ್ಧ. ಆದ್ರೆ ವಿದೇಶಗಳಲ್ಲಿ ಮುತ್ತು ಸಾಮಾನ್ಯ ಸಂಗತಿ. ಸಾರ್ವಜನಿಕ ಪ್ರದೇಶದಲ್ಲಿ ರೋಮ್ಯಾನ್ಸ್ ಮಾಡುವ ಜನರು ಸುತ್ತಮುತ್ತ ಯಾರಿದ್ದಾರೆ ಎಂಬುದನ್ನು ನೋಡುವುದಿಲ್ಲ. ಸಾರ್ವಜನಿಕ ಪ್ರದೇಶಗಳಲ್ಲಿ ಮೈ ಮರೆತು ಚುಂಬನ ನೀಡುವ ಫೋಟೋಗಳು ಸಾಮಾಜಿಕ ಜಾಲತಾಣದಲ್ಲಿ ಆಗಾಗ ವೈರಲ್ ಆಗ್ತಿರುತ್ತವೆ. ಅದೇನೇ ಇರಲಿ ಚುಂಬನದ ಬಗ್ಗೆ ಅಧ್ಯಯನವೊಂದು ಆಶ್ಚರ್ಯಕರ ಸಂಗತಿಯನ್ನು ಹೇಳಿದೆ.
ಪಾಶ್ಚಿಮಾತ್ಯ ಸಂಸ್ಕೃತಿಯಲ್ಲಿ ಪರಸ್ಪರ ಚುಂಬನ ಸಾಮಾನ್ಯ ಸಂಗತಿ. ಪ್ರೀತಿಯಿರಲಿ, ನೋವಿರಲಿ ಅವರು ಚುಂಬನದ ಮೂಲಕ ತೋರಿಸುತ್ತಾರೆ ಎಂದು ನಂಬಲಾಗಿದೆ. ಆದ್ರೆ ಚುಂಬನದ ಬಗ್ಗೆ ನಡೆದ ಅಧ್ಯಯನವೊಂದು ಬೇರೆ ವಿಷ್ಯವನ್ನೇ ಹೇಳಿದೆ.
ಸುಮಾರು 168 ಸಂಸ್ಕೃತಿಗಳನ್ನು ಅಧ್ಯಯನ ಮಾಡಲಾಗಿದೆ. ಅದ್ರಲ್ಲಿ ಶೇಕಡಾ 46ರಷ್ಟು ಸಂಸ್ಕೃತಿಯಲ್ಲಿ ಮಾತ್ರ ಜನರು ಸಾರ್ವಜನಿಕವಾಗಿರಲಿ ಇಲ್ಲ ಖಾಸಗಿಯಾಗಿರಲಿ ಸಂಗಾತಿಗೆ ಮುತ್ತು ನೀಡ್ತಾರೆಂಬ ಸಂಗತಿ ಬಹಿರಂಗವಾಗಿದೆ.
ಪ್ರಾಣಿಗಳು ಕೂಡ ಮುತ್ತು ಕೊಡುತ್ತವೆ ಎಂಬುದನ್ನು ಅಧ್ಯಯನದಲ್ಲಿ ಹೇಳಲಾಗಿದೆ. ಚುಂಬನದ ಸಂಸ್ಕೃತಿ ಈಗಿನದಲ್ಲ. ಪಾಶ್ಚಿಮಾತ್ಯ ದೇಶಗಳಲ್ಲಿ ಇತ್ತೀಚಿಗೆ ಚುಂಬನ ಪ್ರವೃತ್ತಿ ಹೆಚ್ಚಾಗಿದೆ. ಹಾಗಂತ ಚುಂಬನ ಇತ್ತೀಚಿಗೆ ಬಂದಿದ್ದಲ್ಲ. ಯುಕೆ ವಿಶ್ವವಿದ್ಯಾನಿಲಯದ ಪ್ರಕಾರ, ಚುಂಬನಕ್ಕೆ ಸುಮಾರು 3500 ವರ್ಷಗಳಷ್ಟು ಇತಿಹಾಸವಿದೆಯಂತೆ.


ಬೆಳ್ಳಿತೆರೆಗೆ ಸೃಜನ್ ಪುತ್ರ “ಸುಕೃತ್’ ಎಂಟ್ರಿ
ಬಣ್ಣದ ಲೋಕಕ್ಕೆ ಕಾಲಿಟ್ಟ ಸುಬ್ಬಯ್ಯನಾಯ್ಡು 4ನೇ ತಲೆಮಾರು
Team Udayavani,  Aug 29, 2019, 3:01 AM IST
ಅ
ಅ
ಅ
ಕನ್ನಡ ಚಿತ್ರರಂಗದ ಮೊಟ್ಟ ಮೊದಲ ನಾಯಕ ನಟ, ರಂಗಕರ್ಮಿ ಸುಬ್ಬಯ್ಯ ನಾಯ್ಡು ಅವರು ಎಲ್ಲರಿಗೂ ಗೊತ್ತು. ಸುಬ್ಬಯ್ಯ ನಾಯ್ಡು ನಂತರ ಅವರ ಪುತ್ರ ಲೋಕೇಶ್, ಆ ನಂತರ ಲೋಕೇಶ್ ಪುತ್ರ ಸೃಜನ್ ಲೋಕೇಶ್ ಹೀಗೆ ಮೂರು ತಲೆಮಾರು ಚಿತ್ರರಂಗದಲ್ಲಿ ಕಲಾವಿದರಾಗಿ ಗುರುತಿಸಿಕೊಂಡಿದ್ದಾರೆ. ಈಗ ಸುಬ್ಬಯ್ಯ ನಾಯ್ಡು ಅವರ ನಾಲ್ಕನೇ ತಲೆಮಾರಿನ ಪ್ರತಿಭೆ ಚಿತ್ರರಂಗಕ್ಕೆ ಪರಿಚಯವಾಗುತ್ತಿದೆ.
ಹೌದು, ನಟ ಕಂ ನಿರೂಪಕ ಸೃಜನ್ ಲೊಕೇಶ್ ನಾಯಕ ನಟನಾಗಿ ಅಭಿನಯಿಸುತ್ತಿರುವ “ಎಲ್ಲಿದ್ದೆ ಇಲ್ಲಿ ತನಕ’ ಚಿತ್ರ ತೆರೆಗೆ ಬರೋದಕ್ಕೆ ಸಿದ್ಧವಾಗುತ್ತಿದ್ದು, ಈ ಚಿತ್ರದ ಮೂಲಕ ಸೃಜನ್ ಲೋಕೇಶ್ ಪುತ್ರ ಸುಕೃತ್ ಲೋಕೇಶ್ ಕೂಡ ಬಾಲನಟನಾಗಿ ಚಿತ್ರರಂಗಕ್ಕೆ ಅಡಿಯಿಡುತ್ತಿದ್ದಾರೆ. “ಎಲ್ಲಿದ್ದೆ ಇಲ್ಲಿ ತನಕ’ ಚಿತ್ರ ಶುರುವಾಗುವುದೇ ಸುಕೃತ್ ಲೋಕೇಶ್ ಅವರ ಮಾತಿನಿಂದ ಎಂಬುದು ಚಿತ್ರತಂಡದ ಮಾತು.
ಚಿತ್ರದ ಟೈಟಲ್ ಕಾರ್ಡ್‌ಗಿಂತಲೂ ಮುಂಚೆಯೇ ಸುಕೃತ್ ದೇವರ ಮುಂದೆ ನಿಂತು ಮಾತನಾಡುತ್ತಾ ಚಿತ್ರಕ್ಕೆ ಚಾಲನೆ ನೀಡಲಿದ್ದಾರಂತೆ. ಅಲ್ಲದೆ, ಚಿತ್ರದಲ್ಲಿ ಸೃಜನ್ ಲೋಕೇಶ್ ಅವರ ತಾಯಿ ಗಿರಿಜಾ ಲೋಕೇಶ್ ಮತ್ತು ಸುಕೃತ್ ನಡುವೆ ಸಂಭಾಷಣೆ ಇರಲಿದೆ ಎನ್ನುತ್ತದೆ ಚಿತ್ರತಂಡ. “ದಕ್ಷಿಣ ಭಾರತದಲ್ಲಿ ನಾಲ್ಕನೇ ತಲೆಮಾರು ಚಿತ್ರರಂಗಕ್ಕೆ ಎಂಟ್ರಿಯಾಗಿರುವುದು ಹೊಸದೇನಲ್ಲ. ಆದರೂ, ನನ್ನ ಪುತ್ರ ಕಾಲಿಡುತ್ತಿರುವುದು ವಿಶೇಷತೆಗಳಲ್ಲೊಂದು ಎನ್ನುವ ಸೃಜನ್‌ಲೋಕೇಶ್, ತಮ್ಮ ಪುತ್ರ ಸುಕೃತ್ ನನಗಿಂತಲೂ ಚೆನ್ನಾಗಿ ಮಾತಾಡುತ್ತಾನೆ.
ಹಾಗಾಗಿ ಅವನು ಚುರುಕಾಗಿರುತ್ತಾನೆ. ಮುಂದಿನ ದಿನಗಳಲ್ಲಿ ಮಕ್ಕಳ ಚಿತ್ರ ಮಾಡುವ ಯೋಚನೆ ಇದ್ದು, ಆ ಮೂಲಕ ಸುಕೃತ್ ಕೂಡ ನಟನಾಲೋಕದಲ್ಲಿ ಗುರುತಿಸಿಕೊಳ್ಳಲಿದ್ದಾನೆ’ ಎಂಬುದು ಅವರ ಮಾತು. ಅಂದಹಾಗೆ, “ಎಲ್ಲಿದ್ದೆ ಇಲ್ಲಿ ತನಕ’ ಚಿತ್ರದಲ್ಲಿ ನಟ ಸೃಜನ್ ಲೋಕೇಶ್ ಅವರಿಗೆ ನಾಯಕಿಯಾಗಿ ಹರಿಪ್ರಿಯಾ ಕಾಣಿಸಿಕೊಳ್ಳುತ್ತಿದ್ದು, ತೇಜಸ್ವಿ ಈ ಚಿತ್ರವನ್ನು ನಿರ್ದೇಶನ ಮಾಡಿದ್ದಾರೆ.
ಇನ್ನೂ ವಿವಾಹವಾಗಿಲ್ಲವೇ? ಇಂದೇ ಕನ್ನಡ ಮ್ಯಾಟ್ರಿಮನಿಯಲ್ಲಿ ನೋಂದಾಯಿಸಿ - ನೋಂದಣಿ ಉಚಿತ!
Disclaimer:The views expressed in comments section published on Udayavani.com are those of comment writers alone. They do not represent the views or opinions of Udayavani.com, its staff or The Manipal Group, or any entity associated with The Manipal Group. Udayavani.com reserves rights to remove a comment or all the comments any time.
To report any comment you can email us at udayavani.response@manipalgroup.info . We will review the request and delete the comments.


ಪಾಕ್ ಮಾಜಿ ದಿಗ್ಗಜ ದಾಖಲೆ ಮುರಿಯುವ ಹೊಸ್ತಿಲಲ್ಲಿ ಕಿಂಗ್ ಕೊಹ್ಲಿ
Vijaya Karnataka Web| Aug 10, 2019, 08.11 PM IST
ಪೋರ್ಟ್ ಆಫ್ ಸ್ಪೇನ್: ಭಾರತ ಕ್ರಿಕೆಟ್ ತಂಡದ ನಾಯಕ ವಿರಾಟ್ ಕೊಹ್ಲಿ ಮಗದೊಂದು ದಾಖಲೆಯ ಹೊಸ್ತಿಲಲ್ಲಿದ್ದಾರೆ. ಏಕದಿನದಲ್ಲಿ ವೆಸ್ಟ್‌ಇಂಡೀಸ್ ವಿರುದ್ಧ ಅತಿ ಹೆಚ್ಚು ರನ್ ಗಳಿಸಿದ ಬ್ಯಾಟ್ಸ್‌ಮನ್ ಎಂದೆನಿಸಿಕೊಳ್ಳಲು ಕೊಹ್ಲಿಗಿನ್ನು ಕೇವಲ 19 ರನ್‌ಗಳ ಅವಶ್ಯಕತೆಯಿದೆ.
ಪ್ರಸ್ತುತ ವೆಸ್ಟ್‌ಇಂಡೀಸ್ ವಿರುದ್ಧ ನಡೆಯುತ್ತಿರುವ ಮೊದಲ ಏಕದಿನ ಪಂದ್ಯ ಮಳೆಯಿಂದಾಗಿ ರದ್ದುಕೊಂಡಿತ್ತು. ಮೂರು ಪಂದ್ಯಗಳ ಸರಣಿಯ ದ್ವಿತೀಯ ಪಂದ್ಯವು ಭಾನುವಾರದಂದು ನಡೆಯಲಿದೆ.
1993ನೇ ಇಸವಿಯಲ್ಲಿ ವೆಸ್ಟ್‌ಇಂಡೀಸ್ ವಿರುದ್ದ ಕೊನೆಯ ಏಕದಿನ ಪಂದ್ಯವನ್ನಾಡಿರುವ ಪಾಕಿಸ್ತಾನದ ಮಾಜಿ ನಾಯಕ ಮಿಯಾಂದಾದ್ 64 ಇನ್ನಿಂಗ್ಸ್‌ನಲ್ಲಿ 1930 ರನ್ ಗಳಿಸಿದ್ದಾರೆ.
ಇದರೊಂದಿಗೆ ಕೊಹ್ಲಿ 26 ವರ್ಷಗಳ ಹಳೆಯದಾದ ದಾಖಲೆಯನ್ನು ಮುರಿಯುವ ಹೊಸ್ತಿಲಲ್ಲಿದ್ದಾರೆ. ಅಷ್ಟೇ ಯಾಕೆ ಈ ಸಾಧನೆಯನ್ನು ಕೇವಲ 34 ಇನ್ನಿಂಗ್ಸ್‌ಗಳಲ್ಲೇ ಮಾಡಲಿದ್ದಾರೆ.
ಒಟ್ಟಿನಲ್ಲಿ ದಾಖಲೆಗಳ ಮೇಲೆ ದಾಖಲೆಗಳನ್ನು ಬರೆಯುತ್ತಲೇ ಸಾಗುತ್ತಿರುವ ವಿರಾಟ್ ಕೊಹ್ಲಿ ವಿಂಡೀಸ್ ಸರಣಿಯನ್ನು ಸ್ಮರಣೀಯವಾಗಿಸುವ ಇರಾದೆಯಲ್ಲಿದ್ದಾರೆ.


ಮಧುಮೇಹಿಗಳಿಗೆ 'ಆಹಾರ ಪಥ್ಯ', ತಪ್ಪದೇ ಅನುಸರಿಸಿ...
Diabetes
|
Published: Wednesday, July 13, 2016, 10:02 [IST]
ಮಧುಮೇಹವು ಇತ್ತೀಚೆಗೆ ಸಾಮಾನ್ಯ ಮತ್ತು ಅದೇ ಸಮಯಕ್ಕೆ ಗಂಭೀರವಾದ ಸಮಸ್ಯೆಯಾಗಿದೆ. ಮಧುಮೇಹಿಗಳ ಸಂಖ್ಯೆ ಪ್ರತಿದಿನ ಹೆಚ್ಚಾಗುತ್ತಿರುವುದನ್ನು ನಾವು ಗಮನಿಸಬಹುದು. ಬರೀ ನಮ್ಮ ನಿಮ್ಮ ನಡುವಿನ ಜನರಷ್ಟೇ ಅಲ್ಲದೆ ಇಡೀ ವಿಶ್ವದಲ್ಲಿನ ಜನರನ್ನು ಸಹ ಭಾದಿಸುತ್ತಿದೆ. ಮಧುಮೇಹಿಗಳೇ ನಿಮಗೋಸ್ಕರನೇ ಈ ವಿಶೇಷ ಉಪಹಾರಗಳು!
ಅಗತ್ಯಕ್ಕಿಂತ ಹೆಚ್ಚಿನ ತೂಕವನ್ನು ಹೊಂದಿರುವುದು, ಜಡತ್ವದಿಂದ ಕೂಡಿದ ಜೀವನ ಶೈಲಿಯನ್ನು ಹೊಂದಿರುವುದು, ವ್ಯಾಯಾಮದ ಕೊರತೆ ಮತ್ತು ಸಕ್ಕರೆ, ಕೊಬ್ಬಿನಂತಹ ಅಧಿಕ ಕ್ಯಾಲೊರಿ ಇರುವ ಆಹಾರವನ್ನು ಸೇವಿಸುವುದು, ಇತ್ಯಾದಿ ಅಂಶಗಳಿಂದ ಈ ಮಧುಮೇಹವು ಬರುತ್ತದೆ. ಮಧುಮೇಹವನ್ನು ನಿಯಂತ್ರಿಸಲು ಈ ಕೆಳಕಂಡ ಆಹಾರಗಳನ್ನು ಸೇವಿಸಿ.
ಮೆಂತೆ
ರಕ್ತದಲ್ಲಿ ಸಕ್ಕರೆಯ ಪ್ರಮಾಣವನ್ನು ಆರೋಗ್ಯಕರ ಮಟ್ಟದಲ್ಲಿ ಇರಿಸಲು ಮೆಂತೆ ಅತ್ಯುತ್ತಮ ಆಯ್ಕೆಯಾಗಿದೆ. ವಿಶೇಷವಾಗಿ ಟೈಪ್ 2 ಮಧುಮೇಹಿಗಳಿಗೆ ಇದು ಉತ್ತಮ ಪರಿಹಾರವಾಗಿದ್ದು ದೇಹದಲ್ಲಿ ಉತ್ಪತ್ತಿಯಾದ ಇನ್ಸುಲಿನ್ ಪ್ರಮಾಣವನ್ನು ಜೀವಕೋಶಗಳು ಹೀರಿಕೊಳ್ಳಲು ನೆರವಾಗುತ್ತದೆ. ಮೆಂತೆಸೊಪ್ಪಿನ ದೋಸೆ, ಸಾರು ಹಾಗೂ ಮೆಂತೆಕಾಳುಗಳನ್ನು ನೆನೆಸಿ ಅರೆದು ಸೇರಿಸಿ ಮಾಡಿದ ಖಾದ್ಯಗಳನ್ನು ನಿಯಮಿತವಾಗಿ ಸೇವಿಸುವ ಮೂಲಕ ಉತ್ತಮ ಪರಿಣಾಮ ಕಂಡುಕೊಳ್ಳಬಹುದು. ಮಧುಮೇಹ ನಿಯಂತ್ರಿಸುವ ಪವರ್-ಮೆಂತೆ ಕಾಳಿನಲ್ಲಿದೆ!
ಚಕ್ಕೆ
ಚಕ್ಕೆಯು ಹಲವಾರು ಆರೋಗ್ಯಕರ ಪ್ರಯೋಜನಗಳನ್ನು ಹೊಂದಿರುತ್ತದೆ. ಇದು ರಕ್ತದಲ್ಲಿ ಗ್ಲೂಕೋಸ್ ಪ್ರಮಾಣವನ್ನು ಕಡಿಮೆ ಮಾಡಲು ಸಹಕರಿಸುತ್ತದೆ. ಜೊತೆಗೆ ಇದು ಟ್ರೈಗ್ಲಿಸರೈಡ್ ಮಟ್ಟಗಳನ್ನು, ಎಲ್‌ಡಿಎಲ್ ಕೊಲೆಸ್ಟ್ರಾಲ್ ಕಡಿಮೆ ಮಾಡಲು ಮತ್ತು ಇನ್ಸುಲಿನ್ ಸೂಕ್ಷ್ಮತೆಯನ್ನು ಸುಧಾರಿಸಲು ಸಹಕರಿಸುತ್ತದೆ. ಕಾಫಿ ಅಥವಾ ಟೋಸ್ಟ್ ಸೇವಿಸುವ ಮೊದಲು ಅದರ ಮೇಲೆ ಸ್ವಲ್ಪ ಚಕ್ಕೆ ಪುಡಿಯನ್ನು ಚಿಮುಕಿಸಿಕೊಳ್ಳಿ.
ಸೇಬು ಹಣ್ಣು
ದಿನಕ್ಕೊಂದು ಸೇಬು ನಿಮ್ಮನ್ನು ವೈದ್ಯರಿಂದ ದೂರವಿಡುತ್ತದೆ ಇದು ತುಂಬಾ ಜನಪ್ರಿಯ ನುಡಿ ಮತ್ತು ನಿಜವೂ ಹೌದು. ಸೇಬು ಸೇವನೆಯಿಂದ ಮಧುಮೇಹವನ್ನು ತಡೆಯಬಹುದು. ಕಡಿಮೆ ಕ್ಯಾಲರಿ ಮತ್ತು ಗರಿಷ್ಠ ಮಟ್ಟದಲ್ಲಿ ನಾರಿನಾಂಶ ಹೊಂದಿರುವ ಸೇಬು ಮಧುಮೇಹ ಆಹಾರ ಕ್ರಮದಲ್ಲಿ ಅದ್ಭುತ ಆಹಾರ. ಸೇಬಿನ ಸಿಪ್ಪೆ ತೆಗೆಯದೆ ತಿಂದರೆ ಒಳ್ಳೆಯ ಫಲಿತಾಂಶ ಸಿಗುತ್ತದೆ.
ಕ್ಯಾರೆಟ್
ಬೀಟಾ ಕ್ಯಾರೋಟಿನ್ ಸಮೃದ್ಧವಾಗಿರುವ ಕ್ಯಾರೆಟ್ ಪ್ರಕೃತಿಯ ಒಂದು ಕೊಡುಗೆ. ಇದು ಡಯಾಬಿಟಿಸ್ ಅನ್ನು ತಡೆಯಲು ನೆರವಾಗುತ್ತದೆ. ಇದು ಮಧುಮೇಹ ಮತ್ತು ರಕ್ತದಲ್ಲಿನ ಸಕ್ಕರೆ ಮಟ್ಟವನ್ನು ಕಡಿಮೆ ಮಾಡುತ್ತದೆ. ಬೆಳಗಿನ ಜಾವ ವಾಕಿಂಗ್ ಗೆ ಹೋಗುವಾಗ ಕ್ಯಾರೆಟ್ ತಿನ್ನಿ. ಮಧುಮೇಹಕ್ಕೆ ತಡೆ ಹಾಕುವ ಆರೋಗ್ಯಕರ ಜೀವನಶೈಲಿ
ಸೀತಾಫಲ ಹಣ್ಣು ಸೇವಿಸಿ
ಸೀತಾಫಲವು ಮಧುಮೇಹಿ ಪ್ರತಿರೋಧಕ ಗುಣಲಕ್ಷಣಗಳನ್ನು ಹೊ೦ದಿದೆ ಸೀತಾಫಲಗಳಲ್ಲಿ ಅನೇಕ ಮಧುಮೇಹಿ ಪ್ರತಿಬ೦ಧಕ ಗುಣಲಕ್ಷಣಗಳಿವೆ. ಸೀತಾಫಲದ ಈ ವಿಶಿಷ್ಟವಾದ ಗುಣವಿಶೇಷವು ರಕ್ತದಲ್ಲಿನ ಸಕ್ಕರೆಯ ಮಟ್ಟವನ್ನು ನಿಯ೦ತ್ರಿಸಲು ಸಹಕರಿಸುತ್ತದೆ ಹಾಗೂ ಶರೀರದ ಮಾ೦ಸಖ೦ಡಗಳು ರಕ್ತದಲ್ಲಿನ ಸಕ್ಕರೆಯನ್ನು ಹೆಚ್ಚು ಹೆಚ್ಚು ಬಳಸಿಕೊಳ್ಳುವ೦ತೆ ಮಾಡುವುದರ ಮೂಲಕ ರಕ್ತದ ಸಕ್ಕರೆಯ ಮಟ್ಟವನ್ನು ಕಡಿಮೆ ಮಾಡುತ್ತದೆ ಹಾಗೂ ತನ್ಮೂಲಕ ಶರೀರದ ಸಕ್ಕರೆಯ ಪ್ರಮಾಣದ ಬಳಕೆಯನ್ನು ನಿಯಮಿತಗೊಳಿಸಿ ನಿಯ೦ತ್ರಿಸಲು ಸಹಕರಿಸುತ್ತದೆ. ಆದ್ದರಿ೦ದ, ಸೀತಾಫಲಗಳನ್ನು ದಿನನಿತ್ಯವೂ ಸ್ವಲ್ಪ ಪ್ರಮಾಣದಲ್ಲಿ ಸೇವಿಸುವುದರಿ೦ದ ಅವುಗಳಲ್ಲಿರುವ ಮಧುಮೇಹ ಸ೦ಬ೦ಧಿ ಪ್ರಯೋಜನಗಳು, ಮಧುಮೇಹಿಗಳಿಗೆ ಮಧುಮೇಹದ ನಿಯ೦ತ್ರಣದಲ್ಲಿ ಸಹಕಾರಿಯಾಗುತ್ತವೆ.


6 ದಿನದಲ್ಲಿ 200 ಕೋಟಿ ಸಂಪಾದಿಸಿದ ಮರ್ಸಲ್! ಚಿತ್ರಕ್ಕೆ ಅನುಕೂಲವಾಯ್ತೆ ವಿವಾದ ?
Highlights
ಚಿತ್ರಕ್ಕೆ ಅನುಕೂಲವಾಯ್ತೆ ವಿವಾದ ?
ಚೆನ್ನೈ(ಅ.24): ಕೇಂದ್ರ ಸರ್ಕಾರದ ಮಹತ್ವಾಕಾಂಕ್ಷಿ ಯೋಜನೆಯಾದ ಸರಕು ಮತ್ತು ಸೇವಾ ತೆರಿಗೆ(ಜಿಎಸ್‌ಟಿ) ಕುರಿತಾದ ದೃಶ್ಯಾವಳಿಗಳ ಸಂಬಂಧವಾಗಿ ನಟ ವಿಜಯ್ ಅಭಿನಯದ ‘ಮರ್ಸೆಲ್’ ಚಿತ್ರದ ಪರ ಮತ್ತು ವಿರೋಧಗಳ ಚರ್ಚೆಯ ಹೊರತಾಗಿಯೂ, ಈ ಚಿತ್ರ ತೆರೆಗೆ ಅಪ್ಪಳಿಸಿದ 6 ದಿನದಲ್ಲಿ ವಿಶ್ವಾದ್ಯಂತ ಬರೋಬ್ಬರಿ 200 ಕೋಟಿ ರು. ಆದಾಯ ಗಳಿಸಿದೆ ಎಂದು ಚಿತ್ರ ನಿರ್ಮಾಪಕರು ಹರ್ಷ ವ್ಯಕ್ತಪಡಿಸಿದ್ದಾರೆ. 130 ಕೋಟಿ ರು. ವೆಚ್ಚದಲ್ಲಿ ಚಿತ್ರ ನಿರ್ಮಿಸಲಾಗಿತ್ತು.
Last Updated 11, Apr 2018, 12:34 PM IST


|
Published: Monday, July  1, 2019, 11:50 [IST]
"ವೈದ್ಯೋ ನಾರಾಯಣೋ ಹರಿ" ಎನ್ನುವ ಮಾತು ಅತ್ಯಂತ ಪ್ರಸಿದ್ಧ ಹಾಗೂ ಸತ್ಯವನ್ನು ಪಡೆದುಕೊಂಡಿದೆ. ಮನುಷ್ಯನಿಗೆ ಒಂದಲ್ಲಾ ಒಂದು ಕಾರಣಕ್ಕೆ ಅನಾರೋಗ್ಯ ಅಥವಾ ಆರೋಗ್ಯಕ್ಕೆ ಸಂಬಂಧಿಸಿದ ತೊಂದರೆಗಳು ಉಂಟಾಗುವುದು ಸಹಜ. ಅದಕ್ಕೆ ಸರಿಯಾದ ಉಪಚಾರ ಹಾಗೂ ಆರೈಕೆಯ ಕ್ರಮ ಕೈಗೊಂಡಾಗ ಬಹುಬೇಗ ವಾಸಿಯಾಗುವುದು. ಅಂತಹ ಒಂದು ಉತ್ತಮ ಆರೋಗ್ಯ ತಪಾಸಣೆ ಹಾಗೂ ಸಲಹೆಯನ್ನು ವೈದ್ಯರಿಂದ ಪಡೆದುಕೊಳ್ಳಬೇಕು. ಆಗಲೇ ನಮ್ಮ ಆರೋಗ್ಯ ಮೊದಲಿನಂತೆ ಉತ್ತಮವಾಗಿರಲು ಸಾಧ್ಯ. ಅದೇ ವೈದ್ಯ ಎನಿಸಿಕೊಂಡವರ ಆರೈಕೆ ಅಥವಾ ಚಿಕಿತ್ಸಾ ಕ್ರಮ ಸೂಕ್ತವಾಗಿರದೆ ಹೋದಾಗ ಆರೋಗ್ಯ ಸಮಸ್ಯೆ ಇನ್ನಷ್ಟು ದ್ವಿಗುಣವಾಗುವ ಸಾಧ್ಯತೆಗಳು ಇರುತ್ತವೆ. ಅದಕ್ಕಾಗಿಯೇ ದೇವರನ್ನು ದೇವರಿಗೆ ಹೋಲಿಸಲಾಗಿದೆ.
ನಮ್ಮ ದೇಹದಲ್ಲಿ ಅಥವಾ ಶರೀರಕ್ಕೆ ಯಾವುದೇ ಅನಾರೋಗ್ಯ ಆವರಿಸಿಕೊಂಡರೂ ಅದನ್ನು ಬಹುಬೇಗ ಗುಣಮುಖ ಗೊಳಿಸುವ ಸಾಮಥ್ರ್ಯ ಇರುವುದು ವೈದ್ಯರಲ್ಲಿ. ಅವರೇ ದೇವರ ರೂಪದಲ್ಲಿ ನಮ್ಮ ಆರೋಗ್ಯವನ್ನು ಸುಧಾರಿಸುವರು. ರೋಗಿಯ ರೋಗ ಹಾಗೂ ಸ್ಥಿತಿಯನ್ನು ಸರಿಯಾಗಿ ಪರಿಶೀಲಿಸಿ, ಚಿಕಿತ್ಸೆ ನೀಡುವುದು ವೈದ್ಯನ ಜವಾಬ್ದಾರಿಯಾಗಿರುತ್ತದೆ. ಈ ವೈದ್ಯರ ಸಲಹೆಯಂತೆ ರೋಗಿಯು ನಡೆದುಕೊಂಡಾಗ ಆರೋಗ್ಯವು ಉತ್ತಮವಾಗುವುದು. ತಮ್ಮ ಅನುಕೂಲತೆಯನ್ನು ಗಣನೆಗೆ ತೆಗೆದುಕೊಳ್ಳದೆ ರೋಗಿಯ ಆರೈಕೆಗೆ ಹೆಚ್ಚು ಕಾಲವನ್ನು ವಿನಿಯೋಗಿಸುವ ವೈದ್ಯರುಗಳು ಸದಾ ದೇವತೆಗಳಿಗೆ ಸಮನಾಗಿರುತ್ತಾರೆ.
ರಾಷ್ಟ್ರೀಯ ವೈದ್ಯರ ದಿನವನ್ನು ಪ್ರತಿವರ್ಷ ಜುಲೈ 1 ರಂದು ಆಚರಿಸಲಾಗುತ್ತದೆ
ಸಮಾಜಕ್ಕೆ ಹಾಗೂ ಜನರಿಗೆ ವೈದ್ಯರ ಪಾತ್ರ, ಅವರ ಪ್ರಾಮುಖ್ಯತೆ ಮತ್ತು ಜವಾಬ್ದಾರಿಗಳು ಅತ್ಯಂತ ಮಹತ್ವವನ್ನು ಪಡೆದುಕೊಂಡಿರುತ್ತದೆ. ವೈದ್ಯರ ಕೆಲಸ, ಪ್ರವೃತ್ತಿ, ಜವಾಬ್ದಾರಿ ಹಾಗೂ ಪ್ರಾಮುಖ್ಯತೆಯ ಬಗ್ಗೆ ಜನರಲ್ಲಿ ಅರಿವನ್ನು ಮೂಡಿಸುವ ಅಗತ್ಯವಿದೆ. ಈ ಉದ್ದೇಶದಿಂದಲೇ ಭಾರತದಲ್ಲಿ ರಾಷ್ಟ್ರೀಯ ವೈದ್ಯರ ದಿನವನ್ನು ಪ್ರತಿವರ್ಷ ಜುಲೈ 1 ರಂದು ಆಚರಿಸಲಾಗುತ್ತದೆ. ಈ ಒಂದು ವೈದ್ಯರ ದಿನಾಚರಣೆ, ಅದರ ಮಹತ್ವ, ಇತಿಹಾಸ ಹಾಗೂ ಉದ್ದೇಶದ ಬಗ್ಗೆ ಇನ್ನಷ್ಟು ತಿಳಿದುಕೊಳ್ಳಲು ಮುಂದಿರುವ ವಿವರಣೆಯನ್ನು ಪರಿಶೀಲಿಸಿ. ನಾವು ಭೂಮಿಯ ಮೇಲೆ ದೇವರನ್ನು ನೋಡಲು ಸಾಧ್ಯವಿಲ್ಲ ಎನ್ನುವುದು ಎಲ್ಲರು ತಿಳಿದಿರುವ ಸತ್ಯ. ಆದರೆ ನಮ್ಮ ಆರೋಗ್ಯವನ್ನು ಉತ್ತಮ ಗೊಳಿಸಿ, ನಮ್ಮನ್ನು ಆರೈಕೆ ಮಾಡುವ ವೈದ್ಯರುಗಳೇ ದೈವ ಶಕ್ತಿಯನ್ನು ಪಡೆದುಕೊಂಡು, ಕಣ್ಣೆದುರಿಗೆ ನಿಲ್ಲುವ ದೇವರು ಎಂದು ಹೇಳಬಹುದು. ರಾಷ್ಟ್ರೀಯ ವೈದ್ಯರ ದಿನಾಚರಣೆಯಾದ ಇಂದು ವೈದ್ಯರಿಗೆ ಹಾಗೂ ವೈದ್ಯ ಸಮುದಾಯಕ್ಕೆ ಧನ್ಯವಾದವನ್ನು ಹೇಳುವ ಸುಸಂದರ್ಭ ಎಂದು ಹೇಳಬಹುದು. ವೈದ್ಯರ ನಿಷ್ಠ, ಶ್ರಮ ಹಾಗೂ ನಿಸ್ವಾರ್ಥ ಭಾವದಿಂದ ನೀಡುವ ಆರೈಕೆಗೆ ಮೌಲ್ಯ ಕಟ್ಟಲು ಸಾಧ್ಯವಿಲ್ಲ. ಅವರು ತೋರುವ ಸೇವೆ ಹಾಗೂ ಚಿಕಿತ್ಸೆಯು ರೋಗಿಗೆ ಮರುಜನ್ಮವನ್ನು ನೀಡುತ್ತದೆ. ಹಾಗಾಗಿ ಪ್ರತಿಯೊಬ್ಬ ವೈದ್ಯರಿಗೂ ರಾಷ್ಟ್ರೀಯ ವೈದ್ಯ ದಿನಾಚರಣೆಯ ಶುಭಾಶಯಗಳು.
ರಾಷ್ಟ್ರೀಯ ವೈದ್ಯರ ದಿನದ ಇತಿಹಾಸ
ಹಿರಿಯ ವೈದ್ಯ ಮತ್ತು ಪಶ್ಚಿಮ ಬಂಗಾಳದ ಎರಡನೇ ಮುಖ್ಯಮಂತ್ರಿ ಡಾ. ಬಿಧಾನ್ ಚಂದ್ರ ರಾಯ್ ಅವರ ಜನ್ಮ ಮತ್ತು ಮರಣ ವಾರ್ಷಿಕೋತ್ಸವವು ಒಂದೇ ದಿನದಲ್ಲಿ ನಡೆಯುತ್ತದೆ. ಅವರ ಸ್ಮರಣಾರ್ಥವಾಗಿ ಹಾಗೂ ಗೌರವಿಸಲು ರಾಷ್ಟ್ರೀಯ ವೈದ್ಯರ ದಿನವನ್ನು ಆಚರಿಸಲಾಗುತ್ತದೆ. ಈ ದಿನ ಇಡೀ ವೈದ್ಯಕೀಯ ವೃತ್ತಿಗೆ ಗೌರವ ಸಲ್ಲಿಸುತ್ತದೆ ಮತ್ತು ನಮ್ಮ ಜೀವನದಲ್ಲಿ ವೈದ್ಯರ ಮೌಲ್ಯವನ್ನು ಎತ್ತಿ ತೋರಿಸುತ್ತದೆ. ಡಾ. ಬಿಧಾನ್ ಚಂದ್ರ ರಾಯ್ ಅವರಿಗೆ ಗೌರವ ಸಲ್ಲಿಸಲು 1991 ರಲ್ಲಿ ರಾಷ್ಟ್ರೀಯ ವೈದ್ಯರ ದಿನವನ್ನು ಕೇಂದ್ರ ಸರ್ಕಾರವು ಮಾನ್ಯತೆ ಮತ್ತು ಪ್ರತಿವರ್ಷ ಜುಲೈ 1 ರಂದು ಆಚರಿಸಲು ಸ್ಥಾಪಿಸಿತು.
ರಾಷ್ಟ್ರೀಯ ವೈದ್ಯರ ದಿನದ ಇತಿಹಾಸ
ಡಾ.ಬಿಧಾನ್ ಚಂದ್ರ ರಾಯ್ ಅವರು ಜುಲೈ 1, 1882 ರಂದು ಜನಿಸಿದರು ಮತ್ತು ಅದೇ ದಿನಾಂಕದಂದು 1962 ರಲ್ಲಿ ನಿಧನರಾದರು. ಫೆಬ್ರವರಿ 4, 1961 ರಂದು ಅವರನ್ನು ಭಾರತದ ಅತ್ಯುನ್ನತ ನಾಗರಿಕ ಪ್ರಶಸ್ತಿ, ಭಾರತ ರತ್ನ ನೀಡಿ ಗೌರವಿಸಲಾಯಿತು. ವಿವಿಧ ದೇಶಗಳಲ್ಲಿ ವೈದ್ಯರ ದಿನವನ್ನು ವಿವಿಧ ದಿನಾಂಕಗಳಲ್ಲಿ ಆಚರಿಸಲಾಗುತ್ತದೆ. ಯುನೈಟೆಡ್ ಸ್ಟೇಟ್ಸ್ನಂತೆ ಇದನ್ನು ಮಾರ್ಚ್ 30 ರಂದು, ಕ್ಯೂಬಾದಲ್ಲಿ ಡಿಸೆಂಬರ್ 3 ರಂದು ಮತ್ತು ಆಗಸ್ಟ್ 23 ರಂದು ಇರಾನ್ನಲ್ಲಿ ಆಚರಿಸಲಾಗುತ್ತದೆ. ಗಮನಿಸಿ: ಮೊದಲ ಬಾರಿಗೆ ವೈದ್ಯರ ದಿನವನ್ನು ಮಾರ್ಚ್ 1933 ರಲ್ಲಿ ಯುಎಸ್ ರಾಜ್ಯ ಜಾರ್ಜಿಯಾದಲ್ಲಿ ಆಚರಿಸಲಾಯಿತು. ವೈದ್ಯರಿಗೆ ಕಾರ್ಡ್ ಕಳುಹಿಸುವ ಮೂಲಕ ಮತ್ತು ಸತ್ತ ವೈದ್ಯರ ಸಮಾಧಿಯ ಮೇಲೆ ಹೂವುಗಳನ್ನು ಇರಿಸುವ ಮೂಲಕ ಈ ದಿನವನ್ನು ಆಚರಿಸಲಾಗುತ್ತದೆ.
ಡಾ.ಬಿಧನ್ ಚಂದ್ರ ರಾಯ್ ಕುರಿತು ಕಿರು ಮಾಹಿತಿ
ಅವರು ಅತ್ಯಂತ ಗೌರವಾನ್ವಿತ ವೈದ್ಯ ಮತ್ತು ಪ್ರಸಿದ್ಧ ಸ್ವಾತಂತ್ರ್ಯ ಹೋರಾಟಗಾರರಾಗಿದ್ದರು. ಅವರು ಬಂಗಾಳದ ಎರಡನೇ ಮುಖ್ಯಮಂತ್ರಿಯಾಗಿದ್ದರು. 1948 ರಿಂದ 1962 ರ ತನಕ ಸುಮಾರು 14 ವರ್ಷಗಳ ಕಾಲ ವೈದ್ಯರಾಗಿ ಸೇವೆ ಸಲ್ಲಿಸಿದ್ದರು. ಅವರನ್ನು ಪಶ್ಚಿಮ ಬಂಗಾಳದ ಶ್ರೇಷ್ಠ ವಾಸ್ತುಶಿಲ್ಪಿ ಎಂದೂ ಪರಿಗಣಿಸಲಾಗುತ್ತದೆ. ಪಶ್ಚಿಮ ಬಂಗಾಳದ ಐದು ನಗರಗಳನ್ನು ಸಹ ಅವರು ಸ್ಥಾಪಿಸಿದರು. ಅವುಗಳೆಂದರೆ ದುರ್ಗಾಪುರ, ಬಿಧನ್ನಗರ, ಅಶೋಕೆನಗರ, ಕಲ್ಯಾಣಿ ಮತ್ತು ಹಬ್ರಾ. ಅವರು ಬ್ರಹ್ಮ ಸಮಾಜದ ಸದಸ್ಯರೂ ಆಗಿದ್ದರು. ಕಲ್ಕತ್ತಾದ ವೈದ್ಯಕೀಯ ಕಾಲೇಜಿನಲ್ಲಿ, ಅವರು ಕಲ್ಕತ್ತಾ ವಿಶ್ವವಿದ್ಯಾಲಯದ ಹಳೆಯ ವಿದ್ಯಾರ್ಥಿಯಾಗಿದ್ದರು. ಅವರ ನೆನಪಿಗಾಗಿ ಕೇಂದ್ರ ಸರ್ಕಾರವೂ ಒಂದು ಪ್ರಶಸ್ತಿಯನ್ನು ಸ್ಥಾಪಿಸಿತ್ತು. 1928 ರಲ್ಲಿ ಅವರು ಭಾರತೀಯ ವೈದ್ಯಕೀಯ ಸಂಘ (ಐಎಂಎ) ಸ್ಥಾಪನೆಯಲ್ಲಿ ಮತ್ತು ಮೆಡಿಕಲ್ ಕೌನ್ಸಿಲ್ ಆಫ್ ಇಂಡಿಯಾ (ಎಂಸಿಐ) ಸ್ಥಾಪನೆಯಲ್ಲಿ ಪ್ರಮುಖ ಪಾತ್ರ ವಹಿಸಿದರು.
ಈ ವರ್ಷದ ವಿಷಯ
ಪ್ರತಿ ವರ್ಷವೂ ರಾಷ್ಟ್ರೀಯ ವೈದ್ಯರ ದಿನಾಚರಣೆಯನ್ನು ಹೊಸ ಹೊಸ ವಿಷಯದ ಆಧಾರದ ಮೇಲೆ ಆಚರಿಸಲಾಗುತ್ತದೆ. ಈ ವರ್ಷದ ಅಂದರೆ 2019ರ ರಾಷ್ಟ್ರೀಯ ವೈದ್ಯರ ದಿನಾಚರಣೆಯ ವಿಷಯವೆಂದರೆ "ವೈದ್ಯರ ಮೇಲಿನ ದೌರ್ಜನ್ಯ ಮತ್ತು ಕ್ಲಿನಿಕಲ್ ಸ್ಥಾಪನೆಗೆ ಶೂನ್ಯ ಸಹಿಷ್ಣುತೆ". ಪ್ರತಿ ವರ್ಷ ಥೀಮ್ ಅನ್ನು ಭಾರತೀಯ ವೈದ್ಯಕೀಯ ಸಂಘವು ಘೋಷಿ ಸುತ್ತದೆ. ಈ ವರ್ಷದ ವಿಷಯ ಭಾರತದಾದ್ಯಂತ ವೈದ್ಯರೊಂದಿಗೆ ನಡೆಯುತ್ತಿರುವ ಹಿಂಸಾಚಾರದ ಬಗ್ಗೆ ಜಾಗೃತಿ ಮೂಡಿಸುತ್ತದೆ. ಜುಲೈ 1 ರಿಂದ ಜುಲೈ 8, 2019 ರ ವಾರವನ್ನು ‘ಸುರಕ್ಷಿತ ಭ್ರಾತೃತ್ವ ವಾರ' ಎಂದೂ ಆಚರಿಸಲಾಗುವುದು.
ರಾಷ್ಟ್ರೀಯ ವೈದ್ಯರ ದಿನದ ಆಚರಣೆಗಳು:
ಹಲವಾರು ವರ್ಷಗಳಿಂದ ರಾಷ್ಟ್ರೀಯ ವೈದ್ಯರ ದಿನವನ್ನು ಸರ್ಕಾರ ಮತ್ತು ಸರ್ಕಾರೇತರ ಆರೋಗ್ಯ ಸಂಸ್ಥೆಗಳು ವೈದ್ಯರ ಕೊಡುಗೆಗಳ ಬಗ್ಗೆ ತಿಳಿದುಕೊಳ್ಳಲು ಆಚರಿಸುತ್ತವೆ. ಆರೋಗ್ಯ ಸಂಸ್ಥೆಗಳ ಸಿಬ್ಬಂದಿ ಈ ದಿನ ಹಲವಾರು ಕಾರ್ಯಕ್ರಮಗಳು ಮತ್ತು ಚಟುವಟಿಕೆಗಳನ್ನು ಆಯೋಜಿಸುತ್ತಾರೆ. ಡಾಕ್ಟರ್ಸ್ ಡೇ ರೋಟರಿ ಕ್ಲಬ್ ಆಫ್ ದಿ ನಾರ್ತ್ ಕಲ್ಕತ್ತಾ ಮತ್ತು ಈಶಾನ್ಯ ಕಲ್ಕತ್ತಾ ಸಾಮಾಜಿಕ ಮತ್ತು ಕಲ್ಯಾಣ ಸಂಸ್ಥೆಯ ಭವ್ಯ ಆಚರಣೆಗೆ "ವಾರ್ಷಿಕವಾಗಿ ದೊಡ್ಡ ಕಾರ್ಯಕ್ರಮಗಳನ್ನು ಆಯೋಜಿಸುತ್ತದೆ. ಗುಣಮಟ್ಟದ ವೈದ್ಯಕೀಯ ಸೇವೆಗಳನ್ನು ಸಾರ್ವಜನಿಕರಲ್ಲಿ ಉಚಿತವಾಗಿ ಉತ್ತೇಜಿಸಲು ಆರೋಗ್ಯ ಸಂಸ್ಥೆಗಳು ವಿವಿಧ ಆರೋಗ್ಯ ಕೇಂದ್ರಗಳು ಮತ್ತು ಸಾರ್ವಜನಿಕ ಸ್ಥಳಗಳಲ್ಲಿ ಉಚಿತ ವೈದ್ಯಕೀಯ ತಪಾಸಣಾ ಶಿಬಿರಗಳನ್ನು ಆಯೋಜಿಸಲಾಗಿದೆ. ವೈದ್ಯರಿಂದ ಆವರ್ತಕ ವೈದ್ಯಕೀಯ ಸೇವೆಗಳನ್ನು ಸಹ ಉತ್ತೇಜಿಸಲಾಗುತ್ತದೆ. ಆರೋಗ್ಯ ತಪಾಸಣೆ, ತಡೆಗಟ್ಟುವಿಕೆ, ರೋಗನಿರ್ಣಯ, ರೋಗದ ಸರಿಯಾದ ಚಿಕಿತ್ಸೆ ಇತ್ಯಾದಿಗಳ ಬಗ್ಗೆ ಜನರಿಗೆ ಅರಿವು ಮೂಡಿಸಲು ದೇಶಾದ್ಯಂತ ವಿವಿಧ ಚರ್ಚಾ ಕಾರ್ಯಕ್ರಮಗಳನ್ನು ಆಯೋಜಿಸಲಾಗಿದೆ.
ರಾಷ್ಟ್ರೀಯ ವೈದ್ಯರ ದಿನದ ಆಚರಣೆಗಳು:
ಆರೋಗ್ಯ ಸ್ಥಿತಿ, ಆರೋಗ್ಯ ಸಮಾಲೋಚನೆ, ಆರೋಗ್ಯ ಪೋಷಣೆಯ ಮಾತುಕತೆ ಮತ್ತು ಬಡ ಜನರು ಮತ್ತು ಹಿರಿಯ ನಾಗರಿಕರಲ್ಲಿ ದೀರ್ಘಕಾಲದ ಕಾಯಿಲೆಗಳ ಅರಿವನ್ನು ನಿರ್ಣಯಿಸಲು ಸಾಮಾನ್ಯ ಸ್ಕ್ರೀನಿಂಗ್ ಪರೀಕ್ಷಾ ಶಿಬಿರಗಳನ್ನು ಸಹ ಆಯೋಜಿಸಲಾಗಿದೆ. ಉಚಿತ ರಕ್ತ ಪರೀಕ್ಷೆ, ರಕ್ತದಲ್ಲಿನ ಸಕ್ಕರೆ ಪರೀಕ್ಷೆ, ಇಸಿಜಿ, ಇಇಜಿ, ರಕ್ತದೊತ್ತಡ ತಪಾಸಣೆ ಮತ್ತು ಮುಂತಾದ ಪ್ರತಿಯೊಬ್ಬರ ಜೀವನದಲ್ಲಿ ವೈದ್ಯರ ಅಮೂಲ್ಯ ಪಾತ್ರಗಳ ಬಗ್ಗೆ ಜನರಿಗೆ ಅರಿವು ಮೂಡಿಸಲು ವಿವಿಧ ಚಟುವಟಿಕೆಗಳನ್ನು ಸಹ ಆಯೋಜಿಸಲಾಗಿದೆ. ವೈದ್ಯಕೀಯ ವೃತ್ತಿಯನ್ನು ಆಯ್ಕೆ ಮಾಡಲು ಮತ್ತು ಸಮರ್ಪಕವಾಗಿ ಅನುಸರಿಸಲು ಯುವಕರನ್ನು ಉತ್ತೇಜಿಸಲು ಶಾಲೆಗಳು ಮತ್ತು ಕಾಲೇಜು ಹಂತಗಳಲ್ಲಿ ಹಲವಾರು ಚಟುವಟಿಕೆಗಳನ್ನು ಸಹ ಆಯೋಜಿಸಲಾಗಿದೆ. ಆದ್ದರಿಂದ ಡಾ. ಬಿಧನ್ ಚಂದ್ರ ರಾಯ್ ಮತ್ತು ಅವರ ಕೊಡುಗೆಗಳನ್ನು ಗೌರವಿಸಲು ಪ್ರತಿ ವರ್ಷ ಜುಲೈ 1 ರಂದು ರಾಷ್ಟ್ರೀಯ ವೈದ್ಯರ ದಿನವನ್ನು ಆಚರಿಸಲಾಗುತ್ತದೆ. ಅಲ್ಲದೆ ಈ ದಿನ ನಮಗೆ ನಿಸ್ವಾರ್ಥ ಸೇವೆ ಮತ್ತು ಆರೋಗ್ಯ ಸೇವೆ ಒದಗಿಸಿದ ನಮ್ಮ ವೈದ್ಯರಿಗೆ ಧನ್ಯವಾದಗಳು.


ದೀಪಿಕಾ ಡಿಫರೆಂಟ್ ಲೈಫ್‌ಸ್ಟೈಲ್
Aug 24, 2012, 05.04 AM IST
ದೀಪಿಕಾಳನ್ನು ನೋಡುವುದೇ ಒಂದು ಹಬ್ಬ. ಅದನ್ನು ಯಾವ ಹುಡುಗನೂ ಇಲ್ಲ ಅನ್ನಲ್ಲ. ಹುಡುಗಿಯರೂ ಈಕೆಯ ಹೊಳೆಯುವ ಚರ್ಮ, ಎನರ್ಜಿಟಿಕ್ ದೇಹವನ್ನು ನೋಡಿ ಹೊಟ್ಟೆ ಉರಿದುಕೊಳ್ಳುತ್ತಾರೆ. ಈ ರೀತಿ ವರ್ಷಗಳಿಂದ ದೇಹವನ್ನು ಕಾಪಾಡಿಕೊಳ್ಳುವುದು ಚಿಕ್ಕ ಮಾತಲ್ಲ. ಯಾಕೆಂದರೆ ಅದಕ್ಕೆ ಕೆಲವು ಕಠಿಣ ಶ್ರಮ ಹಾಕಲೇಬೇಕು. ಕೊಂಚ ಯಾಮಾರಿದರೂ ಅಥವಾ ಅಲಕ್ಷ್ಯ ತೋರಿದರೂ ಚರ್ಮ ಹದಗೆಟ್ಟು ಹೋಗುತ್ತದೆ. ಇಪ್ಪತ್ನಾಲ್ಕು ವರ್ಷದ ದೀಪಿಕಾ ಹಲವು ವರ್ಷಗಳಿಂದ ಪಕ್ಕಾ ಡಯಟ್ ಮತ್ತು ವ್ಯಾಯಾಮ ಮಾಡುತ್ತಿದ್ದಾಳೆ. ಎರಡರಲ್ಲಿ ಒಂದು ಮಾಡಿದರೆ ನಡೆಯಲ್ಲ. ಎರಡನ್ನೂ ಸಮ ಪ್ರಮಾಣದಲ್ಲಿ ಮಾಡಬೇಕು ಎನ್ನುವುದು ಈಕೆಯ ಖಚಿತ ನಿಲುವು. ನಿತ್ಯಾ ವ್ಯಾಯಾಮ ಮಾಡುವುದನ್ನು ಬಿಡುವುದಿಲ್ಲ. ಶೂಟಿಂಗ್‌ಗೆ ವಿದೇಶಕ್ಕೊ ಇನ್ನೆಲ್ಲಿಗೋ ಹೋದರೆ ಅಲ್ಲಿರುವ ಜಿಮ್‌ಗೆ ಹೋಗುತ್ತಾಳೆ. ಆ ವ್ಯವಸ್ಥೆ ಇರದಿದ್ದರೆ ಬೆಳಿಗ್ಗೆ ಅರ್ಧ ಗಂಟೆ, ಸಂಜೆ ಅರ್ಧ ಗಂಟೆ ವಾಕಿಂಗ್ ಮಾಡುತ್ತಾಳೆ. ಕೆಲವೊಮ್ಮೆ ಜಿಮ್‌ಗೆ ಹೋಗುವ ಮೂಡ್ ಇರದಿದ್ದರೆ ಡಾನ್ಸ್ ಮೂಲಕ ಆ ಗ್ಯಾಪ್ ತುಂಬಿಕೊಳ್ಳುತ್ತಾಳೆ. ವಾರಕ್ಕೊಮ್ಮೆ ಬ್ಯಾಡ್ಮಿಟನ್ ಆಡುವುದನ್ನು ತಪ್ಪಿಸಲ್ಲ.
ಇನ್ನು ಚರ್ಮದ ರಕ್ಷಣೆಗೆ ಬಂದರೆ ಅಲ್ಲಿಯೂ ಈಕೆ ನಂಬರ್ ವನ್. ನಿತ್ಯ ಹೆಚ್ಚು ಹೆಚ್ಚು ನೀರು ಕುಡಿಯುವುದರಿಂದ ಒಳಗಿನ ಟಾಕ್ಸಿನ್ , ಅಂದರೆ ಬೇಡವಾದ ವಸ್ತುಗಳು ಹೊರಹೋಗುತ್ತವೆ. ಜತೆಗೆ ಇದುರ ನಮ್ಮ ದೇಹವನ್ನು ತಂಪಾಗಿ, ಯಾವುದೇ ಅಸಿಡಿಟಿ ಬರದಂತೆ ಕಾಪಾಡುತ್ತದೆ. ನಾನು ಮೇಕಪ್ ಹೆಚ್ಚು ಮಾಡಲ್ಲ. ಸಾಧ್ಯವಿದ್ದಷ್ಟು ನ್ಯಾಚುರಲ್ ವಸ್ತುಗಳನ್ನೇ ಬಳಸಿ, ಚರ್ಮವನ್ನು ಚೆನ್ನಾಗಿ ಇಟ್ಟುಕೊಳ್ಳುತ್ತೇನೆ ಅಂತಾರೆ ದೀಪಿ. ಇದರೊಂದಿಗೆ ನಿದ್ದೆಯನ್ನು ಶಾಂತವಾಗಿ ಮಾಡುವುದೂ ಮುಖ್ಯ ಎಂದು ಸೇರಿಸುತ್ತಾಳೆ. ತಿಂಗಳಿಗೊಮ್ಮೆ ಚರ್ಮವನ್ನು ಟೋನಿಂಗ್ ಮಾಡೋದು, ಕ್ಲೀನ್ ಮಾಡುವುದನ್ನು ಬಿಡಲ್ಲ.
ಇದಕ್ಕೆ ಸರಿಯಾಗಿ ಊಟವನ್ನು ಮಾಡುತ್ತಾಳೆ. ಬೆಳಿಗ್ಗೆ ಇಡ್ಲಿ , ದೋಸೆ ಅಥವಾ ಉಪ್ಪಿಟ್ಟು ತಿನ್ನುತ್ತಾಳೆ. ಮಧ್ಯಾಹ್ನದ ಊಟಕ್ಕೆ ಚಪಾತಿ, ದಾಲ್, ಪಲ್ಲೆ ಮತ್ತು . ರಾತ್ರಿ ಹೊತ್ತು ಹೆಚ್ಚು ತಿನ್ನಲ್ಲ. ಈಕೆ ಪಾಲಿಗೆ ಸ್ನ್ಯಾಕ್ಸ್ ಅಂದರೆ ಬೇಯಿಸಿದ ತರಕಾರಿ, ಹಣ್ಣು ಇತ್ಯಾದಿ. ದ್ರಾಕ್ಷಿ , ಮಾವಿನ ಹಣ್ಣು ಹೆಚ್ಚು ತಿನ್ನುತ್ತಾಳೆ. ಎಳನೀರು ಈಕೆಯ ಫೆವರೇಟ್. ಅನ್ನ ಮತ್ತು ನಾನ್ ವೆಜ್‌ನ ಹತ್ತಿರಕ್ಕೂ ಹೋಗಲ್ಲ.
‘ಒಟ್ಟಿನಲ್ಲಿ ನಾನು ಹೇಳುವುದು ಇಷ್ಟು. ಬರೀ ಹೊರಗಿನ ದೇಹವನ್ನು ಚೆನ್ನಾಗಿ ಇಟ್ಟುಕೊಂಡರೆ ಸಾಲದು. ಒಳಗಡೆಯೂ ಗಟ್ಟಿಯಾಗಬೇಕು. ಮನಸನ್ನು ಸದಾ ಪಾಸಿಟಿವ್ ಅಂಶಗಳತ್ತ ತಿರುಗಿಸುವುದು ಎಲ್ಲಕ್ಕಿಂತ ಮುಖ್ಯ. ವ್ಯಾಯಾಮವನ್ನು ಭಕ್ತಿಯಿಂದ ಮಾಡಬೇಕು. ದೇವರನ್ನು ನಾವು ಹೇಗೆ ಭಕ್ತಿಯಿಂದ ಪೂಜೆ ಮಾಡುತ್ತೇವೊ ಅದೇ ರೀತಿ ಮಾಡಬೇಕು. ಪ್ರೊಟೀನ್ ಯುಕ್ತ ಆಹಾರ ಮುಖ್ಯ. ತರಕಾರಿ, ಹಣ್ಣುಗಳನ್ನು ಯಾವತ್ತೂ ನಮ್ಮ ಊಟದಿಂದ ಪಕ್ಕಕ್ಕೆ ಇಡಬಾರದು. ಹೀಗಾಗಿಯೇ ನಾನು ಹೆಮ್ಮೆಯಿಂದ ಹೇಳಿಕೊಳ್ಲುತ್ತೇನೆ, ಬಾಲಿವುಡ್‌ನ ಈಗಿರುವ ಎಲ್ಲಾ ನಟಿಯರಿಗಿಂದ ನಾನೇ ಹೆಚ್ಚ ಎನರ್ಜಿಟಿಕ್ ನಟಿ ಅಂತ...’
ಹೀಗೆ ದೀಪಿಕಾ ಉದ್ಯಮಕ್ಕೆ ಕಾಲಿಟ್ಟಾಗ ಹೇಗಿದ್ದಳೊ ಹಾಗೆಯೇ ಇದ್ದಾಳೆ. ಅದಕ್ಕಾಗಿಯೇ ಇಂದಿಗೂ ಬೇಡಿಕೆ ಉಳಿಸಿಕೊಂಡಿದ್ದಾಳೆ.
ದೀಪಿಕಾ ಹೆಚ್ಚಾಗಿ ಮನೆ ಊಟವನ್ನೇ ಮಾಡುತ್ತಾಳೆ. ಮುಂಬೈಯಲ್ಲಿ ಶೂಟಿಂಗ್ ಇದ್ದಾಗ ಮನೆಯಿಂದಲೇ ಊಟ ಹೋಗುತ್ತದೆ. ಅಕಸ್ಮಾತ್ ಸ್ಟುಡಿಯೋದಿಂದ ಊಟ ಬಂದರೆ , ಅದನ್ನು ಮುಟ್ಟಲ್ಲ. ಮುಟ್ಟಿದರೂ ಇಡ್ಲಿಯನ್ನು ಮಾತ್ರ ತಿನ್ನುತ್ತಾಳೆ. ಅದರಲ್ಲಿ ಎಣ್ಣೆ ಇರಲ್ಲ, ಇನ್ನೊಂದು ಹೊಟ್ಟೆ ಭಾರ ಆಗಲ್ಲ ಎನ್ನುವುದು ಈಕೆಯ ಅನಿಸಿಕೆ.
ಈಕೆಗೆ ಭರತನಾಟ್ಯಂ, ಕೂಚುಪುಡಿ ಮತ್ತು ಕಥಕ್ ಡಾನ್ಸ್ ಗೊತ್ತು. ಅದು ಈಕೆಯ ದೇಹವನ್ನು ಫಿಟ್ ಅಂಡ್ ಫೈನ್ ಆಗಿ ಇಟ್ಟಿದೆ.ವ್ಯಾಯಾಮ ಮಾಡುವುದಕ್ಕೆ ಮೂಡ್ ಇರದಿದ್ದರೆ ಈ ಡಾನ್ಸ್ ಮಾಡುತ್ತಾ ದೇಹಕ್ಕೆ ಕೆಲಸ ಕೊಡುತ್ತಾಳೆ. ಮಾಡೆಲಿಂಗ್‌ನಲ್ಲಿದ್ದಾಗ ಈ ಡಾನ್ಸ್ ನಂಗೆ ತುಂಬಾ ಉಪಯೋಗಕ್ಕೆ ಬಂದಿತ್ತು ಅಂತಾಳೆ.


ಕ್ವಾಲಿಫೈಯರ್ ತಲುಪಿದ  ಕೋಲ್ಕತ್ತಾ ನೈಟ್ ರೈಡರ್ಸ್
Highlights
ಕೋಲ್ಕತ್ತಾ ನೀಡಿದ್ದ 169 ರನ್ ಸವಾಲನ್ನು ಬೆನ್ನಟ್ಟಿದ ರಾಜಸ್ಥಾನ್ ರಾಯಲ್ಸ್ ತಂಡ 20 ಓವರ್'ಗಳಲ್ಲಿ 6 ವಿಕೇಟ್ ನಷ್ಟಕ್ಕೆ 144 ರನ್ ಗಳಿಸಲಷ್ಟೆ ಸಾಧ್ಯವಾಯಿತು. ಅರ್ಧ ಶತಕ ಗಳಿಸಿದ ಸಂಜು ಸ್ಯಾಮ್ಸ್'ನ್ ಹಾಗೂ ನಾಯಕ 44 ರನ್ ಗಳಿಸಿದ ಅಜಿಂಕ್ಯಾ ರಹಾನೆ ಹೋರಾಟ ವ್ಯರ್ಥವಾಯಿತು.
ಕೋಲ್ಕತ್ತಾ(ಮೇ.23): ಎಲಿಮನೇಟರ್ ಪಂದ್ಯದ ರೋಚಕ ಹಣಾಹಣಿಯಲ್ಲಿ ಕೋಲ್ಕತ್ತಾ ನೈಟ್ ರೈಡರ್ಸ್ ತಂಡ ರಾಜಸ್ಥಾನ್ ರಾಯಲ್ಸ್ ವಿರುದ್ಧ 25 ರನ್'ಗಳ ಜಯಗಳಿಸಿ ಕ್ವಾಲಿಫೈಯರ್ಸ್ ತಲುಪಿದೆ.
ಕೋಲ್ಕತ್ತಾ ನೀಡಿದ್ದ 169 ರನ್ ಸವಾಲನ್ನು ಬೆನ್ನಟ್ಟಿದ ರಾಜಸ್ಥಾನ್ ರಾಯಲ್ಸ್ ತಂಡ 20 ಓವರ್'ಗಳಲ್ಲಿ 6 ವಿಕೇಟ್ ನಷ್ಟಕ್ಕೆ 144 ರನ್ ಗಳಿಸಲಷ್ಟೆ ಸಾಧ್ಯವಾಯಿತು. ಅರ್ಧ ಶತಕ ಗಳಿಸಿದ ಸಂಜು ಸ್ಯಾಮ್ಸ್'ನ್ ಹಾಗೂ ನಾಯಕ 44 ರನ್ ಗಳಿಸಿದ ಅಜಿಂಕ್ಯಾ ರಹಾನೆ ಹೋರಾಟ ವ್ಯರ್ಥವಾಯಿತು. ಮೇ.25ರಂದು ಕ್ವಾಲಿಫೈಯರ್ಸ್ 2ನೇ ಪಂದ್ಯದಲ್ಲಿ ಸನ್ ರೈಸರ್ಸ್ ಹೈದರಾಬಾದ್ ತಂಡವನ್ನು ಎದುರಿಸಲಿದೆ.
ಕೋಲ್ಕತ್ತಾ ಪರ ಪಿಯೂಶ್ ಚಾವ್ಲಾ 24/2, ಕನ್ನಡಿಗ ಪ್ರಸಿದ್ಧ ಕೃಷ್ಣ 28/1 ಹಾಗೂ ಕುಲ್ದೀಪ್ ಯಾದವ್ 18/1 ವಿಕೇಟ್ ಪಡೆದರು.
ದಿನೇಶ್, ರೆಸಲ್ ಉತ್ತಮ ಆಟ
ಈಡನ್'ಗಾರ್ಡನ್'ನಲ್ಲಿ ಟಾಸ್ ಸೋತು ಮೊದಲು ಬ್ಯಾಟಿಂಗ್ ಮಾಡಿದ ಕೆಕೆಆರ್ ಕನ್ನಡಿಗ ಗೌತಮ್ ದಾಳಿಗೆ ಆರಂಭದಲ್ಲೇ ಮುಗ್ಗರಿಸಿತು. ಆರಂಭಿಕ ಬ್ಯಾಟ್ಸ್’ಮನ್ ನರೈನ್ ಹಾಗೂ ಉತ್ತಪ್ಪ ಅವರನ್ನು ಪೆವಿಲಿಯನ್’ಗೆ ಅಟ್ಟಿದರೆ, ಲಿನ್ ಬಲಿಪಡೆಯುವಲ್ಲಿ ಮತ್ತೋರ್ವ ಕನ್ನಡಿಗ ಶ್ರೇಯಸ್ ಗೋಪಾಲ್ ಯಶಸ್ವಿಯಾದರು.
ಒಂದು ಹಂತದಲ್ಲಿ 51 ರನ್'ಗಳಿಗೆ 4 ವಿಕೆಟ್ ಕಳೆದುಕೊಂಡು ಸಂಕಷ್ಟದಲ್ಲಿದ್ದ ಕೆಕೆಆರ್ ಗೆ ನಾಯಕ ದಿನೇಶ್ ಕಾರ್ತಿಕ್[52] ಹಾಗೂ ಕೊನೆಯಲ್ಲಿ ಸ್ಫೋಟಕ ಆಟವಾಡಿದ ಆ್ಯಂಡ್ರೆ ರಸೆಲ್ ಆಸರೆಯಾದರು.
ರಾಜಸ್ಥಾನ ರಾಯಲ್ಸ್ ಪರ ಕೆ. ಗೌತಮ್, ಆರ್ಚರ್ ಹಾಗೂ ಬೆನ್ ಲಾಫ್ಲಿನ್ ತಲಾ 2 ವಿಕೆಟ್ ಪಡೆದರೆ, ಶ್ರೇಯಸ್ ಗೋಪಾಲ್ 1 ವಿಕೆಟ್ ಪಡೆದರು.
ಸ್ಕೋರ್:
[ದಿನೇಶ್ ಕಾರ್ತಿಕ್: 52, ಗೌತಮ್: 15/2]
RR 144/4
(ಸ್ಮಾಮ್ಸ್'ನ್ 50, ರಹಾನೆ 46,  ಚಾವ್ಲಾ 24/2, ಪ್ರಸಿದ್ಧ ಕೃಷ್ಣ 28/1)
ಫಲಿತಾಂಶ: ಕೆಕೆಆರ್'ಗೆ 25 ರನ್ ಜಯ
ಕ್ವಾಲಿಫೈಯರ್ 2ನೇ ಪಂದ್ಯ : ಮೇ.25, ಹೈದರಾಬಾದ್ vs ಕೋಲ್ಕತ್ತಾ

Here are the two teams that will play the #Qualifier2 of #VIVOIPL on May 25 at the Eden Gardens. pic.twitter.com/Gp8WqF8Lxu